
SUR 

MARGUERITE D’ANGOULÈME 

REINE DE NAVARRE 



ARCUERiTE d’Angoulêmc, fille de Charles 
^d’Orléans, comte d’Angoulême, et de Louise 
^de Savoie, naquit le ii avril 1492, à deux 
çheures du malin, dans le vieux château de 
la ville d’AngoulêmeL Selon un généthliaque composé 
par quelque astrologue de cour, elle avait été conçue l'ûn 
1491, à dix heures avant midi et dix-sept minutes^ le 
I î® jour de juillet^. Son frère unique, François d’An- 
goulême, vint au monde deux ans après elle. 

Elle était à peine âgée de quatre ans lorsqu’elle perdît 
son père, mort de maladie à Châteauneuf, en Angoumois, 
le premier jour de janvier 1496. Charles d’Orléans, que 
le roi Charles VIII regretta comme /’un des plus hommes 
de bien qui fût entre les princes de son sangî, n’auraît 


U 


1, Journal de Louise de Savoie. 

2. Brantôme, Dames Illustres, 

5 . Jean de Saini-Gelais, llisloire de Louis Xtl. 

NOTICE HISTORIQ^UE 


eu aucune iniluence sur réducation et sur la destinée de 
ses enfants; mais sa femme, Louise de Savoie, avait un 
caractère et un esprit bien supérieurs à ceux du comte, 
et elle le montra bien en élevant elle-même sa fille et 
son fils avec tous les soins qui pouvaient faire d'eux un 
prince et une princesse accomplis. La nature les avait 
richement dotés l’un et l’autre, et, si François eut de 
bonne heure les vertus héroïques de la chevalerie, Mar¬ 
guerite, dont les goûts studieux se révélèrent au sortir de 
l’enfance, commença dès lors à s’y livrer et à donner 
carrière à cette noble ambition de s’instruire qu’elle ne 
cessa jamais de pousser dans les plus hautes régions de 
l’intelligence humaine. 

Elle apprit d’abord les langues anciennes et modernes, 
qui lui ouvrirent la porte de toutes les sciences. Non. 
seulement elle comprenait le grec, le latin et même 
l’hébreu, que lui avait enseigné Paul Paradis, dit le 
Canosse, mais encore elle parlait avec une égale facilité 
l’italien, l’espagnol, l’anglais et l’allemand. Elle s’était 
de préférence adonnée à la philosophie et à la poésie, 
qui convenaient aussi bien à sa gracieuse imagination 
qu’à son âme inquiète et compréhensive. Dès qu’elle 
écrivit, ce fut avec un charme et une élégance de style 
capables de faire honte aux écrits en vers et en prose 
contemporains, dans lesquels la recherche ridicule de îa 
pensée se cachait sous l'obscurité de l’expression toujours 
fausse et ampoulée. Pour acquérir ce style simple, clair 
et naïf que nous admirons dans ses ouvrages, elle n’eut 
qu'à lire et à relire les charmantes poésies de son grand- 
oncle, Charles d’Orléans. 

La réputation de sa beauté, de son savoir et de son 
mérite l’avait devancée à la cour de Louis Xïl, où elle 
parut, âgée de douze ans, à côté de son frère, qui an¬ 
nonçait déjà ce qu’il devait être, le plus brave, le plus 

galant, le plus noble des gentilshommes. Louis XII n’a¬ 
vait pas d’héritier mâle. En i5o4, une grave maladie 
l’avertit de se préparer un successeur, et dès ce moment, 
malgré l’opposition envieuse et tracassière d’Anne de 
Bretagne, il décida le mariage de sa fille aînée Claude 
avec François d’Angoulême. On croyait que Louis XH 
ne vivrait pas longtemps et que le jeune comte d’An- 
goülême allait monter sur le trône de France; la main 
de Marguerite fut demandée par Henri VII, roi d’An¬ 
gleterre, pour un de ses fils; mais le grand Conseil du 
roi repoussa la demande, après mûre délibération, en 
considérant que ce mariage pourrait, dans certains cas, 
causer une guerre immorklle entre les Français et les 
Anglais, et peut-être même ébranler les fondements de 
la loi salique en France On refusa ensuite, par des 
motifs analogues, une autre alliance qui s’offrait pour 
Marguerite d’Angoulême : Louis XII ne voulut pas la 
marier à Charles d’Autriche, dont il était le subrogé 
tuteur, comme s’il eût prévu les terribles luttes de l’em¬ 
pereur Charles-Quint et de François B*' 

Il fit épouser sa nièce à Charles III, duc d’Alençon, 
qu’elle n’aimait pas et qu’elle jugeait peu digne d’elle. 
Les noces se célébrèrent à Blois, le i^r décembre iSoq, 
en aussi grand état d haut trionnphe que si c’eût été la file 
du roi. Marguerite s’était soumise en gémissant aux vo¬ 
lontés de sa mère et de Louis XII ; mais elle adonna son 
coeur à Dieu, puisque son mari ne l’avait pas, et elle 
adopta pour devise une fleur de souci tournée vers le 


1. Hâtoire du XVI( siècle en France^ par le bibliophile Jacob, 
t. 111. 

' 2. Histoire générale de ta Maison de France, par Scévole et 

Louis de Sainte-Marthe, t, 1, 

soleil, avec cette légende: Non inferiora secutus (ne s’ar¬ 
rêtant pas aux choses de la terre). Le duc d’Alençon ne 
possédait aucune des belles qualités qui brillaient avec 
tant d’éclat chez Marguerite, et le motif apparent de ce 
mariage antipathique fut l’extinction d’un procès qui se 
débattait entre ce duc et François d’Angoulême, comme 
héritiers de Marie d’Armagnac : le comte d’Angou¬ 
lême abandonna donc ses droits sur cette succession en 
faveur de sa sœur, dont la dot s’élevait à 4So,ooo li¬ 
vres 

Le comte d’Angoulême fut créé duc de Valois par 
Louis XH, qui, selon son projet favori, aussitôt après la 
mort d’Anne de Bretagne, lui fit épouser Claude de 
France, avec laquelle il l’avait fiancé depuis longtemps. 
Le duc de Valois succéda, le janvier i 5 i 5 , à son 
beau-père, et la duchesse d’Alençon, comme sœur du 
roi, fut qualifiée de Madame. On la nomma dès lors in¬ 
différemment Marguerite de France', ou de Valois , ou 
d^Angoulême; elle ajoutait aussi à ses titres celui de 
duchesse de Bcrri, que son frère lin donna en i 5 ij. 
François I®'', qui l’aimait tendrement, l’appelait sa mi¬ 
gnonne, ou /fl Marguerite des Marguerites. Il s’étajt accou¬ 
tumé dès l’enfance à la consulter en toute chose et à 
suivre ses conseils : il ne changea pas à son égard en de¬ 
venant roi, et il eut souvent recours aux lumières de cette 

J*" 

sage princesse dans les affaires d’Etat, qu’elle enten¬ 
dait mieux que les plus habiles ministres. « Son discours 
estoit tel que les ambassadeurs qui parloient à elle en 
estoient grandement ravis, et en faisoient de grands rap¬ 
ports à ceux de leur nation à leur retour : dont, sur ce, 
elle en soülageoit le roy son frère, car ils l’alloient tou- 


I, Histoire du siècle Cfi France^ L IV. 

jouis trouver après avoir fait leur principale ambassade ; 
et bien souvent, lorsqu’il avoit de grandes affaires, les 
remettoit à elle, en attendant sa définition et totale ré¬ 
solution. Elle les sçavoit fort bien entretenir et contenter 
de beaux discours, comme elle y estoit fort opulente et 
fort habile à tirer les vers du nez d’euiz ; d’ond le roy disoit 
souvent qu’elle lui assistoit bien et le deschargeoît beau¬ 
coup par l’industrie de son gentil esprit et par doulceur '. » 

La confiance de François dans le jugement de sa 
sœur chérie n’était pas moindre en ce qui concernait ses 
affaires personnelles, même celles de la nature la plus 
délicate : il la trouvait indulgente pour des faiblesses 
qu’elle ne partageait pas, et souvent complaisante pour 
un sentiment qui, bien que coupable et illégitime, se 
relevait et s’épurait sous les dehors d’une noble et gé¬ 
néreuse galanterie. C’est ainsi qu’elle composa, au nom 
de son frère, les belks devises que le roi fit graver sur des 
joyaux qu’il avait donnés à la comtesse de Châleaubriant, 
et que celle-ci lui renvoya en lingots, afin que ces de¬ 
vises ne fussent pas profanées par une autre maîtresse = . 
Lorsque François 1 ®*“, cedant ^ quelque caprice indigne 
de lui, cherchait des plaisirs faciles auprès de ses plus 
humbles sujettes, ou bien déguisait sa royauté pour cou¬ 
rir les aventures d’un amour bourgeois, il avait soin de 
, se cacher surtout de sa sœur, qui ne lui eût pas par¬ 
donné la trivialité de ces goûts libertins, et qui se fût 
trop inquiétée des dangers qu’il affrontait en courtisant 
la femme d’un avocat ou d’un simple marchand. 

Marguerite, toute sévère qu’elle fût pour elle-méine 
dans sa conduite, était portée vers cette galanterie dé- 




I. Brantôme^ Da:m€S illustres, 
2* Brantôme^ Dames galantes. 

"cente qui résultait de rintelligence des esprits et des 
âmes, sans exclure la vertu la plus chaste et la morale la 
plus rigoureuse. Ce n’était jamais de Tamour, c’était 
plus que de l’amitié. La lecture des anciens romans de 
chevalerie avait introduit à la cour ces habitudes de tendre 

9 

et innocente familiarité entre les deux sexes, et leurs re¬ 
lations continuelles créaient dès lors cette société fran¬ 
çaise dont le bon goût et la politesse devaient faire plus 
tard l'admiration et l'exemple de l’Europe, Louis XII 
avait le premier rapporté d’Italie cette affection plato¬ 
nique pour Thomassine Spinola, qu’il servit à titre d’/n- 
tendio (confident intime ou chevalier servant}; mais 
c’est Marguerite qui semble avoir fait admettre dans 
les mœurs de son temps ces alliances toutes spirituelles, 
qu’on peut considérer comme l’expression la plus haute 
et la moins terrestre de l’amour ; c’est Marguerite 
qui a inventé les dénominations de frère et de sœur 
d'alliance, sous lesquelles on pouvait s’aimer et se le 
dire publiquement sans encourir ni blâme ni soupçon 
naïve réminiscence de ce bon vieux temps où tout cheva¬ 
lier avait sa dame et toute dame son chevalier. 

Ces souvenirs plaisaient beaucoup à Marguerite, qui, 
dans sa petite cour d’Alençon comme dans celle de son 
frère, avait remis en honneur les traditions de la cheva¬ 
lerie ; elle s’amusait à faire renaître les cours d’amour du 
moyen âge, et les poètes, qui l’entouraient sans cesse en 
qualité de valets de chambre pensionnaires, ne traitaient 
pour elle que des sujets de galanterie raffinée et de doc¬ 
trine amoureuse. Tels étaient aussi les sujets ordinaires 
qui occupaient ses inspirations poétiques. Cependant, 


I. Voyez les poésies de Clément Marol et la nouvelle XXVI de 
Vlieptamérort. 

à cause de ce penchant naturel vers l’exagération des ' 
sentiments tendres, elle n’en eut que plus de mérite à 
résister même aux entraînements de son cœur, quoique 
Brantôme dise d’elle : « En faict de jo^eusetés et de ga¬ 
lanteries, elle montroit qu’elle en sçavoit plus que son 
pain quotidien », car elle fut aimée du connétable de 
Bourbon, suivant une tradition qui n’ajoute pas qu’en 
l’aimant avec la même tendresse elle ait jamais cessé 
d’être vertueuse ^ Elle fut également aimée de l’amiral 
Bonnivet, le favori de François I®'", le plus beau et le 
plus entreprenant des seigneurs de la cour; mais elle ne 
l’aimait point, dit-on, et elle eut moins de peine à ré¬ 
sister à une audacieuse tentative de violence de la part 
de cet amant dédaigné, lorsque Bonnivet s’introduisit la 
nuit par une trappe dans la chambre où elle couchait, et 
fut contraint de se retirer honteusement, son visaige tout 
sanglant d'tsgraiigimr es et morsures qu^elîe lui avoit faides'. 

Le procès et la fuite du connétable de Bourbon, 
qu’elle aurait bien voulu protéger contre le ressentiment 
de Louise de Savoie, furent suivis de la défaite de 
François I®’’ à Pavie et de sa captivité à Madrid, Cette 
fatale bataille de Pavie porta deux coups terribles à la 
duchesse d’Alençon : car, si son frère resta prisonnier du 
connétable et des Espagnols, ce fut la faute de son mari 
Charles d’Alençon, dont la lâcheté entraîna la déroute 
de l’arinée française et la prise du roi, ce prince, qui 
commandait l’arrière-garde, ayant fait sonner la retraite 


1. On a bâti sur cette tradition deux romans ridicules, quoique 
encore estimés au dernier siècle : Histoire de Marguerite de Valois, 
et Histoire secrète du connétable de Bourbon. Voyez ci-après ta 
notice bibliographique sur les ouvrages de Marguerite, 

2, Elle a raconté elle-même son aventure sous des noms suppo¬ 
sés, dans la nouvelle IV de VHeptaméroii. 

au moment où son concours pouvait encore décider du 
sort de la Journée. Le duc d’Alençon n’osait plus repa¬ 
raître devant Marguerite, dont il appréhendait les trop 
justes reproches. Il mourut de chagrin à Lyon, le 11 avril 
tSaS, deux mois après le funeste événement qui l’avait 
déshonoré aux yeux de sa femme et de la France entière. 

Marguerite donna sans doute peu de regrets à son 
mari, en présence du malheur de son frère : c’était là son 
unique préoccupation. Elle dirigeait et activait les négo¬ 
ciations qui avaient pour but le retour de François I®'' 
dans son royaume; mais Charles-Quint les entravait par 
tant d’obstacles que le rot craignit de ne jamais sortir 
de rAkazar de Madrid. François tomba dangereu¬ 
sement malade, et pendant plusieurs jours le bruit de sa 
mort se répandit par toute la France. « Quiconque 
viendra à ma porte, disait sa sœur au désespoir, m’an¬ 
noncer la guérison du roy mon frère, tel courrier, fust- 
il las, harassé, fangeux et malpropre, je l’iray baiser et 
acoler comme le plus propre prince et gentilhomme de 
France; et qu’il auroit faulte de lit et n’en pourroit trou¬ 
ver pour se délasser, je luy donnerois le mien et cou- 
cherois sur la dure, pour telles bonnes nouvelles qu’il 
m’apporteroit* ! » Elle partit précipitamment pour aller 
donner elle-même des soins et des consolations au ma¬ 
lade, dont elle connaissait le naturel et la complexion 
mieux que les médecins, tandis qu’elle travaillerait à la 
délivrance du prisonnier, qui refusait de^se racheter au 
prix d’une fraction de sa couronne. 

Ce fut durant ce long et pénible voyage qu’elle mit 
en rimes les tristes pensées qui remplissaient son âme. 
Cette élégie, qu’elle composa en chemiimni dans sa !i- 


I. Brantôme, Dames ilhistres. 

aère, comme la plupart de ses ouvrages, est à la fols un 
monument de sa piété fraternelle et un clief-d’œuvre de 
grâce et de sensibilité exquise : 


Le désir du him que f attends 
Me donne du travail matière, 

Une heure inc dure ce/if rais, 

Et me semble que ma litière 
Ne bouge, ains retourne en arrière, 
Tant j^ay de m'advancer désir. 

Oh! qu’elle est longue, la carrière 
Où à la fin gist le plaisir! 

Je regarde de tous costez 
Pour voir s’il n’arrive personne. 

Priant sans cesse, nen doutez. 

Dieu que santé à mon roy donne ; 
Quand nul ne vois, l'ait j'abandonne 
A pleurer; puis, sur le papier, 

Un peu de ma douleur j’ordonne : 
Vodet mon douloureux mesiier ! 

m ■ 

Oh! qu’il sera le bienvenu, 

Celuy qui, frappant à ma potin, 

Dira : (c Le roy est revenu 
En sa santé très-bonne et forte! » 
Alors sa saur, plus mal que morte, 
Courra baiser le messager 
Quî telles nouvelles apporte : 

Que son frère est hors de danger! 



■ I 

\ 


\ 

t 

» 

Marguerite vint s’embarquer à Aigues-Mortes, des¬ 
cendit à Barcelone et arriva enfin â Madrid. L’empereur 

b 

sortit de son palais pour aller à la rencontre de cette 
princesse, et il l'accompagna chez le roi, qui à la vue 
de sa sœur reprit tout à fait courage^. François l**" disait 
souvent que sans elle il estoit mort, dont il lui avoit ceste 
obligation qu^d reconnoistroit à jamais et l'en aimerôit^. En 
effet, il recouvra bientôt la santé avec Fespoir de retour¬ 


ner dans ses Etats, grâce à Tintervention de Marguerite. 

Celle-ci ne tarda pas à rejoindre l’empereur à Tolède, 

Elle s’était fait suivre de Pliilippe de ViHiers, grand maître 

de l’ordre de Saint-Jean de Jérusalem, que le siège de 

Rhodes, héroïquement soutenu contre les Turcs pendant 

plusieurs mois de blocus et d’assauts, avait couvert de 

gloire. Elle entama sur-le-champ des pourparlers avec 

Charles-Quint, sous les auspices de rilluslre grand maître ; 

elle offrit une somme considérable, en dehors des offres 
% 

qui avaient déjà été faites; elle Insista pour que la soeur 
de rempereur, Madame Eléonore d’Autriche, fût accor¬ 
dée en mariage au roi, qui était veuf depuis un an, et 
déclara qu’elle était prête à épouser elle-même le conné¬ 
table de Bourbon, à qui l’empereur avait promis la main 
de sa propre sœur. Ces nouvelles propositions n’eurent 
pas plus de succès que les autres. 

Désespérée de n’avoir pu rien terminer avec Charles- 
Quint, Marguerite revint à Madrid pour faire ses adieux 
à son frère, et elle lui conseilla de se soustraire par la 
fuite à une captivité dont on ne prévoyait plus le terme. 


Un plan d’évasion fut même arrêté entre eux ; aussitôt 
après le départ de Marguerite, le roi devait se noircir le 
visage, prendre le costumé d’un nègre qui le servait dans 
sa prison, et s’échapper de l’Alcazar sous ce déguisement ; 


1. Sandoval, Historia de lapida y neckos dtt emperador Carlos V. 

mais un de ses valets de chambre fit échouer son projet 
de fuite en le dénonçant à l’empereur, qui ordonna seu¬ 
lement de chasser le nègre, et qui ajouta cette phrase 
conditionnelle au sauf-conduît de la duchesse d’Alençon : 
Pourvu qiPeîk n’fliï rkn fait contre Tcmpcrcur et au préju¬ 
dice de la nation', François se vit gardé plus étroite¬ 
ment et séparé de ses plus fidèles serviteurs. Marguerite 
alla trouver Charles-Quint et lui parla si bravement et si 
honnestement aussi sur ce mauvais traitement qu'il en fust 
estonné. Elle lui dit, entre autres menaces, que, si le roi 
venait à mourir en Espagne, sa mort n'en demcureroit 
impunie^ ayant des enfants qui quelques jours deviendroient 
grands, qui en feraient la vengeance signalée. « Ces paroles, 
prononcées si gravement et de si grosse colère, donnè¬ 
rent à songer à Tempereur, si bien qu’il se modéra et visita 
le roi, et luj promit force belles choses qu’il ne tint pour¬ 
tant pas pour ce coup. Or, si elle parla bien à l’empereur, 
elle dit encore pis à son conseil, où elle eut audience, là 
où elle triompha de bien dire et bien haranguer, et avec 
une bonne grâce dont elle n’estoît point dépourvue » 
Néanmoins les conseillers de Charles-Quint le poussè¬ 
rent à un acte déloyal envers cette grande princesse, 
qui fut secrètement avertie qu’on devait, à l’expiration du 
délai de son sauf-conduit, la retenir prisonnière en Es¬ 
pagne, du moins jusqu’à ce que le roi eût cédé sur les hon¬ 
teuses conditions qu’on lui imposait pour sa délivrance. 
Mais François 1 ®'“ feignit de se résigner à une captivité 
perpétuelle plutôt que de souscrire à son déshonneur, et, 
pour faire mieux croire qu’il se préparait à rester long¬ 
temps éloigné de son royaume, il data de Madrid un édit 

par lequel, en cas de maladie ou de mort de sa mère, il 
associait ou substituait à la régence sa très-chère et Ircs- 
nmée saur, avec les mêmes pouvoirs, commandement et 
autorité qu’il avait confiés à Louise de Savoie- Le terme 
du séjour de Marguerite sur les terres de l’empereur 
approchait, et les fêtes au milieu desquelles on espérait 
l’endormir jusqu’à la fin de novembre continuaient tou^ 
jours : « Elle, toute courageuse, monte à cheval, fait des 
traites en huit jours qu’il en failoit bien pour quinze, et 
s’esverlua si bien qu’elle arriva sur la frontière de France 
le soir bien tard du jour que le terme de son passeport 
expiroit'. » L’empereur comprît qu’il n’obtiendrait rien 
de l’obstination du roi, fortifiée par l’habile politique de 
Marguerite, et dès lors il se montra moins exigeant h 
l’égard de son prisonnier, qui fut enfin remis en liberté 
et rendu à la France. 

Le mariage de la duchesse d’Alençon avec le conné¬ 
table de Bourbon rencontra des obstacles insurmontables. 
François 1 ®“', afin de mettre à néant ce projet d’alliance 
qui l’indignait, s’empressa de choisir un autre mari pour 
sa sœur, et lui fît épouser, à Saint-Germain-en-Laje, le 
2 A janvier i Sav, Henri d’Albret, deuxième du nom, fils de 
Jean, roi de Navarre, et de Catherine de Foix, auxquels 
Ferdinand d’Aragon avait enlevé une partie de leurs 
Étals sous le règne de Louis XII. Dans le contrat, 
François ï®'' s’engageait à sommer l’empereur de restituer 
ces États à Henri d’Albret, et, au besoin, à les recon¬ 
quérir par la force des armes contre l’usurpateur; de plus, 
il assignait en dot à Marguerite les duchés d’Alençon et 
de Berri, les comtés d’Armagnac, du Perche, et généra¬ 
lement toutes les seigneuries qu’elle possédait du fait de 

son premier mari, oit bien à titre d’apanage'. Henri 
d’Albret ne manquait pas absolument des qualités néces¬ 
saires à un prince : il était brave, il avait à cœur de bien 
gouverner son petit royaume et d’être aimé de ses sujets; 
mais il n’avait aucune des qualités qui font le bonheur 
d’iine femme, car il était dur, mélancolique, brutal, 
jaloux. Cette union fut donc souvent troublée par des 
divisions intestines qui eurent même un fâcheux éclat à 
la cour et qui exigèrent plus d’une fois l’intervention de 
François Des deux enfants sortis de ce mariage, le 
premier, nommé Jean, mourut en i53o, à l’âge de deux 
ans, et le second, qui était une fille, née en iSaq, fut 
cette illustre Jeanne d’Albret qui exerça tant d’influence 
sur les événements politiques de son temps et qui eut 
pour fils Henri IV. 

Marguerite, quoique vivant -mal avec son mari, ne le 
seconda pas avec moins de zèle dans ses efforts pour 
améliorer la situation intérieure du Béarn. Le pays était 
et stérile par la négligence des habitants; ils y attirè¬ 
rent de bons laboureurs choisis dans différentes provinces 
de France, et ils y propagèrent, par ce moyen, les meil¬ 
leures traditions de ragriculture, en centuplant la richesse 
du sol; ils fondèrent et embellirent des villes, bâtirent et 
ornèrent des châteaux, notamment celui de Pau, qu’ils 
avaient entouré de jardins magnifiques; réformèrent la 
législation coutumière du fors d'Oleron, créèrent une 
chambre de justice pour les appels en dernier ressort, 
et ouvrirent k la fois toutes les sources de la prospé¬ 
rité publique. Henri d’Albret ne fit aucune tentative 
pour reprendre la Navarre, car le roi son beau-frère, 
qui eut toujours trop d’ennemis sur les bras, ne put em- 

ployer une année à cette expédition, que la puissance 
de'Charles-Quint rendait impossible; mais le roi de Na^ 
varre s’appliqua du moins à ne rien perdre des domaines 
f[uilui restaient, et, pour les défendre contre les invasions 
des Espagnols, il couvrit de places fortes les frontières 
du Béarn et mit Navarreîns en état de soutenir un long 
siège. Marguerite eut part à tous ces actes de sage gou¬ 
vernement', et elle recueillit, en récompense, ralTection 
des Béarnais, qui la voyaient avec joie tenir sa cour à 
Pau et à Nérac. 

Cette cour rivalisait avec celle de France par le choix 
remarquable des personnes qui la composaient : c’étaient 
les dames les plus renommées en beauté et en esprit; 
c’étaient les gentilshommes les mieux faits et les mieux 
cnlangagés; c’étaient surtout des savants, des poètes, des 
musiciens, des peintres, toute une brûlante élite d’ar¬ 
tistes et de littérateurs que Marguerite nourrissait et pro¬ 
tégeait d’une main royale. Ses valets de chambre, le 
gentil Clément Marot, le satirique Bonaventure Des 
Periers, l’élégant traducteur Claude Gruget, Antoine 
Du Moulin, De la Haye, etc., avaient fait surnommer 
sa chambre un vrai Parnasse, Tout y retentissait de mu¬ 
sique, de vers, d’ingénieux entretiens et de joyeux devis; 
chacun rimait, chantait, parlait, contait à son tour. Or 
il y avait entre ces esprits excellents un lien commun, 
plus fort et plus étroit c|ue celui de l’amour des lettres 
et des arts : cette cour était le foyer de la réforme reli¬ 
gieuse, ou plutôt philosophique, qui devait aboutir au 
calvinisme, en s’éloignant de son but et aussi de ses 
premiers apôtres. Marguerite, entraînée par cette cu¬ 
riosité inquiète et par ce doute perpétuel qui la pous- 

saieni vers les choses nouvelles et inconnues, embrassa 
d’abord avec sympathie les idées et les espérances des 
philosophes, tels que Rabelais, Étienne Dolet, Bona- 
venture Des Periers, qu’on nomma plus tard athées ou 
Uberlins, et en même temps elle écoutait avec un égal 
enthousiasme les leçons pieuses de Roussel, de Calvin, 
de Le Fèvre d’Étaples, qui n’étaient que des prédicateurs 
évangéliques. 

Le dernier, dont la longue carrière avait été consa¬ 
crée à la recherche de la vérité, eut surtout l’estime et 
la confiance de Marguerite, qui l’aimait et le respectait 
comme un père. Le Fèvre d’Etaples, parvenu à l’âge de 
cent et un ans, ne se reprochait rien dans toute sa vie, 
si ce n’est de s’être tenu éloigné des lieux où se distri¬ 
buaient les couronnes des martyrs, et d’avoir toujours 
évité la mort que tant de personnes souffraient pour 
l’Evangile. Un jour, en i536, comme il se laissait aller 
à ces regrets en présence de la reine de Navarre, qui 
était à table avec lui, elle le consola si bien qu’il s’écria : 
« Il ne me reste donc plus que d’aller à Dieu que je 
sens qui m’appelle! » Puis, jetant les yeux sur elle, il 
ajouta : « Madame, je vous lais mon héritière. Je donne 
mes livres à M® Girard Le Roux; ce que je possède et 
mes habits aux pauvres; je recommande le reste à Dieu. 
— Que me reviendra-t-il donc de votre succession? — 
Le soin de distribuer ce que j’ai aux pauvres. — Je le 
veux, répliqua-t-elle, et je vous jure que j’ai plus de 
joie de cela que si le roi mon frère m’avait faite son 
béritière, » Il dit adieu à la reine et aux autres convives, 
en se levant pour aller prendre quelque repos ; il se coucha 
et rendit l’âme aussi doucement que s’il se fût endormi ‘. 


[. bibitoL française de La Croix du Maine, article Marguerite. 
note de Falconnel, édil, de 1772. 

Dès les premières persécutions contre les luthériens, 
en i 523, Marguerite s’était déclarée ouvertement leur avo¬ 
cate, sinon leur complice, et ceux-ci la regardèrent alors 
comme susci/ée de Dieu pour rompre^ ûiifcinf gue faire sc 
pouvoitf les cruels desseins d^Aiüoinc Duprat, chancelier de 
France , et des autres incitant le roy contre ceux qu’ils 
appelaient hérétiques. Elle fit sortir de prison, malgré la 
Sorbonne et l’inquisiteur de la fol, son poète Clément 
Marot, accusé d’avoir mangé du lard en carême; elle 
s’efforça de sauver le malheureux Berquin, qui, par son 
entêtement fanatique, rendit inutile cette puissante in¬ 
tervention auprès de ses juges; elle détourna plusieurs 
fois des censures et des accusations prêtes à frapper les 
livres et les auteurs soupçonnés d’hérésie. Bien plus, elle 
offrait une retraite dans sa principauté de Béarn à ceux 
qui étaient poursuivis et menacés. Roussel, Calvin, Le 
Fèvre d’Étaples, s’y réfugièrent auprès d’elle. « Cette 
douce princesse n’eut rien plus à cœur, pendant neuf ou 
dix ans, qu’à faire évader ceux que le roi vouloir mettre 
aux rigueurs de la justice. Souvent elle lui en parlolt, et 
à petits coups taschoit d’enfoncer dans son âme quelque 
pitié des luthériens L » 

Elle avait fait traduire en langue vulgaire les prières 
de l’Eglise, par Guillaume Parvi, docteur de Sorbonne, 
évêque de Senlis et confesseur du roi; elle mit entre les 
mains de François 1“ ce missel français, et elle le ré¬ 
pandit à la cour, qui faillit adopter, à son exemple, la 
messe à sept points et la messe en français^ double hérésie 
bientôt réprimandée par la Sorbonne et prohibée par 
arrêt du Parlement, Marguerite avait, en outre, com¬ 
posé elle-même un poème mystique sous le titre : le 

Miroir de l’âme pécheresse^ avec cette épigraphe em¬ 
pruntée au Psalmiste : « Seigneur Dieu, crée en moi un 
cœur net! » Elle l’avait fait imprimer dans sa ville d'Alen¬ 
çon, en (53i, par Simon Dubois. La réimpression de ce 
traité de morale, faite deux ans après h Paris, fut cen¬ 
surée par les Sorbonnistes comme renfermant des pro¬ 
positions et des tendances contraires à la religion 
catholique romaine. Mais, par ordre du roi, Nicolas 
Cop, recteur de l’Université, désavoua celte censure et 
l’excusa néanmoins, en disant que le livre avait paru sous 
le voile de l’anonyme et sans l’approbation de la Fa¬ 
culté de théologie. Le fougueux Noël Beda, qui osa 
signer la condamnation de l’ouvrage de la sœur du roi, 
avait tellement échauffé les esprits contre la protectrice 
des sectaires que les écoliers du college de Navarre, de 
concert avec leurs régents, jouèrent une farce dans la¬ 
quelle Marguerite était transformée en Furie d’enfer. 
François I®*" ne pouvait souffrir qu’on insultât publique¬ 
ment sa mignonne ; il envoya des archers de sa garde 
pour arrêter les coupables, et ceux-ci, élèves et maîtres, 
repoussèrent à coups de pierres les gens du roi. fis n’ob¬ 
tinrent leur pardon qu’aux instances de la généreuse 
princesse qu’ils avaient représentée sous les traits d’une 
F U rie '. 

Elle aurait peut-être gagné à la cause de la Réforme 
François Di* lui-même, qui se laissait entourer des par¬ 
tisans de ces novelietés et qui leur prêtait une oreille fa¬ 
vorable, si Vaffaire des placards n’eût contraint le roi de 
se proclamer le vengeur et l’appui du catholicisme dans 
son royaume. Une nuit du mois de novembre j 534, des 

placards injurieux contie l’Eucharistie furent affichés aux 
portes des églises et dans les rues de Paris. François 
eut la faiblesse de satisfaire à l’indignation du peuple, 
en sacrifiant six luthériens qui furent brûlés \iifs sur la 
place de l’Estrapade, et en prenant l’engagement so¬ 
lennel d’anéantir les hérétiques, dans le temps même 
qu’il négociait secrètement avec les protestants de la 
Ligue de Smalkalde, et lorsqu’il paraissait disposé à en¬ 
tendre la parole du grand Mélanchthon. Dès ce mo¬ 
ment, le crédit de la reine de Navarre ne fut plus suffi¬ 
sant pour couvrir ses amis; elle leur conseilla seulement 
d’aller se cacher en Béarn, et, pendant que Rabelais, 
Marot, Dolet, Des Periers, échappaient aux poursuites 
de l’inquisition sorbonique, elle eut besoin de compter 
sur la tendresse de son frère pour oser demeurer elle- 
même à la cour de France, où ses ennemis triomphants 
voulaient la perdre ou l’abreuver de chagrin. « Le connes- 
table de Montmorency, en sa plus grande faveur, dis¬ 
courant de ce faict un jour avec le roy, ne fit difficulté 
ni scrupule de lui dire que, s’il vouloit bien exterminer 
les hérétiques de son royaume, il falloit commencer à sa 
cour et à ses plus proches, lui nommant la reyne sa 
sœur. A quoy le roy respondit : « Ne parlons pas de 
« celle-là, elle m’aime trop; elle ne croira jamais que ce 
« que je croiray, et ne prendra jamais de religion qui 
« préjudicie à mon Estât » 

Marguerite était vraiment attachée à la religion de 
Luther; u mais, pour le respect et amour qu’elle portoit 
au roy son frère, qui i’aimoil uniquement et l’appeloit 
toujours sa mignonne, elle n’en fit jamais aucune profes¬ 
sion ni semblant; et, si elle la croyoit, elle la lenoist 

tousjours dans son âme fort secrète, d’autant que le roy 
la haïssait fort ». Ce changement dans sa conduite, qui 
lui fut imposé par les embarras de sa position tant 
qu’elle resta en butte aux malignités de ses ennemis à la 
cour de France, n’indiquait pas que ses croyances eussent 
changé; son exemple eut pourtant de graves consé¬ 
quences. « Le plus grand mal fut que la plus part des 
grands commença lors de s’accommoder à l’humeur du 
roy, et peu à peu s’esloignèrent tellement de l’estude 
des saintes lettres que finalement ils sont devenus pires 
que tous les autres; voire mesme la reyne de Navarre 
commença de se porter tout autrement, se ployant aux 
idolastries comme les autres,' non pas qu’elle approuvas! 
telles superstitions en son:.cueur, mais d’autant que 
Ruffi (c’est le même que,Roussel) et autres semblables 
lui persuadoient que c’estoient choses indifférentes*. » 


Elle se vit ainsi exposée aux défiances et aux injustes ré¬ 
criminations de ceux-là mêmes qui lui devaient dix ans de 
tolérance et d’impunité. 

Mais, aussitôt quelle se fut retirée dans sa principauté 
de Béarn, elle ne dissimula plus ses opinions religieuses: 
elle avait alors auprès d’elle Calvin, Marot et autres no¬ 
vateurs, qui toutefois ne se crurent point en sûreté à la 
cour de Pau et qui passèrent bientôt en Piémont, car ils 
se défiaient des intentions du roi de Navarre à leur 
égard. Celui-ci, d’ailleurs, gardait rancune à Marot, que 
la poésie avait peut-être mené trop avant dans les bon¬ 
nes grâces de Marguerite, et qui, en tous cas, affichait 
indiscrètement l’estime particulière qu’on n’accordait 


qu’à sa belle science. Certes, il fallait que Clément Marot 
fût bien certain de ne pas déplaire à la reine de Na- 

varre, en se déclarant son favori, pour oser lui adresser 
les vers suivants : 

Tous deux aymons gens pleins d'honnestete, 

Tous deux'aymons honneur et netteté, 

Tous deux aymons à chascun ne medire, 

Tous deux aymons un n^cilleur propos dire, 

Tous deux aymons à nous trouver en lieux 
Où ne sont point gens mélancolieux. 

Tous deux aymons la musique à chanter. 

Tous deux aymons les livres fréquenter : 

Que diray plus? Ce mof-/â dire j’ose : 

Je te diray que, presque en toute chose, 

Nous ressemblons, fors que j’ay plus d'esmoy 
Et que tu as le cceur plus dur que moy. 

Henri d’Albret, offensé des relations presque fami¬ 
lières qui existaient entre la reine et ses domestiques 
(a Irailoit trcs~mal, et eust encore fait pis, sans le roy 
François, son frère, qui parta bien à lui, le rudoya fort et 
le menaça pour honorer sa femme et sa sceur, vcu le rang 
qu’elle tenait Un jour, ayant été averti qu’on faisait le 
prêche dans la chambre de Marguerite, « il y entra, ré¬ 
solu de chastier le ministre, et, trouvant que Ton l’avoii 
fait sauver, les ruines de sa colère tombèrent sur sa 
femme, qui en reçut un souftlet, luy disant : Madame, 


I. Sans admettre^ sur la foi de la tradition, que la reine de 
Navarre soit la Margffer/ 7 e célébrée dans les poésies de Clément 
Marot, qui TappelJe sa sœur d'alliance, on est forcé de recon¬ 
naître, au ton des vers qu’ils s’adressaient l’un à Tautre, Fexis- 
tence d’une grande familiarité entre eux, 

uous en voulez trop savoir ! et en donna aussîtost advisau 
roy François ‘ Le roi répondit' sans doute de manière 
à faire respecter sa sœur et à inspirer à ce mari brutal la 
crainte des représailles, car Henri d’Albret ne s’arrogea 
plus le droit de tyranniser les croyances de sa femme. 

Marguerite eut le pouvoir de l’amener par degrés h 
prendre part aux pratiques extérieures qu’elle suivait en 
dehors de la religion catholique ; elle lui persuada de 
lire la Bible, de chanter des psaumes, d’écouter le prêche, 
et enfin d’assister à la cène, qui, dit-on, avait lieu dans 
les souterrains du château de Pau Le roi de Navarre 
parut un moment se poser en protecteur des relîgion- 
naires. Marguerite continuait à se pénétrer de la lecture 
des livres saints, et elle avait une foi si ardente dans les 
divines consolations de cette lecture qu’elle disoit à son 
historiographe Bertrand Elie « qu’il ne laissast aucun 
jour sans avoir attentivement vaqué à la lecture de quel¬ 
ques pages de ce livre sacré, qui, arrosant nos âmes de 
la liqueur céleste, nous sert de fidèle préservatif contre 
toutes sortes de maux et tentations diaboliquesî ». Son 
enthousiasme pour la Bible se révélait par une foule de 
chansons et de poésies spirituelles, qu’elle composait sur 

des textes de l’Ancien et du Nouveau-Testament; elle 

-1^ 

emprunta même à l’Evangile les sujets de quatre comé¬ 
dies 4, semblables aux vieux mystères, qu’elle fit repré¬ 
senter dans son palais par des comédiens et des chan¬ 
teurs italiens, en présence de toute sa cour, qui applaudit 
à ces espèces de prêches dramatiques. Quant aux prêches 

ordinaires, ils êtaientfaits avec moins d’éclat par Roussel, 
qu’elle avait nommé évêque d’Oléron, et par un carme 
défroqué, nommé Solon, qui ne se recommandait guère 
par ses mœurs : ces prêches, il est vrai, ne proclamaient 
pas la Réforme de Luther ni de Calvin, mais ils élevaient 
toujours au-dessus des dogmes de TEglise romaine la 
pure intelligence de l^Evangile 

Les ennemis de Marguerite recommencèrent leurs 
plaintes et leurs injures contre elle; le gardien des Cor¬ 
deliers d’Issoudun eut l’audace de dire en chaire qu’elle 
était luthérienne, et qu’elle méritait ainsi d’être enfermée 
dans un sac et jetée à l’eau. Ces insolentes paroles furent 
rapportées au roî, qui ordonna que le moine serait puni 
du même supplice qu’il avait jugé bon pour la reine de 
Navarre. Mais la populace, ameutée, empêcha le lieu¬ 
tenant criminel d’issoudun, Denis du Jon, de se saisir 
du coupable, jusqu’à ce que, sur un nouvel ordre du roi, 
le moine fut tiré de son cloître et envoyé aux galères. 
C’était à rintercession de Marguerite qu’il devait la vie; 
et le lieutenant criminel qui l’avait arrêté s’attira par là 
tant de haines à Issoudun qu’il se vit obligé de s’enfuir 
de cette ville comme suspect d’hérésie, et qu’il serait 
mort de misère si la généreuse Reine de Navarre ne 
l’eùt aidé à subsister. Plus tard, ce magistrat, de retour 
à Issoudun, y fut massacré par le peuple, qui ne lui par¬ 
donnait pas d’avoir porté la main sur un cordelier pour 
la défense de la sœur du roi 

François I®’’, que les cardinaux d’Armiignac et de 
Grammont avaient instruit des comédies saintes, des 
prêches et des dispositions hérétiques de la petite cour 

2. François Junius, D( Vita sua. 

de Marguerite, manda cette princesse, qui se mit en 
route sur-le-champ avec le seigneur de Burie, gouver¬ 
neur de Guienne. Dès son arrivée, le roi la gronda fort ; 
mais, comme elle répondit en cathoUquSj il la crut, de 
préférence à tous ceux qui l’accusaient de luthéranisme. 
Depuis ce voyage à la cour de France , Marguerite 
sembla renoncer à Fexeicîce d’un culte qu’elle professait 
toujours au fond du cœurj elle se contenta d’encou¬ 
rager Marot, qui était revenu d’exü, à traduire en vers 
français les Psaumes de David, d’après la version litté¬ 
rale du docte Valable, et elle fit d’abord accepter par les 
catholiques les plus scrupuleux ces psaîmes^ qu’on chan¬ 
tait partout, à l’instar des branles de Poitou et des noëls 
bourguignons. Mais la Faculté de théologie censura 
l'œuvre de Marot, comme infidèle et sentant l’hérésie. 
Le poète, pour éviter encore une fois le bûcher, l’estra¬ 
pade ou la prison perpétuelle, s’en alla compléter sa 
traduction à Genève, où Calvin ne dédaigna pas de la 
publier lui-même et de l’accompagner de musique pour 
la mettre à Tusage de l’Église réformée. Marguerite, 
voyant que son frère ne pouvait et ne voulait arrêter la 
réaction catholique contre les réformateurs, cessa tout à 
fait de persévérer dans une voie qui eût été funeste à ses 
amis, au lieu de leur être favorable : elle n’abandonna 
aucune de ses convictions en matière de religion, mais 
elle ne les étala plus en public ; et, tout en conservant 
un commerce de lettres assidu avec Calvin, elle se mon¬ 
tra presque papiste .* elle se confessait à François Le 
Picard, docteur en théologie, doyen de Saint-Germain- 
l’Auxerrois, et communiait, de la main de ce dévot per¬ 
sonnage, à l’église des Blancs-Manteaux, où sa piété 
faisait l’édification des fidèles. Mais elle s’occupait sur¬ 
tout de bonnes œuvres et de fondations pieuses : elle 
dota richement les hôpitaux d’Alençon et de Morlagne, 

distribua des sommes considérables aux pauvres, et fonda 
riiospice des Enfants-Rouges, à Paris, où l’on nourrissait 
et élevait des petits orphelins, qu’elle avait surnommés 
les enfants de Dieu le Père 

Sa charité chrétienne n’alla pas cependant jusqu’à par¬ 
donner au connétable Anne de Montmorency, qui avait 
cherché ù la brouiller avec le roi : elle poursuivit au 
contraire de tous ses efforts la disgrâce et le bannisse¬ 
ment de ce puissant favori. Le jour où la princesse de 
Navarre, Jeanne d’Albret, à peine âgée de douze ans, 
fut fiancée au duc de Clèves, à Châtellerault (le i 5 juillet 
iS^o), « ainsi qu’il la fallut mener à l’église, d’autant 
qu’elle estoit chargée de pierreries et de robe d’or et 
d’argent, et pour ce que, pour la foiblesse de son corps, 
n’eust su marcher, le roy commanda à M. le connes- 
tablede prendre sa petite-nièce au col et la porter à l’é¬ 
glise : dont toute la cour s’estonna fort, pour estre une 
charge peu convenable et honorable en telle cérémonie 
pour un connestable, et qu’elle se pouvoit bien donner 
à un autre; de quoy la reyne de Navarre n’en fut nul¬ 
lement desplaisante, et dit; « Voila ceîuy r/ut me voulotl 
ruiner autour du roy mon frère^ qui mn/ufcuri/if sert à 
porter ma fille èi Pèglise »; et le connestable en eut un 
grand despit pour servir d’un tel spectacle à tous, et 
commença à dire : « C’ejf fait désormais de ma faveur, 
adieu lui dis! » Comme il arriva : car, après le festin et 
dîner des nopces, il eut son congé et partit aussilost - » 

Ce mariage de la princesse de Navarre fut déclaré nul 
peu de temps après, et ce n’esi qu’en i5j} 8 qu’elle 
épousa Antoine de Bourbon, duc de Vendôme, qui de- 


1. Bayle, Dkliotm. /«sior., articles Maroi et Navarre. 

2. Bramüine. 

vint roi de Navarre après la mort de son beau-père, en 
i 555. Marguerite devait précéder son mari dans la 
tombe et y être devancée par son frère, qu^elle perdit le 
3 1 mars i S 47 . 

Cette perte plongea dans le deuil le peu de jours 
qu’elle avait encore à vivre. Elle ne songea plus à ter¬ 
miner le recueil de Nouvelles qu’elle composait dans sa 
litière en allant par pays, et qu’elle dictait à une de ses 
dames d’honneur. Nouvelles souvent facétieuses et di¬ 
vertissantes, toujours narrées avec art dans un charmant 
style, tellement célèbres et répandues, du vivant même 
de Marguerite, qu’on les trouvait manuscrites dans toutes 
les bibliothèques des dames de la cour. Ainsi resta ina¬ 
chevé VHeptamérotij qui aurait eu le titre de Décaméron^ 
et qui, à l’exemple de celui de Boccace, devrait renfer¬ 
mer cent Nouvelles en dix Journées. Marguerite aimait 
les contes, et on lui attribue, avec quelque apparence 
de raison, ceux de Bonaventure des Perîers, qui parais¬ 
sent venir de la même main que les plus jolis de VHepta- 
méron. Sa réputation de conteuse était si bien établie 
à la cour que « la reine mère et madame de Savoie, es¬ 
tant jeunes, se voulurent mesler d’en escrire des nouvelles 
à part, à l’imitation de la reine de Navarre, sçachant 
bien qu’elle en faisoît ; mais, quand elles eurent veu les 
siennes, elles eurent si grand despît des leurs, qui n’ap- 
prochoient nullement des autres, qu’elles les jetèrent dans 
le feu et ne les voulurent mettre en lumière ». Margue¬ 
rite, qui se sentait proche de la mort, qu’elle redoutait, 
avait renoncé à la poésie, comme aux vanités du monde ; 
mais son valet de chambre, Jean de La Haye, dit Sylvius, 
obtint d’elle l’autorisation de rassembler et de faire im¬ 
primer, en 1547 , ses œuvres poétiques, sous le titre de 
Marguerites de la Marguerite des princesses^ tres-iUusire 
Koyne de Navarre. Ce recueil, où l’on distingue tant de 

jolies pièces qui ne le cèdent pas aux meilleures de Marot 
et de Saint-Gelais, fut publié avec une dédicace i la filîe 
unique de la reine de Navarre, qui ne vécut point assez 
pour voir aussi la publication de son Hcptaméron^ que 
Pierre Boaistuau, dit Launay, ne se permit pas de faire 
paraître avec le nom de l’auteur. 

Celle-ci se concentrait alors dans une dévotion tout 
ascétique : on prétend qu’elle eut la singulière idée de 
convertir Calvin et qu’elle lui écrivit en ce sens; elle se 
retira, pendant un carême entier, au couvent de Tusson, 
en Angoumois, et là elle se plaisait à chanter au chœur 
avec les religieuses et à tenir le rang de l’abbesse; mais, 
malgré ses lectures et ses méditations, elle ne parvenait 
pas à se familiariser avec la pensée de la mort; elle ré¬ 
pondait même en esprit fort aux gens d’Église qui lui 
pariaient d’une autre vie : « Tout cela est vrai, mais 
nous demeurons bien longtemps morts en terre avant 
que de venir là! w Son esprit, si éclairé et si intelligent 
d’ailleurs, était troublé à un tel point, par une vague 
inquiétude au sujet de l’état de l’âme après la mort, 
qu’elle cherchait dans la superstition même le mot de 
cette énigme éternelle, 

K J’ay ouï conter d’elle, dit Brantôme, qu’une de ses 
filles de chambre, qu’elle aimoit fort, estant près de la 
mort, elle la voulut voir mourir; et, tant qu’elle fut aux 
abois et au rommeau de la mort, elle ne bougea d’au¬ 
près d’elle, la regardant si fixement au visage que ja¬ 
mais elle n’en osta le regard jusques après sa mort. Au¬ 
cunes de ses dames plus privées lui demandèrent à quoy 
elle amusoit sa vue sur cette créature trespassante : elle 
respondit qu’ayant tant ouï discourir à tant de sa- 
vans docteurs que l’âme et l’esprit sortoient du corps 
aussiiost qu’il trespassoii, elle voulut voir s’il en sortîroit 
quelque vent ou bruit, et le moindre résonnement du 

monde, au clesloger ou sortir, mais qu’elle n’y avoit rien 
aperçu; et dîsoîc une raison qu’elle tenoit des mesines 
docteurs : que, leur ayant demandé pourquoy le cygne 
chantoit ainsi avant sa mort, üsluy avoient respondu que 
c’estoit pour l’amour des esprits qui travaillent à sortir 
par son long col ; pareillement, se disoit-elle, vouloit 
voir sortir ou sentir résonner et ouïr ceste âme ou celuy 
esprit ce qu’il faisoit à son desloger. » 

L’heure de sonder ce grand mystère était arrivée pour 
elle; sa maladie fut causée par le froid qu’elle prit en 
observant une planète, qui paraissait alors sur la mort 
du Pape Paul /i/, et clk-mesnie le cuidoit ainsi} mais pos¬ 
sible pour elle paroissoit. La bouche lui tourna aussitôt, 
et son médecin, M. d’Escuranis, qui s’en aperçut, se 
flatta en vain de triompher de ce catharre ou apoplexie, 
qui l’enleva au bout dé huit jours. N’espérant plus de 
guérison, « elle reconnut sa faute et se retira du préci¬ 
pice où elle estoit quasi tombée, reprenant sa première 
piété et dévotion catholique, avec protestation jusqu’à 
sa mort quelle ne s’en estoit jamais séparée et que ce 
qu’elle avoit fait pour eux (les Réformés) procédoit plu- 
tost de compassion que d’aucune mauvaise volonté 
quelle eust à l’ancienne religion de ses pères. » Elle 
rendit l’âme en embrassant lu croix qu’elle avait sur son 
lit, et après avoir reçu l’extréme-onction, que lui admi¬ 
nistra un cordeiier nommé Gilles Gaiilau. Ainsi mourut 
cette grande princesse, au château d’Odos, près de 
Tarbes, en Gascogne, le 31 décembre 1549 ', Elle fut 
inhumée dans la cathédrale de Pau. 

Les savants et les poètes dont elle s’était entourée 


1* Les historiens ne sont d^accord ni sur la date ni sur le lieu 
de sa mort* Voyez le D/e/ionnarre Imtoriqu^ Bayle* 















xxviir 


NOTICE HISTORIQ^UE 


avec empressement, et qui se trouvaient tous plus ou 
moins redevables à ses bienfaits, déplorèrent sa mort 
dans une foule de discours et de pièces de vers funèbres. 
Charles de Sainte-Marthe, lieutenant criminel d’Alen¬ 
çon et maître des requêtes de la feue reine, écrivit son 
éloge en latin {In obitum Margaritx Navarrorum rc~ 
glnx oratio funebris, Paris, i55o, in- 4 '*) et le traduisit lui- 
même en français. Un hommage plus flatteur encore pour 
la mémoire de Marguerite fut celui que lui rendirent trois 
illustres sœurs anglaises, Anne, Marguerite et Jeanne 
de Seymour, qui composèrent en son honneur plus de 
cent distiques latins, que traduisirent à l’envi les pre¬ 
miers poètes de Tépoque, et que fit paraître Nicolas 
Denisot (dit le comte d'Ahinois.) sous ce titre : le Tom¬ 
beau de Marguerite de Valois, royne de Navarre, faîcl 
premièremenf en distiques latins par les trois soeurs prin¬ 
cesses en Angleterrej et tradidclz en grec, italien et françois 
par plusieurs des exceîlenlz poètes de la France. Paris, 
Fezendat, î55i, in-S*^. 

Parmi toutes ces épitaphes louangeuses, nous en choi¬ 
sirons une seule, que Nicolas Denisot a mise sous le 
nom de sa femme Valentine, et qu’une noble simplicité 
fait distinguer au milieu de tant de paroles vides et am¬ 
poulées : 


JVÎHsarum décima ef Chariium quarto^ inclyla reguni 
Et sorcr t( conjüx, Mar^aris itta jacet. 

Ronsard a consacré aussi plusieurs morceaux lyriques 
à célébrer, du ton de Pindare, la dixième Muse et la 
quatrième Grâce; mais ces odes obscures et bizarres ne 
valent pas'cette délicieuse églogue qui dit mieux, à 
moins de frais, et qui n’eût pas été désavouée par Mar¬ 
guerite elle-même : 

Comme ks herbes fleuries 
Sont les honneurs des prairies^ 

Et des prez ^es ruissefcfSj 
De Torme la. vigne atméc, 

Des bocages la ramée^ 

Des champs les bleds nouvekts : 

Ainsi tu fus, 6 Princesse! 

[Ainçois plustost, o cic’esÆc/) 

Tu fus la perle et Phonneur 
Des princesses de nosfre asge, 

Soit en splendeur de lignage, 

Soit en biens, soit en bonheur. 

Il ne fault point qu^on te fasse 
Un sépulcre qui embrasse 
Mille thermes en un rond, 
Ponipeux d’ouvrages antiques, 

Et brave en piliers doriques 
Eslevés à double front. 


Uairain, le marbre et le cuivre 
Font tant seulement revivre 
Ceulx qui meurent stins renom, 
Et desquels la sépulture 
Presse sohs mesme c/osfurc 
Le corps, la vie et le nom; 

Mais toy, dont la Renommée 
Porte d\tne aisle animée 
Par le monde les valeurs, 
Mieuix que ces jsomïes superbes 
Te plaisent les douces herbes, 
Les fontaines et les fleurs. 

Plus de trois ans avant la mort de Marguerite de Na¬ 
varre, Rabelais lui avait déjà fait une sorte d’épitaphe 
allégorique, en forme de dédicace, placée au devant du 
III® livre de Pantagruel, comme une égide capable de 
conjurer les fureurs des méchants et des sots : 

FRANÇOIS RABELAIS 
K L’ESPERIT de la ROYNE de NAVARRE. 

Esprit abs/raic(, ravy et cxtatic, 

Qui, fréquentant les deux, ton ortgiVif, 

As délaissé ton hoste et domesfic, 

Ton corps concord, qui tant sc moriginCj 
A tes édicts en vie pérégrinc. 

Sans sentement et comme en apathye; 

Voudrois-tu point faire quelque sortyc 
De ton manoir divin, perpétuel, 

Et cy-bas vcoir une tierce partie 
Des faicts joyeux du bon Pantagruel? 


Paul Lacroix. 




















NOTE BIBLIOGRAPHIQUE 

ET ANALYTIliUE 


ES Nouvelles de la reine de Navarre parurent 
pour la première fois, sans le nom de l’auteur, 
sous le titre suivant : Histoire des Amans fcrtantz^ 
dédiée à i^Ulustre princesse madame Marguerite de 
Bourbon^ duchesse dt Niptrnois^ par Pierre Boais^ 
füüu dit Launay, Paris, G* Gilles, i 558 , in-4° de 
XIX et 184 f. Cette édition, la plus rare de toutes, ne contient que 
67 Nouvelles, non divisées en Journées, et leur texte^ entièrement 
remanié, présente un grand nombre de variantes qu'on ne peut 
attribuer qu^à Péditeur* 

La seconde édition (première complète) est intitulée : VHepta- 
méron des Noupeiles de très*llhistre et très-txcelUnte princesse Mar¬ 
guerite de Vahis, royne de Navarre^ remis en son pray ordres etc.,, 
dédié à.., Jeanne de Foîx (d’Albret), royne de Navarre^ par 
Claude Gruge/. Paris, Benoist Prévost, ou Caveillîer, ou V* Ser- 
lenas, 1H9, in-4" de zt2 ff,, plus 2 ff* non chiffrés pour le 
privilège, daté du 7 avril iSSq. Autres éditions : Paris, V. Serte- 
nas ou G» Robinotj i 56 o, ia-4'^; — sans indication de lieu ni 
nom de libraire, i 56 o, in-i6 ; — Paris, G. Robinet, ou Gilles 
Gilles, tS6î, în-i6; — Lyon, GuilL Roville, i 56 i, in-16; — 
Paris, NormenI et Bruneau, 1567, in-i6; — Lyon, Loys Clo- 
quemîn, tÜ72, in-ï6; — Paris, Mich. de Roîgny, 1^74, in-ï6; 

— Paris, G. Robinet, 1576 et 1S78, in-4^; — Lyon, L. Clo- 
quemîn, 1^78, in-t6; — Paris, Gabr. Buon, iSSi, in-i6; —* 
Paris, Abel Langelier, i 58 i, in-iG; — Rouen, Romain de 
Beauvais^ 1598, in-12 ; — Paris, Ch. Chapellain, 1607, în-16; 

— Hollande, Jacques Bessin, 1698, 2 voL pet, in-12. 

Toutes ces éditions reproduisent avec plus ou moins de fidélité 
le texte de Boaistuau et de Gruget. Mais les suivantes, dont 
quelques-unes sont encore recherchées des amateurs à cause des 
ligures, n’offrent qu’une imitation, e/r btau langage^ dans laquelle 
le texte original est plus ou moins rajeuni et plus ou moins défi¬ 
guré : Contes cl nouveiks rfe Marguerik de Valois^ reint dt Na^ 
varn, mis en beau tangage, Amsterdam, Gallet, 1698, 2 vol. 
pet. in-8*^, figures attribuées à Romain de Hooge; — Amsterdam, 
1700, in-8'^, avec les mêmes figures; — Amsterdam, Gallet, 
1708, £ vol. fig. de J. Hareweyn ;—La Haye (Chartres), 

1733, 2 vol. pet. in-12; —^ Londres, 17441 2 vol, in-12; — 
Berne, 1780-81, 3 voL în-8®, fig. de Freudenberg, Quelques 
exemplaires ont des titres refaits en taille-douce à la date de 1792. 
Le texte de cette édition a été maladroitement retouché par J. Rod. 
de Sinner. — Paris, 1784, 8 vol, in-18, fig.; — Paris, 1807, 
8 vol, in-i8; — Paris, Bauihereau, 182S, 5 voL in- 32 . 

L’ancien texte de VHeptaméron^ celui que Gruget avait établi 
dans son édition de i S fut négligé et oublié pendant un siècle 
et demi. Ce n’est qu’^en 1841 que nous publiâmes une nouvelle 
édition de ce texte original dans la Bibliothèque d’éüte : Paris, 
Gosselin, 1841, in-is, et dans un volume du Panthéon littéraire, 
tes Vieux Conteurs français. Paris, Desrez, 1841, grand in-8^ à 
2 colonnes. 

Nous disions dans la préface de cette seconde réimpression : 

tt Les manuscrits de WHipiaméron diffèrent plus ou moins de 
rédition de Gruget, qui paraît avoir corrigé le style original, re¬ 
tranché quantité de passages trop violents contre les moines et les 
prêtres catholiques, changé des contes entiers et mis l’ouvrage 
inachevé en état d’être publié. Cependant une édition faîte sur ies 
manuscrits de la Bibliothèque du roi ne serait pas inutile pour 
établir le véritable texte de ce livre, que nous n’avons pas encore 
tel que la reine de Navarre l^a composé, mais qui doit beaucoup 
aux soins intelligents’de ses premiers éditeurs, Pierre Boaistuau et 
Claude Gruget. n C’était faire appel à un nouvel éditeur ; cet 
appel fut entendu. 

Le succès de notre double édition, tirée à un grand nombre 
d'exemplaires, encouragea la Société des Bibliophiles français à 
confiera M. Le Roux de Lîney le soin d’une nouvelle édition, dont 
le texte serait tiré pour la première fois des manuscrits contem¬ 
porains. M. Le Roux de Lincy s’acquitta de sa tâche avec beaucoup 
de zèle et de bonheur; il adopta, pour son édition (publiée en 
i 85 î, 3 vol. pet. in-8®), le texte du manuscrit qu’il jugea le 
plus complet, le plus correct et le plus authentique (Bibliothèque 












'1 



ET ANALYTIQ^UE XXXlll 

nationale, fonds Colbert, 7572:), et il joignit au texte un corn- 
inenlaire historique, avec une notice sur Marguerite d'Angoulême 
et beaucoup de documents inédits* 

Le cadre de r/fcpfaméro/i est très-ingénieux; il appartient à 
l’auteur, qui s'est inspiré probablement de ses propres souvenirs- 
Dans une introduction qu'elle nomme Préface ^ la reine de 
Navarre suppose que plusieurs personnes s'étaient rendues, le pre¬ 
mier jour de septembre, aux bains de Caiilderets, dans les Pyré¬ 
nées. Au bout de trois semaines, vinrent des pluies tellement 
fortes que « toutes les cabanes et logis dudit Caiilderets furent si 
remplies d’eau qu'il fut impossible d'y demeurer ju Quelques 
baigneurs sont emportés par la rapidité des torrents qu'ils essayent 
de franchir; d'autres se réfugient chez des bandolkrs (bandits), qui 
les attaquent au milieu de la nuit; d'autres se perdent dans les 
montagnes et sont dévorés par les ours. Les gentilshommes, dames 
et damoiselles qui restent encore en vie, après avoir échappé à 
tant d'accidents, parviennent à se retrouver, au nombre de dix, à 
l’abbaye de Notre-Dame de Serrance; et là, pendant dix jours que 
doit durer la construction d’un pont qu'on leur bâtit pour traverser 
le gave béarnais, ils forment le projet de se raconter, entre eux, 
dix hhtotres par jour, pour passer le temps, 

La princesse avait Tintention de faire, comme Boccace, un 
üécamérofi^ c’est-à-dire cent Nouvelles divisées en dix Journéts ; 
mais Claude Gruget a donné le nom (PHeptaméron au recueil de 
Marguerite, parce qu'elle n'avait pu achever que sept Journées et 
deux contes de la huitième, ce qui forme un total de soixanie- 
doiize Nouvelles* On prétend que les vingt-huit autres n'ont 
jamais existé, quoique les manuscrits de ce recueil portent quel- 
quefois le titre de Décaméron^ comme celui qui était dans la 
bibliothèque du président de Thou, et qui a passé dans la Biblîo- 
ihèque du roi, aujourd'hui nationale (fonds Colbert, 7576 ), 
Des aventures galantes de gentilshommes, de prêtres et de 
moines; des séductions de jeunes filles encore novices; des strata¬ 
gèmes ingénieux ou plaisants employés pour tromper les tuteurs 
et les maris jaloux, voilà quels sont à peu près les thèmes de la 
plupart des Nouvelles que racontent tour à tour les hôtes de 
No^re-Dame de Serrance* Quelques critiques chagrins et atrabilaires 
n’ont vu dans cet ouvrage qu'un impur ramas d'aventures obscènes 
et d’impiétés révoltantes; d'autres, plus modérés, y ont cru re¬ 
marquer une morale peu sévère, cachée sous une apparence de 
candeur et de piquante naïveté; d’autres enfin, pour couper court 
à tout débat, n'ont trouvé rien de mieux que de se ranger de 
l’avis de ceux qui pensent que VHeptaméron n'a jamais été corn- 

c 

posé par la reine de Navarre, Mais aucun des accusateurs de 
Marguerite it^a voulu sans doute prendre la peine de lire les sages 
réflexions et les graves enseignements que Tauteur a soin de faire 
découler de la plupart de ses contes * qui sont toujours suivis 
dHine conversation entre les auditeurs, conversation instructive et 
souvent édifiante, dans laquelle la vieille dame Oisille, qui sans 
cesse donnt pàturt d son âme dt quelque Uçon de la sainte £cri- 
fnrt, ne manque jamais de rappeler le respect du aux bonnes 
mœurs et à la religion. 

Nous avions pensé d’abord que Marguerite s’était représentée 
elle-même sous le nom de madame Oisille, car elle n’a pas com¬ 
posé ces contes dans sa Jeunesse (ad jiwtnikm ætatem), comme le 
dit De Thou, mais bien dans un âge mûr, lorsqu’elle eut pris les 
formes austères du calvinisme, sans altérer toutefois le fond d’ai¬ 
mable enjouement qu’elle avait dans l’esprit ; mats nous avons dû 
changer d’avis après un examen plus attentif du caractère de 
chacun des acteurs de VHeptaméron^ et nous nous sommes rangé à 
l’opinion de M, Le Roux deLincy, qui reconnaît la mère de Mar¬ 
guerite, la régente Louise de Savoie, dans le personnage de dame 
Oisille, ou plutôt Osy/e , anagramme de Loyse. C’est ainsi que 
plusieurs manuscrits écrivent le nom de cette « dame vefve, de 
longue expérience », Marguerite d’ÂngouIême aurait ainsi rendu 
hommage à la mémoire de sa mère, morte en i 53 o, c’est-à-dîre 
dix ou doiue ans avant la rédaction de VHeptaméron : car beau¬ 
coup de passages de ce livre n’ont pu être écrits qu’après i S40* 
et même la nouvelle LXVI est évidemment postérieure à l’année 
1548. 

Marguerite n’a pas négligé de se mettre en scène à côté de sa 
mère, et M, Le Roux de Lincy suppose que c’est elle qui, sous le 
nom de Parlament€f se fait toujours le champion des dames. En 
effet, cette dame Parlamente, femme d’Hîrcan, qui était jamais 
oisîpc ni mélancolique^ et qui explique si bien ce qu’elle entend 
par timû/îs parfaits (épilogue de la nouvelle XlX), offre beaucoup 
de ressemblance avec la reine de Navarre, M, Le Roux de Lincy 
signale^ dans l’épilogue de la nouvelle X, plusieurs traits qui s’ap¬ 
pliquent à Marguerite et à son aventure avec Bonnivet, Le nom de 
Parlümmit semble indiquer que cette princesse avait toujours 
Tesprit combattu et indécis dans toutes les questions de morale et 
de religion, « Place qui parlamente est à moitié gagnée, » dit 
malignement un des personnages de la compagnie. Si Parlamente 
n’est autre que Marguerite, Hircan, son mari, sera le roi de 
Navarre, Henri d’Albrei, qui est peint, sous ce nom, tel que nous 
le voyons représenté allégoriquement dans les Marguerites de lû 

Margutrlit y brutal, sensuel et grossier. Le nom dW/rcan nous 
paraît synonyme de tanvagî^ comme si ce cynique personnage 
était né dans les forets d’Hyrcanie, liircanus. L’étymologie, qifon 
tirerait du latin /i/rc«s, qui signifie bonc, contiendrait également 
au mari de Parlamente, qui lui dit avec dédain : « Oui bien, vous 
qui n’aimez que le plaisir! u M, Le Roux de Lincy se trompe 
évidemment en voulant retrouver le premier mari de Marguerite, 
Charles d^Aiençon, sous le masque de ce farouche Hircan, Qiiant 
aux autres personnages qui racontent et qui parlent aUernaiivement^ 
on peut assurer qu’ils ont existé, et que l’on découvrirait sous les 
anagrammes de JVo/ner/îde^ Emanuitte, Bagoadn, Saffndtni^ 
Slmonfaiüt^ Gutbron et Longannç^ les noms, surnoms ou devises 
des gentilshommes et des dames de la cour de Navarre : car ce 
recueil fut sans doute composé des Nouvelles racontées réellement 
par la reine et les personnes de sa cour au château de Pau, ou 
d’Odos, ou de Nérac, de même que les Ctnt Nouvtlk^ muptllc& 
avaient été narrées naguère au château de Genappe par le dau¬ 
phin de France Louis, qui fut Louis XI, et par les officiers de sa 
maison. M. Le Roux de Lincy n’a hasardé qu’une seule conjecture, 
à l’égard à'EnnmuitU ou Emarsüiîttj qu’il considère comme étant 
Anne de Vivonne, veuve du baron de Bourdeille et mère de 
Brantôme. L’auteur des Dames galantts parle, il est vrai, de sa 
mère, qui estoit à la royne de Navarre et qui en sçavoit 
quelques secrets de ses Nouvelles, et qu’elle en estoit Fiine des 
devisantes ». Nous ne voyons pas trop quels rapports établir entre 
la joyeuse Emarsuitte et Anne de Vivonne, si ce n’est que cette 
dernière était dame dit corps de la reine de Navarre dès l’année 
ïSaq, et qu'celle devait avoir naturellement quelque chose du 
genre d’esprit de son fils, à qui elle devait avoir appris tant de 
particularités secrètes sur les galanteries de l’ancienne cour. 0 faut 
ajouter que c’est elle qui raconte, dans la nouvelle IV, Taventure 
de Marguerite avec l’amiral Bonnivet. Nous ne désespérons pas de 
retrouver la clef des noms déguisés de tous les acteurs de VHtpta- 
méron^ lorsque nous posséderons les états de la maison de Mar¬ 
guerite, qu’on n’a pas encore fait sortir des archives de Béarn, et 
déjà nous pouvons entrevoir un comte d’Agoust sous le masque de 
Dagottcîn^ et Françoise deFotx, la belle comtesse de Châteaubriant, 
sous celui de Nomtrjjde^ 

îl y a dans T/feptaméro/i plusieurs Nouvelles qui sont fondées 
sur des événements véritables, et que l’on peut appuyer parfois du 
témoignage des historiens contemporains. Quelques-unes sont rela¬ 
tives à Marguerite elle-même, entre autres la IV^, dont Brantôme 
nous confirme l’authenticité, bien que la reine de Navarre se 

soit cachée, dans son récit, sous le nom d'une princesse de 
Flandre. 

Il faut remarquer aussi que ces Nouvelles, concernant Margue¬ 
rite ou du moins les personnes de sa maison et de son entourage, 
se rapportent surtout à l’époque où elle était duchesse d’Alençon, 
c’est-à-dire sont antérieures à la mort de son premier mari et à son 
second mariage, en iSay. Marguerite, ou Parlamenie, ne perd au¬ 
cune occasion d’exposer sa théorie favorite sur retmour honnête, 
qui semble avoir été la grande affaire de sa vie. Il y aurait tout 
un livre à faire, un livre de savantes et minutieuses recherches, au 
sujet de cette galanterie délicate et raffinée à laquelle nous initient 
les controverses des interlocuteurs de I 7 /ep(améron. 


P. L. 

A TRESILLUSTRE ET TRESVERTUEUSE PRINCESSE 


MA DAME JEANNE DE FOIX 

ROYNE de NAVARRE 

CLAUDE GRUGET 

Son ireshtimblc serviteur desire salut et félicité 



ne me fusse ingéré ^ ina dan'tCf ïjous 
l'^^lpresenfer ce livre des Nouvelles de la 
feue Koyne, vostre mere, si la première 
édition n'eusi obmis ou celé son nom et quasi changé 
toute sa forme, tellement que plusieurs le mescog- 
noissoient : cause que, pour le rendre digne de son 
auteur, aussi tost quhl fut divulgué, je recueilly de 
toutes parts les exemplaires que j^en peu recouvrer, 
escrits à la main, les vérifiant sur ma copie, et feis 
en sorte que je le reduisy au vray ordre qu'elle l'a- 

voit dressé. Puis, sous la permission du Roy et 
vostre consenfemenfJ il a esté mis sur la presse, 
pour le publier tel qu'il doit esîre. En quoy me 
revient en mémoire ce que le comte Baltazar dict 
de Boccace, en la préfacé de son Courtisan, que 
ce qu'il feit en se joiiant, sçavoir est son Decame- 
ron, luy a porté plus d'honneur que toutes ses 
autres ce Livres latines ou tuscanes^ qu'il estimoit les 
plus serieuses. Aussi la Royne , vray ornement de 
nostre siec/e (de laquelle vous ne forlignez en l'a^ 
moiir et cognoissance des bonnes lettres), en se 
joüant sur les actes de la vie humaine, a laissé si 
belles instructions qu'd n’y a celuy qui n’y trouve 
matière d’érudition, et si a [sèlon tout bon jugement) 
passé Boccace és beaux discours qu’elle faict sur cha¬ 
cun de ses comptes. De quoy elle mérité loiienge, 
non seulement par dessus les plus excellentes dames, 
mais aussi entre les plus doctes hommes : car, de 
trois stiles d’oraison descrits par Cicéron, elle a 
choisy le simple , semb/fl6/e à celuy de Terence en 
latin, qui semble n chacun fort aisé ù imiter, mois, 
à qui l'experimente J rien moins. Vray est que tel 
présent ne pous sera point nouveau, et ne ferez que 
le recognoistre par hérédité maternelle ; toutes fois, 

je m'asseure que le recevrez bien , pour le veoir par 
ceste seconde impression remis en son premier estât : 
car ( à ce que j’ay peu entendre ) la première vous 
desplaisoit : non que celuy qui y avoiî mis la main 
ne fust homme docte, qu*il n''y ait prias peine; et si 
est aisé à croire qu*il ne Fa voulu desguiser ainsi 
sans quelque occasion, neantnioins son travail s'est 
trouvé peu agréable. Je le vous presenfe donc, ma¬ 
dame, non pour part que j'y prefende, ains seule¬ 
ment comme l'ayant démasqué, pour/e i^ous rendre 
en son naturel. C'est à vostre Koyale grandeur de 
le favoriser, puis qu'il est sorty de vostre maison 
illustre : aussi en a d la marque sur le front, qui 
îuy servira de sauf-conduict par tout le monde et 
le rendra bten-venii es bonnes compagnies. Quant à 
moy, recognoissant l’honneur que me ferez à rece¬ 
voir de ma main ce labeur de l'avoir remis à son 
poinct, je me sen/ira)i perpétuellement obligé à i^ous 
faire treshumble service. 
































DES DEUS MARGUERITES 


SONET 

Ce Phcenix tant fameus que VOnent honore, 

Unique en son espece et en rare beauté. 

De Photbus renaissant saliie la clarté, 

Car autre que Pheebus ce bel oiseau n adore. 

Du lit de son Titkon si tost ne sort rAurore 
Que son chant recommence, oui de tout costé; 
Mais, quand l'age envieus lui a la force osté. 

Lui mesme se bruslant se fait revivre encore. 

France, dor^enavanl tu te peus bien vanter 

D’avoir veu «n P/ian(.r qui sceut si bien chanter 
Qu'on ne trouve au jourd’hui personne qui Vîinile, 

Sinon l’autre Phcenix, heritier du renom 
Et gl oire du premier, ainsi comme du nom 
Qit’il laissa en mourant : l’unique Marg'ueri’fe. 

J. PASSER AT TROIEN. 

SONET 


SONET 

Timonf Athénien, grand ennemy de l*homme, 

Trop severe censeur de nosire infrmité, 

Deteste en grand horreur l’humaine vanité. 

Pour laquelle HeracliP en larmes se consomme. 

Le raillart DemocriC, en se moquant, est comme 
Un farceur qui se rid de la debileté 
Des humains, savourons en vain de volupté 
La poison^ qui les corps et les esprits assomme. 

Le ris de l'un, tes pleurs que sans cesse dislile 
De ses yeux le second, du tiers la haine hostile, 

A faire nous semond d'honnesieté l’esUte. 

Mais la Koyne sans pser, au discours de ée livre, 
En haine de tout mal, en pleurs et ris, nous livre 
Timon, et Heracîii’, avec urt Democrite. 


PAR J. VEZOU. 






ff 

PROLOGUE 


E premier jour de Septembre, que les 
baings des monts Pyrénées commen¬ 
cent d’entrer en vertu, se trouvèrent 
à ceux de Caulderets plusieurs per¬ 
sonnes tant de France, Espaigne, que d’autres 
lieux : les uns pour boire de l’eau, les autres pour 
s’y baigner, et les autres pour prendre de la fange, 
qui sont choses si merveilleuses que les malades 
abandonnez des médecins s’en retournent tous gue* 
riz. Ma fin n’est de vous déclarer la situation ne la 
vertu des bains, mais seulement de racompter ce qui 
sert à la matière que je veux escrire. En ces bains 
là demeureront plus de trois sepmaines tous les 
malades, jusques à ce que, par leur amandement, 
ils cogneurent qu’ils s’en pouvoient retourner. 
Mais sur le temps de ce retour vindrent les pluyes 
si merveilleuses et si grandes qu’il sembloit que 
Dieu eust oublié la promesse qu’il avoit faicte à 
Noé de ne destruire plus le monde par eau. Car 
toutes les cabanes et logis dudict Caulderets furent 

si rempllz d^eau qu’il fut impossible d’y demeurer. 
Ceux qui estoient venuz du costé d’Espaigne s’en 
retournèrent par les montaignes le mieulx qu’il 
leur fut possible; et ceux qui cognoissoient les 
adresses des chemins furent ceux qui mieux es- 
chapperent. Mais les seigneurs et dames François 
(pensans retourner aussi facilement à Therbes 
comme ils estoient venuz ) trouvèrent les petits 
ruisseaux si fort creux qu’à peine les peurent ils 
gayer. Mais, quand ce vint à passer le Gave 
Biernois,qui en allant n’avoit point deux pieds de 
profondeur, le trouvèrent tant grand et impétueux 
qu’ils se destournerent pour chercher les ponts, 
lesquels, pour n’estre que de bois, furent empor¬ 
tez par la vehemence de l’eau; et quelques uns, 
cuidans rompre la roideur du cours pour s’assem¬ 
bler plusieurs ensemble, furent emportez si promp¬ 
tement que ceux qui les vouloient suyvir perdi¬ 
rent le pouvoir et le désir d’aller apres. Parquoy, 
tant pour chercher chemin nouveau que pour estre 
de diverses opinions, se separerent. Les uns tra¬ 
versèrent la hauteur des montaignes, et, passans 
par Arragon, vindrent en la comté de Rossillon 
et de là à Narbonne; les autres s’en allèrent droict 
à Harselonne, où par la mer les uns s’en allèrent 
à Marseille, et les autres à Aiguesmortes, 

Mais une dame vefve de longue expérience 
(nommée Oisille) se délibéra d’oublier toute crainte 
pour les mauvais chemins, jusques à ce qu’elle 
fust venue à nostre dame de Serrance, estant seure 
que, s’il y avoit moyen d’eschapper d’un danger, 

que îes moynes le dévoient bien trouver; et feist 
tant qu’elle y arriva, passant de si estrangers lieux, 
et si difficiles à monter et descendre, que son aage 
et pesanteur ne la gardèrent point d’aller à pied 
la plus part du chemin. Mais la pitié fut que la 
plus part de ses gens et chevaux demeurèrent morts 
par les chemins, et arriva à Serrance avec un 
homme et une femme seulement, où elle fut cha¬ 
ritablement receuë des religieux. 

Il y avoit aussi parmy les François deux gentils¬ 
hommes qui estoient allez aux bains plus pour 
accompaigner les dames ( dont ils estoient servi¬ 
teurs) que pour faulte qu’ils eussent de santé. Ces 
gentils-hommes icy,voyans la compaignie se dé¬ 
partir, et que les mariz de leurs dames les emme- 
noient à part, pensèrent de les suivre de loing,sans 
soy déclarer à personne. Mais un soir, estans les 
deux gentilshommes mariez et leurs femmes arri¬ 
vez en la maison d’un homme plus bandolier que 
paisant, et les deux jeunes gentils-hommes logez 
en une borde tout joignant de là, environ la mi- 
nuict ouyrent un tresgrand bruit, au son duquel 
ils se levèrent avec leurs varlets, et demandèrent 
à l’hoste quel tumulte c’estoit. Le pauvre homme 
{qui avoit sa part de la peur) dist que c’estoient 
mauvais garsonscjui venoient prendre leur part de 
la proye qui estoit chez leur compaignon bando¬ 
lier. Parcpioy les gentils-hommes incontinent prin- 
drent leurs armes, et avecc^ues leurs varlets s’en 
allèrent secourir les dames, pour lesquelles ils es- 
timoient la mort plus heureuse c^ue la vie après 


i 


PROLOGUE 


I 2 

elles. Et ainsi qu’ils arrivèrent au logis, trouvèrent 
la première porte rompue, et les deux gentils¬ 
hommes avec leurs serviteurs se defendans ver¬ 
tueusement; mais pource que le nombre des ban- 
doliers estoit le plus grand, et aussi qu’ils estoient 
fort blessez, commencèrent à se retirer, a;yant 
perdu desja grand partie de leurs serviteurs. Les 
deux gentils-hommes, regardans auxfenestres, vei- 
rent les deux dames pleurantes et criantes si fort 
que la pitié et l’amour leur creut le cueur, de sorte 
que, comme deux ours enragez descendans des 
montaignes, fraperent sur ces bandoliers tant fu¬ 
rieusement qu’il y en eut si grand nombre de morts 
que le demeurant ne voulut plus attendre leurs 
coups, mais s’enfuirent où ils sçavoient bien leurs 
relraictes. Les gentils-hommes, ayant defîaict ces 
meschans (dont l’hoste estoit l’un des morts), et 
ayant entendu que l’hostesse estoit pire que son 
mary, l’envoyerent après luy par un coupd’espée, 
et, entrans en une chambre basse, trouvèrent un 
des gentils-hommes mariez qui rendoit l’esprit; 
l’autre n’avoit eu nul mal, si non qu’il avoit tout 
son habillement percé de coups de traict et son 
espée rompue. Le gentil-homme, voyant le se¬ 
cours que ces deux luy avoient faict, après les 
avoir embrassez et merciez, les pria de ne l’aban¬ 
donner point, qui leur estoit requeste fort aisée à 
faire. Parquoy, après avoir faict enterrer le gentil¬ 
homme mort et réconforté sa femme au mieulx 
qu’ils peurent, prindrent leur chemin où Dieu les 
conseilloit, sans sçavoir lequel ils dévoient tenir. 

S'il vousplaist de sçavoir le nom des trois gentils¬ 
hommes, le marié avoit nom Hircan, et sa femme 
Parlamente, et l’autre damoiselle vefve Longarine ; 
et le nom des deux jeunes gentils-hommes, Tun 
estoit Dagoucin, TautreSaffredent. Et après qu’ils 
eurent esté tout le jour à cheval, avisèrent sur le 
soir un clocher où le mieux qu’il leur fut possible 
(non sans travail et peine) arrivèrent, et furent de 
l’abbé et des moynes humainement receuz. L’ab¬ 
baye se nomme Sainct Savin; l’abbé, qui estoit de 
fort bonne maison, les logea honorablement, et 
en les menant en son logis leur demanda de leurs 
fortunes. Et après qu’il eut entendu la vérité du 
faict, leur dist qu’ils n’estoient pas tous seuls qui 
avoientpart à ce gasteau, car il y avoit en une autre 
chambre deux damoiselles qui avoient eschappé 
pareil danger, ou plus grand, d’autant qu’aux 
hommes y a quelque miséricorde, et aux bestes 
non : car les pauvres dames, à demie lieue deçà 
Peyrchite, avoient trouvé un ours descendant de 
la montaigne, devant lequel avoient prins la course 
à si grand haste que leur chevaux à l’entrée du 
logis tombèrent morts soubs elles; et deux de leurs 
femmes qui estoient venues long temps après leur 
avoient compté que l’ours avoit tué tous leurs 
serviteurs. Lors les deux dames et les trois gentils¬ 
hommes entrèrent en la chambre où elles estoient, i 

et les trouvèrent plorantes, et cogneurent que i 

c’estoient Nomerfide et Emarsuîtte, lesquelles, 
s’embrassant et racomptant ce qu’il leur estoit ad¬ 
venu, commencèrent à se reconforter avec les 

i-’ 

bonnes exhortations du bon abbé de s’estre ainsi 
retrouvées. Et le matin ouyrent la messe bien dé¬ 
votement, loüans Dieu des périls qu’ils avoieiit 
eschappez. 

Ainsi qu’ils estoient tous à la messe, va entrer 
en l’eglise un homme tout en chemise, fuyant 
comme si quelqu’un le chassoit, criant à l’aide. 
Incontinent Hircan et les autres gentils-hommes 
allèrent au devant de luy pour veoir que c’esloit, 
et veirent deux hommes après luy leurs espées ti¬ 
rées, lesquels, voyant si grande compaignie, vou¬ 
lurent prendre la fuitte; mais Hircan et ses com- 
paignonsles suyvirent de si prés qu’ils y laissèrent 
la vie, Etcjuand ledict Hircan fut retourné, trouva 
que celuy qui estoit en chemise estoit un de leurs 
compaignons nommé Guebroo, lequel leur compta 
comme, estant en une borde auprès de Peyrchite, 
arrivèrent trois hommes, luy estant au lict; mais 
tout en chemise, avec son espée seulement, en 
blessa si bien un qu’il demeura sur la place ; et tan¬ 
dis que les deux autres s’amusèrent à recueillir 
leur compaignon (voyant qu’il estoit nud, et eux 
armez),pensa qu’il ne les pourroit gaigner si non 
a fuir, comme le moins chargé d’habillements, 
dont il loüa Dieu et ceux qui en avoient faict la 
vengeance. 

Après qu’ils eurent ouy la messe et disné, en- 
voierent voir s’il estoit possible de passer la riviere 
du Gave, et cognoissans l’impossibilité du passage, 
furent en une merveilleuse crainte, combien que 
l’abbé plusieurs fois leur offrit la demeure du lieu 

jusques à ce que les eaux fussent abbaissées’, ce 
qu’ils accordèrent pour ce jour. Etau soir, en s’en 
allant coucher, arriva un vieil moyne, qui toutes 
les années ne failioit point à la nostre dame de 
Septembre d’aller à Serrance; et en luy demandant 
des nouvelles de son voyage, dit qu’à cause des 
grandes eaux estoit venu par les montaignes et 
par les plus mauvais chemins qu’il avoit jamais 
faicts, mais qu’il avoit veu une bien grande pitié. 
C’est qu’il avoit trouvé un gentil-homme nommé 
Simontault, lequel, ennuyé de la longue demeure 
que faisoit la riviere à s’abbaisser, s’estoit délibéré 
de la forcer, se confiant en la bonté de son cheval, 
et avoit mis tous ses serviteurs alentour de luy 
pour rompre l’eau; mais, quand se fut au grand 
cours, ceux qui estoient les plus mal montez furent 
emportez hommes et chevaux, tous à val l’eau, 
sans jamais en retourner. Le gentil-homme, se 
voyant seul, tourna son cheval de là où il venoit, 
qui ne sceut estre si promptement qu’il ne faillist 
soubs luy; mais Dieu voulut qu’il fust si prés de 
la rive que le gentil-homme (non sans boire beau¬ 
coup d’eau), se trainant à quatre pieds, saillit de¬ 
hors sur les durs cailloux, tant las et foible qu’il 
ne se pouvoit soustenir; et luy advint si bien qu’un 
berger ramenant au soir les brebis le trouva assis 
parmy les pierres, tout mouillé, et non moins 
triste de ses gens qu’il avoit veu perdre devant 
soy. Le berger, qui entendit mieux sa nécessité 
tant en le voyant qu’en escoutant sa parolle, le 
print par la main et le mena en sa pauvre maison, 

OÙ avec petites bûchettes le sécha le mieux qu’il 
peut. Et ce soir là, Dieu y amena ce vieil reli¬ 
gieux, lequel luy enseigna le chemin de nostre 
dame de Serrance, en l’assurant que là il seroit 
mieux logé qu’en autre lieu, et y trouveroit une 
ancienne vefve nommée Oisille, laquelle estoit 
compaigne de ses adventures. Quand toute la 
compaignie l’ouït parler de la bonne dame Oi¬ 
sille et du gentil chevalier Simontault, feirent une 
joye inestimable , loüans le Créateur qui, en se 
contentant des serviteurs, avoit sauvé les maistres 
et maistresses, et sur toutes en loua Dieu de bon 
cueur Parlamente, car un temps avoit qu’elle le 
tenoitpourtresaffectionné serviteur. Et après s’es- 
tre enquis diligemment du chemin de Serrance, 
combien que le bon vieillard le leur feist fort diffi¬ 
cile, pour cela ne laissèrent d’entreprendre d’y al¬ 
ler, et de ce jour là se meirent en chemin si bien 
en ordre qu’il ne leur failloit rien : car Fabbé les 
fournit des meilleurs chevaulx qui fussent en La- 
vedan, de bonnes cappes de Bear, de force vivres 
et de gentils compaignons pour les mener seure- 
ment par les montaignes; lesquelles passées plus 
à pied qu’à cheval, en grande sueur et travail ar¬ 
rivèrent à nostre dame de Serrance, où l’abbé 
{combien qu’il fust assez mauvais homme) ne leur 
osa refuser le logis, pour la crainte du seigneur 
de Bear, duquel il sçavoit qu’ils estoient bien ay- 
mez, et leur feit le meilleur visage qu’il luy fut 
possible, et les mena veoir la bonne dame Oisille 
et le gentil-homme Simontault. 

La joye fut si grande en toute ceste compaignie 
miraculeusement assemblée que la nuict leur sem¬ 
bla courte à loüer Dieu de la grâce qu’il leur 
avoit faicte. Et après avoir prins sur le matin un 
peu de repos, allèrent ouïr la messe et recevoir le 
sainct Sacrement d’union, auquel tous Chrestiens 
sont uniz en un, suppliant celuy qui les avoit 
assemblez par sa bonté parfaire leur voyage à sa 
gloire. Après disner envoyèrent sçavoir si les eaux 
estoient point escoulées, et trouvansque plus tost 
elles estoient creuës, et que de long temps ne 
pourroient seuremeni passer, se delibererent de 
faire un pont sur ie bout de deux roches qui sont 
fort prés l’une de l’autre, où encores y a des 
planches pour les gens de pied qui, venans de 
Cleron, ne veulent passer par le Gave. L’abbé, 
qui fut bien aise qu’ils faisoient ceste despense, à 
fin que le nombre des pèlerins et paysans aug- 
mentast, les fournit d’ouvriers; mais il n’y meit 
pas un denier du sien, car son avarice ne le per- 
mettoit. Et pource que les ouvriers dirent qu’ils 
ne sçauroient avoir faîct le pont de dix ou douze 
jours, la compaignie, tant d’hommes que de 
femmes, commença fort à s’ennuyer. Mais Parla- 
mente, qui estoit femme d’Hircan, laquelle n’es- 
toit jamais oisive ne mélancolique, ayant demandé 
congé à son mary de parler, dist à l’ancienne 
dame Oisille : « Ma dame, je m’esbahis que vous 
qui avez tant d’experience, et qui maintenant aux 
femmes tenez lieu de mere, ne regardez quelque 
passetemps pour adoulcir l’ennuy que nous por- 

tarons durant nostre longue demeure : car, si 
nous n’avons quelque occupation plaisante et 
vertueuse, nous sommes en danger de demeurer 
malades. » La jeune vefve Longarine adjousta à 
ce propos ; « Mais, qui pis est, nous deviendrons 
fascheuses, qui est une maladie incurable : car il 
n’y a nu! ne nulle de nous, s’il regarde sa perte, 
qui n’ait occasion d’extreme tristesse.» Emarsuîtte, 
tout en riant, luy respondit : « Chacun n’a pas 
perdu son mary comme vous, et pour perte de 
serviteurs ne se fault desesperer, car on en re¬ 
couvre assez. Toutefois je suis bien d’opînion que 
nous ayons quelque plaisant exercice pour passer 
le temps le plus joyeusement que nous pourrons. » 
Sa compaigne Nomerfide dist que c’estoit bien 
advisé, et que, si elle estoit un jour sans passe- 
temps, elle seroitmortele lendemain. Tous les gen¬ 
tils-hommes s’accordèrent à leur advis et prièrent 
la dame Oisille qu’elle voulust ordonner ce qu’ils 
auroient à faire, laquelle leur respondit ; « Mes 
enfans, vous me demandez une chose que je trouve 
fort difficile, de vous enseigner un passetemps 
qui vous puisse délivrer de voz ennuiz; car, ayant 
cherché ce remede toute ma vie, n’en ay jamais 
trouvé qu’un, qui est la lecture des sainctes lettres, 
en laquelle se trouve la vraye et perfaicte joye de 
l’esprit, dont procédé le repos et la santé du 
corps. Et si vous me demandez quelle recepte me 
tient si joyeuse et si saine sur ma vieillesse, c’est 
que, incontinent que je suis levée, je prends la 
saincte Escriture et la lis, et, en voyant et con- 







1 


PROLOGUE 19 

templant la volonté de Dieu, qui pour nous a 
envoyé son fils en terre annoncer ceste saincte 
parole et bonne nouvelle, par laquelle il promet 
remission des pechez, satisfaction de toutes debtes 
par le don qu’il nous faict de son amour, passion 
et mérités, cette considération me donne tant de 
joye que je prends mon Psaultier, et, le plus hum¬ 
blement qu’il m’est possible, chante de cueur et 
prononce de bouche les beaux Pseaulmes et Can¬ 
tiques que le sainct Esprit a composez au cueur 
de David et des autres aucteurs. Et ce contente¬ 
ment que j’en ay me faict tant de bien que tous 
les maulx qui le jour me peuvent advenir me 
semblent estre bénédictions, veu que j’ayen mon 
cueur par foy celuy qui les a portez pour moy. 
Pareillement, avant soupper, je me retire pour 
donner pasture à mon ame de quelque leçon, et 
puis au soir fais une recollection de tout ce que 
j’ay faict la journée passée, pour demander par¬ 
don de mes faultes et le remercier de ses grâces, 
et en son amour, crainte et paix, prends mon 
repos, asseurée contre tous maulx, Parquoy, mes 
enfans, voilà le passetemps auquel me suisarrestée, 
long temps après avoir cherché toutes autres 
choses, où n’ay trouvé contentement de mon es¬ 
prit. Il me semble que, si tous les matins vous 
voulez donner une heure à la lecture, et puis du¬ 
rant la messe faire voz devotes oraisons, que vous 
trouverrez en ce desert la beauté qui peult estre 
en toutes les villes. Car qui cognoist Dieu voit 
toutes choses belles en luy, et sans iuy tout laid. 


Parqiioy je vous prie recevoir mou conseil st vous 
voulez vivre joyeusement. » Hircan print la pa¬ 
role et dist : « Ma dame, ceux qui ont leu la 
saincte Escriture (comme je croy que nous tous 
avons faict) confesseront vostre dire estre véri¬ 
table; mais si fault il que vous regardiez que 
nous ne sommes encores si mortifiez qu’il ne nous 
faille quelque passetemps et exercice corporel. 
Car, si nous sommes en noz maisons, nous avons 
la chasse et la vollerie qui nous faict passer et 
oublier mille folles pensées, et les dames ont leur 
mesnage et ouvrages, et quelquefois les dances, 
où elles prennent honneste exercice ; qui me faict 
dire (parlant pour la part des hommes) que vous, 
qui estes la plus ancienne, nous lisiez au malin 
de la vie que tenoit nostre Seigneur Jésus Christ 
et les grandes et admirables œuvres qu’iî a faictes 
pour nous. Puis après disner, jusques à vespres, 
fault choisir quelque passetemps qui ne soit point 
dommageable à Pâme et soit plaisant au corps, et 
ainsi passerons la journée joyeusement. » 

La darne Oisille dist qu’elle avoit tant de peine 
d’oublier toutes les vanitez qu’elle auroit peur de 
faire mauvaise élection à tel passetemps, mais qu’il 
failioit remettre cest afl’aire à la pluralité des opi¬ 
nions, priant Hircan d^estre le premier opinant. 

« Qiiant à moy, dist-il, si je pensoisque le passe¬ 
temps que je vouldrois choisir fust aussi aggreable 
à quelqu’une de'la compaignie comme à moy, 
mon opinion seroit bien tost dicte ; dont pour 
ceste fois me tairay,et en croiray ce que les autres 















L 




PROLOGUE 21 

diront. » Sa femme Parlamente commença à rou¬ 
gir, pensant qu’il parlast pour elle, et un peu en 
colere et demy en riant luy dist : « Hircan, peult 
estre que celle que vous pensez en devoir estre la 
plus marrie auroit bien dequoy se recompenser 
s’il luy plaisoit ; mais laissons là le passetemps où 
deux seulement peuvent avoir part, et parlons de 
celuy qui doibt estre commun à tous. » Hircan 
dist à toutes les dames : « Puis que ma femme a 
si bien entendu la glose de mon propos, et qu’un 
passetemps particulier ne luy plaist pas, je croy 
qu’elle sçaura mieulx que nul autre dire celuy où 
chacun prendra plaisir, et de ceste heure je me 
tiens à son opinion, comme celuy qui n’en a 
nulle autre que la sienne. » A quoy toute la corn- 
paignie s’accorda. Parlamente, voyant c[ue le sort 
du jeu estoit tombé sur elle, leur dist ainsi : « Si 
je me sentois aussi suffisante que les anciens qui 
ont trouvé les arts, j’inventerois quelque jeu ou 
passetemps pour satisfaire à la charge que me 
donnez; mais, congnoissant mon sçavoir et ma 
puissance, qui à peine peult remémorer les choses 
bien faictes, je me tiendrois heureuse d’ensuyvre 
de prés ceux qui ont desja satisfaict à vostre de¬ 
mande. Entre autres, je croy qu’il n^y a nulle de 
vous qui n’ait leu les cent nouvelles de Jean 
Bocace, nouvellement traduictes d’italien en fran- 
çois, desquelles le Roy treschrestien François, 
premier de ce nom, monseigneur le Daulphin, 
ma dame la Daulphine, ma dame Marguerite, ont 
faict tant de cas que, si Bocace, du lieu où il 

estoit, les eust peu ouïr, il eust deu resusciter h la 
loüenge de telles personnes. A l’heure j’ouy les 
deux dames dessus nommées, avec plusieurs autres 
de la court, qui se deliberoient d’en faire autant, 
sinon en une chose dilîerente de Bocace, c’est de 
n’escrire nouvelle qui ne fust véritable histoire. 
Et premièrement lesdictes dames, et monseigneur 
le Daulphin avecques elles, conclurent d’en faire 
chacun dix, et d’assembler jusques à dix personnes 
qu’ils penseroient plus dignes de racompter quel¬ 
que chose, sauf ceux qui auroient estudié et se- 
roientgens de lettres,car monseigneur le Daulphin 
ne voLiloit que leur art y fust meslé, et aussi de 
peur que la beauté de rhetoricque feist tort en 
quelque partie à la vérité de l’histoire. Mais les 
grandes affaires depuis survenues au Roy, aussi la 
paix d’entre luy et le Roy d’Angleterre, et l’acou- 
cheinent de ma dame la Daulphine, et plusieurs 
autres choses dignes d’empescher toute la court, 
a faict mettre en oubli du tout ceste entreprinse, 
qui, pour nostre long loisir, pourra estre mise à 
fin, attendant que nostre pont soit parfaict. Et s’il 
vous plaist que tous les jours, depuis midi jusques 
à quatre heures, nous allions dedans ce beau pré 
le long de la riviere du Gave, où les arbres sont 
si feuiliuz que le soleil ne sçauroit perser l’ombre 
n’y eschauffer la frescheur, là, assis à noz aises, 
chacun dira quelque histoire qu’il aura veuë ou 
bien ouy dire à quelque homme digne de foy. Au 
bout des dix jours aurons parachevé la centeine. 
Et si Dieu faict que nostre labeur soit trouvé digne 

des yeux des seigneurs et dames dessus nommées, 
nous leur en ferons présent au retour de ce voyage, 
vous asseurant qu’ils auront ce présent ici plus 
agréable. Toutesfois (quoy que je die), si quel' 
qu’un d’entre nous trouve chose plus plaisante, je 
m’accorderay à son opinion, m Mais toute la corn- 
paignie respondit qu’il n’estoit possible d’avoir 
mieulx advisé, et qu’il leur tardoit que le len¬ 
demain ne fust venu pour commencer. 

Ainsi passèrent ceste journée joyeusement, ra- 
mentevant les uns aux autres ce qu’ils avoientveu 
de leur temps. Si tost que le matin fut venu, s’en 
allèrent en la chambre de ma dameOisille, laquelle 
trouvèrent desja en ses oraisons; et quand ils 
eurent ouy une bonne heure sa leçon, et puis dévo¬ 
tement ia messe, s’en allèrent disner à dix heures, 
et après se retira chacun en sa chambre pour faire 
ce qu’il avoit à faire, et ne faillirent pas à midy de 
se trouver au pré, selon leur deliberation, qui 
estoit si beau et plaisant qu’il avoit besoing d’un 
Bocace pour le dépeindre à la vérité ; mais vous 
vous contenterez que jamais n’en fut veu un pa¬ 
reil. Quand l’assemblée fut toute assise sur 
l’herbe verte, si mole et délicate qu’il ne leur 
failloit ny carreau ny tapis, Simontault commença 
à dire ; « Qui sera celuy de nous qui aura com¬ 
mandement sur les autres?» Hîrcanluy respondit: 
« Puis que vous avez commencé la parolle, c’est 
raison que vous commandiez, car au jeu nous 
sommes tous esgaulx. —• Pleust à Dieu, dit Si¬ 
montault, que je n’eusse bien en ce monde que 

de pouvoir commander à toute ceste compaignie. » 
A ceste parolle Parlamente Tentendit tresbien, 
qui se print à tousser; parquo;y Hircan ne s’ap- 
perceut de la couleur qui luy montoit aux joues, 
mais dist h Simontault : « Commencez h dire 
quelque bonne chose, et Ton vous escoutera. » 
Lequel, convié de toute la compaignie, se print 
à dire : « Mes dames, j’ay esté si mal recompensé 
de mes longs services que, pour me venger 
d’Amour et de celle qui m’est si cruelle, je mettray 
peine de faire un recueil de tous les mauvais tours 
que les femmes ont faict aux pauvres hommes, et 
si ne diray rien que pure vérité. )> 

Une femme d*Alençon avoil deux amis : Viin pour le 
plaisii'y l\uürc pour le profit^ elle feit iuer cciuy des 
deux qui premier s'en apperceuty dont elle impelra 
rémission pour elle et son mari fugitifs lequel de puis, 
pour sauper quelque argent^ s’adressa à un Nécroman¬ 
cien, et fui leur entreprinse dcscouverte el punie. 


N la ville d’Alençon, du vivant du 
Duc Charles, dernier Duc, y avoit un 
procureur nommé Saînet Aignan, qui 
avoit espousé une gentil-femme du 
pays, plus belle que vertueuse, laquelle pour sa 
beauté et legereté fut fort poursuyvie d’un prélat 
d’Eglise, duquel je tairay le nom pourlareverence 
de Testât, qui, pour parvenir à ses fins, entretint si 
bien le mary que non seulement il ne s’apperceut 

du vice de sa femme et du prélat, mais, qui plus 
est, liiy feist oublier raiïection qu’il avoit tous^ 
jours eue au service de ses maistre et maistresse : 
en sorte que, d’un loyal serviteur, devint si con- 
traire à eux qu’il chercha à la fin des invocations 
pour faira mourir la Duchesse. Or vesquit lon¬ 
guement ce prélat avec ceste malheureuse femme, 
laquelle luy obeissoit plus par avarice que par 
amour, et aussi que son mary la sollicitoit de 
Tentretenir. Mais il y avoit un jeune homme en 
îadicte ville d’Alençon, fils du lieutenant general, 
lequel elle aimoit si fort qu’elle en estoit demy 
enragée. Et souvent s’aidoit de ce prélat pour 
faire donner commission à son mary, à fin de 
pouvoir voir à son aise le fils du lieutenant de la 
ville. Ceste façon de faire dura si long temps 
qu’elle avoit pour son profit le prélat, et pour 
son plaisir ledict fils du lieutenant, auquel elle 
juroit que toute la bonne chere qu’elle faisoit au 
prélat n’estoît que pour continuer la leur plus 
librement, et que, quelque chose qu’il y eust, ce 
dict prélat n’en avoit eu que la parolle, et qu’il 
pouvoit estre asseuré que jamais homme que îuy 
n’en atiroit autre chose. 

Un jour que son mary s’en estoit allé devers 
ce prélat, elly luy demanda congé d’aller aux 
champs, disant que l’air de la ville luy estoit trop 
contraire. Et quand elle fut en sa métairie, 
escrivit incontinent au fils du lieutenant qu’il ne 
faillist à la venir trouver environ dix heures du 
soir. Ce que feit le pauvre jeune homme; mais à 

rentrée de la porte trouva la chambrière qui avoit 
accoustumé de le faire entrer, laquelle luy dist : 
« Mon amy, allez ailleurs, car vostre place est 
prinse. » Et luy, pensant que le mary fust venu, 
luy demanda comme tout alloit. La pauvre femme, 
ayant pitié de luy, le voyant tant beau, jeune et 
honneste homme, d^aimer sî fort et estre si peu 
aimé, luy déclara la follie de sa maistresse, pen¬ 
sant que, quand il entendroit cela, il se chastiroit 
de Taymer tant. Et luy compta comme le prélat 
n’y faisoit que d’arriver et estoit couché avec elle, 
chose à quoy elle ne s’attendoit pas, car il n’y de- 
voit venir que le lendemain; mais, ayant retenu 
chez luy son mary, s’estoit desrobbé de nuict 
pour la venir voir secrettement. Qui fut bien dé¬ 
sespéré, ce fut le fils du lieutenant, qui encores 
ne la pouvoit du tout croire. Et se cacha en une 
maison auprès, et veilla jusques à trois heures 
après minuict, tant qu’il veit saillir le prélat de¬ 
hors, non si bien desguisé qu’il ne le cogneust 
plus qu’il ne vouloit. 

Et en ce desespoir s’en retourna à Alençon, 
où bien tost apres sa meschante amie alla, C[ui, le 
Guidant abuser comme elle avoit accoustumé, vint 
parler à luy. Mais il luy dist qu’elle estoit trop 
saincte, ayant touché aux choses sacrées, pour 
parler à un pecheur comme luy, duquel la repen¬ 
tance estoit si grande qu’il esperoit bien tost que 
le péché luy seroit pardonné. Quand elle enten¬ 
dit que son cas estoit descouvert, et que excuse, 
jurement et promesse de plus n’y retourner n’y 

servoient de rien, elle en feit la plainte à son pré¬ 
lat, Et apres avoir bien consulté la matière, vint 
ceste femme dire à son mary qu’elle ne pouvoit 
plus demeurer en la ville d’Alençon, pource que 
le fils du lieutenant, qu’elle avoit tant estimé de 
ses amis, la pourchassoit incessamment de son 
honneur; et le pria de se tenir à Argentan, pour 
oster toute suspicion. Le mari, qui se laissoît 
gouverner à elle, s’y accorda. Mais ils ne furent 
pas longuement audict Argentan, que ceste mal¬ 
heureuse manda au fils du lieutenant qu’il estoit 
le plus meschant homme du monde, et qu’elle 
avoit bien sceu que publiquement il avoit dict 
mal d’elle et du prélat, dont elle mettroit peine 
de l’en faire repentir. 

Ce jeune homme, qui n’en avoit jamais parlé 
qu’à elle mesme, et qui craignoit d’estre mis en 
la malle grâce du prélat, s’en alla à Argentan avec 
deux de ses serviteurs, et trouva sa damoiselle à 
vespres aux Jacobins, où il s’en vint agenouiller 
auprès d’elle, et luy dist : « Madame, je viens 
icy pour vous jurer devant Dieu que je ne parlay 
jamais de vostre honneur à personne du monde 
qu’à vous-mesmes. Vous m’avez faict un si mes¬ 
chant tour que je ne vous ay pas dict la moitié 
des injures que vous méritez. Car, s’il y a homme 
ou femme qui vueille dire que jamais j’en aye 
parlé, je suis icy venu pour le desmentir devant 
vous, » Elle, voyant que beaucoup de peuple 
estoit en l’Eglise, et qu’il estoit accompaigné de 
deux bons serviteurs, se contraignit de parler le 























PREMIERE NOUVELLE 


2 


plus gracieusement qu’il luy fut possible, luy 
"disant qu’elle ne faisoit nulle doubte qu’il ne 
dist vérité, et qu’elle l’estimoit trop homme de 
bien pour dire mal de personne du monde, et 
encores moins d’elle, qui luy portoit tant d’ami¬ 
tié; mais que son mari en avoit entendu quelques 
propos : parquoy elle le prioist qu’il voulust dire 
devant luy qu’il n’en avoit point parlé et qu’il 
n’en croyoit rien. Ce qu’il luy accorda tres-volon- 
tiers; et, la pensant accompaigner à son logis, la 
print par dessoubs les bras ; mais elle luy dist qu’il 
ne seroit pas bon qu’il vint avec elle, et que son 
mari penseroit qu’elle lui feit porter ces parolles. 
Et, en prenant un de ses serviteurs par la manche 
de sa robbe, luy dist ; « Laissez-moy cestuy-ci, 
et incontinent cjii’il sera temps je vous envoyray 
quérir par luy; mais, en attendant, allez vous re¬ 
poser en vostre logis. » Luy, qui ne se doubtoit 
point de sa conspiration, s’y en alla. 

Elle donna à soupper au serviteur qu’elle avoit 
retenu, qui luy demandoit souvent quand il seroit 
temps d’aller quérir son maistre. Elle luy respon- 
dit tousjours qu’il viendroit assez tost. Et, quand 
il fut minuict, envoya secrettement de ses servi¬ 
teurs quérir le jeune homme, qui, ne se doublant 
du mal cpi’on luy preparoit, s’en alla hardiment 
en la maison dudict Sainct Aignan, auquel lieu la 
damoiselle entretenoitson serviteur, de sortequ’il 
n’en avoit qu’un avec luy. Et c[uand il fut à l’en¬ 
trée de la maison, le serviteur qui le menoit luy 
dist que la damoiselle vouloit bien parler à luy 

avant son mary, et qu’elle l’attendoit en une 
chambre où il n’y avoit que Tun de ses serviteurs 
avec elle, et qu’il feroit bien de renvoyer l’autre 
par la porte de devant : ce qu’il feit. Et en mon¬ 
tant un petit degré obscur, le procureur de Sainct 
Aîgnan, qui avoit mis des gens en embusche 
dedans une garderobbe, commença à ouyr le 
bruit, et en demandant qu’est ce, luy fut dict que 
c’estoitun homme qui vouloit secrettement entrer 
en sa maison. A l’heure, un nommé Thomas 
Guérin, qui faisoit mestier d’estre meurtrier, et 
qui pour faire ceste execution estoit îoüé du pro¬ 
cureur, vint donner tant de coups d’espée à ce 
pauvre jeune homme que, quelque defence qu’il 
peut faire, ne se peut garder qu’il ne tombast 
mort entre leurs mains. Le serviteur qui parloit à 
la damoiselle luy dist : « J’ai ouy mon maistre qui 
parle en ce degré, je m’en vois à luy. » La damoi¬ 
selle le retint, et luy dist : « Ne vous souciez, il 
viendra assez tost. » Et peu apres, oyant que son 
maistre disoit ; « Je me meurs, je recommande à 
Dieu mon esprit il le voulut aller secourir; 
mais elle le retint, luy disant : «Ne vous souciez, 
mon mary l’a chastic de ses jeunesses; allons voir 
que c’est. » Et, en s’appuiant sur le bout du 
degré, demanda à son mary : « Et puis, est-ce 
faict? » Lequel luy dist : < Venez y voir. A ceste 
heure vous ai-je vengéw de celuy qui vous a tant 
faict de honte. » Et en disant cela donna, d’un 
poignart qu’il avoit, dix ou douze coups dedans le 
ventre de celuy que vivant il n’eust osé assaillir. 

Après que rhomicide fut faict, et que les deux 
serviteurs du trespassé s’en furent fuiz pour en 
dire des nouvelles au pauvre pere, pensant ledict 
Sainct Aignan que la chose ne pouvoit estre te¬ 
nue secrette, regarda que les serviteurs du mort 
ne debvoient point estre creuz en tesmoignage, 
et que personne en sa maison n’avoit veu le faict, 
sinon les meurtriers, une vieille chambrière et 
une jeune fille de quinze ans. Parquoy voulut 
secrettement prendre la vieille; mais elle trouva 
façon d’eschapper de ses mains, et s’en alla en 
franchise aux Jacobins, qui fut le plus seur tes- 
moing que l’on ait eu de ce meurtre, La jeune 
chambrière demoura quelques jours en sa maison ; 
mais il trouva façon de la faire suborner par l’un 
des meurtriers, et la mena à Paris au lieu public, 
à fin qu’elle ne fust plus creüe en tesmoignage. 
Et, pour celer son meurtre, feit brusler le corps 
du pauvre trespassé, et les oz, qui ne furent con¬ 
sommez par le feu, les feit mettre dedans du 
mortier, là où il faisoit bastir en sa maison. Et 
envoya à la court en diligence demander sa grâce, 
donnant à entendre qu’il avoit plusieurs fois dé¬ 
fendu sa maison à un personnage dont il avoit 
suspicion qu’il pourchassoît le deshonneur de sa 
femme, lequel, nonobstant sa defence, estoit venu 
de nuict en lieu suspect pour parler à elle : par¬ 
quoy, le trouvant à l’entrée de sa chambre, plus 
rempli de colere que de raison, l’avoit tué. Mais 
il ne peut si tost faire despecher sa lettre à la 
chancellerie que le Duc et la Duchesse ne fussent 

par le pauvre pere advertiz du cas; lesquels, pour 
empescher cestegrâce, envoyèrent au chancelÜer. 
Ce malheureux, voyant quMI ne la pouvoit obte¬ 
nir, s’enfuit en Angleterre, et sa femme avec luy, 
et plusieurs de ses parents. Mais, avant que par¬ 
tir, dist au meurtrier qui à sa requeste avoit faict 
le coup qu’il avoit eu lettres expresses du Roy 
pour le prendre et faire mourir ; mais, h cause 
des services qu’il luy avoit faicts, il luy vouioit 
sauver la vie. Et luy donna dix escuz pour s’en 
aller hors du royaume; ce qu’il feit, et oncques 
puis ne fut trouvé. 

Ce meurtre icy fut si bien vérifié, tant par les 
serviteurs du trespassé que par la chambrière qui 
s’estoit retirée aux Jacobins, et par les oz qui 
furent trouvez dans le mortier, que le procès fut 
faict et parfaict en l’absence dudit Sainct Aignan 
et de sa femme, et furent jugez par contumace, 
condamnez tous deux à la mort, leurs biens con¬ 
fisquez au prince, et quinze cens escuz au pere 
pour les fraiz du procès. Leclict Sainct Aignan 
estant en Angleterre, voyant que par la justice il 
estoit mort en France, feit tant par son service 
envers plusieurs grands seigneurs, et par la faveur 
des parents de sa femme, que le Roy d’Angle¬ 
terre feit requeste au Roy de luy vouloir donner 
sa grâce et le remettre en ses biens et honneurs. 
Mais le Roy, ayant entendu le vilain et enorme 
cas, envoya le procès au Roy d’Angleterre, le 
priant de regarder si c’estoît cas qui meritast 
grâce, et luy disant que le Duc d’Alençon avoit 

seul ce privilège en son royaume, de donner 
grâce en sa duché; mais pour toutes ses excuses 
n’appaisa point le Roy d’Angleterre, lequel le 
pourchassa si tresinstamment qu’à la fin le pro¬ 
cureur l’eut à sa requeste et retourna en sa mai¬ 
son. Or, pour achever sa meschanceté, s’accointa 
d’un invocateur nommé Gallery, espérant que 
par son art il seroit exempt de payer lesdicts 
quinze cens escuz qu’il devoit au pere du trespassé. 

Et pour ce faire s’en allèrent à Paris desguisez, 
sa femme et lui. Et voyant sa dicte femme qu’il 
estoit si longuement enfermé en une chambre 
avecques ledict Gallery, et qu’il ne luy disoit 
point la raison pourquoy, un matin elle l’espia, 
et veit que ledict Gallery luy monstroit cinq 
images de bois, dont les trois avoient les mains 
pendantes et les deux levées contremont. Et, 
parlant au procureur, luy disoit : « Il nous fault 
faire de telles images de cire que ceux-cy, et celles- 
qui auront les bras pendants seront ceux que nous 
ferons mourir, et ceux qui les eslevent seront 
ceux de qui voudrons avoir la bonne grâce et 
amour. » Et le procureur disoit : « Geste cy sera 
pour le Roy, de qui je veux estre aymé, et ceste 
cy pourmonsieur le chancelier d’Alençon Brinon.» 
Gallery lui dist ; « 11 fault mettre les images soubs 
l’autel où ils oyront leur messe, avecques des pa- 
rolles que je vous feray dire à l’heure, a Et en 
parlant de celles qui avoient les bras baissez, dist 
le procureur que l’une estoit pour maistre Gilles 
du Mesnil, pere du trespassé : car il sçavoit bien 

que, tant qu’il vivroit, il ne cesseroit de le pour¬ 
suivre. Et une des femmes qui avoient les mains 
pendantes estoit pour ma dame la Duchesse 
d’Alençon, sœur du Roy, parce qu’elle aymoit 
tant ce vieil serviteur du Mesnil, et avoit en tant 
d’autres choses cogneu la meschanceté du procu¬ 
reur, que, si elle ne mouroit, il ne pourroit vivre. 
La seconde femme ayant les bras pendants estoit 
pour sa femme, laquelle estoit cause de tout son 
mal, et se tenoit seur que jamais n’amenderoit sa 
meschante vie. Quand sa femme, qui voioit tout 
par le pertuisde la porte, entendit qu’il la mettoit 
au reng des trespassez, se pensa qu’elle luy en- 
voirait le premier. Et, faignant d’aller emprunter 
de l’argent à un sien oncle, maistre des requestes 
dudict Duc d’Alençon, luy va compter ce qu’elle 
avoit veu et oy de son mari. Ledict oncle,comme 
bon vieillard serviteur, s’en alla au chancelHer 
crAlençon et luy compta toute l’histoire. Et, 
pource que le Duc et la Duchesse d’Alençon 
n’estoient point ce jour à la court, ledict chan- 
cellier alla compter ce cas estrange à ma dame la 
regente mere du Roy et à la Duchesse, qui sou¬ 
dainement envoya quérir le prevost de Paris, 
nommé la Barre, lequel feist si bonne diligence 
qu’il print le procureur et Gallery son invocateur, 
lesquels sans gehenne et contraincte confessèrent 
librenient la debte, et fut leur procès faict et rap¬ 
porté au Roy, Quelques uns, voulans sauver leur 
vie, luy dirent qu’ils ne cherchoient que sa bonne 
grâce en leurs enchantements. Mais le Pvoy, ayant 













PRE^fIERE NOUVEl.LE 


3 S 

la vie de sa sœur aussi chere que la sienne, com¬ 
manda que Ton donnast la sentence telle que s’ils 
eussent attenté à sa personne propre. Toutesfois 
sa sœur la Duchesse d’Alençon le supplia que la 
vie fust sauvée audict procureur, et de commuer 
sa mort en quelque autre griefve peine corporelle: 
ce qui lui fut octroyé; et furent luy et Gallery 
envoyez à Marseille, aux gaileres de Sainct Blan- 
quart, où ils finerent leurs jburs en grande capti¬ 
vité, et eurent loisir de recongnoistre la gravité 
de leurs pechez. Et la mauvaise femme, en l’ab¬ 
sence de son mari, continua son péché plus que 
jamais, et mourut misérablement. 


« Je vous supplie, mes dames, regardez quel 
mal il vient pour une meschante femme, combien 
de maulx se feirent par le péché de ceste cy. Vous 
trouverez que, depuis que Eve feît pecher Adam, 
toutes les femmes ont prins possession de tour¬ 
menter, tuer et damner les hommes. Quand est 
de moy, j’en ay tant expérimenté la cruaulté que 
je ne pense jamais mourir que par le desespoir 
enquoy une m’a mis. Et suis encores si fol que 
fault que je confesse que cest enfer là m’est plus 
plaisant, venant de sa main, que le paradis donné 
de celle d’un autre. » Parlamente, faignant n’en¬ 
tendre point que ce fust pour elle qu’il tenoit tels 
propos, luy dist : « Puis que l’enfer est aussi 


plaisant que vous dictes, vous ne debvez point 
craindre le diable qui vous y a mis. » Mais il luy 
respondit en colere : « Si mon diable devenoit 


« 

aussi noir qu’il m’a esté mauvais, il feroit autant 
de peur à ïa compaignie que je prends plaisir à le 
regarder. Mais le feu de l’amour me faict oublier 
celuy de cest enfer. Et pour n’en parler plus 
avant, je donne ma voix à ma dame Oisüle, estant 
seur que,si elle vouloit dire des femmes ce qu’elle 
en sçait, elle favoriseroit mon opinion. A l’heure 
toute la compaignie se tourna vers elle, la priant 
vouloir commencer, ce qu’elle accepta, et en 
riant commença à dire ; « Il me semble, mes 
dames, que celuy qui m’a donné sa voix a tant 
dict de mal des femmes, par une histoire véritable 
d’une malheureuse, que je doibs remémorer tous 
mes vieux ans pour en trouver une dont la vertu 
puisse desmentir sa mauvaise opinion. Et pource 
qu’il m’en est venu une au devant digne de n’estre 
mise en oubli, je la vous vay compter. 

Piteuse cl chaste mort de ia femme d'un des muletiers 

de la Koync de Navarre. 


|n la ville d’Amboisey avoit un muie- 
lier qui servoit la Royne de Navarre, 
^^sœur du Roy François premier de ce 
i->s^^nom, laquelle estoit a Blois accouchée 


d’un fils, auquel lieu estoit allé ledict muletier pour 

estre payé de son quartier ; et sa femme demeura au- , 

dict Amboise, logée delà les ponts. Or y avoit I 

il long temps qu’un varlet de son mary l’aimoit si ' 

desesperement qu’un jour il ne se peut tenir de 

luy en parler; mais elle, qui estoit vraye femme de 

bien, le print si aigrement, le menassant de le 

faire battre et chasser par son mary, que depuis il !' 

ne luy en osa tenir propos, ne faire semblant. Et 

garda ce feu couvert en son cueur jusques au jour 

que son maistre fut allé dehors, et sa maistresse à 

vespres à Sainct Florentin, eglise du chasteau fort 

loing de la maison. Estant demeuré seul, lui vint 

en fantasie de pouvoir avoir par force ce que par 

nulle priere et service n’avoit peu acquérir. Et 

rompit un aiz qui estoit entre la chambre de sa 

maistresse et celle où il couchoit. Mais, à cause 

que le rideau tant du lict de sa maistresse et de 

son maistre que des serviteurs de l’autre costé 

couvroit les murailles si bien que l’on ne pou- 

voit veoir l’ouverture qu’il avoit faîcte, ne fut ' 

point sa malice apperceuë, jusques à ce que sa 

maistresse fut couchée avec une petite garse d’unze 

à douze ans. Ainsi que la pauvre femme estoit à 

son premier sommeil, entra ce varlet, par ledlct 

aiz qu’il avoit rompu, dedans son lict tout en 

chemise, l’espée nue en sa main. Mais, aussi tost 

qu’elle le sentit prés d’elle, saillit dehors du lict 

en luy faisant toutes les remonstrances qu’il fut 

possible à femme de bien de îuy faire. Et luy, 

qui n’avoit amour que bestial , et qui eust 

mieux entendu le langage des mulets que ses hon- 

nestes raisons, se monstra plus bestial qüe les 
bestes, avec lesquelles il avoit esté longtemps. 
Car, en voyant qu’elle couroit si tost à l’entour 
d’une table qu’il ne la pouvoir prendre, et aussi 
qu’elle estoit si forte que par deux fois elle s’es- 
toit deffaicte de luy, desesperé de jamais ne la 
pouvoir avoir vive, luy donna un grand coupd’es- 
pée par les rains, pensant que, si la peur et la 
force ne l’avoient peu faire rendre, la douleur le 
feroit. Mais ce fut au contraire. Car, tout ainsi 
qu’un bon gendarme, voyant son sang, est plus 
eschauffé 'a se venger de ses ennemis et à acqué¬ 
rir honneur, ainsi son chaste cueur se renforça 
doublement à courir et fuir des mains de ce mal¬ 
heureux, en luy tenant les meilleurs propos c|u’elle 
pouvoit, pour cuider par quelque moyen le ré¬ 
duire à recognoistre ses faultes. Mais il estoit si 
embrasé de fureur qu’il n’y avoit en luy lieu pour 
recevoir nul bon conseil, et iuy donna encores 
plusieurs coups; pour lesquels éviter, tant que les 
jambes la peurent porter, couroit tousjours. Et 
quand, à force de perdre son sang, elle sentit 
qu’elle aprochoît de la mort, levant les yeux au 
ciel et joignant les mains, rendit grâces à son 
Dieu, lequel elle nommoit sa force , sa vertu, sa 
patience et chasteté, luy suppliant prendre en gré 
le sang qui pour son commandement estoit res- 
pandu en la reverence de celuy de son fils, auquel 
elle croyoit fermement tous ses pechez estre la¬ 
vez et effacez de la mémoire de son ire. Et en 
disant : « Seigneur, recevez rame qui par vostre 

bonté a été racheptée », tomba en terre sur le vi¬ 
sage, où ce meschant luy donna plusieurs coups. 
Et après qu’elle eut perdu la parolle et la force 
du corps, ce malheureux print par force celle qui 
n’avoit plus de defence en elle. Et quand il eut 
satisfaict à sa meschante concupiscence, s’enfuit 
si hastivement que jamais depuis, quelque pour- 
suitte que l’on en aitfaicte, n’apeu estre retrouvé. 

La jeune fille qui estoit couchée avec la mule¬ 
tière, pour la peur qu’elle avoit eue, s’estoit ca¬ 
chée soubs le lict. Mais, voyant que l’homme 
estoit dehors, vint à sa maistresse, et la trouva 
sans parolle ne mouvement, et cria par la fenestre 
aux voisins pour la venir secourir. Et ceux qui 
l’aimoient et estimoient autant que femme de la 
ville vindrent incontinent à elle, et amenèrent 
avec eux des cirurgiens, lesquels trouvèrent qu’elle 
avoit vingt-cinq playes mortelles sur son corps, 
et feirent ce qu’ils peurent pour luy aider; mais il 
leur fut impossible. Toutefois elle languit encores 
une heure sans parler, faisant signe des yeux et 
des mains, enquoy elle monstroit n’avoir perdu 
rentendement. Estant interrogée par un homme 
d’Eglise de la foy en quoy elle mouroit et de son 
salut, respondit, par signes si evidens C|ue la pa¬ 
rolle n’eust sceu mieux monstrer, que sa confiance 
estoit en la mort de Jesus-Christ, lequel elle es- 
peroit voir en sa cité celeste. Et ainsi avec un vi¬ 
sage joyeux, les yeux eslevez au ciel, rendit ce 
chaste corps à la terre, et l’ame à son créateur. Et 
si tost qu’elle fut levée et ensevelie, son corps mis 

à sa porte, attendant la compaignie pour son en¬ 
terrement, arriva son pauvre mary, que veit pre¬ 
mier le corps de sa femme mort devant sa maison 
qu’il n’en avoit sceu les nouvelles. Et, enquis de 
l’occasion , eut double raison de faire dueil : ce 
qu’il feit de telle sorte qu’il y cuida laisser la vie. 
Ainsi fut enterrée ceste martire de chasteté, en 
l’eglise Sainct Florentin, où toutes les femmes de 
bien de la ville ne faillirent de faire leur devoir 
de l’accompaigner et honorer autant qu’il estoit 
possible, se tenantes bien heureuses d’estre de la 
ville où une femme si vertueuse avoit esté trou¬ 
vée. Les folles et legeres, voyans l’honneur que 
l’on faisoit à ce corps, se delibererent de changer 
leur vie en mieux. 

« Voilà, mes dames, une histoire véritable, qui 
doibt bien augmenter le ciieurà garder ceste belle 
vertu de chasteté. Et nous qui sommes de bonne 
maison, debvrions nous point mourir de honte, de 
sentir en nostre cueur la mondanité, pour laquelle 
éviter une pauvre muletiere n’a point craint une 
si cruelle mort? Las! telle s’estime femme de bien 
qui n’a pas encores sceu comme ceste-cy a résisté 
jusques au sang. Parquoy se fauit humilier ; car 
les grâces de Dieu ne se donnent point aux hom¬ 
mes pour leur noblesse ou richesses, mais selon 
qu’il plaist à sa bonté, qui n’est point accepteur 
de personne, lequel eslit ce qu’il veult. Car ce 
qu’il a esleu l’honore de ses veriuz et le couronne 
de sa gloire. Et souvent eslit choses basses, pour 

confondre celles que le monde estime haultes et 

honorables. Comme luy mesme dict, ne nous res- 

jouïssons point en nos vertuz, mais en ce que 

nous sommes escriotz au livre de vie. » 

1 

Il n’y eut dame en la compaignie qui n’eut la 
larme h l’œil pour la compassion de la piteuse et 
glorieuse mort de ceste muletiere. Chacune pen- 
soit en elle mesrne que, si la fortune leur advenoit 
pareille, elle mettrait peine de l’ensuivre en son 
martyre. Et voyant ma dame Oisille que le temps 
se perdoit parmy les louanges de ceste trespassée, 
disî a Saffredent: «Si vous ne dictes quelque chose 
pour faire rire la compaignie, je ne sçay nulle 
d’entre nous qui puisse oublier la faulte C[ue j’ay 
faicte de la faire pleurer ; parquoy je vous donne 
ma voix. » Saffredent, qui eust bien désiré dire 
quelque chose de bon et c^ui eust esté aggreable 
à la compaignie, et sur toutes à une, dist que l’on 
luy faisoit tort, veu qu’il y en avoit de plus an¬ 
ciens expérimentez que luy qui debvoient parler 
les premiers; mais, puis que son sort estoit tel, il 
aimoit mieulx s’en depescher : car, plus y en avoit 
de bien parlans, et plus son compte seroit trouvé 
mauvais. 

NOUVELLE TROISIESME 

Un Koy de Naples, abusanl de la femme d'un gentil 
honimCj porte en fin luy mesme les cornes. 



ouR CE, mes dames (dist SafTredent), 
l^que je me suis souvent souhaitté com- 
^■Ifpaignon de la fortune de celuy dont 
Wÿlje vous veulx faire le compte, je vous 
diray qu’en la ville de Naples, du temps du Roy 
Alfonce, duquel la lasciveté estoit le septrede son 
royaume, y avoit un gentil-homme tant honneste, 
beau et agréable, que pour ses perfections un vieil 
gentil-homme luy donna sa fille, laquelle en beauté 
et bonne grâce ne devoit rien à son mary. L’amitié 
fut grande entre eulx deux, jusques à un carneval 
que le Roy alla en masque parmy les maisons, où 
chacun s’efîorçoit de luy faire le meilleur recueil 
qu’il pouvoit. Et quand il vint en celle de ce gen¬ 
til-homme, fut traicté tropmîeulx qu’en nul autre 
lieu, tant de confitures que de chantres de musi¬ 
que, et de la plus belle femme que le Roy eust 
veuë à son gré. Et à la fin du festin dist une chan¬ 
son avec son mary, d’une si bonne grâce que sa 
beauté en augmentoit. Le Roy, voyant tant de 
perfections en un corps, ne print pas tant de plai¬ 
sir aux deux accords de son mary ne d’elle qu’il 

feit à penser comme il les pourroît rompre. Et la 
difficulté quMl en faisoit estoit la grande amitié 
qu’il veoit entre eulx deux ; parquoy il porta en 
son cueur ceste passion la plus couverte qu’il luy 
fut possible. Mais , pour la soulager en partie, 
faisoit faire festins à tous les seigneurs et dames 
de Naples, où le gentil-homme et sa femme n’es- 
toient oubliez. Et pource que l’homme croit vo¬ 
lontiers ce qu’il voit, il luy sembloit que lesyeulx 
de ceste dame luy prometteient quelque bien 
advenir, si la presence du mary n’y donnoit 
empeschement. Et pour essayer si sa pensée estoit 
véritable, donna une commission au mary de faire 
voyage à Rome pour quinze jours ou trois se¬ 
maines. Et si tost qu’il fut dehors, sa femme, qui 
ne l’avoit encores loing perdu de veuë, en feit un 
fort grand dueil, dont elle fut reconfortée par le 
Roy, le plus souvent qui lui fut possible, par ses 
doulces persuasions, par presens et par dons. De 
sorte qu’elle fut non seulement consolée, mais 
contente de l’absence de son mary. Et avant les 
trois sepmaines qu’il devoit estre de retour, fut si 
amoureuse du Roy qu’elle estoit aussi ennuyée du 
retour de son mary qu’elle avoît esté de son allée. 
Et pour ne perdre la presence du Roy, accor¬ 
dèrent ensemble que, quand le mary iroit en ses 
maisons aux champs, elle le feroit sçavoir au Roy, 
lequel la pourroit seurement aller voir, et si se- 
crettement que l’homme {qu’elle craignoit plus 
que la conscience) n’en seroit point blessé. 

En ceste esperance là se tint fort joyeuse ceste 

dame. Et quand son mary arriva, kiy feit si bon 
recueil que, combien qu’il eust entendu qu’en son 
absence le Roy la cherissoit, si n’en peut il rien 
croire. Mais, par longueur de temps, ce feu tant 
difficille à couvrir commença peu à peu à se mon- 
strer, en sorte que le mary se douta bien fort de 
la vérité, et feit si bon guet qu’il en fut presque 
asseuré. Mais, pour la crainte qu’il avoit que ce- 
luy qui luy faisoit injure ne luy feist pis s’il en 
faisoit semblant, se délibéra de le dissimuler; car 
il estimoit mieulx vivre avec quelque fascherieque 
de bazarder sa vie pour une femme qui n’avoit 
point d’amour. Toutesfois, en ce despit, pensa de 
rendre la pareille au Roy, s’il luy estoit possible. 
Et, sçachant que souvent le despit faict faire à une 
femme plus que l’amour, principalement à celles 
qui ont le cueur grand et honorable, print la har¬ 
diesse un jour, en parlant à la Royne, de luy dire 
qu’il avoit grande pitié de ce qu’elle n’estoit au¬ 
trement aymée du Roy son mary. La Royne, qui 
avoit ouy parler de l’amitié du Roy et de sa 
femme : «Je ne puis pas,dict elle, avoir l’honneur 
et le plaisir ensemble; je sçay bien que j’ay l’iion- 
neur dont une reçoit le plaisir ; aussi celle qui a 
le plaisir n’a pas l’honneur que j’ai.»Luy, qui en- 
tendoit bien pour qui ces parolles estoient dictes, 
luy respondit : « Ma dame, l’honneurest né avec 
vous, car vous estes de si bonne maison que pour 
estre Royne ou Emperiere ne sçauriez augmenter 
vostre noblesse; mais vostre beauté, grâce et 
honnesieté a tant mérité de plaisir que celle qui 

vous en oste ce qu’il vous en appartient se feict 
olus de tort qu’à vous. Car, pour une gloire qui 
ui tourne à honte, elle pert autant de plaisir que 
vous ou dame de ce royaume sçauriez avoir. Et 
vous puis dire, ma dame, que si le Roy avoit mis 
sa couronne hors de dessus sa teste, je pense qu’il 
n’auroit nul advantage sur moy de contenter une 
dame, estant seur que, pour satisfaire à une si 
honneste personne que vous, ,il devroit vouloir 
avoir changé sa complexion à la mienne. y> La 
Royne en riant luy respondit : « Combien que le 
Roy soit de plus délicate complexion que vous, 
si est-ce que l’amour qu’il me porte me contente 
tant que je la préféré à toute autre chose. » Le 
gentil-homme luy dist : « Ma dame, s’il estoit 
ainsi, vous ne me feriez point de pitié, car je sçay 
bien que l’honneste amour de vostre cueur vous 
rendroit tel contentement s’il trouvoit en celuy 
du Roy pareil amour; mais Dieu vous en a bien 
gardée, à fin que, ne trouvant en luy ce que vous 
demandez, vous n’en feissiez vostre Dieu en terre. 
— Je vous confesse, dist la Royne, Cjue l’amour 
que je luy porte est si grand qu’en nul autre cueur 
qu’au mien ne se peult trouver semblable. — Par¬ 
donnez moy, ma dame, luy dist le gentil-homme, 
vous n’avez pas bien sondé l’amour de tous les 
cueurs, car je vous ose bien dire que tel vous 
aime , de qui l’amour est si grand et importable 
que la vostre auprès de la sienne ne se monstre- 
roit rien. Et d’autant qu’il veoit ramour du Roy 
faillie en vous, la sienne croist et augmente de 

telle sorte que si vous l’avez pour agréable, 
vous serez recompensée de toutes voz pertes. » 

La Royne commença, tant par ses parolles que 
par sa contenance, à recognoistre que ce qu’il 
disoit procedoit du fond du cueur, etva remémo¬ 
rer que long temps y avoit qu’il cherchoit de luy 
faire service, par telle affection qu’il en estoit de¬ 
venu mélancolique : ce qu’elle avoit auparavant 
pensé venir à l’occasion de sa femme, mais main¬ 
tenant croit elle fermement que c’estoit pour l’a¬ 
mour d’elle. Et aussi la vertu d’amour, qui se 
faict sentir quand elle n’est feincte, la rendit cer¬ 
taine de ce qui estoit caché à tout le monde. Et 
en regardant le gentil-homme, qui estoit trop 
plus amiable que son mary, voyant qu’il estoit 
délaissé de sa femme, comme elle du Roy, pressée 
de despit et jalousie de son mary, et incitée de 
l’amour du gentil-homme, commença à dire la 
larme à l’œil et souspirant : « O mon Dieu ! fault 
il que la vengeance gaigne sur moy ce que nul 
amour n’a peu faire ? » Le gentil-homme, bien 
entendant ce propos, luy respondit : « Ma dame, 
la vengeance est douîce de celuy qui, au lieu de 
tuer l’ennemy, donne vie h un parfaict amy. Il 
me semble qu’il est temps que la vérité vous oste 
la sotte amour que vous portez à celuy qui ne 
vous aime point, et l’amour juste et raisonnable 
chasse hors de vous la crainte, qui jamais ne peuU 
demeurer en un cueur grand et vertueux. Or sus, 
ma dame, mettons à part la grandeur de vostre 
estât, et regardons que nous sommes l’homme et 

la femme de ce monde les plus moquez et tra¬ 
his de ceulx que nous avons plus parfaictement 
aimez. Revenchons nous, ma dame,non tant pour 
leur rendre ce qu’ils méritent que pour satisfaire 
à l’amour, qui de mon costé ne se peult plus 
porter sans mourir. Et je pense que, si n’avez le 
cueur plus dur que nul caillou ou diamant, il est 
impossible que vous ne sentiez quelque estincelie 
du feu qui croist tant plus que je le veulx dissi¬ 
muler. Et si la pitié de moy qui meurs pour l’a¬ 
mour de vous ne vous incite à m’aimer, au moins 
celle de vous mesmes vous y doibt contraindre , 
qui, estant si parfaicte, méritez avoir les cueurs de 
tous les honnestes hommes du monde, et estes 
desprîsée et délaissée de ceîuy pour qui vous avez 
dédaigné tous les autres. » 

La Royne, oyant ces parolles, fut si transpor¬ 
tée que, de peur de monstrer par sa contenance 
le troublement de son esprit, et s’appuiant sur le 
bras du gentil-homme, s’en alla en un jardin prés 
sa chambre, où longuement se promena sans luy 
pouvoir dire mot. Mais le gentil-homme , la 
voyant demy vaincue , quand il fut au bout de 
l’allée où nul ne les pouvoit veoir, luy déclara par 
effect l’amour que si long temps il luy avoit ce¬ 
lée. Et, se trouvant tous deux d’un consentement, 
jouërent la vengeance dont la passion avoit esté 
importable. Et là delibererent que toutes les fois 
que le mary iroit en son village et le Roy de 
son chasteau à la ville, il retourneroît au chasteau 
vers la Royne : ainsi, trompans les trompeurs, se- 

roient quatre partîcipans au plaisir que deux cui- 
doient tous seuls avoir. L’accord faict s’en retour¬ 
nèrent la dame en sa chambre et îe gentil-homme 
en sa maison , avec tel contentement qu’ils avoient 
oublié tous leurs ennuiz passez. Et la crainte que 
chacun d’eux avoit de l’assemblée du Roy et de 
la damoîselle estoit tournée en désir qui faisoit 
aller le gentil-homme plus souvent qu’il n’avoit 
accoustumé en son village,qui ri’estoit qu’à demie 
lieuë. Et si tost que le Roy le sçavoit, ne failloit 
d’aller veoir la damoiselle, et le gentil-homme, la 
nuict venue, alloit au chasteau devers la Royne 
faire l’office de lieutenant de Roy, si secrettement 
que jamais personne ne s’en apperceut. Geste vie 
dura bien longuement ; mais le Roy, pour estre 
personne publique, ne pouvoir si bien dissimuler 
son amour que tout le monde ne s’en apperceust, 
et avoient tous les gens de bien grand pitié du 
gentil-homme, car plusieurs mauvais garsons luy 
faisoient des cornets par derrière en signe de 
mocquerie, dont il s’en appercevoit bien. Mais 
ceste mocquerie luy plaisoit tant qu’il estimoit 
autant les cornes que la couronne du Roy, lequel 
avec la femme du gentil-homme ne se peut un 
jour tenir { voyant une teste de cerf qui estoit es- 
levée en la maison du gentil-homme) de se pren¬ 
dre à rire devant luy mesme, en disant que ceste 
teste estoit bien seante en ceste maison. Le gen¬ 
til-homme qui n’avoit le cueur moins bon que 
luy, va faire escrire sur ceste teste : îo porto le 
corna, cîascun îo vede, ma tal le porta chi non h 

crede.Le Roy retournant en sa maison, qui trouva 
cest escriteau nouvellement escrit, en demanda 
au gentil-homme la signification, lequel luy dist: 

« Si le secret du Roy est caché au cerf, ce n’est 
pas raison que celuy du cerf soit déclaré au Roy. 
Mais contentez vous, que tous ceulx qui portent 
cornes n’ont pas le bonnet hors de la teste, car 
elles sont si doulces qu’elles ne descoiffent per¬ 
sonne , et celuy les porte plus legierement qui ne 
les cuide pas avoir. » Le Roy cogneut bien par 
ces parolles qu’il sçavoit bien quelque chose de 
son affaire, mais jamais n’eust soupçonné l’amitié 
de la Royne et de luy. Car, tant plus la Royne 
estoit contente de la vie de son mary, et plus fai- 
gnoit d’en estre marrie. Parquoy vesquirent lon¬ 
guement d’un costé et d’autre en ceste amitié 
jusques à ce que la vieillesse y meist ordre. 

«Voilà, mes dames, une histoire que volontiers 
je vous monstre icy par exemple, à fin que, quand 
voz mariz vous donneront les cornes de chevreul, 
vous leur en donniez de cerf. » Emarsuite com¬ 
mença 'a dire en riant : « Saffredent, je suis toute 
asseurée que, si vous aimiez autant qu’autres fois 
avez faict, vous endureriez cornes aussi grandes 
qu’un chesne, pour en rendre une à vostre fantaisie ; 
mais, maintenant cjue les cheveux vous blanchis¬ 
sent, il est temps de donner treves à vos désirs. — 
Ma damoiselle, dist Saffredent, combien que 
l’esperance m’en soit ostée par celle que j’aime, 
et la fureur par Paage, si n’en sçauroit diminuer 

la volonté. Mais, puis que vous m’avez reprins 
d’un si honneste désir, je vous donne ma voix à 
dire la quatriesme nouvelle, à fin que nous vo}fons 
si par quelque exemple vous m’en pourrez des- 
mentir, » Il est vray que, durant ce propos, une 
de la compaignie se print bien fort àrire, sçachant 
que celle qui prenoit les parolles de Safîredent à 
son advantage n’estoit pas tant aimée de luy qu’il 
en eust voulu souffrir cornes, honte ou dommage. 
Et quand Saffredent veit que celle qui rioit l’en- 
lendoit, il s’en tint trescontent, et se teut pour 
laisser dire Emarsuitte, laquelle commença ainsi : 

« Mesdames, à fin que Saffredent et toute la 
compaignie congnoisse que toutes dames ne sont 
pas semblables à la Royne de laquelle il a parlé, 
et que tous les fols et hazardeux ne viennent pas 
à leur fin, et aussi pour ne celer l’opinion d’une 
dame qui jugea le despit d’avoir failly à son en- 
treprinse pire à porter que la mort, je vous racomp- 
teray une histoire en laquelle je ne nommeray les 
personnes, pource que c’est de sifresche mémoire 
que j’aurois peur de desplaire à quelques uns des 
parents bien proches. » 

Téméraire cnireprmse d’un gentil-homme à l’encontre 
d’une princesse de Flandres, et le dommage et honte 
<[uil en rcccuf. 


L y avoit au païs de Flandres une dame 
de si bonne maison qu’il n’en estoit 
point de meilleure, vefve du premier 
et second mary, desquels n’avoit eu nuis 
enfans vivants. Durant sa viduité, se retira avec un 
sien frere, dont elle estoit fort aimée, lequel estoit 
bien grand seigneur et mary d’une fille de Roy. 
Ce jeune prince estoit fort subject à son plaisir, 
aimant la chasse, passe-temps et dames, comme 
la jeunesse le requiert; et avoit une femme fort 
fascheuse, à laquelle les passe-temps du mary ne 
plaisoient point. Parquoy le seigneur menoit 
tousjours avec sa femme sa sœur, qui estoit de 
joyeuse vie, qui estoit la meilleure compaignie 
qu’il estoit possible, toutesfois sage et femme de 
bien. Il y avoit en la maison de ce grand seigneur 
un gentil-homme dont la grandeur, beauté et 
bonne grâce passoit celle de tous ses compai- 
gnons. Ce gentil-homme, voyant la sœur de son 
maistre femme joyeuse et qui rioit volontiers, 

pensa qu’il essaierait si les propos d’un honneste 
amy luy desplairoient, ce qu’il feit; mais il trouva 
en elle response contraire à sa contenance. Et 
combien que sa response fust telle comme il ap- 
partenoit à une princesse et vraye femme de bien, 
si est-ce que, le voyant tant beau et honneste 
comme il estoit, elle luy pardonna aisément sa 
grande audace', et monstroit bien qu’elle ne pre- 
noit point à desplaisir, quand il parloità elle, luy 
disant neantmoins qu’il ne tint plus de tels pro¬ 
pos, ce qu’il luy promist pour ne perdre l’aise et 
honneur qu’il avoit de l’entretenir. Toutesfois à 
la longue augmenta si fort son affection qu’il ou¬ 
blia la promesse qu’il luy avoit faicte : non qu’il 
entreprint de se bazarder par parolles, car il avoit 
trop contre son gré expérimenté les sages res- 
ponses qu’elle sçavoit faire; mais il se pensa que, 
s’il la pouvoir trouver en lieu à son advantage, 
qu’elle (qui estoit vefve, jeune et en bon point, 
et de fort bonne complexion) preadroit possible 
pitié de luy et d’elle ensemble. 

Pour venir a ses fins, dist à son maîstre qu’il 
avoit auprès de sa maison fort belle chasse, et 
que, s’il luy plaisoit d’y aller prendre trois ou 
quatre cerfs au mois de May, il n’avoit point veu 
plus beau passetemps. Le seigneur, tant pour l’a¬ 
mour qu’il portoit à ce gentil-homme que pour 
le plaisir de la chasse, luy octroya sa requeste, et 
alla en sa maison, qui estoit belle et bien en 
ordre, comme du plus riche gentil-homme qui 
fust au païs. Et logea le seigneur et la dame en 

un corps de maison, et en l’autre vis à vis celle 
qu’il aimoit mieux que luy-mesme. La chambre 
estoit si bien tapissée, accoustrée par ie hault, 
et si bien nattée, qu’il estoit impossible de s’ap- 
percevoir d’une trappe qui estoit en la ruelle de 
son lict, laquelle descendoit en celle où logeoit 
sa mere, qui estoit une vieille dame un peu cater- 
reuse. Et pource qu’elle avoit la toux, craignant 
faire bruit à la princesse qui logeroit sur elle, 
changea de chambre à celle de son fils, et tous les 
soirs ceste vieille portoit des confitures à la prin¬ 
cesse pour sa collation; à quoy assistoit le gentil¬ 
homme, qui (pour estre fort aimé et privé de son 
frere) n’estoit refusé d’estre à son habiller et des¬ 
habiller, où tousjours il voyoit occasion d’aug¬ 
menter son affection. En sorte qu’un soir, après 
qu’il eut faict veiller cette princesse si tard que le 
sommeil qu’elle avoit le chassa de sa chambre, 
s’en alla en la sienne. Et quand il eut prins la 
plus gorgiase et parfumée chemise qu’il eust, et 
un bonnet de nuict tant bien accoustré qu’il n’y 
falioit rien, luy sembla bien, en se mirant, qu’il 
n’y eust dame en ce monde qui sceust refuser sa 
beauté et bonne grâce. Parquoy, se promettant 
en luy-mesme heureuse issuë de son entreprinse, 
s’en alla mettre en son lict, où il n’esperoit long 
séjour, pour le désir et sur l’espoir qu’il avoit 
d’en acquérir un plus honorable et plaisant. Et si 
tost qu’il eut envoyé tous ses gens dehors, se leva 
pour fermer la porte apres eux, et longuement 
secoLita si en la chambre delà princesse, qui estoit 








54 


PREMIERE JOURNÉE 


dessus, y avoit aucun bruit. Et quand il se peut 
assurer que tout estoit en repos, il voulut com¬ 
mencer son doux travail, et peu à peu abbatit la 
trappe, qui estoit si bien faicte et accoustrée de 
drap qu’il ne feit un seul bruit, et par là monta 
en la chambre et ruelle du lict de la dame, qui 
commençoit à dormir à l’heure. Sans avoir regard 
à l’obligation qu’il avoit à sa maistresse ny à la 
maison dont estoit la dame, sans luy demander 
congé ne faire la reverence, se coucha auprès 
d’elle, qui le sentit plustost entre ses bras qu’elle 
n’apperceut sa venue. Mais elle, qui estoit forte, 
se defeit de ses mains, et en îuy demandant qui il 
estoit, se meit à le frapper, mordre et esgraii- 
gner; de sorte qu’il fut contrainct, pour la peur 
qu’il eut qu’elle appellast, luy fermer la bouche 
de la couverture, ce qu’il luy fut impossible de 
faire. Car, quand elle veit qu’il n’espargnoit rien 
de toutes ses forces pour luy faire honte, elle n’es- 
pargna rien des siennes pour l’en garder, et ap¬ 
pela tant qu’elle peut sa dame d’honneur, qui 
couchoit en sa chambre, ancienne et sage femme 
autant qu’il en estoit point, laquelle, tout en 
chemise, courut à sa maistresse. 

Et quand le gentil-homme veit qu’il estoit des¬ 
couvert, eut si grand peur d’estre cogneu de la 
dame que le plustost qu’il peut descendit par sa 
trappe, et, autant qu’il avoit de désir et asseu- 
rance d’eslre bien venu, autant il estoit desesperé 
de s’en retourner en si mauvais estât. Il trouva 
son miroër et sa chandelle sur sa table, et regarda 

son visage tout sanglant d’esgratigneures et de 
morsures qu’elle luy avoit faictes, dont le sang 
sailloit sur sa belle chemise, qui estoit plus san¬ 
glante que dorée ; commença à dire : « O beauté! 
tu as maintenant loyer de ton mérité, car par ta 
vaine promesse j’ay entrepris une chose impos¬ 
sible, et qui peut-estre, au lieu d’augmenter mon 
contentement,est redoublement de mon malheur. 
Estant asseuré que, si elle sçait que, contre la pro¬ 
messe que je luy ay faicte, j’ay entreprins ceste 
follie, je perdray l’honneste et commune fréquen¬ 
tation que j’ay plus que nul autre avec elle. Ce 
que ma gloire, beauté et bonne grâce ont bien 
deservi, je ne le devois pas cacher en tenebres. 
Pour gaigner l’amour de son cueur, je ne devois 
pas essayer à prendre par force son chaste corps, 
mais devois, par un service et humble patience, 
attendre qu’amour fust victorieux, pource c^ue 
sans luy n’ont pouvoir toute la vertu et puissance 
de l’homme. » Ainsi passa la nuict en tels pleurs, 
regrets et douleurs qui ne se peuvent racompter. 
Et au matin, voyant son visage tout deschiré, feit 
semblant d’estre fort malade et de ne pouvoir 
veoir la lumière, jusques à ce que la compaignie 
fust hors de sa maison. 

La dame, qui estoit demeurée victorieuse, sça- 
chant qu’il n’y avoit homme à la court de son 
frere qui eust osé faire une si meschante entre- 
prinse que celuy qui avoit eu la hardiesse de luy 
déclarer son amour, s’asseura que c’estoit son 
hoste. Et qua.nt elle eut cherché avec sa dame 

d’honneur les endroicts de la chambre pour trou¬ 
ver qui se pouvoit estre, et qu’il ne luy fut pos¬ 
sible, elle luy dist par grand colere : « Asseurez 
vous que ce ne peult estre autre que le seigneur 
de céans, et que le matin je feray en sorte vers 
mon frere que sa teste sera tesmoing de ma chas¬ 
teté. » Et la dame d’honneur, la voyant ainsi, luy 
dist : (( Ma dame, je suis tres^aise de l’amour 
que vous avez à vostre honneur, pour lequel 
augmenter ne voulez espargner la vie d’un qui l’a 
trop bazardée par la force de l’amour qu’il vous 
porte, mais bien souvent tel la cuide croistre qui 
la diminue : parquoy je vous supplie, ma dame, 
me vouloir dire la vérité du faict. » Et quand la 
dame luy eut compté tout au long, la dame d’hon¬ 
neur luy dist : « Vous m’asseurez qu’il n’a eu 
autre chose de vous que les esgratigneures et 
coups de poing. — Je vous asseure (dist la dame) 
que non ; et s’il n’a trouvé un bon chirurgien , je 
pense que demain les marques y paroistront. — 
Et puis qu’ainsi est, ma dame, dist la dame d’hon¬ 
neur, il me semble que vous avez plus d’occasion 
de louer Dieu que de penser à vous venger de 
luy, car vous pouvez croire que, puis qu’il a eu 
le cueur si grand d’entreprendre une telle chose, 
et le despit qu’il a d’y avoir failly, que vous ne 
luy sçauriez donner mort qui ne fust plus aisée à 
porter. Si vous desirez d’estre vengée de luy, lais¬ 
sez faire à l’amour et à la honte, qui le sçauront 
mieux tourmenter que vous, et le faictes pour 
vostre honneur. Gardez vous, ma dame, de tum- 






















ber en tel inconvénient que le sien, car, en lieu 
d’acquérir le plus grand plaisir qu’il eust sceu 
avoir, il a receu le plus extreme ennuy que gen¬ 
til-homme sçauroît porter. Aussi vous, ma dame, 
cuidant augmenter vostre honneur, le pourriez 
bien diminuer ; et si vous en faictes laplaincte, 
vous ferez sçavoir ce que nul ne sçait, car de son 
costé vous estes asseurée qu’il n’en sera jamais 
rien révélé. Et quand monsieur vostre frere en 
feroit la justice qu’en demandez, et que le pauvre 
gentil-homme en viendra à mourir, si courra le 
bruit par tout qu’il aura faict de vous à sa volonté. 
Et la plus part diront qu’il a esté difficile à un 
gentil-homme de faire une telle entreprinse si la 
dame ne luy a donné occasion grande. Vous estes 
belle et jeune, vivant en toute compaignie joyeu¬ 
sement, il n’y a nul en ceste court qui ne voye la 
bonne chere que vous faictes au gentil-homme 
dont vous avez soupçon : qui fera juger chacun 
que, s’il a faict ceste entreprinse, ce n’a esté sans 
quelque faulte de vostre costé? Et vostre honneur, 
qui jusques icy vous a faict aller la teste levée, 
sera mis en dispute en tous les lieux où ceste his¬ 
toire sera racomptée. » La princesse, entendant 
les bonnes raisons de sa dame d’honneur, con- 
gneut qu’elle disoit vérité, et qu’à tresjuste cause 
elle seroit blasmée, veue la privée et bonne chere 
qu’elle avoit tousjours faicte au gentil-homme; 
et demanda à sa dame d’honneur ce qu’elle avoit 
à faire, laquelle luy dist : « Ma dame, puis qu’il 
vous plaist recevoir mon conseil, voyant l’affec- 

tion dont il procédé, me semble que vous devez 
en vostre cueur avoir joye d’avoir veii que le plus 
beau et plus honneste gentil-homme que j’aye 
veu n’a sceu , ny par amour ny par force, vous 
mettre hors du chemin de toute honnesteté. Et 
en cela, ma dame, vous vous devez humilier de¬ 
vant Dieu , recognoissant que ce n’a pas esté par 
vostre vertu : car maintes femmes, ayans mené 
vie plus austere que vous, ont esté humiliées par 
hommes moins dignes d’estre aimez que luy. Et 
devez plus craindre que jamais de recevoir nuis 
propos d’amitié, pource qu’il y en a assez qui 
sont tombez à la seconde fois aux dangers qu’elles 
ont évitez la première. Ayez mémoire, ma dame, 
qu’Amour est aveugle, lequel aveuglist de sorte 
que, où l’on pense le chemin plus seur, est à 
l’heure qu’il est le plus glissant. Et me semble, 
ma dame, que vous ne devez à luy ny à autre faire 
semblant du cas qui vous est advenu; et, encore 
qu’il en voulust dire quelque chose, feignez du 
tout de ne l’entendre, pour éviter deux dangers: 
l’un de vaine gloire de la victoire que vous en 
avez euë, l’autre de prendre plaisir en ramente- 
vant choses qui sont si plaisantes à la chair que 
les plus chastes ont bien affaire k se garder d’en 
sentir quelques estincelles, encores qu’elles la 
fuyent le plus qu’elles peuvent. Mais aussi, ma 
dame, à fin qu’il ne pense par tel hazard avoir 
faict chose qui vous ait esté agréable, je suis bien 
d’avis que peu à peu vous vous esloignez de la 
bonne chere que vous luy avez accoustumé de 

faire, à fin qu’il cognoisse de combien vous des¬ 
prisez sa follie,et combien vostre bonté est grande, 
qui s’est contentée de la victoire que Dieu vous a 
donnée, sans demander autre vengeance de luy. 
Et Dieu vous doint, ma dame, grâce de continuer 
l’honnesteté qu’il a mise en vostre cueur, et, 
cognoissant que tout bien vient de luy, vous Tay- 
miez et serviez mieux que vous n’avez accoustu- 
me. » La princesse délibéra de croire le conseil de 
sa dame d’honneur, et s’endormit aussi joyeuse¬ 
ment que le gentil-homme veilla de tristesse. Le 
lendemain, le seigneur s’en voulut aller, et de¬ 
manda son hoste, auquel on dist qu’il estoit si 
malade qu’il ne pouvoit veoir la clarté ne ouyr 
parler personne , dont le prince fut fort esbahy, 
et le voulut aller veoir; mais, sçachant qu’il repo- 
soit, ne le voulut esveüler, et, sans luy dire à 
Dieu, s’en alla ainsy de sa maison, emmenant 
avec luy sa femme et sa sœur; laquelle, entendant 
les excuses du gentil-homme, qui n’avoit voulu 
veoir le prince ne la compagnie au partir, se tint 
asseurée que c’estoit lu;y qui luy avoit faict tant 
de tourment, lequel n’osoit monstrer les marques 
qu’elle luy avoit faictes au visage. Et combien 
que son maistre renvo3/ast souvent quérir, si ne 
retourna-il point à la court qu’il ne fust bien 
guery de toutes ses playes, hors mise celle que 
l’amour et le despit luy avoieht faict au cueur. 
Quand il fut retourné vers luy, et qu’il se trouva 
devant sa victorieuse ennemie, ce ne fut sans rou¬ 
gir; et luy, qui estoit le plus audacieux de toute 

la compaignie, fut si estonné que souvent devant 
elle perdoit toute contenance. Parquoy fut toute 
asseurée que son soupçon estoit vray. Et peu à 
peu s’estrangea de luy, non pas si finement qu’il 
ne s’apparceut tresbien; mais il n’en.osa faire sem¬ 
blant, de peur d’avoir encore pis. Et garda cest 
amour en son cueur aA^ec la patience de l’eslon- 
gnement qu’il avoit mérité. 

«Voilà, mes dames, qui devroit donner grande 
crainte à ceux qui présument ce qui ne leur ap¬ 
partient. Et doit bien augmenter le cueur aux 
dames, voyant la vertu de ceste jeune princesse et 
le bon sens de sa dame d’honneur. Si en quel¬ 
qu’un de vous advenoit pareil cas, le remede y 
est ja donné. — il me semble, dist Hircan, que le 
gentil-homme dont avez parlé estoit si despour- 
veii de cueur qu’il n’estoit digne d’estre ramentu : 
car, ayant telle occasion, ne devoit, ne pour 
vieille ne pour jeune, laisser son entreprise. Et 
fault bien dire que son cueur n’estoit pas tout 
plein d’amour, veu que la crainte de mort et de 
honte y trouva encores place. » Nomerfide res- 
pondit à Hircan : « Et que eust faict le pauvre 
tï'entil-homme, veu qu’il avoit deux femmes con¬ 
tre luy? — il devoit tuer la vieille, dist Hircan, 
et,qvand la jeune se feut veuë seule, elle eust esté 
à demie vaincue. — Tuer! dit Nomerfide, vous 
voudriez donc faire d’un amoureux un meurtrier? 
Puis que vous avez ceste opinion, on doit bien 
craindre de tumber entre voz mains. — Si j’estois 

jusques là, dist Hircan, je me tiendrois pour des¬ 
honoré si je ne venois à la fin de mon intention.» 
A l’heure Guebron dist: « Trouvez vous estrange 
qu’une princesse , nourrie en tout honneur, soit 
difficile à prendre d’un seul homme? Vous vous 
devriez donc beaucoup plus esmerveiller d’une 
pauvre femme qui eschappe la main de deux. — 
Guebron, dist Emarsuitte, je vous donne ma voix 
à dire la cinquiesme nouvelle, car je pense qu’en 
sçavez quelqu’une de ceste pauvre femme, qui 
ne seroit point fascheuse, — Puis que vous m’a¬ 
vez esleu à la partie, dist Guebron, je vous di- 
ray une histoire que je sçay pour en avoir faict 
inquisition véritable sur le Heu; et par là vous 
verrez que tout le sens et la vertu des femmes 
n’est pas au cueur et teste des princesses, ny tout 
ramour et finesse en ceux où le plus souvent on 
estime qu’ils soient, » 

Une basieUerc s'eschappa de deux cordeUers qui ta vou- 
loknt forcer, el feit si bien que leur péché fut tfescou- 
vert à tout le monde. 


U port à Coullon, près de Nyort, y 
avoit une basteliere qui jour et nuict 
ne faisoit que passer un chacun. Ad¬ 
vint que deux cordeliers dudict Nyort 
passèrent la riviere tous seuls avec elle. Et pource 
que le passage est un des plus longs qui soit en 
France, pour la garder d’ennuyer vindrentà la prier 
d’amours; à quoy elle feit telle response qu elle 
devoit. Mais eux, qui pour le travail du chemin 
n’estoient lassez, ne pour froideur de 1 eaue re- 
froidiz, ne aussi pour le refîus de la femme hon¬ 
teux, se delibererent la prendre tous deux par 
force, ou, si elle se plaignoit, la jetier dans la 
riviere. Elle, aussi sage et fine qu ils estoient fols 
et malicieux, leur dist : « Je ne suis pas si mal 
gracieuse que j’en fais le semblant, mais je \ous 
veux prier de m’octroyer deux choses, et puis 
vous cognoistrez que j’ay meilleure envie de vous 
obeyr que vous n’avez de me prier. » Les cor¬ 
deliers luy jurèrent par leur bon sainct François 

qu’elle ne leur sçauroit demander chose qu’ils ne 
luy octroyassent pour avoir ce qu’ils desiroient 
d’elle. « Je vous requiers premièrement, dist-elle, 
que me juriez et promettiez que jamais à homme 
vivant nul de vous ne déclarera nostre affaire. » 
Ce qu’ils lui promeirent tresvolontiers. Ainsi 
leur dist : « Que l’un apres l’autre vueille pren¬ 
dre son plaisir de moy, car j’auroys trop de honte 
que tous deux me veissiez ensemble. Regardez 
lequel me veult avoir la première. » Ils trouvèrent 
tresjuste sa requeste, et accorda le plus jeune que 
le vieil commenceroit. Et en approchant d’une 
petite isle,elle dist au beau-pere le jeune: «Dictes 
là voz oraisons jusques à ce qu’aye mené vostre 
compaignon icy devant en une autre isle; et si, à 
son retour, il se loue de moy, nous le iairrons icy 
et nous en irons ensemble. » Le jeune saulta de¬ 
dans l’isle, attendant le retour de son compai¬ 
gnon, lequel la bastelliere mena en une autre. Et 
quand ils furent au bort, faisant semblant d’atta¬ 
cher le basteau, luy dist : « Mon amy, regardez 
en quel lieu nous nous mettrons. » Le beau-pere 
entra en Tisle pour chercher l’endroit qui luy se- 
roit plus à propos; mais, si tost qu’elle le veit h 
terre, donna un coup de pied contre une arbre 
et se retira avec son basteau dedans la riviere, 
laissans ces deux beaux-peres aux desers, ausquels 
elle cria tant qu’elle peut ;« Attendez, Messieurs, 
que l’Ange de Dieu vous vienne consoler, car de 
moy n’aurez aujourd’huy chose qui vous puisse 
plaire. » Ces deux pauvres Cordeliers, congnois- 

sans la tromperie, se meirent à genoux sur le bord 
de l’eau, la priant ne leur faire cette honte, et 
que, si elle les vouloir doulcement mener au port, 
ils luy promettoient de ne luy demander rien. Et 
s’en allant tousjours, leur disoit : « Je serois folle 
si, après avoir eschappé de vos mains, je m’y 
remettois. » Et, en retournant au village , appela 
son mary et ceux de la justice pour veriir prendre 
ces deux loups enragez, dont, par la grâce de 
Dieu , elle avoit eschappé de leurs dents. Eux et 
la justice si en allèrent si bien accompaignez qu’il 
n’y demeura grand ne petit qui ne voulust avoir 
part au plaisir de ceste chasse. Ces pauvres fratres, 
voyans venir si grande compaignie, se cachèrent 
chacun en son isle, comme Adam quand il se veit 
devant la face de Dieu. La honte meit leur péché 
devant leurs yeux, et la crainte d’estre puniz les 
faisoit trembler si fort qu’ils estoient demy morts. 
Mais cela ne les garda d’estre prins et menez pri¬ 
sonniers, qui ne fut sans estre mocquez et huez 
*d’hommes et de femmes. Les uns disoient ;« Ces 
beaux-peres nous preschent chasteté, et puis la 
veulent oster à nos femmes. » Le mary disoit : « Ils 
n’osent toucher l’argent la main nuë, et veulent 
bien manier les cuisses des femmes, qui sont plus 
dangereuses. » Les autres disoient : « Sont sepul- 
chres par dehors blanchiz, et dedans pleins de morts 
et de pourriture. » Et une autre crioit : a A leurs 
fruicts cognoissez vousquels arbres sont. » Croyez 
que tous les passages que l’Escriture dict contre les 
hippocrites furent là alléguez contre les pauvres 













NOUVELLE CINQUIESME 


65 


prisonniers, lesquels, par le -moyen du gardien, 
furent recoux et délivrez ; qui en grande diligence 
les vint demander, asseurant ceux de la justice 
qu’il en feroit plus grande punition que les sé¬ 
culiers n’en sçauroient faire, et, pour satisfaire à 
partie, protesta qu’ils diroient tant de sutfrages et 
prières qu’on les voudroit charger. Parquoy le 
juge accorda sa requeste, et luy donna les prison¬ 
niers, qui furent si bien chapitrez du gardien (qui 
estoit homme de bien) que oncques puis ne pas¬ 
sèrent riviere sans faire le signe de la croix et se 
recommander à Dieu. 

« Je vous prie, mes dames, pensez que, si ceste 
basteliere eut l’esprit de tromper deux si malicieux 
hommes, que doivent faire ceux qui ont tant veu 
et leu de beaux exemples?Si celles qui ne sçavent 
rien, qui n’oyent quasi en tout l’an deux bons 
sermons, qui n’ont le loisir que de penser à gai- 
gner leur pauvre vie, et, si fort pressées, gardent 
tant songneusement leur chasteté, que doivent 
faire celles qui, ayant leur vie acquise, n’ont autre 
occupation que verser ès sainctes lettres, et à ouyr 
sermons et prédications, et à s’appliquer et exer¬ 
cer en tout acte de vertu? C’est là où on congnoist 
la vertu, qui est naifvement dedans le cueur, car, 
où le sens et la force de l’homme est estimée moin¬ 
dre, c’est où l’esprit de Dieu faict de plus grandes 
œuvres. Et bien malheureuse est la dame qui ne 
garde soigneusement le trésor qui luy apporte 
tant d’honneur estant bien gardé, et tant de des- 

honneur au contraire. » Longuarine luy dist : « 11 
me semble, Guebron, que ce n’est pas grande 
vertu de refuser un cordelier, mais que plustost 
seroit chose impossible de les aimer. — Longua¬ 
rine (respondit Guebron), celles qui n’ont point 
acoustumé d’avoir de tels serviteurs que vous ne 
tiennent point fascheux les cordeliers, car ils sont 
hommes aussi beaux, aussi forts et plus reposez 
que nous autres, qui sommes tous cassez de har- 
nois; et si parlent comme anges, et sont les au¬ 
cuns importuns comme diables; parquoy celles 
qui n’ont veu robbes que de bureau sont bien 
vertueuses quand elles eschappent de leurs mains. » 
Nomerfide dist tout hault : «■< Ha ! par ma foy ! 
vous en direz ce que vous voudrez, mais j’eusse 
mieux aimé estre jettée en la riviere que de cou¬ 
cher avec un cordelier. » Oisille dist en riant : 
« Vous sçavezdoncques bien nager?» Ce queNo- 
merfîde trouva mauvais, pensant que Oisille n’eust 
telle estime d’elle qu’elle desiroit; parquoy luy 
dist en colere : « 11 y en a qui ont reftusé des per¬ 
sonnes plus agréables qu’un cordelier, et n’en 
ontfaict sonner la trompette. » Oisille, se prenant 
à rire de la veoir courroucée, luy dist : « Encores 
moins ont faict sonner le tabourin de ce qu’elles 
ont faict et accordé. » Parlamente dist : « Je voy 
bien que Simontault a désir de parler, parquoy je 
luy donne ma voix ; car, après deux tristes nou¬ 
velles , il ne fauldra a nous en dire une qui ne 
nous fera point plourer. — Je vous remercie, dist 
Simontault, car, en me donnant vostre voix, il ne 

s"en fault gueres que ne me nommez plaisant, 
qui est un nom que je trouve trop fascheux ; et, 
pour m’en venger, je vous monstreray qu’il y a 
des femmes qui font bien semblant d’estre chastes 
envers quelques uns et pour quelque temps, mais 
la fin les monstre telles qu’elles sont, comme 
vous verrez par une histoire tresveritable que je 
vous diray. » 

Subldiié d’une femme qui feit evader son amy, lors que 
son mary (qui esJoU borgne) les pensoit surprendre. 



L y avoit un viel varlet de chambre 
de Charles, dernier duc d’Alençon, 
lequel avoit perdu un œil, et estoit 
marié avec une femme beaucoup plus 
jeune que luy, et que ses maistre et maistresse 
aimoient autant que homme de son estât qui fust 
en leur maison; et ne pouvoit si souvent aller 
veoir sa femme comme il eust bien voulu : qui 
fut occasion qu’elle oublia tellement son honneur 
et conscience qu’elle se meit à aimer un jeune 
gentil-homme, dont à la longue le bruit fut si 
grand et mauvais que le mary en fut adverty. Le- 

quel ne le pouvoit croire, pour les grands signes 
d’amitié que luy monstroit sa femme. Toutesfois, 
un jour, il pensa en faire l’experience, et se ven¬ 
ger, s’il pouvoit, de celuy qui luy faisoit ceste 
honte. Et, pour ce faire, faignit s’en aller en quel¬ 
que lieu prés de là pour deux ou trois jours. In¬ 
continent qu’il fut party, sa femme envoya quérir 
son homme, lequel ne fut pas demie heure avec 
elle que voicy venir son mary qui frappa bien fort 
à la porte. Elle, qui le congneut, le dist à son 
amy, qui fut si estonné qu’il eust voulu estre au 
ventre de sa mere, et maudissant elle et l’amour 
qui l’avoient mis en tel danger. Elle luy dist qu’il 
ne se soiiciast point, et qu’elle trouveroit bien le 
moyen de l’en faire saillir sans mal ny honte, et 
qu’il se habillast le plus tost qu’il pourroit. Ce 
pendant, frappoit le mary 'a la porte , qui appel- 
loit sa femme le plus hault qu’il pouvoit- Mais elle 
faignoit de ne le congnoistre point, et disoit tout 
hault au varlet de leans : a Que ne vous levez 
vous, et allez faire taire ceulx qui font ce bruit à 
la porte? Est-ce maintenant l’heure de venir en la 
maison des gens de bien ? Si mon mary estoit icy, 
il vous en garderoit! » Le mary, oyant la voix de 
sa femme, l’appella le plus hault qu’il peut ; «Ma 
emme, ouvrez-moy ! Me ferez-vous demeurer 
icy jusques au jour? » Et quand elle veit que son 
amy estoit tout prest de saillir, en ouvrant la 
porte, commença à dire à son mary : « O mon 
mary! que je suis bien aise de vostre venue! car 
je faisois un merveilleux songe; et estois tant aise 

que jamais je ne receu un tel contentement, 
pource qu’il me sembloit que vous aviez recou¬ 
vert la veuë de vostre oeil. » Et, en l’embrassant 
et le baisant, le print par la teste, et luy bouchoit 
d’une main son bon œil, et luy demandoit : 
(( Voyez vous point mieulx que vous n’aviez 
acoustumé ?» Et, ce pendant qu’il ne veoit goutte, 
feit sortir son amy dehors, dont le mary se doubta 
incontinent, et luy dist : « Ma femme, par Dieu, 
je ne feray jamais le guet sur vous, car, en vous 
Guidant tromper, j’ay receu la plus fine tromperie 
qui fut jamais inventée. Dieu vous vueille amen* 
der, car il n’est en la puissance d’homme qui vive 
de donner ordre à la malice d’une femme, qui ne 
la fera mourir. Mais, puis que le bon traictement 
que je vous ay faict n’a peu servir à vostre amen¬ 
dement, peult estre que le despris que doresna- 
vant j’en feray vous chastira. » Et en ce disant 
s’en alla, et laissa sa femme bien desolée, qui, par 
le moyen de ses parents, amis, excuses et larmes, 
retourna encores avec luy. 

« Par cecy, voyez vous, mes dames, combien 
est prompte et subtile une femme à eschapper 
d’un danger. Et si, pour couvrir un mal, son es¬ 
prit a promptement trouvé remede, je pense que, 
pour en éviter un ou pour-faire quelque bien, 
son esprit seroit encores plus subtil : car le bon 
esprit, comme j’ay tousjours oiiy dire, est le plus 
fort. » Hircan luy dist : « Vous parlerez tant des 
finesses que vous vouldrez, mais si ay je telle opi- 

nion de vous, si le cas vous estoit advenu, vous 
ne le sçauriez celer. — J*aymerois autant, ce luy 
dist elle, que m’estimissiez la plus sotte du monde. 
— Je ne le dy pas, ce dist Hircan, mais je 
vous estime bien celle qui plus tost s’estonneroit 
d’un bruit que finement ne le feroit taire. — Il 
vous semble, dist Nomerfide, que chacun est 
comme vous, qui par un bruit en veult couvrir 
un autre. Mais il y a danger qu’à la fin une cou¬ 
verture ruine sa compaigne, et que le fondement 
soit tant chargé pour soustenir les couvertures 
qu’il ruine l’edifice. Mais, si vous pensez que les 
finesses d’un des hommes (dont chacun vous es¬ 
time bien rempli) soient plus grandes que celles 
des femmes, je vous laisse bien mon rang pour 
nous en compter quelque autre. Et, si vous voulez 
vous proposer pour exemple, je croy que vous 
nous apprendrez bien de la malice. — Je ne suis 
pas icy, dist Hircan, pour me faire pire que Je 
suis : car encores y en a il qui plus que je n’en 
veulx en dient. » Et en ce disant, regarda sa 
femme, qui luy dist soudain ; « Ne craignez point 
pour moy à dire vérité, car il me sera plus facile 
à ouyr compter voz finesses que de les vous veoir 
faire devant moy, combien qu’il n’y en ait nulle 
qui sceust diminuer l’amour que je vous porte. » 
Hircan respondit : « Aussi ne me plains-je pas 
de toutes les faulces opinions que vous avez eues 
de moy. Parquoy, puis que nous cognoissons l’un 
l’autre,c’est occasion de plus grande seureté pour 
l’advenir. Mais si ne suis-je pas si sot de ra- 

compter une histoire de moy dont la vérité vous 
puisse porter ennuy; toutesfois j'en diray une 
d'un personnage qui estoit bien de mes amis. » 


NOUVELLE SEPTIESME 


Un marchant de Paris trompe la merc de s'fl/viie pour 

couvrir leur fauUe, 



I N la ville de Paris y avoit un marchant 
amoureux d’une fille sa voisine, ou, 
pour mieux dire, plus amy d’elle 
qu’elle n’estoit de luy : car le sem¬ 
blant qu’il faisoit de l’aimer et chérir n’estoit que 
pour couvrir une amour plus haulte et honorable. 
Mais elle, qui se consentoit d'être trompée, l’ai- 
moit tant qu’elle avoit oublié la façon dont les 

femmes ont acoustumé de refuser les hommes. 

* 

Ce marchant icy, apres avoir esté long temps à 
prendre la peine d’aller où il la pouvoit trouver, 
la faisoit venir où il luy plaisoit, dont sa mere 
s’aperceut, qui estoit une treshonneste femme, 
et luy défendit que jamais elle ne parlast à ce mar¬ 
chant, ou qu’elle la mettroit en religion. Mais 
cette fille, qui plus aimoit le marchant qu’elle ne 
craignoit sa mere, le cherissoit plus qu’aupa- 





















PREMIERE JOURNÉE 


y 2 

rayant. Et un jour advint quVstant toute seule 
en une garderobbe, ce marchant y entra, lequel, 
se trouvant en lieu commode, se print à parler à 
elle le plus privéement qu’il luy fut possible. 
Mais quelque chambrière qui le vit entrer de¬ 
dans le courut dire à la mere, laquelle avec une 
Iresgrande colere s’y en alla; et quand sa fille 
l’ouyt venir, dîst en pleurant à ce marchant : 
« Hélas, mon amy ! à ceste heure me sera bien 
cher vendu l’amour que je vous porte. Voicy ma 
mere, qui cognoistra ce qu’elle a tousjours craint 
et doubté. » Le marchant, qui d’un tel cas ne fut 
point estonné, la laissa incontinent et s’en alla 
au devant de la mere, et, en estendant les bras, 
l’embrassa le plus fort qu’il luy fut possible, et, 
avec ceste fureur dont il commençoit à entretenir 
sa fille, getta la pauvre femme vieille sur une 
couchette, laquelle trouva si estrange ceste façon 
de faire qu’elle ne sçavoit que luy dire, sinon : 
« Que voulez vous ? resvez vous ? » Mais pour 
cela ne laissoit de la poursuivre d’aussi prés que 
si c’eust esté la plus belle fille du monde, et, 
n’eust esté qu’elle cria si fort que les varlets et 
chambrières vindrent à son secours, elle eust 
passé le chemin qu’elle craignoit que sa fille 
marchast. Parquoy, à force de bras, osterent ceste 
pauvre vieille d’entre les mains du marchant, sans 
que jamais elle sceust ny ne peust sçavoir l’occa¬ 
sion pourquoy il l’avoit ainsi tourmentée. Du¬ 
rant cela se sauva la fille en une maison auprès, 
où il y avoit des nopces : dont le marchant et 

elle ont maîntesfois riz ensemble depuis aux des- 
pens de la vieille, qui jamais ne s’en apperceut. 

« Par cecy voyez vous, mes dames, que la fi¬ 
nesse d’un homme a trompé une vieille et saulvé 
l’honneur d’une jeune femme. Mais qui vous 
nommeroitles personnes, ou qui eust veu la con¬ 
tenance du marchant et l’estonnement de ceste 
vieille, eust eu grand peur de sa conscience s’il 
se fust gardé de rire. Il me suffit que je vous 
prouve, par ceste histoire, que la finesse des 
hommes est aussi prompte et secourable au be- 
soing que celle des femmes, à fin, mes dames, que 
vous ne craigniez point de tomber entre leurs 
mains : car, quand vostre esprit vous fauldra, le 
leur sera prest à.couvrir vostre honneur. » Lon- 
garine luy dist : « Yrayment, Hircan, je confesse 
Cjue le compte est fort plaisant et la finesse 
grande ; mais si n’est-ce pas un exemple que les 
filles doivent ensuivre. Je croy bien qu’il y en 
a à qui vous le vouldriez faire trouver bon ; mais 
si n’estes vous pas si sot de vouloir que vostre 
femme, ny celle dont vous aimez mieulx l’hon¬ 
neur que le plaisir, voulust jouer à tel jeu. Je 
croy qu’il n’y en auroit point un qui de plus prés 
les regardast ne qui mieulx y mist ordre que vous. 
— Par ma foy, dist Hircan, si celle que vous 
dictes avoit faict pareil cas et que je n’en eusse 
rien sceu, je ne l’estimerois pas moins. Et si ne 
sçay si quelque un en a point faict d’aussi bons, 
dont le celer me mect hors de peine. » Parla- 

mente ne se peut tenir de dire : « Il est impos¬ 
sible que l’homme mal faisant ne soit soupçon¬ 
neux, mais bien heureux est celuy sur lequel on 
ne peult avoir soupçon par occasion donnée. » 
Longarine dist : « Je n’ay gueres veu grand feu 
de quoy ne vint quelque fumée, mais j’ay bien 
veu la fumée où il n’y avoit point de feu : car 
aussi souvent est soupçonné par les mauvais le 
mai, ou il n’est point congneu là où il est. » A 
l’heure Hircan luy dist : « Vrayement, Longarine, 
vous en avez si bien parlé en souslenant l’hon¬ 
neur des dames à tort soupçonnées que je vous 
donne ma voix pour dire la vostre, par ainsi que 
vous ne nous faciez point pleurer comme a faict 
madame Oisille par trop louer les femmes de 
bien, » Longarine, en se prenant bien fort à rire, 
commença à dire ainsi : « Puis que vous avez 
envie que je vous face rire selon ma coustume, 
ce ne sera pas aux despens des femmes, et si diray 
chose pour monstrer combien elles sont aisées 
à tromper quand elles mettent leur fantasie à 
la jalousie, avecques une estime de leur bon sens 
de vouloir tromper leurs mariz. « 

Un quidam, ayant couché avec sa femme au lieu de sa 
chambrière, y envoya son voisin, qui le feit coca sans 
que sa femme en sceust rien. 



N la comté d’AIlex, y avoit un homme 
nommé Bornet qui avoit espousé une 
^^^^honneste et femme de bien, de la¬ 
quelle il aimoit rhonneur et la répu¬ 
tation, comme je croy que tous les mariz qui sont 
icy font de leurs femmes. Et combien qu’il vou- 
lust que la sienne luy gardast loyauté, si ne vou- 
loit il pas que la loy fust égalé à tous deux : car 
i! devint amoureux de sa chambrière, au change 
dequoy il ne craignoit sinon que la diversité des 
viandes ne pleust. Il avoit un voisin de pareille 
condition que luy, nommé Sandras, tabourineur 
et cousturier. Et y avoit entre eux telle amitié 
que, hors mis la femme, ils n’avoient rien party 
ensemble. Parquoy il déclara à son amy l’entre¬ 
prise qu’il avoit sur sa chambrière, lequel non 
seulement le trouva bon, mais aida de tout son 
pouvoir à la parachever, espérant avoir part au 
gasteau. La chambrière, qui ne s’y vouloit con¬ 
sentir, se voyant pressée de tous costez, l’alla 

dire à sa imaistresse, la priant luy donner congé 
de s’en aller sur ses parents, car elle ne pouvoit 
plus vivre en ce tourment. La maistresse, qui ai- 
moit bien fort son mary, et duquel elle avoit 
soupçon, fut bien aise d’avoir gaigné ce poinct 
sur luy et de luy pouvoir monstrer justement 
qu’elle en avoit eu doubte. Parquoy dist à sa 
chambrière ; «Tenez bon, mamie, tenez peu à 
peu bon propos à mon mary, et puis apres luy 
donnez assignation de coucher avec vous en ma 
garde-robbe, et ne failiez à me dire la nuit qu’il 
devra venir ; mais gardez que nul n’en sçache 
rien. » La chambrière feit tout ainsi que sa mais- 
tresse luy avoit commandé : dont le maistre fut 
si aise qu’il en alla faire la feste à son compai- 
gnon, lequel le pria, veu qu’il avoit esté du mar¬ 
ché, d’en avoir le demeurant. La promesse faicte 
et l’heure venue, s’en alla coucher le maistre, 
comme il cuidoit, avec sa chambrière. Mais sa 
femme, qui avoit renoncé à l’auctorité de com¬ 
mander pour le plaisir de servir, s’estoit mise en 
la place de la chambrière, et receut son mary, 
non comme femme, mais faignant la contenance 
d’une fille estonnée, si bien que son mary ne s’en 
apperceut point. 

Je ne vous sçaurois dire lequel estoit le plus 
aise des deux, ou luy de penser tromper sa femme, 
ou elle de tromper son mary. Et quand il eut de¬ 
meuré avec elle non selon son vouloir, mais selon 
sa puissance, qui sentoit son vieil marié, s’en alla 
hors de la maison, où il trouva son compaignon, 



















NOUVELLE HUICTIESME 


77 


beaucoup plus fort et jeune que luy, et luy feit la 
feste d’avoir trouvé la meilleure robbe qu’il avoit 
point veuë. « Vous sçavez (luy dist son compai- 
gnon) ce que m’avez promis, — Allez doncques 
vistement, dîst le maistre, de peur qu’elle se lieve 
ou que ma femme ait affaire d’elle. Le compaignon 
s’y en alla et trouva encore la mesrae chambrière 
que le mary avoit raescogneuë, laquelle, cuidant 
que ce fust son mary, ne le refusa de chose qu’il 
demandast, j’entends demander pour prendre, car 
il n’osoitparler. Il y demeura bienpluslonguement 
que le mary, dont la femme s’esmerveilloit fort, 
car elle n’avoit ppint accoustumé d’avoir telles 
nuictées ; toutes fois elle eut patience, se récon¬ 
fortant aux propos qu’elle avoit délibéré de luy 
tenir le lendemain et à la mocquerie qu’elle luy 
feroit recevoir. Sur le poinct de l’aube du jour, 
cest homme se leva d’auprès d’elle, et en se partant 
du lict se joüa à elle, et en se jouant luy arrachea 
un anneau qu’elle avoit au doigt, duquel son mary 
l’avoit espousée : chose que les femmes de ce païs 
gardent en grande superstition, et honorent fort 
une femme qui garde cest anneau jusques à la 
mort; et au contraire, si par fortune le pert, elle 
est desestimée, comme ayant donné sa foy à un 
autre qu’à son mary. Elle fut trescontente qu’il 
luy ostast, pensant que ce seroit seur tesmoignage 
de la tromperie qu’elle luy avoit faicte. 

Quand le compaignon fut retourné devers le 
maistre, il luy demanda : « Et puis » Il luy res- 
pondit qu’il estoit de son opinion, et que, s’il 

n’eust craint le jour, encor y fust il demeuré ; et 
ainsi se vont tous deux reposer le plus coyement 
qu’ils peurent. Et le matin, en s’habillant, apper- 
ceut le mary l’anneau que son compaignon avoit 
au doigt tout pareil de celuy qu’il avoit donné en 
mariage à sa femme* Et demanda à son compai¬ 
gnon qui le luy avoit baillé. Mais,cjuand il enten- 
dit qu’il l’avoit arraché du doigt de sa chambrière, 
il fut fort estonné, et commença à donner de la 
teste contre la muraille et à dire : « Ha, vertu dieu ! 
me serois-je bien faict cocqu moy-mesme, sans 
que ma femme en sceust rien ? » Son compaignon, 
pour le reconforter, luy dist : « Peult estre que 
vostre femme bailla son anneau au soir en garde 
à la chambrière. » Le mary s’en va à la maison, où 
il trouva sa femme plus belle, plus gorgiase et 
plus joyeuse qu’elle n’avoit accoustumé, comme 
celle qui se resjouissoit d’avoir saulvé la conscience 
de sa chambrière et d’avoir expérimenté jusques 
au bout son mary, sans y rien perdre que le veiller 
d’une nuict. Le mary, la voyant avec si bon visage, 
dist en soy-mème : « Si ellesçavoit ma bonne for¬ 
tune, elle ne me feroit pas si bonne chere. » Et, en 
parlant à elle de plusieurs propos, la print par la 
main et advisa qu’elle n’avoit pas l’anneau, qui ja¬ 
mais ne luy partoit du doigt, dont il devint tout 
transi, et luy demanda en voix tremblante : 
« Qu’avez vous faict de vostre anneau? » Mais elle, 
qui fut bien aise qu’il la mettoit au propos qu’elle 
avoit envie de luy tenir, luy dist : « O le plusmes- 
chant de tous les hommes! à qui le cuidez vous 

avoir osté ? Vous pensiez bien que ce fust à ma 
chambrière, pour l’amour de laquelle avez des¬ 
pensé deux fois plus de voz biens que jamais vous 
ne feistes pour moy : car, à la première fois que y 
estes venu coucher, je vous ay jugé tant amoureux 
d’elle C][u’il estoit possible de plus; mais, apres que 
vousfustes sailly dehors, et, puis encores retourné, 
il sembloit que vous fussiez un diable sans ordre 
ne mesure. O malheureux ! pensez quel aveugle¬ 
ment vous a prinsde louer tant mon corps et mon 
embonpoint, dont par si long temps vous seul 
avez esté joïssant sans en faire grande estime. Ce 
n’est doneques pas la beauté et l’embonpoint de 
vostre chambrière qui vous afaict trouver ce plai¬ 
sir si agréable, mais c’est le péché infâme et la 
vilaine concupiscence qui brusle vostre cueur et 
vous rend les sens si bebetez que, par la fureur en 
quoy vous mettoit l’amour de ceste chambrière, je 
croy que vous eussiez prins une chevre coiffée pour 
une belle fille. Or il est temps, mon mary, de vous 
corriger et de vous contenter de moy, et, en me con- 
gnoissant vostre et femme de bien, penser ce que 
vous avez faict, cuidant que je fusse une pauvre 
meschine. Ce que j’ay faict a esté pour vous re¬ 
tirer de vostre malheureté, à fin que sur vostre 
vieillesse nous vivons en bonne amitié et repos de 
conscience : car, si vous vouiez continuer la vie 
passée, j’aime mieux me séparer de vous que de 
voir de jour en jour la ruine de vostre ame, de 
vostre corps et de voz biens devant mes yeux. 
M ais, s’il vous plaist cognoistre votre faulse opi- 

nion et vous délibérer de vivre selon Dieu, gar¬ 
dant ses commandemens, j^oublieray toutes les 
faultes passées, comme je veux que Dieu oublie 
mon ingratitude à ne l’aimer comme je doy. » 
Qui fut bien esbahyet desesperé, ce fut ce pauvre 
mary, voyant sa femme tant belle, chaste et hon- 
neste, avoir esté délaissée de luy pour une qui ne 
l’aimoit pas ; et, qui pis est, d’avoir esté si mal¬ 
heureux que de la faire meschante sans son sceu, et 
faire participant un autre au plaisir qui n’estoit que 
oour luy seul. Parquoy se forgea en luy mesme 
es cornes democquerie perpétuelle. Mais, voyant 
sa femme assez courroucée de l’amour qu’il avoit 
porté à sa chambrière, se garda bien de luy dire 
le meschant tour qu’il luy avoit faict, et, en luy 
demandant pardon, avec promesse de changer en¬ 
tièrement sa mauvaise vie, luy rendit son anneau, 
qu’il avoit reprins de son compaignon, lequel pria 
de ne reveler sa honte. Mais, comme toutes choses 
dictes à l’oreille sont preschées sur le tect, quelque 
temps après la vérité fut cogneuë, et l’appeloit 
on cocu, sans la honte de sa femme. 

« 11 me semble, mes dames, que, si tous ceux qui 
ont faict pareilles offenses à leurs femmes estoient 
puniz de pareille punition, Hircan et Saffredent 
devroient avoir belle peur. — Et dea Longarine, 
dist Saffredent, n’y en a il point d’autres en la 
compagnie mariez, que Hircan et moy ? — Si a 
bien, dist elle, mais non pas (jui voulussent jouer 
un tel tour. — Où avez vous veu, dist Saffredent, 

L]ue nous ayons pourchassé les chambrières de nos 
femmes ? — Si celles à Cjui il touche, dist Longa- 
rine, vouloient dire la vérité, Ton trpuveroit bien 
chambrière à qui l’on a donné congé avant son 
quartier. — Vrayement, ce dist Guebron, vous 
estes une bonne dame qui, en lieu de taire rire la 
compaignie, comme vous avez promis, mettez ces 
deux pauvres gens en colere. — C’est tout un, dist 
Longarine, mais que ils ne viennent point aux es- 
pées, leur colere ne fera que redoubler nostre rire. 

•— Mais il est bon, dist Hircan, car, si noz femmes 
vouloient croire ceste dame, elle brouilleroit le 
meilleur mesnage qui soit en la compaignie. — Je 
sçay bien devant qui je parle, dist Longarine, car 
voz femmes sont si sages et vous aiment tant que, 
quand vous leur feriez cornes aussi puissantes que 
celles d’un dain, encores se voudroient elles per¬ 
suader, et au monde aussi, que ce sont chapeaux 
de roses. » La compaignie, et mesmes ceux à qui 
il touchoit, se prindrent tant à rire qu’ils meirent 
fin à leur propos. Mais Dagoucin, qui encores 
n’avoit sonné mot, ne se peut tenir de dire : 
« L’homme est bien desraisonnable quand il a de- 
quoy se contenter et veult chercher autre chose. 
Car j’ay veu souvent, pour cuider mieux avoir et 
ne se contenter de la suiïisance, que l’on tombe au 
pis, et si l’on n’est point plainct, car l’inconstance 
esttOLisjoursblasmée.» SimontauU luy dist: « Mais 
que feriez vous à ceux qui n’ont pas trouvé leur 
moitié ? Appeliez vous inconstance de la chercher 
en tous les lieux ou l’on la peult trouver? — Pour 

I ï 















82 


PREMIERE JOURNÉE 


ce que l’homme ne peult sçavoir, dist Dagoucin, où 
est ceste moictié dont l’union est si égalé, que l’im 
ne différé de l’autre, il fault qu’il s’arreste où l’a¬ 
mour le contraint, et pour quelque occasion qui 
puisse advenir ne changer le cueur ny la volonté : 
car si celle que vous aymez est tellement semblable 
à vous et d’une mesme volonté, ce sera vous que 
vous aimerez, et non pas elle. — Dagoucin, dist 
Hircan,je veux dire que si nostre amour est fondé 
sur la beauté, bonne grâce, amour et faveur d'une 
femme, et nostre fin soit fondée sur plaisir, hon¬ 
neur ou profit, l’amour ne peut longuement durer : 
car, si la chose surquoy nous la fondons deffault, 
nostre amour s’en voile hors de nous. Mais .je 
suis ferme en mon opinion que celuy qui aime n’a 
autre fin ne désir que de bien aimer, et laissera 
plustost son ame par la mort que ceste ferme 
amour saille de son cueur. — Par ma foy, dist Si- 
montault, je ne croy pas, Dagoucin, que jamais 
vous ayez esté amoureux ; car, si vous aviez senty 
le feu comme les autres, vous ne nous peindriez 
icy la republicque de Platon, qui escript et n’ex- 
perimente point. — Si j’ay aimé, dist Dagoucin, 
j’ayme encores et aimeray tant que vivray ; mais 
j’ay si grand peur que la demonstrance face tort à 
la perfcclion de mon amour que je crains que 
celle de qui je devrois desirer amitié semblable 
l’entende. Et mesmes je n’ose penser ma pensée, 
de peur que mes yeux en revelent quelque chose ; 
car, tant plus je tiens ce feu celé et couvert, plus 
en moy croist le plaisir de sçavoir, que j’ayme par- 

faictement. — Ha, par ma foy,dist Guebron, si ne 
croV'je pas que vous ne fussiez bien aise d^estre 
aimé. — Je ne dy pas le contraire, dist Dagoucin ; 
mais, quand je seroîs tant aimé comme j’aime, si 
n’en sçauroit croistre mon amour, comme elle ne 
sçauroit diminuer pour estre si peu aimé comme 
t’aime fort. » A l’heure Parlamente, qui soupçon- 
noit ceste fantasie, luy dist : « Donnez vous garde, 
Dagoucin, car j’en ay veu d’autres que vous qui 
ont mieux aimé mourir que parler. — Ceux là 
donques, dist Dagoucin,s’estiment bienheureux. 
— Voire, dist SafFredent, et dignes d’estre mis au 
nombre des innocens, desquels l’Eglise chante : 
Aon loquendo, sed moriendo^ confessi sunL J’en 
ay tant ouy parler de ces transiz d’amours, mais 
encores jamais n’en vei-je mourir un. Et puis que 
je suis eschappé, veu les ennuiz que j’en ay porté, 
je ne pense jamais qu’autre en puisse mourir. — 
Ha, SafFredent, dist Dagoucin, voulez vous donc- 
ques estre aimé, puis que ceux de vostre opinion 
n’en meurent point ? Mais j’en sçay assez bon 
nombre qui ne sont morts d’autre maladie que 
d’aymertropparfaictement.—Or,puisqu’ensçavez 
des histoires, dist Longarine, je vous donne ma 
voix pour nous en racompter quelque belle, qui 
sera la neuFviesme de ceste journée. — A fin, dist 
Dagoucin, que ma véritable parolle, suyvie de si¬ 
gnes et miracles, vous y Face adjouster Foy, je 
vous reciteray une histoire advenue depuis trois 
ans. » 

Piteuse mort d’un gcntil~hom>nc amoureux pour avoir 
trop tard receu consolation de celle qu’il ainioit. 



NTRE Daulphiné et Provence y avoit 
un gentil-homme beaucoup plus riche 
de vertu, beauté et honnesteté que 
d’autres biens, lequel aima fort une 


damoiselle dont je ne diray le nom pour l’amour 
desesparens, qui sont venuzde bonnes et grandes 
maisons, mais asseurez vous que la chose est vé¬ 
ritable; et, à cause qu’il n’estoit de maison de 
mesme elle, il n’osoit descouvrir son affection : 
car l’amour qu’il luy portoit estoit si grand et 
parfaict qu’il eust mieux aimé mourir que désirer 
une seule chose qui eust esté à son deshonneur, 
et, se voyant de si bas lieu au pris d’elle, n’avoit 
nul espoir de l’espouser. Parquoy son amour 
ii’estoit fondé sur nulle fin , sinon de l’aimer de 


tout son pouvoir le plus parfaictement qu’il luy 
estoit possible, comme il feit si longuement qu’à 
la fin elle en eut quelque cognoissance* Et, voyant 
l’honeste amitié qu’il luy portoit tant plein de 
vertu et bon propos, se sentoit bien heureuse 
d’estre aimée d’un si vertueux personnage; et luy 

faisoit tant de bonnes cheres que iuy, qui ne l’a- 
voit prétendue meilleure, se contentoit tresfort. 
Mais la malice, ennemie de tout repos, ne peut 
souffrir ceste vie honneste et heureuse ; car quel¬ 
ques uns allèrent dire à la mere de la fille qu’ils 
s’esbahissoient que ce gentil-homme pouvoit tant 
faire en sa maison, et que Ton soustenoit que la 
beauté de la fille l’y tenoit plus qu’autre chose, 
avec laquelle on le veoit souvent parler. La mere, 
qui ne doutoit en nulle façon de l’honnesteté du 
gentil-homme, dont elle se tenoit aussi asseurée 
que de nul de ses enfans, fut fort marrie d’en¬ 
tendre qu’on le prenoit à mauvaise part, tant qu’à 
la fin (craignant le scandale par la malice des 
hommes) le pria pour quelque temps de ne han¬ 
ter sa maison comme il avoit acoustumé, chose 
qu’il trouva de dure digestion, sçachant que les 
propos honnestes qu’il tenoit à sa fille ne meri- 
toient point tel eslongnement. Toutesfois, pour 
faire taire les mauvaises langues , se retira tant de 
temps que le bruit cessa, et y retourna comme il 
avoitaccoustumé. L’absenceduquel n’avoitamoin- 
dry sa bonne volonté, mais, estant en sa maison, 
entendit que l’on parloit de marier ceste fille avec 
un gentil-homme qui luy sembla n’estre point si 
riche qu’il luy deust tenir tort d’avoir s’amie non 
plus que luy. Et commença à prendre cueur et 
employer de ses amis pour parler de sa part, pen¬ 
sant que si le choix estoit baillé à la demoiselle, 
qu’elle te prefereroit à l’autre. Toutesfois la mere 
de la fille et ses parens, pource que l’autre estoit 

beaucoup plus riche, l’esleurent, dont le gentil¬ 
homme print tant de desplaisir, sçachant que 
s’amie perdoit autant de contentement que luy, 
peu à peu, sans autre maladie, commença à di¬ 
minuer, et en peu de temps changea de telle sorte 
qu’il sembloit qu’il couvrist la beauté de son vi¬ 
sage d’un masque de la mort, où d’heure à heure 
il alloit joyeusement. 

Si est-ce qu’il ne se peut garder quelquefois 
qu’il n’allast parler à celle qu’il aymoit tant. Mais 
à la fin,que la force luy deffailloit, il fut contrainct 
de garder le lict', dont il ne voulut advertir celle 
qu’il aimoit, pour ne luy donner part de son en- 
nuy; et, se laissant ainsi aller au desespoir, perdit 
le boire et le manger, le dormir et le repos, en 
sorte qu’il n’estoit possible de le congnoistre, 
pour la maigreur et l’estrange visage qu’il avoit. 
Quelqu’un en advertit la mere de s’amie, qui es- 
toit fort charitable, et d’autre part aimoit tant le 
gentil-homme que, si tous leurs parens eussent 
esté de son opinion et de la fille, iis eussent pré¬ 
féré i’honnesteté de luy à tous les biens de l’autre ; 
mais les parens du perc n’y voulurent entendre. 
Toutesfois, avec sa fille, alla visiter le pauvre gen¬ 
til-homme, qu’elle trouva plus mort que vif. Et, 
cognoissant la fin de sa vie approcher, s’estoit 
confessé et receu le sainct sacrement, pensant 
mourir sans plus veoir personne ; mais luy, à deux 
doigs de sa mort, voyant encore celle qui estoil 
sa vie et résurrection, se sentit si fortifié qu’il se 
jetta en sursault sur son lict, disant à la dame; 

« Quelle occasion vous amene, ma dame, de venir 
visiter celuy qui a desja le pied en la fosse et de 
la mort duquel vous estes la cause? — Comment, 
ce dist la dame , seroit il bien possible que celuy 
que nous aimons tant peust recevoir la mort par 
nostre faulte? Je vous prie, dictes moy pour 
quelle raison vous tenez ces propos.— Ma dame, 
dist il, combien que tant qu^il m’a esté possible, 
j’ay dissimulé l’amour que je porte à ma damoi- 
selle vostre fille, si est-ce que mes parens, parlans 
du mariage d’elle et de moy, ont plus parlé que 
je ne voulois, veu le malheur qui m’est advenu 
d’en perdre l’esperance, non pour mon plaisir 
particulier, mais pource que je sçay qu’avec nul 
autre ne sera si bien traictée ne tant aimée qu’elle 
eust esté avec moy. Le bien que je veois qu’elle 
perd du meilleur et plus affectionné serviteur et 
amy qu’elle ait en 'ce monde me faict plus de 
mal que la perte de ma vie, que pour elle seule je 
voulois conserver; toutesfois, puis qu’elle ne luy 
peut de rien servir, ce m’est grand gaing de la 
perdre. » La mere et la fille, oyaiis ces propos, 
meirent peine de le reconforter. Et luy dist la 
mere; « Prenez courage, mon amy, et je vous 
promets ma foy que, si Dieu vous donne santé, 
jamais ma fille n’aura autre mary que vous, et 
voyla-cy présente à laquelle je commande de vous 
en faire la promesse.» La fille, en pleurant, meit 
peine de luy donner seureté de ce que sa mere 
luypromettoit. Mais luy, cognoissant que quand 
il auroit santé il n’auroit pas s’amie , et que les 


J 















88 


PREMIERE JOURNÉE 


bons propos qu’elle tenoit n’estoient que poures- 
sa}fer à le faire un peu revenir, leur dist (jue si ce 
langage luy eust esté tenu il y a trois mois, qu’il 
eust esté le plus sain et le plus heureux gentil¬ 
homme de France, mais que le secours luy venoit 
si tard qu’il ne pouvoit plus estre creu ny esperé. 
El, quand il veit qu’elles s’elforcerent de le faire 
croire, il leur dist: «Or, puis que je vois que vous 
me promettez le bien qui jamais ne me peut adve¬ 
nir, encores que le vousissiez, pour la foiblesse où 
je suis, je vous en demande un beaucoup moin¬ 
dre que jamais je n’eus la hardiesse de requérir. » 
A l’heure toutes deux luy jurèrent, et qu’il le de- 
mandast hardiment. «Je vous supplie, dist-il, 
que me donnez entre mes bras celle que vous me 
promettez pour femme et luy commandez qu’elle 
m’embrasse et baise. » La fille, qui n’avoit accous- 
tumé telles privautez, en cuida faire difficulté; 
mais la mere luy commanda expressément, voyant 
qu’il n’y avoit plus en luy sentiment ne force 
d’homme vif, La fille donc, par ce commande¬ 
ment, s’advança sur le lici du pauvre malade, luy 
disant : « Mon amy, je vous prie, resjouissez 
vous. » Le pauvre languissant, le plus fort ([u’il 
peut en son extreme foiblesse , estendit ses bras 
tous desnuez de chair et de sang, et avec toute la 
force de son corps embrassa la cause de sa mort, 
et en la baisant de sa froide et pasle bouche la 
tint le plus longuement iju’il luy fus! possible, 
et puis dist à la fille : « L’amour que je vous ay 
portée a esté si grande et honneste que jamais 

{hors mis mariage) n’ay souhaitté de vous autre 
bien queceluy que j’en ay maintenant, par faulte 
duquel et avec lequel je rendray joyeusement 
mon esprit à Dieu, qui est parfaicte amour et 
charité, qui cognoist la grandeur de mon amour 
et l’honnesteté de mon désir, luy suppliant (ayant 
mon désir entre mes bras) recevoir entre les siens 
mon esprit. » Et, en ce disant, la repnnt entre ses 
bras par une telle vehemence que le cueur, af- 
foibly, ne povant porter cest effort, fut aban¬ 
donné de toutes ses vertuz et esprits, car la joye 
le feit tellement dilater que le siégé de l’ame luy 
saillit et s’en voila à son créateur. Et combien que 
le pauvre corps demourast sans vie longuement, 
et par ceste occasion ne pouvoit plus tenir sa 
prise, toutesfois l’amour que la damoiselle avoit 
tousjours celée se déclara à l’heure si fort que 
la mere et les serviteurs du mort eurent bien 
affaire à séparer ceste union, mais à force es¬ 
tèrent la vifve presque morte d’avec le mort, le¬ 
quel ils feirent honorablement enterrer. Mais le 
plus grand triumphe des obsèques furent les 
larmes, les pleurs et les cris de ceste pauvre da¬ 
moiselle, qui d’autant plus se déclara après la 
mort qu’elle s’estoit dissimulée durant la vie, 
quasi comme satisfaisant au tort qu’elle luy avoit 
tenu. Et depuis (comme j’ay ouy dire) quelque 
mary qu’on luy donnast pour l’appaiser n’a jamais 
eu joye en son cueur. 

« Vous semble-il. Messieurs, qui n’avez voulu 

croire à ma parolle, que cest exemple ne soit pas 
suffisante pour faire confesser que parfaicte amour 
mene les gens à la mort par trop estre celée et 
mescogneuë ? Il n’y a nul de vous qui ne cognoisse 
les parens d’un costé et d’autre, parquoy n’en 
pouvez plus douter, et nul qui ne l’a expérimenté 
ne le peult croire. » Les dames, oyans cela, 
eurent toutes les larmes aux yeux; mais Hircan 
leur dist : « Voila le plus grand fol dont jamais 
aye ouy parler. Est il raisonnable (par vostre foy) 
que nous mourions pour femmes, qui ne sont 
faictes que pour nous, et que nous craignons leur 
demander ce que Dieu leur enjoinct nous donner ? 
Je ne parle pour moy ne pour tous les mariez, 
car j’ay autant ou plus de femmes qu’il ne m’en 
fault;mais je dy cecy pour ceux qui en ont néces¬ 
sité, lesquels il me semble estre sots de craindre 
celles à qui ils doivent faire peur.Voyez vous pas 
bien le regret que ceste pauvre femme avoit de sa 
sottise, car, puis qu’elle embrassoit le corps mort 
(chose répugnante à nature), elle n’eust point re¬ 
fusé le corps vivant s’il eust usé d’aussi grande 
audace qu’il feit de pitié en mourant.—Toutesfois, 
dist Oisille, si monstra bien le gentil-homme 
l’honnesteté et amitié qu’il tuy porioit, dont il 
sera à jamais louable devant tout le monde, car 
trouver chasteté en un cueur amoureux est chose 
plus divine qu’humaine.— Ma dame, dist Safre- 
dent, pour confirmer le dire d’Hircan (auquel je 
me tiens), je vous prie me croire que fortune aide 
aux audacieux, et qu’il n’y a homme, s’il est aimé 

d’une dame, mais qu’il sçaclie poursuivresagement 
et afTectionémenl, qu’en la fin n’cn ait du tout ce 
qu’il demande ou en partie; mais l’ignorance et 
la foible crainte fait perdre aux hommes beaucoup 
de bonnes adventures, et fondent leur perte sur 
la vertu de leur amie, laquelle n’ont jamais expé¬ 
rimentée du bout du doigt seulement, car oncques 
place ne fut bien assaillie sans estre prise. — Je 
m’esbahis, dist Parlamente, de vous deux comme 
vous osez tenir tels propos ; celles que vous avez 
aimées ne vous sont gueres tenües, ou vostre 
adresse a esté en si meschant lieu que vous esti¬ 
mez les femmes toutes pareilles. — Ma dame, 
dist Saffredent, quant est de moy, je suis si mal¬ 
heureux que je n’ay dequoy me vanter; mais si ne 
puis je tant attribuer mon malheur à la vertu des 
dames qu’à la faulte de n’avoir assez sagement 
entrepris ou bien prudemment conduict mon af¬ 
faire, et n’allegueray pour tous docteurs que la 
vieille du Rommant de la Rose, laquelle dict : 
« Nous sommes faicts, beaux hls,' sans doubte, 
« toutes pour tous et tous pour toutes. » Parquoy 
je ne croy pas que si l’amour est une fois au cueur 
d’une femme, que l’homme n’en ait bonne issue 
s’il ne tient à sa bestie. » Parlamente dist : « Et si 
je vous en nommois une bien aimante, bien re¬ 
quise, pressée et importunée, et,toutesfois femme 
de bien, vicloirieuse de,son cueur, de son corps et 
de son amy,advouriez vous que la chose véritable 
seroit impossible? — Vrayement, dist il, ouy. — 
Lors, dist Parlamente, vous serez tous de dure foy 

si VOUS ne croyez cest exemple. » Dagoucin luy 
dist ; « Ma dame, puis que je prouve par exemple 
l’amour vertueuse d’un gentil-homme jusques à la 
mort, je vous supplie, si en sçavez quelqu’une 
autre à l’honneur de quelque dame, que vous la 
vueillez reciter pour la fin de ceste journée, et ne 
faignez point à parler longuement en parolles,car 
il y a encores assez long temps pour dire beau¬ 
coup de bonnes choses. Puis que le dernier 
reste m’est donné, dist Parlamente, je ne vous 
tiendray longuement en parolles, car mon his¬ 
toire est si bonne, et si belle, et si véritable, 
qu’il me tarde que vous ne la sçachiez comme 
moy. Et combien que je ne Paye veuë, si m’a elle 
esté racomptée par un de mes plus grands et en¬ 
tiers amis, à la louange et honneur de celuy du 
monde qu’il avoit le plus aimé, et me conjura que, 
si jamais je venois à la racompter, je vousisse 
changer les noms des personnes, parquoy tout 
cela est véritable, horsmis les noms, les lieux et le 
païs. » 

Amours d^Amadour et Florinde, où sont contenues 
maintes ruses et dissimulations, avec ta treslouable 
chasteté de Florinde, 



N la comté d’Arande, en Aragon, y 
avoit une dame qui en sa grande jeu¬ 
nesse demeura vesve du Comte d’A¬ 
rande avec un fils et une fille, laquelle 
se nommoit Florinde. Ladite dame meit peine de 
nourrir ses enfans en toutes vertuz et honestetez 
qu’il appartient ïi seigneurset gentils-hommes :en 
sorte que sa maison eut le bruit d’estre l’une des 
plus honorables qui fust en toutes les Espaignes. 
Elle alloit souvent à Toilette, où se tenoit le Roy 
d’Espaigne, et, quand elle venoit à Sarragosse (qui 
estoit prés de sa maison), demeuroit longuement 
avec la Royne et en la court, où elle estoit autant 
estimée que Dame qui pourroit estre. Une fois, 
allant vers le Roy (selon sa coustume), lequel es- 
loit en Sarragosse en son chasteau de la Jafferie, 
ceste dame passa par un village qui estoit au vi- 
ceroy de Cathelongue, lequel ne bougeoit de des¬ 
sus les frontières de Parpignan, à cause des grandes 
guerres qui estoient contre le Roy de France et 

luy. Mais lors y avoir paix, en sorte que le Vice- 
roy avec tous les capitaines estoient venuz pour 
faire reverence au Roy. Sçachant le Vîceroy que 
la Comtesse d’Arande passoit par sa terre, alla au 
devant d’elle, tant pour Tamitié ancienne qu’il luy 
portoitque pour l’honorer comme parentedu Roy. 
Or avoit le Viceroy en sa compaignie plusieurs 
honnestes gentils-hommes qui, par la fréquenta¬ 
tion des longues guerres, avoient acquis tant 
d’honneur et bon bruit que chacun qui les pouvoit 
veoir et hanter se tenoit heureux. Mais entre les 
autres y en avoit un, nommé Amadour, lequel, 
combien qu’il n’eust que dixhuict ou dixneuf ans, 
avoit la grâce tant asseurée et le sens si bon que 
l’on l’eust jugé entre mille digne de gouverner 
une republique. Il est vray que ce bon sens là es- 
toit accompaigné d’une si grande et naïsve beauté 
qu’il n’y avoit œil qui ne se tint content de le re¬ 
garder; et ceste beauté tant exquise suyvoit la pa- 
rolie de si prés qu’on ne sçavoit à qui donner 
l’honneur, à la grâce, à la beauté ou à la parolle. 
Mais ce qui le faisoit plus estimer estoit sa har¬ 
diesse tresgrande, dont le bruit n’estoit empesché 
pour sa jeunesse : car en tant de lieux avoit ja 
monstré ce qu’il sçavoit faire que non seulement 
les Espaignes, mais la France et Italie estimoit 
grandement ses vertuz, pource qu’en toutes les 
guerres où il avoit esté ne s’estoit point espargné ; 
et, quand son pais estoit en repos, il alloit chercher 
la guerre aux lieux estranges, se faisant aimer et 
estimer des amis et ennemis. 

Ce gentilhomme, pour l’amour de son capitaine, 
se trouva en ceste terre où estoit arrivée la Com¬ 
tesse d’Arande, et, en regardant la beauté et bonne 
grâce de sa fille (qui pour lors n’avoit douze ans), 
pensa en luy mesmes que c’estoit bien la plus belle 
et honneste personne que jamais il avoit veuë, et 
que, s’il pou voit avoir sa bonne grâce, il en seroit 
plus satisfaict que de tous les biens et plaisirs qu’il 
sçauroit avoir d’une autre. Et, après avoir longue¬ 
ment regardé, se délibéra de l’aimer, quelque im¬ 
possibilité que la raison meist au devant, tant pour 
la maison dont elle estoit que pour l’aage, qui ne 
pouvoit encores entendre tels propos. Mais contre 
ceste crainte il se fortiffioît d’une bonne esperance, 
se promettant en luy-mesmes que le temps et la 
patience apporteroient heureuse fin à ses labeurs; 
et, dés ce temps, l’amour gentil qui sans autre oc¬ 
casion que par la force de luy mesmes estoit entré 
au cueur d’Amadour luy promist donner faveur 
et tout moyen pour y parvenir. Et, pour pourveoir 
à la plus grande difficulté, qui estoit en la loing- 
taineté du païs où il demouroit et le peu d’occasion 
qu’il avoit de reveoir Florinde, il pensa de se 
marier, contre la deliberation qu’il avoit faicte 
avec les dames de Barselonne et de Parpignan, 
parmy lesquelles il avoit tellement hanté ceste 
frontière, à cause des guerres, qu’il sembloit 
mieulx Catelan que Castillan, combien qu’il fust 
natif d’auprès Tollete, d’une maison riche et ho¬ 
norable ; mais, à cause qu’il estoit puisné, n’avoit 
pas grand bien de patrimoine, Si est ce qu’amour 

et fortune, le voyant délaissé de ses parents, deli- 
bererent d’y faire un chef d’œuvre, et luy don¬ 
nèrent (par le moyen de la vertu) ce que les loix 
du païs luy refusoient. 11 estoit fort bien expé¬ 
rimenté en l’estât de la guerre, et tant aimé de 
tous seigneurs et princes qu’il refusoît plus sou¬ 
vent leurs biens qu’il n’avoit soucy de leur en de¬ 
mander. 

La Comtesse dont je vous parle arriva ainsi à 
Sarragosse, et fut tresbien receuë du Roy et de 
toute sa court. Le gouverneur de Cathalonne la 
venoit souvent visiter, et n’avoit garde de faillir 
Amadour à l’acompaigner, pour avoir le plaisir 
seulement de parler à Florinde; et, pour se donner 
à cognoistre en telle compaignie, s’adressa à la 
fille d’un vieil chevalier voisin de sa maison, 
nommée Aventurade, laquelle avoit esté nourrie 
d’enfance avec Florinde, tellement qu’elle sçavoit 
tout ce qui estoit caché en son cueur. Amadour, 
tant pour l’honnesteté qu’il trouva en elle que 
pource qu’elle avoit bien trois mille ducats de 
rente en mariage, délibéra de l’entretenir comme 
celuy qui la vouloit espouser. A quoy volontiers 
elle presta l’oreille, et, pource qu’il estoit pauvre 
et le pere delà damoiselle riche, pensa que jamais 
ne s’accorderoit au mariage, sinon par le moyen 
de la Comtesse d’Arande. Dont s’adressa à ma¬ 
dame Florinde, et luy dit : « Ma dame, vous voyez 
ce gentilhomme castillan qui si souvent parle à 
moy ? Je croy que ce qu’il prétend n’est que de 
m’avoir en mariage. Vous sçavez quel pere j’ay : 

jamais ne s’y consentiroit, si par madame la Com-. 
tesse et vous il n’en estoit fort prié. » Florinde, 
qui aimoit la damoiselle comme elle mesme, l’as- 
seura de prendre cest affaire à cueur comme son 
bien propre. Et feit tant Aventurade qu’elle luy 
présenta Amadoiir, lequel en luy baisant la main 
cuida esvanouyr d’aise, et là où il estoit estimé le 
mieulx parlant qui fust en Espaigne devint muet 
devant Florinde, dont elle fut fort estonnée : car, 
combien qu’elle n’eust que douze ans, siavoitelle 
desja bien entendu qu’il n’y avoit homme en Es¬ 
paigne mieulx disant ce qu’il vouloit et de meil¬ 
leure grâce. Et, voyant qu’il ne luy disoit rien, 
commença à luy dire : « La renommée que vous 
avez, seigneur Amadour, par toutes les Espaignes, 
est telle qu’elle vous rend cogneu en ceste com- 
paignie, et donne désir et occasion à ceulx qui 
vous cognoissent de s’employer à vous faire plaisir: 
parquoy, si en quelque endroit je vousen puis faire, 
vous m’y pouvez employer. » Amadour, qui re- 
gardoit la beauté de la dame, fut si transy et ravy 
qu’à peine luy peut il dire grand mercy. Et com¬ 
bien que Florinde s’estonnast de le veoir sans 
response, si est-ce qu’elle l’attribua plustost à 
quelque sottise qu’à la force d’amour, et passa 
oultre sans parler davantage. 

Amadour, congnoissant la vertu qui en si grande 
jeunesse commençoit à se monstrer en Florinde, 
dist à celle qu’il vouloit espouser : « Ne vous es- 
merveillez point si j’ay perdu la parolle devant 
madame Florinde, car les vertuz et si sage parler 

cachez soubsceste grande jeunesse m’ont tellement 
estonné que je ne luy ay sceu que dire. Mais je 
vous prie, Aventurade (comme celle qui sçavez ses 
secrets), me dire s’il est possible que de ceste court 
elle n’ayt tous les cueurs des princes et des gentils¬ 
hommes, car ceulx qui la congnoissent et ne l’ai¬ 
ment point sont pierres ou bestes. » Aventurade, 
qui desja aimoitAmadour plus que tous les hommes 
du monde, ne luy voulut rien celer et luy dist 
que madame Florinde estoit aimée de tout le 
monde, mais qu’à cause de la coustume du pays 
peu de gens parloient à elle, et n’en avoit encore 
veu aucun qui en feist grand semblant, sinon 
deux jeunes princes d’Espaigne qui desiroient l’es- 
pouser, dont l’un estoit de la maison et fils de 
l’enfant fortuné, et l’autre estoit le jeune Duc de 
Cadouce. « Je vous prie, dist Amadour, dictes 
moy lequel vous pensez qu’elle aime le mieulx. — 
Elle est si sage, dist Aventurade, que pour rien 
elle ne confesseroit avoir autre volonté que celle 
de sa mere ; mais, à ce que nous pouvons juger, 
elle aime trop mieulx celuy de l’enfant fortuné que 
le jeune Duc de Cadouce. Et je vous estime homme 
de si bon jugement que, si voulez, désaujourd’huy 
vous en pourrez juger à la vérité: car celuy de 
l’enfant fortuné est nourry en ceste court, qui est 
l’un des plus beaux et parfaicts jeunes princes qui 
soit en la clvrestienté. Et, si le mariage se faisoit 
par l’opinion d’entre nous filles, il seroit asseuré 
d’avoir madame Florinde, pour veoir ensemble la 
plus belle couple de la chrestienté. Et lault que 

VOUS entendiez que, combien qu’ils soient tous deux 
bien jeunes, elle de douze ans et luy de quinze, 
si a il desja trois ans que Tamour est conjoincte et 
commencée ; et si voulez sur tous avoir la bonne 
grâce d’elle, je vous conseille de vous faire amy et 
serviteur de luy. » 

Amadour fut fort aise de veoir que sa dame ai- 
moit quelque chose, espérant qu’à la longue il 
gaigneroit le lieu, non de mary, mais de serviteur : 
car il ne craignoit rien en sa vertu, sinon qu’elle 
ne voulust rien aimer. Et après ces mots s’en alla 
Amadour hanter le fils de l’enfant fortuné, duquel 
il eut aisément la bonne grâce, car tous les passe- 
temps que le jeune prince aimoit Amadour les sça- 
voit faire, et sur tous estoît fort adroict à manier 
les chevaulxet à s’aider de toutes sortes d’armes, et 
tous autres passetemps et jeux qu’un jeune homme 
doibt sçavoir. La guerre commença en Languedoc, 
et fallut qu’Amadour retournast avec le gouver¬ 
neur, ce qui ne fut sans grands regrets, car il n’y 
avoit moyen par lequel il peust retourner en lieu 
où il sceust voir Fîorinde; et pour ceste occasion 
parla à un sien frere qui estoit majordpmo de la 
Royne d’Espaigne, et dist le bon party qu’il avoit 
trouvé en la maison de la Comtesse d’Arande de 
la damoiselle Aventurade, le priant qü’en son 
absence il feist tout son possible que le mariage 
vint à execution, et qu’il y employast le crédit du 
Roy et de la Royne et de tous ses amis. Le gentil¬ 
homme, qui aimoit son frere, tant pour le lignage 
que pour ses grandes vertuz, luy promist faire tout 

son pouvoir, ce qu’il feist. En sorte que le pere, 
vieil et avaricieux, oublia son naturel pour regarder 
les vertuz d’Amadour, lesquelles la Comtesse 
d’Arande, et sur toutes la belle Florinde, luy pei- 
gnoient devant les yeulx, et pareillement le jeune 
Comte d’Arande, qui commença à croistre, en 
croissant à aimer les gens vertueux. Et, quand le 
mariage fut accordé entre les parens, ledict ma- 
jordomo envoya quérir son frere, tandis que les 
trefves durèrent entre les deux Roys. 

Durant ce temps, le Roy d’Espaigne se retira 
à Madric pour éviter le mauvais air qui estoit en 
plusieurs lieux, et, par l’advis de plusieurs de son 
conseil,à la requesteaussidelaComtessed’Arande, 
feit le mariage de l’heritiere Duchesse de Medina- 
celi avec le petit Comte d’Arande, tant pour le 
bien et union de leur maison que pour l’accord 
qu’il portoit à la Comtesse d’Arande, et voulut 
faire ces nopces au chasteau de Madric. A ces 
nopces se trouva Amadour, qui pourchassa si bien 
les siennes qu’il espousa celle dont il estoit plus 
aimé qu’il n’aimoit, sinon que le mariage luy estoit 
couverture et moyen de hanter le lieu où son es¬ 
prit demeuroit incessamment. Après qu’il fut marié, 
print telle hardiesse et privauté en la maison de 
la Comtesse d’Arande que l’on ne se gardoii de 
luy non plusqued’une femme. Et, combienqu’alors 
n’eust que vingt deux ans, si estoit il si sage que 
la Comtesse luy communiquoit toutes ses alî'aires 
et commandoit à son fils et à sa fille de l’entrete¬ 
nir et croire ce qu’il leur conseilleroit. Ayant gai- 

gné le poinct de si grande estime, se conduisoit si 
sagement et finement que mesmes celle qu’il aimoit 
ne cognoissoit point son affection ; mais, pour 
l’amour de la femme dudict Amadour, qu’elle ai- 
moit plus que nulle autre, elle estoit si privée de 
luy qu’elle ne luy dissimuloit chose qu’elle pensast, 
et gaigna ce poinct qu’elle luy déclara toute l’amour 
qu’elle portoît au fils de l’enfant fortuné ; et luy, 
qui ne taschoit qu’à la gaigner entièrement, luy 
en parloit incessamment, car il ne luy challoit de 
quel propos il luy parlast, mais qu’il eust moyen 
de l’entretenir longuement. Il ne demeura pas un 
mois à la compaignie, après ses nopces, qu’il ne 
fust contrainct de retourner à la guerre, où il de¬ 
meura plus de deux ans sans revenir veoirsa femme, 
laquelle se tenoit tousjours où elle avoit esté 
nourrie. 

Durant ce temps, escrivoit souvent Amadour à 
sa femme; mais le plus fort de sa lettre estoit des 
recommendations à Florinde, qui de son costé ne 
faiiioit à les luy rendre, et mettoit souvent quelque 
bon mot de sa main en la lettre qu’Aventurade 
escrivoit, qui estoit occasion de rendre son mary 
tressoigneux à luy rescrire souvent ; mais en tout 
cecy ne cognoissoit rien Florinde, sinon qu’elle 
l’aimoit comme s’il eust esté son frere. Plusieurs 
fois alla et vint Amadour, en sorte qu’en cinq ans 
ne veid Florinde deux mois durant ; et toutesfois 
l’amour, en despit de l’eslongneinent et de la 
longue absence, ne laissoit pas de croistre. Or 
advint cju’ilfeit un voyage pour venir voir sa femme, 

et trouva la Comtesse bien loing de la court, car 
le Roy d’Espaigne s’en estoit allé à Vandelonsie, 
et avoit mené avec luy le jeune Comte d’Arande, 
qui desja commencoit à porter armes. La Comtesse 
s’estoit retirée en une maison de plaisance qu’elle 
avoit sur la frontière d’Arragon et Navarre, et 
fut fort aise quand elle veid venir Amadour, lequel 
prés de trois ans avoit esté absent* Il fut bien re- 
ceu d’un chacun, et commanda la Comtesse qu’il 
fust traicté comme son propre fils. Tandis qu’il 
fut avec elle, elle luy communiqua toutes les af¬ 
faires de sa maison, et en remettoit la plus part à 
son opinion ; et gaigna un si grand crédit en ceste 
maison qu’en tous lieux où il vouloit on luy ou- 
vroit la porte, estimant sa preud’homie si grande 
qu’on se fîoit en luy de toutes choses, comme à 
un sainct ou un ange. Florinde, pour l’amitié 
qu’elle portoit à sa femme et à luy, le cherissoit en 
tous lieux où elle le voyoit, sans rien cognoistre 
de son intention : parquoy elle ne se gardoit d’au¬ 
cune contenance, pource que son cueur ne soiif- 
froit point de passion, sinon qu’elle senloit un 
grand contentement quand elle estoit auprès d’A- 
madour; mais autre chose n’y pensoit. Amadour, 
pour éviter le jugement de ceux qui ont expéri¬ 
menté la différence du regard des amans au pris 
des autres, fut en grand peine : car, quand f lorinde 
venoii parler à luy privéement (comme celle qui 
ne pensoit nul mal), le feu caché en son cueur le 
brusloil si fort qu’il ne pouvoit empescher que la 
couleur n’en demeurast au visage et que les eslin- 

cei]es ne saillissent par les yeux. Et, à fin que par 
longue fréquentation nul ne s’en peust apperce- 
voir, se meit à entretenir une fort belle dame 
nommée Pauline, femme qui en son temps fut es¬ 
timée si belle que peu d’hommes qui la voyoient 
eschappoient de ses liens. Geste Pauline, ayant 
entendu comme Amadour avoit mené l’amour 
à Barcelonne et Perpignan, en sorte qu’il estoit 
aimé des plus belles et honnestes dames du païs, 
et sur toutes d’une Comtesse de Pallamons qu’on 
estimoit en beauté la première de toutes les Es- 
paignes, et de plusieurs autres, luy dist qu’elle 
avoit grand pitié de luy, veu qu’aprés tant de 
bonnes fortunes il avoit espousé une femme si 
laide que la sienne. Amadour, entendant bien 
par ces paroles qu’elle avoit envie de remedier à 
sa nécessité, luy tint les meilleurs propos qu’il luy 
fut possible, pensant qu’en luy faisant croire une 
mensonge il luy couvriroit une vérité. Mais elle, 
fine et expérimentée en amour, ne se contenta point 
de parler : mais, sentant tresbien que son cueur 
n’estoit point satisfaict de son amour, se douta 
qu’il ne la voulust faire servir de couverture, et 
pour ceste occasion le regardant de si prés qu’elle 
avoit tousjours le regard à ses yeux, qu’il sçavoit 
si bien feindre qu’elle n’en pouvoit rien juger, 
sinon par obscur soupçon, mais ce n’estoit sans 
grande peine, au gentilhomme. Auquel Fiorinde 
(ignorant toutes ses malices) s’adressoit souvent 
devant Pauline si privéement Cju’il avoit une mer¬ 
veilleuse peine à contraindre son regard contre 



















soncueur; et,pour éviter qu’il n’en vint inconvé¬ 
nient, un jour, parlant à Florinde, appuyez tous 
deux sur une fenestre, luy tint tels propos : 

« Ma dame, je vous prie me vouloir conseiller 
lequel vault le mieux ou parler ou mourir. » Flo¬ 
rinde luy respondit promptement : « Je conseil- 
leray tousjours à mes amis de parler et non de 
mourir, car il y a peu de parolles qui ne se 
puissent amender; mais la vie perdue ne se peut 
recouvrer. — Vous me promettez donques, dist 
Amadour, que non seulement vous ne serez mar¬ 
rie des propos que je veux vous dire, mais ny 
estonnée jusques à ce que vous entendez la fin. » 
Elle luy respondit : « Dictes ce qu’il vous plaira, 
car, si vousm’estonnez, nul autre ne m’asseurera. » 
Lors luy commença à dire : « Ma dame, je ne 
vous ay voulu encores dire la tresgrande atîection 
que je vous porte, pour deux raisons : l’une, 
parce que j’attendois par long service vous en 
donner l’êxperience ; l’autre, parce que je doub- 
tois que penseriez une grande outrecuidance en 
moy (qui suis un simple gentil-homme] de m’a¬ 
dresser en lieu qui ne m’appartient de regarder ; 
et encores que je fusse prince comme vous, la 
loyauté de vostre cueur ne permettroit qu’autre 
que celuy qui en a prins possession (fils de l’en¬ 
fant fortuné) vous tienne propos d’amitié. Mais, 
ma dame, tout ainsi que la nécessité en une forte 
guerre contrainct faire degast du propre bien et 
ruiner le bled en herbe, à fin que l’ennemi n’en 
puisse faire son profit, ainsi prends-je le hazard 

• d’avancer le fruict qu’avec le temps j’esperois 
ceuillir, à fin que les ennemis de vous et moy 
n’en puissent faire leur profit de vostre dom¬ 
mage. Entendez, ma dame, que dès l’heure de 
vostre grande jeunesse suis tellement dédié à 
vostre service que ne cesse de chercher les moyens 
d’acquérir vostre bonne grâce, et pour ceste oc¬ 
casion m’estois marié à celle que pensois que vous 
aimiez le mieux; et, sçachant l’amour que vous 
portez au fils de l’enfant fortuné, ay mis peine de 
le servir et hanter, comme vous avez veu ; et tout 
ce que j’ay pensé vous plaire, je l’ay cherché de 
tout mon pouvoir. Vous voyez que j’ay acquis 
la grâce de la Comtesse vostre mere, du Comte 
vostre frere et de tous ceux que vous aimez, 
tellement que je suis tenu en ceste maison non 
comme un serviteur, mais comme enfant, et tout 
le travail que j’ay pris il y a cinq ans n’a esté 
que pour vivre toute ma vie avec vous. Et en¬ 
tendez que je ne suis point de ceux qui préten¬ 
dent par ce moyen avoir de vous ne bien ne plai¬ 
sir autre que vertueux. Je sçay que je ne vous 
puis jamais espouser, et, quand je le pourrois, je 
ne voudrois contre l’amour que vous portez à 
ceîuy que je desire vous veoir pour mary. Aussi 
de vous aimer d’un amour vicieux, comme ceux 
qui esperent de leur long service recompense au 
deshonneur des dames, je suis si loing de ceste 
affection que j’aimerois mieux vous veoir morte 
que de vous sçavoir moins digne d’estre aimée, 
et que la vertu fust amoindrie en vous pour 

quelque plaisir qui m’en sceust advenir. Je ne 
prétends, pour la fin et recompense de mon ser¬ 
vice, qu’une chose : c’est que me vouliez estre 
maistresse si loyalle que jamais vous ne m’eslon- 
gnez de vostre bonne grâce, que vous me con¬ 
teniez au degré où je suis, vous fiant en moy plus 
qu’en nul autre, prenant ceste seureté de moy 
que si, pour vostre honneur ou chose qui vous 
touchast, vous aviez besoing de la vie d’un gentil¬ 
homme, la mienne y sera de tresbon cueur em¬ 
ployée, et en pouvez faire estât. Pareillement que 
toutes les choses honnestes et vertueuses que ja¬ 
mais je feray seront faictes seulement pour l’a¬ 
mour de vous; et, si j’ay faict pour dames moin¬ 
dres que vous chose dont l’on ait faict estime, 
soyez seure que pour une telle maistresse mes 
entreprises croistront, de sorte que les choses 
que je trouvois difficiles et impossibles me seront 
faciles. Mais, si ne m’acceptez pour du tout 
vostre, je délibéré de laisser les armes et renon¬ 
cer à la vertu qui ne m’aura secouru au besoing. 
Parquoy, ma dame, je vous supplie que ma juste 
requeste me soit octroyée, puis que vostre hon¬ 
neur et conscience ne me la peuvent refuser. » 

La jeune dame, oyant un propos non accous- 
tumé, commence à changer couleur et baisser les 
yeux comme femme estonnée; toutesfois elle, qui 
estoit sage, luy dit : « Puis qu’ainsi est, Ama- 
dour, que vous ne demandez de moy que ce 
qu’en avez, pourquoy est-ce que vous me faictes 
une si longue harangue? J’ay si grand peur que 

soubs voz honnestes propos il y ait quelque ma¬ 
lice cachée pour décevoir l’ignorance joincte avec 
ma jeunesse, que je suis en grande perplexité de 
vous respondre : car, de refuser l’honneste amitié 
que vous m’offrez, je ferois le contraire de ce que 
j’ay faict jusques icy, qui me suis plus fiée en 
vous qu’en tous les hommes du monde. Ma con¬ 
science ne mon honneur ne contreviennent point 
h vostre demande ny à l’amour que je porte au 
fils de l’enfant fortuné, car il est fondé sur ma¬ 
riage, où vous ne prétendez rien. Je ne sçachc 
chose qui me doive empescher de vous faire res- 
ponse, selon vostre dire, sinon une crainte que 
j’ay en mon cueur, fondée sur le peu d’occasion 
que vous avez de tenir tels propos : car, si vous 
avez ce que vous demandez, qui vous contrai net 
d’en parler si affectueusement? » .Amadour, qui 
n’estoit sans response, luy dist : « Ma dame, vous 
parlez tresprudemment, et me faictes tant d’hon¬ 
neur de la fiance que dictes avoir en moy que, si 
je ne me contente d’un tel bien, je suis indigne 
de tous les autres. Mais entendez, ma dame, que 
celuy qui veult bastir un édifice perpétuel doit 
regarder un seur et ferme fondement ; parquoy 
moy, qui desire perpétuellement demeurer en 
vostre service, je regarde non seulement les 
moyens de me tenir prés de vous, mais aussi 
d’empescher cjue l’on ne puisse congnoistre la 
grande affection que je vous porte: car, combien 
qu’elle soit tant honeste qu’elle se puisse prescher 
par tout, si est-ce que ceux qui ignorent le cueur 

des amans souvent jugent contre vérité; et de là 
vient autant de mauvais bruit que si les effects 
estoient meschans. Ce qui m’a faict advancer de 
le vous dire et déclarer, c’est Pauline, laquelle a 
prins un tel soupçon sur moy, sentant bien en 
son cueur que ne la puis aimer , qu’elle ne faict 
en tous lieux qu’espier ma contenance ; et, quand 
venez parler à moy devant elle ainsi privéement, 
j’ay si grand peur de faire quelque signe où elle 
fonde jugement que je tombe en l’inconvenient 
dont je me veux garder : en sorte que j’ay pensé 
vous supplier que devant elle et celles que vous 
congnoissez ainsi malicieuses, vous ne veniez 
parler à moy ainsi soudainement, car j’aimerois 
mieux estre mort que créature vivante en eust la 
cognoissance. Et, n’eust esté l’amour que j’ay à 
vostre honneur, je n’avois point encores délibéré 
de vous tenir tels propos : car je me tiens assez 
heureux et content de l’amour et fiance que me 
portez, où je ne demande rien d’advantage que 
la perseverance. » 

Florînde, tant contente qu’elle n’en pouvoit 
plus porter, commença sentir en son cueur quel¬ 
que chose plus qu’elle n’avoit acoustumé, et, 
voyant les honestes raisons qu’il luy alleguoit, 
luy dist que la vertu et honesteté respondoient 
pour elle et luy accordoient ce qu’il demandoit : 
dont si Amadour fut joyeux, nul qui aime n’en 
peult douter. Mais Florinde creut trop plus son 
conseil qu’il ne vouloir, car elle, qui estoit crain- 
tifve non seulement devant Pauline, mais en 

tous autres lieux, commença ï ne le chercher 
plus, comme avoit coustume, et en cest eslon- 
gnement trouva mauvaise la fréquentation qu’A-’ 
madour avoit avec Pauline, laquelle elle trouva 
tant belle qu’elle ne pouvoit croire qu’il ne Pai- 
mast; et pour passer sa tristesse entretenoit tous- 
jours Âventurade, laquelle commença fort à estre 
jalouse de son mary et de Pauline, et s’en com- 
plaignoit souvent à Florinde, qui la consoloit le 
mieux qu’il estoit possible, comme celle qui es- 
toit frappée d’une mesme peste. Amadour, s’ap- 
percevant bien tost de la contenance de Florinde, 
et non seulement pensa qu’elle s’eslongnoit de 
luy par son conseil, mais qu’il y avoit quelque 
fascheuse opinion meslée. 

- Et un jour, en venant de vespres d’un monas¬ 
tère, il luy dist : « Ma dame, quelle contenance 
me faictes vous ? — Telle que je pense que vous 
voulez, respond Florinde. » A l’heure, soupçon¬ 
nant la vérité, pour sçavoir s’il estoit vray, va dire : 
« Ma dame, j’ay tant faict par mes journées 
que Pauline n’a plus d’opinion de vous. » Elle 
lui respond : «Vous ne sçauriez mieux faire pour 
vous et pour moy, car en faisant plaisir à vous 
mesmes vous me faictes honneur. » Amadour 
jugea par ceste parolle qu’elle estimoit qu’il pre- 
noit plaisir h parler à Pauline, dont il fut si déses¬ 
péré qu’il ne se peut tenir de luy dire en colere : 
« Ma dame, c’est bien tost commencé de tour¬ 
menter un serviteur et le lapider, car je ne pense 
point avoir porté peine qui m’ait esté plus en- 

nuyeuse que la contraincte de parler à celle que je 
n’aime point ; et puis que ce que je fais pour vos- 
tre service est prins de vous en autre part, je ne 
parleray jamais à elle, et en advienne ce qu’il 
pourra advenir. Et, à fin de dissimuler autant mon 
courroux que j’ay faict mon contentement, je m’en 
vois en quelque lieu cy auprès, attendant que 
vostre fantasie soit passée. Maisj’espere que j’au- 
ray quelques nouvelles de mon capitaine de re¬ 
tourner à la guerre, où je demeureray si long 
temps que vous cognoistrez qu’autre chose que 
vous ne me tient en ce lieu. » Et en ce disant (sans 
attendre response d’elle) s’en partit incontinent, 
et elle demeura tant ennuyée et triste qu’il n’es- 
toitpossible déplus. Et commença l’amour,poulsé 
de son contraire, à monstrer sa tresgrande force, 
tellement qu’elle, cognoissant son tort, incessam¬ 
ment escrivoit à Amadour, le priant de vouloir 
retourner, ce qu’il feit après quelques jours que sa 
grande colere luy fut diminuée. 

Et ne sçaurois bien entreprendre de vous 
compter par le menu les propos qu’ils eurent 
pour rompre ceste jalousie; mais il gaigna la bat- 
taille, tant qu’elle luy promist qu’elle ne croiroit 
jamais non seulement qu’il aimast Pauline, mais 
qu’elle seroit toute asseurée que ce luy seroit un 
martire trop importable de parler à elle ou k 
autre, sinon pour luy faire service. 

Après que l’amour eut vaincu ce présent soup¬ 
çon et que les deux amans commencèrent à pren¬ 
dre plus de plaisir que jamais h parler ensemble, 

les nouvelles vindrent que le Roy d’Espaigne en- 
voyoit toute son armée à Saulse : parquoy celuy 
qui avoit accoustumé d’y estre le premier n’avoit 
garde de faillir à pourchasser son honneur; mais 
il est vray que c’estoitavec autre regret qu’il n’a¬ 
voit accoustumé, tant de perdre le plaisir qu’il 
avoit que de peur de trouver mutation à son re¬ 
tour, pource qu’il voyoit Florînde pourchassée de 
grands princes et seigneurs, et desjà parvenue à 
l’aage de quinze ans, qu’il pensa que, si en son 
absence elle estoit mariée, n’auroit plus occasion 
de la veoir, sinon que la Comtesse d’Arande luy 
donnast sa femme pour compaigne. Et mena si 
bien son affaire envers tous ses amis que la Com¬ 
tesse et Florinde luy promirent qu’en quelque 
lieu qu’elle fust mariée sa femme Aventurade 
iroit. Et combien qu’il fust question de marier 
Florinde en Portugal, si estoit il délibéré que sa 
femme ne l’abandonneroit jamais ; et sur ceste 
asseurance (non sans regret indicible) s’en partit 
Amadour, et laissa sa femme avec la Comtesse. 
Quand Florinde se trouva seule après le depar¬ 
tement de son serviteur, elle se meit à faire toutes 
choses si bonnes et vertueuses qu’elle esperoit 
par cela attaindre le bruit des plus parfaictes 
dames, et d’estre réputée digne d’avoir un tel ser¬ 
viteur. Amadour, estant arrivé à Barselonne, fut 
festoyé des dames comme il avoit accoustumé, 
mais le trouvèrent tant changé qu’ils n’eussent 
jamais pensé que mariage eust telle puissance sur 
un homme comme il avoit sur luy, car il sembloit 

qu’il se faschast de veoir les choses qii’autresfois 
avoit désirées ; et mesme la Comtesse de Palamons 
(qu’il avoit tant aimée} ne sceust trouver moyen 
de le faire seulement aller jusques à son logis. 
Amadour arresta à Barselonne le moins qu’il luy 
fut possible, comme celuy à qui l’heure tardoit 
d’estre au lieu où l’honneur se peult acquérir. Et, 
luy arrivé à Saulce, commença la guerre grande 
et cruelle entre les deux Roys, laquelle ne suis 
délibérée de racompter, n’aussi les beaux faicts 
que y feist Amadour : car au lieu de compte fau- 
droit faire un bien grand livre. Et sçaehez qu’il 
emportoit le bruit par dessus tous ses compai- 
gnons. Le Duc de Nagyeres arriva à Perpignan 
ayant charge de deux mil hommes, et pria Ama¬ 
dour d’estre son lieutenant, lequel avec ceste 
bande feit tant bien son devoir que l’on n’oyoit en 
toutes les escarmouches crier autre que Nagyeres. 

Or advint que le Roy de Thunis, qui de long 
temps faisoit la guerre aux Espaignols, enten¬ 
dant comme les Roys d’Espaigne et de France 
faisoient guerre l’iin contre l’autre sur les fron¬ 
tières de Perpignan et Narbonne, pensa qu’en 
meilleure saison ne pouvoit faire desplaisir au 
Roy d’Espaigne, et envoya un grand nombre de 
fustes et autres vaisseaux pour piller et destruire 
ce qu’ils pourroient trouver mal gardé sur les 
frontières d’Espaigne. Ceux de Barselonne, voyant 
passer devant eux une grande quantité de voilles, 
en advertirent le Roy, qui estoit à Saulce, lequel 
incontinent envoya le Duc de Nagyeres ù Pala- 

mons. Et quand les navires cogneurent que le 
lieu estoit si bien gardé, feignirent de passer 
outre, mais sur Theure de minuict retournèrent 
et meirent tant de gens h terre que le Duc de 
Nagyeres, surpris de ses ennemis, fut emmené 
prisonnier. Amadour, qui estoit fort vigilant, 
entendit le bruit et assembla incontinent le plus 
grand nombre de ses gens qu’il peut, et se dé¬ 
fendit si bien que la force de ses ennemis fut 
long temps sans luy povoir nuire; mais à la fin, 
sçachant que le Duc de Nagyeres estoit pris et 
que les Turcs estoient délibérez de mettre le feu 
à Palamons et le brusier en la maison où il tenoit 
fort contre eux, aima mieux se rendre que d’estre 
cause de la perdition des gens de bien qui es¬ 
toient en sa compaignie, et aussi que, se mettant 
à rançon esperoitencores veoir Florinde. Alors se 
rendit à un Turc nommé Derlin, gouverneur du 
Roy de Thunis, lequel le mena à son maistre, où 
il fut tresbien receu et honoré, et encore mieux 
gardé : car ils pensoîent bien, Payant entre leurs 
mains, avoir PAchilles de toutes les Espaignes. 

Ainsi demeura Amadour prés de deux ans au 
service du Roy de Thunis. Les nouvelles vindrent 
en Espaigne de ceste prise, dont les parens du 
Duc de Nagyeres feirent un grand dueil; mais 
ceux qui aimoient Phonneùr du païs estimèrent 
plus grande la perte d’Amadour, Le bruit en vint 
en la maison de la Comtesse d’Arande, où pour 
lors estoit la pauvre Aventurade griefvement ma¬ 
lade. La Comtesse, qui se doutoit bien fort de 

raffectionqu’Amadour portoit à sa fille (ce qu’elle 
souffroit et dissimuloit pour les vertuz qu’elle 
congnoissoit en appella sa fille à part et luy 
dist les piteuses nouvelles. Florinde, qui sçavoit 
bien dissimuler, luy dist que c’estoit grande perte 
pour toute leur maison, et que sur tout elle avoit 
pitié de sa pauvre femme, veu mesmement la ma¬ 
ladie où elle estoit; mais, voyant sa mere pleurer 
si fort, laissa aller quelques larmes pour luy tenir 
compaignie, à fin que par trop feindre la feincte 
ne fust descouverte. Depuis ceste heure, la Com¬ 
tesse luy en parloit souvent, mais jamais ne sceut 
trier de sa contenance chose où elle sceust asseoir 
jugement. Je laîsseray a dire les voyages, prières, 
oraisons et jeusnes que faisoit ordinairement Flo¬ 
rinde pour le salut d’Amadour, lequel, inconti¬ 
nent qu’il fut à Thunis ne faillit d’envoyer de ses 
nouvelles a ses amis, et par homme seur advertir 
madame Florinde qu’il estoit en bonne santé et 
espoir de la reveoir, qui fut à la pauvre dame le 
seul moyen de soustenir son ennuy. Et ne doutez 
pas que le moyen d’escrire ne luy fust permis, 
dont elle s’en acquita si diligemment qu’Ama- 
dour n’eut point faulte de la consolation de ses 
lettres et epistres. 

Or fut mandée la Comtesse d’Arande pour aller 
a Sarragosse, où le Roy estoit arrivé, et là se 
trouva ie jeune Duc de Cardonne, qui feit si 
grande poursuitte envers le Roy et la Royne, qu’ils 
prièrent la Comtesse de faire le mariage de luy et 
de sa hile. La Comtesse, comme celle qui ne vou- 

loit en rien désobéir, l’accorda, estimant que sa 
fille, fort jeune, n’avoit volonté que la sienne. 
Quand tout l’accord fut faict, elle dist à sa fille 
comme elle luy avoit choisi le parti qui luy sem- 
bloit le plus necessaire. La fille, voyant qu’en une 
chose faicte ne falloir plus de conseil, luy dist que 
Dieu fust loué de tout, et, voyant sa mere si es- 
trange envers elle, aima mieux luy obéir que 
d’avoir pitié de soymesmes ; et, pour la resjoüir de 
tant de malheur, entendit que l’enfant fortuné 
estoit malade à la mort; mais jamais devant sa 
mere ne nul autre en feist un seul semblant, et se 
contraignit si bien que les larmes, par force reti¬ 
rées en son cueur, feirent saillir le sang par le nez 
en telle abondance que la vie fut en danger de 
s’en aller quant et quant; et pour la restaurer es- 
pousa celuy qu’elle eust bien voulu changer à la 
mort. Après ces nopces faictes, s’en alla Florinde 
avec son mary en la duché deCardonne, et mena 
avec elle Aventurade, à laquelle elle faisoit pn- 
véement ses complainctes, tant de la rigueur que 
sa mere luy avoit tenue que du regret d’avoir 
perdu le fils de l’enfant fortuné ; mais du regret 
d’Amadour ne luy parloit que par maniéré de la 
consoler. Geste jeune dame doncques se délibéra 
de mettre Dieu et l’honneur devant ses yeux, 
et de dissimuler si bien ses ennuyz que jamais 
nul des siens ne s’apperceut que son mary luy 
despleust. 

Ainsi passa un long temps Florinde, vivant 
d’une vie non moins belle que la mort, ce qu’elle 

ne faillit à mander à son bon serviteur Amadoiir, 
lequel, cognoissant son grand et honeste cueur 
et l’amour qu’elle portoit à l’enfant fortuné, pensa 
qu’il estoit impossible qu’elle sceust vivre lon¬ 
guement, et la regretta comme celle qu’il tenoit 
pis que morte; et ceste peine augmenta ce qu’il 
avoit, et eust voulu demeurer toute sa vie esclave 
comme il estoit, et que Florinde eust eu un mary 
selon son désir, oubliant son mal pourceluy qu’il 
sentoit que portoit s’amie. Et,pource qu’il enten¬ 
dit par un amy qu’il avoit acquis en la court du 
Roy de Thunis que le Roy estoit délibéré de luy 
faire présenter le pal, ou qu’il eust à renoncer sa 
foy, pour envie qu’il avoit, s’il le pouvoit rendre 
bon Turc, de le tenir avec luy, il feit tant avec le 
maistre qui l’avoit pris qu’il le laissa aller sur sa 
foy, le mettant à si grande rançon qu’il ne pen- 
soit point qu’un homme de si peu de biens la 
peust trouver. Ainsi, sans en parler au Roy, le 
laissa son maistre aller sur sa foy. Luy, venu à la 
court devers le Roy d’Espaigne, s’en partit bien 
tost pour aller chercher sa rançon à tous ses amis, 
et s’en alla droit à Barselonne, où le jeune Duc 
de Cardonne, sa mere et Florinde estoient allez 
pour quelque affaire. Aventurade, si tost qu’elle 
oït des nouvelles de la venue de son mary, le dist 
h Florinde, laquelle s’en resjouït comme pour 
l’amour d’elle; mais,craignant que la joyequ’elle 
avoit de le veoir luy feist changer le visage, et 
que ceux qui ne la cognoissoient en prinsent 
mauvaise opinion, se tint h une fenestre pour le 

veoir venir de loing, et si tost qu’elle Tadvisa 
descendit un escallier tant obscur qu’on ne pou¬ 
voir congnoistre si elle changeoit de couleur. 
Ainsi embrassant Amadour le mena en sa chambre 
et de là à sa belle mere, qui ne l’avoit jamais veu ; 
mais n’y demeura pas deux jours qu’il se feit au¬ 
tant aimer dans leur maison qu’il estoit en celle 
de la Comtesse d’Arande, 

Je vous laisseray les propos que Florinde et 
Amadour eurent ensemble, et les complainctes 
qu’il luy feit des maux qu’il avoit receuz en son 
absence. Après plusieurs larmes jettées du regret 
qu’elle avoit, tant d’estre mariée contre son cueur 
que d’avoir perdu celuy qu’elleaîmoit tant, lequel 
jamais n’esperoit de reveoir, se délibéra de prendre 
sa consolation en l’amour et seureté qu’elle por- 
toit à Amadour, ce que toutesfois elle ne luy osoit 
déclarer; mais luy, qui s’en doubtoit bien, neper- 
doit occasion ne temps pour luy faire congnoistre 
le grand amour qu’il luy portoit. Sur le point ■ 
qu’elle estoit presque gaîgnée à le recevoir non 
à serviteur, mais à seur et parfaict amy, arriva une 
merveilleuse fortune : car le Roy, pour quelcjues 
affaires d’importance, manda incontinent Ama¬ 
dour, dont sa femme eut si grand regret qu’en oy ant 
ses nouvelles elle s’esvanoït et tomba d’un degré 
où elle estoit, dont elle se blessa si fortqu’oncques 
puis n’en releva. Florinde, qui par ceste mort per- 
doit toute sa consolation, feit tel dueil que peult 
faire celle qui se sent destituée de bons parens et 
amis; mais encores le print plus mal en gré Ama- 

dour, car d’un costé il perdoit Tune des plus 
femmes de bien qui oncques fut, et de l’autre le 
moyen de jamais pouvoir reveoir Florind^, dont 
il tomba en telle maladie qu’il cuida soudaine¬ 
ment mourir. La vieille Duchesse de Cardonne 
incessamment le visitoit et luy alleguoit des raisons 
de philosophie pour luy faire porter patiemment 
ceste mort ; mais rien n’y servoit, car si la mort, 
d’un costé, le tourmentoit, l’amour, de l’autre 
costé, augmentoit son martire. Voyant Amadour 
que sa femme estoit enterrée et que son maistre le 
mandoit (parquoy il n’avoit nulle occasion de de¬ 
meurer), eut tel desespoir en son cueur qu’il cuida 
perdre l’entendement. Florinde, qui en le conso¬ 
lant estoit en désolation, fut toute une aprésdisnée 
à luy tenir les plus honestes propos qu’il luy fut 
possible pour luy cuider diminuer la grandeur de 
son dueil, l’asseurant qu’elle trouveroit moyen de 
le pouvoir revoir plus souvent qu’il ne cuidoit. Et, 
pource qu’il devoit partir le matin et qu’il estoit 
si foible qu’il ne pouvoit bouger de dessus son 
lict, la supplia de le venir veoir au soir après que 
chacun y auroit esté, ce qu’elle luy promist, igno¬ 
rant que l’extremité d’amour ne congnoist nulle 
raison. Et luy, qui ne veoit aucune esperance de 
jamais pouvoir reveoir celle que si longuement 
avoit servie, et de qui jamais n’avoit eu autre 
traictement que celuy qu’avez ouy, fut tant 
combatu de l’amour longuement dissimulé et du 
desespoir qu’elle luy monstroit (tous moyens de la 
hanter perduz), se délibéra de jouer h quitte et à 

double, ou du tout la perdre, ou du tout la gai' 
gner, et se payer en une heure du bien qu’il pen- 
soit avoir mérité. 11 feit bien encourtiner son lict, 
de sorte que ceux qui venoient en la chambre ne 
l’eussent sceu veoir, et se plaignoit beaucoup plus 
que de coustume,tant que tous ceux de la maison 
ne pensoient pas qu’il deust vivre vingt et quatre 
heures. 

Après que chacun l’eust visité au soir, Florinde 
(à la requeste mesmes de son mary) y alla, espé¬ 
rant, pour le consoler, luy déclarer son affection, 
et que du tout elle le vouloit aimer autant que 
l’honneur le peust permettre. Et elle, assise en une 
chaise qui estoit au chevet du lict dudict Amadour, 

son reconfort par plorer avecques 
luy. Amadour, la voyant remplie de tels dueils et 
regrets, pensa qu’en ce grand tourment pourroit 
plus facilement venir à la fin de son intention, et 
se leva de dessus son lict : dequoy faire Florinde, 
pensant qu’il fust trop foible, le voulut engarder, 
et, se mettant à genoulx, luy dist : « Fault il que 
pour jamais je vous perde de veuë ? » Et, en ce 
disant se laissa tomber entre ses bras, comme un 
homme à qui force default. La pauvre Florinde 
l’embrassa et le soustint bien longuement, faisant 
tout ce qu’il luy estoit possible pour le consoler ; 
mais la medecine qu’elle luy bailloit pour amander 
sa douleur la luy rendoit beaucoup plus forte : 
car, en faisant le demy mort et sans parler, s’essaya 
à chercher ce que l’honneur des femmes defend. 
Quand Florinde s’apperceut de sa mauvaise vo- 

lonté, ne la pouvant croire, veu les honnestes pro¬ 
pos que tousjours luy avoit lenuz, luy demanda que 
c’estoit qu’il vouloit; mais Amadour, craignant 
d’ouyr sa response, qu’il sçavoit bien ne pouvoir 
estre autre que chaste et honneste, sans rien dire 
poursuyvit avec toute la force qui luy fut possible 
ce qu’il cherchoit : dont Fiorinde,bien estonnée, 
soupçonna qu’il fust hors du sens plustost que de 
croire qu’il pretendist à son deshonneur. Parquoy 
elle appella tout haultun gentil-homme qu’elle sça¬ 
voit bien estre en la chambre avec elle: dont Ama- 
dour, desesperéjusques au bout, se rejetta sur son 
lict si soudainement que le gentil-homme pensoit 
qu’il fust trespassé. Flonnde, qui s’estoil levée de 
sa chaise, dist : « Allez, et apportez vistement 
quelque bon vinaigre. » Ce que le gentilhomme 
feist. A l’heure Florinde commença à dire : « Ama- 
dour, quelle follie vous est montée en l’entende¬ 
ment ? et qu’est-ce qu’avez pensé et voulu faire » 
Amadour, qui avoit perdu toute raison par la force 
d’amour, luy dist : « Un si long service que le 
mien merite-il recompense de telle cruauté ? — Et 
où est l’honneur, dist Florinde, que tant de fois 
vous m’avez presché? — Ha! ma dame,dist Ama¬ 
dour, il me semble qu’il n’est possible de plus 
parfaictement aimer vostre honneur que je fais, 
car quand vous avez esté à marier j’ay si bien sceu 
vaincre mon cueur que vous n’avez jamais sceu 
congnoistre ma volonté. Maintenant que vous 
estes mariée et que vostre honneur peult estre 
couvert, quel tort vous tiens je de demander ce 

qui est mien ? car par la force d’amour je vous 
ay gaignée. Celuy C|ui premier a eu vostre cueur 
a si mal poursuivy le corps qu’il a mérité perdre 
le tout ensemble; celuy qui possédé vostre corps 
n’est digne d’avoir vostre cueur, parquoy mesmes 
le corps n’est sien ny ne luy appartient. Mais moy, 
ma dame, durant cinq ou six ans j’ay porté tant 
de peines et travaux pour vous que ne pouvez 
ignorer qu’à moy seul n’appartienne le corps et le 
cueur, pour lequel j’ay oublié le mien. Et, si vous 
vous en cuidez deffendre par la conscience, ne 
doubtez point que ceux qui ont esprouvé les forces 
d’amour ne rejettent le blasme sus vous,qui m’a¬ 
vez tellement ravy ma liberté et esblouy mes sens 
par vos divines grâces que, ne sçachant désor¬ 
mais que faire, je suis contrainct de m’en aller, 
sans espoir de jamais vous reveoir, asseurétoutes- 
fois que, quelque part où je sois, vous aurez tous- 
jours part du cueur qui demeurera vostre à jamais, 
soit sur terre, soit sur eau, ou entre les mains de 
mes plus cruels ennemis. Mais, si j’avoîs avant 
mon partement la seureté de vous que mon grand 
amour mérité, je serois assez fort pour soustenir 
en patience les ennuîz de ceste longue absence ; 
et, s’il ne vous plaist m’ottroyer ma requeste, vous 
oyrez bien tost dire que vostre rigueur m’aura 
donné une malheureuse et cruelle mort. » 

Florinde, non moins estonnée que marrie 
d’ouyr tenir tels propos à celuy duquel elle n’eut 
jamais soupçon de chose semblable, luy dist en 
pleurant; « Helas! Amadour, sont-ce les vertueux 

propos que durant ma jeunesse vous m’avez te- 
nuz? est-ce cy Tlionneur de la conscience que 
vous m’avez mainiesfois conseillée plustost mou¬ 
rir que perdre ? Avez vous oublié les bons exem¬ 
ples que vous m’avez donné des vertueuses dames 
qui ont résisté h la folle amour et le despris que 
vous avez tousjours faict des folles dames? Je ne 
puis croire, Amaclour, que soyez si long de vous 
mesmes que Dieu, vostre conscience et mon 
honneur soient du tout morts en vous; mais, si 
ainsi est que vous le dictes, je loue la bonté di¬ 
vine qui a prévenu au malheur où maintenant je 
m’en allois précipiter, en me monstrant par vostre 
parolle le cueur que j’ay tant ignoré : car, ayant 
perdu le fils de l’enfant fortuné, non seulement 
pour estre mariée ailleurs, mais pource que je 
sçay bien qu’il en aime une autre, et me voyant 
mariée à celuy que je ne puis aimer, quelque 
peine que j’y mette, ne avoir pour agréable, j’a- 
vois pensé et délibéré d’enlierement et de tout 
mon cueur et affection vous aimer, fondant ceste 
amitié sur la vertu que j’ay tant congneuë en vous, 
et laquelle par vostre moyen je pense avoir at- 
taincte : c’est d’aimer plus mon honneur et ma 
conscience que ma propre vie. Sur ceste pierre 
d’honnesteté, j’esîois venue icy, délibérée de 
prendre un tresseur fondement; mais, Amadour, 
en un moment m’avez monstre qu’en lieu d’une 
pierre nette et pure, le fondement de cest édi¬ 
fice est assis sur un sablon leger et mouvant, ou 
sur la fange molle et infâme. Et, combien que 

j’eusse clesja commencé grande partie du logis où 
j’esperois faire perpétuelle demeure, soudain du 
tout l’avez ruiné ; parqupy vous fault c[uant et 
quant rompre l’esperance que vous avez jamais 
euë en moy, et vous délibérer qu’en quelque lieu 
que je sois ne me chercher, ne par parolle, ne par 
contenance; et n’esperez que je puisse ou vueiile 
jamais changer mon opinion. Je le vous dy avec 
tel regret qu’il ne peuk estre plus grand, mais 
si je fusse venue jusques à avoir juré parfaicte 
amitié avec vous, je sens bien mon cueur tel 
qu’il fust mort en telle rompure, combien que 
l’estonnement que j’ay d’estre deceuë est si grand 
que je suis seure qu’il rendra ma vie ou briefve 
ou douloureuse. Et sur ce mot je vous dy à Dieu, 
et c’est pour jamais. » 

Je n’entreprends point de vous dire la douleur 
que sentoit Amadour escoutant ces parolles, car 
non seulement eust esté impossible de l’escrire, 
mais de la penser, sinon à ceulx qui ont expéri¬ 
menté la pareille ; et, voyant, quesurceste cruelle 
conclusion elle s’en alloit, l’arresta par le bras, 
sçaehant tresbien que s’il ne luy ostoit la mau¬ 
vaise opinion qu’il luy avoit donnée, qu’ù jamais 
il la perdroit. Parquoy il luy dist avec le plus 
feinct visage qu’il peut prendre : « Ma dame, 
j’ay toute ma vie désiré d’aimer une femme de 
bien, et, pource que j’en ay trouvé si peu, j’ay 
bien voulu expérimenter pour veoir si vous estiez 
par vostre vertu digne d’estre autant estimée que 
aimée, ce que maintenant je sçay pour certain, 

dont je loue Dieu, qui adressa mon cueur à ai¬ 
mer tant de perfection, vous suppliant me par¬ 
donner ceste folle et audacieuse entreprinse, puis 
que vous voyez'que la fin en tourne h vostre hon¬ 
neur et à mon grand contentement. » Florinde, 
qui commençoît à congnoistre la malice des 
hommes par luy, tout ainsi qu’elle avoit esté 
difficile à croire le mal où il estoit, aussi fut elle 
encores plus à croire le bien où il n’estoit pas, et 
luy dist : « Pleust à Dieu que vous dissiez vé¬ 
rité! mais je ne puis estre si ignorante que Testât 
de mariage où je suis ne me face bien cognoistre 
clairement que forte passion et aveuglement vous 
a faict faire ce que vous avez faict, car, si Dieu 
m’eust lasché la main, je suis bien seure que vous 
n’eussiez pas retiré la bride. Ceux qui tentent 
pour chercher la vertu ne sçauroient prendre le 
chemin que vous avez faict. Mais c’est assez : si 
j’ay creii legierement quelque bien en vous, il 
est temps que je cognoisse maintenant la vérité, 
laquelle me delivre de vous. » En ce disant, se 
partit Florinde de la chambre, et tant que la nuict 
dura ne feit que pleurer, sentant si grande dou¬ 
leur en ceste mutation que son cueur avoit bien 
alVaire à soustenir les assaulx du regret qu’amour 
luy donnoit : car, combien que selon raison elle 
deliberast de jamais plus Taimer, si est-ce que le 
cueur, qui n’est point subject à nous, ne s’y vou¬ 
loir accorder; parquoy ne le pouvoir moins ai¬ 
mer qu’elle avoit accoiistumé; et, sçachant qu’a¬ 
mour estoit cause de ceste faulte, se délibéra, 

satisfaisant à Tamour, de l’aimer de tout son cueur, 
et, obéissant à l’honneur, n’en faire jamais autre 
semblant. 

Le matin s’en partit Amadour, ainsi fasché que 
vous avez ouy ; toutesfois son cueur, qui estoit 
si grand qu’il n’avoit au monde son pareil, ne le 
souilrit desesperer, mais luy bailla nouvelle inten¬ 
tion de pouvoir encores reveoir Florinde et avoir 
sa bonne grâce. Doncques, en s’en allant devers 
le Roy d’Espaigne ( lequel estoit à Toilette ), 
print son chemin par la Comté d’Arande, où un 
soir bien tard il arriva, et trouva la Comtesse fort 
malade d’une tristesse qu’elle avoit de l’absence 
de sa fille Florinde. Quand elle veid Amadour, 
elle le baisa et embrassa comme si c’eust esté son 
propre enfant, tant pour l’amour qu’elle luy por- 
toit que pour celle qu’elle doutoit qu’il avoit à 
Florinde, de laquelle elle luy demanda bien soi¬ 
gneusement des nouvelles, qui luy en dist le mieux 
qu’il iuy fut possible, mais non toute la vérité, et 
luy confessa l’amitié de Florinde et de luy (ce que 
Florinde avoit îousjours celé), la priant iuy vouloir 
aider à avoir souvent de ses nouvelles et de la re¬ 
tirer bien tost avec elle, et le matin s’en partit. 

Et, après avoir faict ses affaires avec la Royne, 
s’en alla à la guerre si triste et changé de toutes 
conditions que dames, capitaines et tous ceux 
qui avoient accoustumé de le hanter ne le con- 
gnoissoient plus, et ne s’habilloit plus que de 
noir, encore d’une frize beaucoup plus grosse 
qu’il ne failloit à porter le dueil de sa femme, du- 

quel il coiivroit celuy qu’il avoit au cueur. Ainsi 
passa Aniaclour trois ou quatre années sans reve¬ 
nir à la court. Et la Comtesse d’Arande, qui ouyt 
dire que Florinde estoit si fort changée que c’es- 
toit pitié, l’envoya quérir, espérant qu’elle revien- 
droit auprès d’elle ; mais ce fut tout le contraire, 
car, quand Florinde entendit qu’Amadour avoit 
déclaré à sa mere leur amitié, et que sa mere, tant 
sage et Vertueuse, se confiant à Amadour, l’avoil 
trouvée bonne, fut en une merveilleuse perplexité, 
pource que, d’un costé, elle voioit sa mere l’es¬ 
timer tant que, si elle iuy disoit la vérité, Amadour 
en pourroit recevoir quelque desplaisir, ce que 
pour mourir n’eust voulu, car elle se sentoit assez 
forte pour le punir de sa follie sans s’aider de ses 
parens ; d’autre costé, elle voioit qu’en dissimulant 
le mal qu’elle y sçavoit, qu’elle seroit contraincte 
de sa mere et de ses amis de parler à luy et de luy 
faire bonne chere, par laquelle elle craignoit for¬ 
tifier sa mauvaise opinion. Mais, voyant qu’il 
estoit loing, n’en feit grand semblant et luy escri- 
voit quand la Comtesse le luy commandoit ; mais 
c’estoienl lettres qu’il pouvoit bien congnoistre ve¬ 
nir plus d’obeissance cjue de bonne volonté, dont 
il estoit ennuyé en les lisant, au lieu qu’il avoit ac- 
coListumé de se resjouïr des premières. 

Au bout de deux ou trois ans, après avoir faict 
de tant belles choses que tout le papier d’Espaigne 
ne les sçauroit contenir, imagina une invention 
iresgrande non pour gaigner le cueur de Mo- 
rinde (car il le teiioît pour perdu;, mais pour avoir 

la victoire de son ennemie, puis que telle se fai- 
soit contre liiy. 11 meit arriéré tout le conseil de 
raison et mesmes la peur de la mort, au hazard de 
laquelle il se mettoît. Sa pensée conclue et déli¬ 
bérée, feit tant envers le grand gouverneur qu’il 
fut par luy député pour venir parler au Roy de 
quelques entreprinses qui se faisoient sur Locate, 
et se bazarda de communiquer son entreprise à la 
Comtesse d’Arande avant que la déclarer au Roy, 
pour en prendre son bon conseil, et vint en poste 
tout droict en la comté d’Arande, où il sçavoit 
que Florinde estoit, et envoya secrettement à la 
Comtesse un sien amy luy déclarer sa venue, la 
priant la tenir secrette et qu’il peust parler k elle 
la nuict sans que personne en sceust rien. La 
Comtesse, fort joyeuse de sa venue, le dist à Flo¬ 
rinde et renvoya deshabiller en la chambre de son 
mary, à fin qu’elle fust preste quand elle la man- 
deroit et que chacun fust retiré. Florinde, qui 
n’estoit pas encore asseurée de sa première peur, 
n’en feit semblant à sa mere, mais s’en va en un 
oratoire se recommander à Dieu, le priant vouloir 
conserver son cueur de toute meschante affection ; 
et pensa que souvent Amadour l’avoit louée de sa 
beauté, laquelle n’estoit point diminuée, nonob¬ 
stant qu’elle eust esté longuement malade : par- 
quoy, aimant mieux faire tort à sa beauté en la 
diminuant c[ue de souffrir par elle le cueur d’un 
si honneste homme brusler d’un si meschant feu, 
prit une pierre qui estoit dans la chappelle, et s’en 
donna par le visage si grand coup que la bouche, 

et les yeux, et le nez, en estoient tous difformes ; 
et afin que l’on ne soupçonnast qu’elle l’eust faict 
quand la Comtesse l’envoya quérir, se laissa tum- 
ber, en sortant de la chapelle, le visage sur une 
grosse pierre et en criant bien hault. Arriva la 
Comtesse, qui la trouva en ce piteux estât. Incon¬ 
tinent fut pansée et son visage bandé. 

Ce faict, la Comtesse la mena en sa chambre 
et la pria d’aller en son cabinet entretenir Ama- 
dour jusques à ce qu’elle se fust deffaicte de sa 
compagnie, ce qu’elle feit, pensant qu’il y eust 
quelques gens avec luy ; mais, se trouvant toute 
seule, la porte fermée sur elle, fut autant marrie 
qu’Amadour content, pensant que par amour ou 
par force il auroit ce Jque tant avoit désiré. Et, 
après avoir un peu parlé à elle et l’avoir trouvée 
au mesme propos auquel il l’avoit laissée, et que 
pour mourir elle ne changeroit son opinion, luy 
dist, tout outré de desespoir : <t Pardieu, ma dame, 
le fruict de mon labeur ne me sera point esté 
pour scrupules ; et, puis qu’amour, patience et 
humbles prières n’y servent de rien, je n’espar- 
gneray point ma force pour acquérir le bien qui 
sans l’avoir me la feroit perdre. » Quand Florinde 
veit son visage et ses yeux tant altérez que le plus 
beau teinct du monde estoît,rouge comme feu, et 
le plus doux et plaisant regard si horrible et furieux 
qu’il sembloit qu’un feu tresardent etincelast de¬ 
dans son cLieur et visage, et qu’en ceste fureur 
d’une de ses fortes mains print ses deux foibles et 
délicates, et, d’autre part, voyant que toutes def- 

fences luy failloient, et que ses pieds et mains 
estoient tenuz en telle captivité qu’elle ne pouvoit 
fuir ne se deffendre, ne sceut quel remede trou¬ 
ver, sinon chercher s’il y avoit point en luy en- 
cores quelque racine de la première amour pour 
l’honneur de laquelle il oubliast sa cruauté; par 
quoy elle luy dist : « Amadour, si maintenant 
vous m’estimez comme ennemie, je vous supplie, 
pour l’honnesteté d’amour que j’ay autresfois 
pensé en vostre cueur, me vouloir escouter avant 
que me tourmenter. » Et, quand elle veit qu’il luy 
prestoit l’oreille, poursuivant son propos, luy dist : 

« Helas ! Amadour, quelle occasion vous mene 
de chercher une chose dont vous ne sçauriez avoir 
contentement et me donner un ennuy le plus 
grand que je sçaurois avoir ? Vous avez tant expé¬ 
rimenté ma volonté du temps de ma jeunesse et 
de ma plus grande beauté, surquoy vostre passion 
pouvoit prendre excuse, que je m’esbahis comme 
en l’aage et grande laideur où je suis vous avez 
cueur de me vouloir tourmenter. Je suis seure que 
vous ne doutez point que ma volonté ne soit telle 
c[u’elle a accoustumé, parquoy ne pouvez avoir 
que par force ce que demandez; et, si vous regar¬ 
dez comme mon visage est accoustré, en oubliant 
la mémoire du bien que vous avez veu en moy, 
n’aurez point d’envie d’approcher de plus prés; 
et, s’il y a en vous encores quelques reliques de 
l’amour, il est impossible que la pitié ne vaincque 
vostre fureur. Et à ceste pitié et honnesteté que 
j’ay tant expérimentée en vous je fais ma plaincte 

et demande grâce, à fin que, selon vostre conseil, 
vous me laissiez vivre en paix et honesteté, ce que 
j’ay délibéré faire ; et, si l’amour que vous m’avez 
portée est convertie du tout en haine, et que plus 
par vengeance que par affection vous me vueillez 
faire la plus malheureuse femme du monde, je 
vous asseure qu’il n’en sera pas ainsi, et me con¬ 
traindrez, contre ma deliberation, de déclarer 
vostre meschanceté et appétit desordonné à celle 
qui croit tant de bien de vous; et en ceste co- 
gnoissance pensez que vostre vie ne seroit pas 
en seureté. » Amadour, rompant son propos, iuy 
dist : S’il me fault mourir, je seray quitte de 
mon tourment incontinent ; mais la difformité de 

vostre visage (que je pense estre faicte de vostre 
volonté) ne m’empeschera de faire la mienne, car 
ciuand je ne pourrois avoir de vous que les oz, si 
les voudrois-je tenir auprès de moy. » 

Et quand Florinde veit que les prières, raisons 
ne larmes ne luy servoient en rien, et qu’en telle 
cruauté poursuivoit son meschant désir, qu’elle 
avoit tousjours évité par force d’y résister, s’aida 
du secours qu’elle craignoit autant que perdre sa 
vie, et d’une voix triste et piteuse appella sa mere 
le plus hault qu’il luy fut possible, laquelle, 
oyant sa fille l’appeller d’une telle voix, eut mer¬ 
veilleusement grand peur de ce qui estoit véritable, 
et courut le pTustost qu’il luy fut possible en la 
garderobe. Amadour, qui n’estoit pas si prest à 
mourir qu’il disoit, laissa sa prinse de si bonne 
heure que la dame, ouvrant son cabinet, le trouva 

à la porte, et Florinde assez loing de liiy. La 
Comtesse luy demanda : « Amadour, a-il ? 
dictes m’en la vérité. » Et, comme celuy qui ja¬ 
mais n’estoit despourveu d’invention, avec un vi¬ 
sage pasle et transi, luy disl : « Helas! madame, de 
quelle condition est devenue ma dame Florinde? 
Je ne fuz jamais sîestonnéque je suis, car (comme 
je vous ay dict) je pensois avoir part en sa bonne 
grâce ; mais je cognois bien que je n’y ay plus 
rien. Il me semble, ma dame, que du temps qu’elle 
estoit nourrie avec vous elle n’estoit moins sage 
ne vertueuse qu’elle est, mais elle ne faisoit point 
de conscience de parler et regarder chacun ; et 
maintenant je l’ay voulu regarder, mais elle ne l’a 
voulu souffrir ; et, quand j’ay veu ceste conte¬ 
nance, pensant que ce fust un songe ou une res- 
verie, luy ay demandé la main pour la luy baiser 
à ia façon du pais, ce qu’elle m’a du tout refusé. 
Il est vray, ma dame, que j’ay tort, dont je vous 
demande pardon : c’est que je luy ay prins la main 
quasi par force et la luy ay baisée, ne luy deman¬ 
dant autre contentement ; mais elle (comme je 
<fui a délibéré ma mort, vous a appellée 
ainsi que vous avez ouy. Je ne sçaurois dire pour- 
quoy, sinon qu’elle eut peur que j’eusse autre vo¬ 
lonté que je n’ay. Toutesfois, ma dame, en quel¬ 
que sorte que ce soit, j’advouë le tort estre mien : 
car, combien qu’elle deust aimer tous voz bons 
serviteurs, la fortune veult que moy seul, et le 
plus affectionné, sois mis hors de sa bonne grâce. 
Si est-ce que je demeureray tousjours tel envers 

VOUS et elle comme je suis venu, vous suppliant 
me vouloir tenir en vostre bonne grâce, puis que, 
sans mon démérité, j’ay perdu la sienne. » La 
Comtesse, qui en partie le croioit et en partie en 
doutoit, s’en alla à sa fille, et luy demanda : 
ce Pourquoy m’avez vous appellée si hault ? » Flo- 
rinde respondit qu’elle avoit eu peur, et, combien 
que la Comtesse Pinterrogast de plusieurs choses 
par le menu, si est-ce que jamais ne luy feit autre 
response : car, voyant qu’elle estoit eschappée des 
mains de son ennemy, le tenoit assez puni de luy 
avoir rompu son entreprise. 

Apres que la Comtesse eut long temps parlé à 
Amadour, le laissa encores devant elle parler à 
Florinde, pour veoir quelle contenance il tien- 
droit, à laquelle il ne tint pas grand propos, sinon 
qu’il la mercia de ce qu’elle n’avoit confessé vérité 
à sa mere, et la pria que au moins, puis qu’il estoit 
hors de son cueur, qu’un autre ne tint point sa 
place. Elle luy respondit, quant au premier pro¬ 
pos : « Si j’eusse eu autre moyen de me defendre 
de vous que par la voix, elle ne l’eust point oye, 
ny par moy jamais n’aurez pis si vous ne m’y con¬ 
traignez, comme vous avez faîct, et n’ayez pas 
peur que j’en sceusse aimer d’autre : car, puis 
que je n’ay trouvé au cueur que j’estimois le 
plus vertueux du monde le bien que je desirois, 
je ne croiray jamais qu’il soit en nul homme. Et 
ce malheur sera cause que je seray pour jamais en 
liberté des passions que l’amour peult donner. » 
En ce disant, print congé de luy. La mere, qui re- 

gardoit sa contenance, n’y sceut rien juger, et 
depuis ce temps là cognent tresbien que sa fille 
n’avoit plus d’affection à Amadour, et pensa pour 
certain qu’elle fust desraisonnable et qu’elle hayst 
toutes les choses qu’elle aimoit. Et de ceste heure 
là luy mena la guerre si estrange qu’elle fut sept 
ans sans parler à elle, si elle ne s’y courroussoit, 
et tout à la requeste d’Amadour. 

Durant ce temps là, Florinde tourna la crainte 
qu’elle avoit d’estre avec son mary en volonté de 
n’en bouger pour fuir les rigueurs que luy te- 
noit sa mere ; mais, voyant que rien ne luy ser- 
voit, délibéra de tromper Amadour, et, laissant 
par un jour ou deux son visage estrange, luy 
conseilla de tenir propos d’amitié à une femme 
qu’elle disoit avoir parlé de leur amour. Ceste 
dame demeuroit avec la Royne d’Espaigne et avoit 
nom Lorette, bien aise d’avoir gaigné un tel ser¬ 
viteur, et feit tant de mines que le bruit en cou¬ 
rut par tout; et mesmes la Comtesse d’Arande, 
estant à la court, s’en apperceut : parquoy depuis 
ne tourmentoit tant Florinde qu’elle avoit accous- 
tumé. Florinde ouyt un jour dire que le capitaine, 
mary de Lorette, estoit entré en telle jalousie 
qu’il avoit délibéré, en quelque sorte que ce fust, 
de tuer Amadour. Florinde, qui, nonobstant son 
dissimulé visage, ne pouvoir vouloir mal à Ama¬ 
dour, l’en advertit incontinent. Mais luy, qui faci¬ 
lement fut retourné à ses brisées premières, luy 
respondit que s’il luy plaisoit l’entretenir trois 
heures tous les jours, que jamais ne parleroit à 

Lorette, ce qu’elle ne voulut accorder. « Donc- 
ques, luy dist Amadour, puis que ne me voulez 
faire vivre, pourquoy me voulez vous garder de 
mourir, sinon que vous esperez plus me tour¬ 
menter en vivant que mille mors ne sçauroient 
faire ? Mais combien que la mort me fuyt, si la 
chercheray-je tant que la trouveray, car en ce jour 
là seulement j’auray repos. » 

Durant qu’ils estoient en ces termes, vindrent 
nouvelles que le Roy de Grenade commençoit 
une tresgrande guerre contre le Roy d’Espaigne, 
tellement que le Roy y envoya le Prince son 
fils, et avec luy le Connestable de Castille et le 
Duc d’Albe, deux vieils et sages seigneurs. Le 
Duc de Cardonne et le Comte d’Arande ne vou¬ 
lurent pas demeurer, et supplièrent au Roy de 
leur donner quelque charge, ce qu’il feit selon 
leurs maisons, et leur bailla pour les conduire 
Amadour, lequel, durant la guerre, feit des actes 
si estranges qu’ils sembloient autant pleins de 
desespoir que de hardiesse. Et, pour venir à l’in¬ 
tention de mon compte, vous diray que sa trop 
grande hardiesse fut esprouvée à sa mort : car, 
ayant les Maures faict demonstrance de donner la 
bataille, voyans l’armée des Chrestiens, feirent 
semblant de fuir, à la chasse desquels se meirent 
les Espaignols ; mais le vieil Connestable et le 
Duc d’Albe, se doutans de leur finesse, relîndrent 
contre sa volonté le Prince d’Espaigne qu’il ne 
passast la riviere, ce que feirent (nonobstant les 
delîenses) le Comte d’Arande et le Duc de Car- 

donne. Et, quand les Maures veirent qu’ils n’es- 
toient suyvis que de peu de gens, se retournèrent, 
et d’un coup de cimeterre abbatirent tout mort 
le Duc de Cardonne, et fut le Comte d’Arande 
si fort blessé qu’on le laissa pour mort en la 
place. Amadour arriva sur ceste defîaicte, tant en¬ 
ragé et furieux qu’il rompit toute la presse et feit 
prendre les deux corps desdicts Duc et Comte, 
et les feit porter au camp du Prince, lequel en 
eut autant de regret que de ses propres freres. 
Mais, en visitant leurs playes, se trouva le Comte 
d’Arande encores vivant, lequel fut envoyé en 
une lictiere en sa maison, où il fut long temps 
malade. De l’autre costé, arriva à Cardonne le 
corps du jeune Duc. Amadour, ayant faict son 
effect de retirer ces deux corps, pensa si peu de 
luy qu’il se trouva environné d’un grand nombre 
de Maures; et luy, qui ne vouloit non plus estre 
prins qu’il avoit peu prendre s’amie, ne faulser sa 
foy envers Dieu qu’il avoit envers elle, sçachant 
que s’il estoit mené au Roy de Grenade, ou il 
mourroit cruellement, ou renonceroit la Chres- 
tienté, délibéra ne donner la gloire de sa mort 
ny sa prinse à ses ennemis, et, en baisant la croix 
de son espée (rendant corps et ame à Dieu), s’en 
donna un tel coup qu’il ne fut besoing y retour¬ 
ner pour le second. Ainsi mourut le pauvre Ama¬ 
dour, autant regretté que ses vertus le meritoient. 
Les nouvelles en coururent par toutes les Es- 
paignes, tant que Florinde, qui estoit à Barse- 
lonne, où son mary'avoit autresfois ordonné estre 

enterré, après qu’elle eut faict ses obsèques ho¬ 
norablement, sans en parler à mere ny à belle 
mere, s’en alla religieuse au monastère de Jésus, 
prenant pour mary et amy celuy qui Tavoit déli¬ 
vrée d’une amour si vehemente que celle d’Ama- 
dour,et de l’ennuy si grand que de lacompaignie 
d’un tel mary. Ainsi tourna toutes ses affections à 
aimer Dieu si perfaictement qu’aprés avoir vescu 
longuement religieuse, luy rendit son ame en telle 
joye que l’espouse a d’aller veoir son espoux. 

« Je sçay bien, mes dames, que ceste longue 
histoire pourra estre à aucuns fascheuse ; mais, si 
j’eusse voulu satisfaire à celuy qui me l’a comptée, 
elle eust esté trop plus que longue. Vous sup¬ 
pliant, mes dames, en prenant l’exemple de la 
vertu de Florinde, diminuer un peu de sa cruauté, 
et ne croire point tant de bien aux hommes qu’il 
ne faille par la congnoissance du contraire leur 
donner cruelle mort, et à vous une triste vie. » 

Et, après que Parlamente eut eu bonne et 
longue audience, elle dist à Hircan : « Vous 
semble-il pas que ceste femme ait esté pressée jus- 
ques au bout et qu’elle ait vertueusement résisté ? 
— Non, dist Hircan, car une femme ne peult faire 
moindre résistance que de crier, et, si elle eust esté 
en lieu où l’on ne l’eust peu ouyr, je ne sçay qu’elle 
eust faict. Et, si Amadour eust esté plus amoureux 
c[ue craintif, il n’eust pas laissé pour si peu son 
entreprise. Et pour cest exemple je ne me depar- 
tiray pas de la forte opinion que j’ay que oncques 

homme qui aimast parfaîctement, ou qui fustaimé 
d’une dame, ne faillit d’en avoir bonne yssue, s’il 
a faict la poursuitte comme il appartient. Mais en- 
cores fault-il que je loue Amadour de ce qu’il 
feit une partie de son devoir, — Quel devoir (dist 
Oisille) distesvous? Appeliez vous faire son devoir 
à un serviteur qui veult avoir par force sa mais- 
tresse, à laquelle il doit toute reverence et obéis-- 
sance ? » Saffredent print la parolle et dist : « Ma 
dame, quand noz maistresses tiennent leur rang 
en chambres ou en salles, assises à leur aise comme 
noz juges, nous sommes à genoulx devant elles, et, 
quand nous les menons dancer en crainte et ser¬ 
vons si diligemment que nous prévenons leur de¬ 
mande^ nous semblons estre tant craintifs de les 
offenser et tant desirans de les servir que ceulx 
qui nous voyent ont pitié de nous, et bien souvent 
nous estiment plus sots que bestes, transportez 
d’entendement ou transîz, et donnent la gloire à 
noz dames, desquelles les contenances sont tant 
audacieuses et les paroi les tant honnestes qu’elles 
se font craindre, aimer et estimer de ceulx qui ne 
voyent que le dehors. Mais, quand nous sommes à 
part, où l’amour seul est juge de noz contenances, 
nous sçavons tresbien qu’elles sont femmes, et 

nous hommes, et à l’heure le nom de maistresse 

■■ 

est converty en amye, et le nom de serviteur en 
amy. C’est de là où le proverbe est dict : 

De bien servir et loyal estre, 

De serviteur on devient maistre. 

Elles ont l’honneur autant que les hommes en 
peuvent donner et oster, et, voyans ce que nous 
endurons patiemment, c’est raison que nostre souf¬ 
france soit recompensée quand l’honneur n’est 
point blessé. — Vous ne parlez pas du vray hon¬ 
neur, dist Longarine, qui est le contentement de 
ce monde, car, quand tout le monde me diroit 
femme de bien (et je sçaurois seule le contraire), 
leur louange augmenteroit ma honte et me ren- 
droit en moymesmes plus confuse ; et aussi, quand 
ils me blasmeroient et (je sentisse mon innocence), 
le blasme tourneroiten contentement, car nul n’est 
content que de soy-mesmes. — Or,quoy que vous 
ayez tout dict, dist Guebron, il me semble qu’A- 
madour est un autant honneste et vertueux che¬ 
valier qu’il en soit point ; et, veu que les noms sont 
supposez, je pense le congnoistre. Mais puisque 
Parlamente ne l’a voulu nommer, aussi ne feray-je j 
et contentez vous que si c’est celuy que je pense, 
son cueur ne sentit jamais nulle peur ny ne fut 
jamais vuide d’amour ny de hardiesse. » Oisilie 
leucdist : « Il me semble que ceste journée s’est 
passée si joyeusement que, si nous continuons 
ainsi les autres, nous accoursirons le temps à force 
d’honnestes propos. Voyez où est le soleil et oyez 
la cloche de l’abbaye qui long temps a nous apelle 
à vespres, dont je ne vous ay point adverty, car la 
dévotion d’ouyr la fin de ce compte estoit plus 
grande que celle d’ouyr vespres. » 

Et en ce disant se levèrent tous, et, arrivans à 
l’abbaye, trouvèrent les religieux qui les avoient 

attendues plus d’une grosse heure. Vespres oyes, 
allèrent soupper, qui ne fut tout le soir sans parler 
des comptes qu’ils avoient ouyz, et sans chercher 
par tous les endroits de leur mémoire pour veoir 
s’ils pourroient faire la journée ensuyvante aussi 
plaisante que la première. Et, après avoir joué de 
mil jeux dedans le pré, s’en allèrent coucher, don- 
nans fin tresjoyeuse et contentement à leur pre¬ 
mière journée. 


FIN DE LA PREMIERE JOURNEE 

E lendemain se levèrent en grand désir 
de retourner au lieu où le jour prece¬ 
dent avoient eu tant de plaisir : car 
chacun avoit son compte si prest qu’il 
leur tardoit qu’il ne fiist mis en lumière. Après 
qu’ils eurent ouy la leçon de ma dame Oisille et 
la messe, où chacun recommanda son esprit k 
Dieu, à fin qu’il leur donnast parolîe et grâce de 
continuer l’assemblée, s’en allèrent disner, ramen- 
tevans les uns aux autres plusieurs histoires pas¬ 
sées. Et apres disner, qu’ils se furent reposez en 
leurs chambres, s’en retournèrent à l’heure ordon¬ 
née dedans le pré, où il sembloit que le temps et 
le jour favorisassent leur entreprinse. S’estans 
tous assis sur le siégé naturel de l’herbe verde, 
Parlamente dist : « Puis que j’ay donné au soir 
fin à la dixiesme, c’est à moy à esîire celle qui 
doibt continuer celles du jourd’huy; et pource 
que ma dame Oisille fut la première des femmes 

qui hier parla, comme la plus sage et ancienne, 
je donne ma voix aujourd’huy à la plus jeune ; je 
ne dis pas à la plus folle, estant asseurée que, si 
nous la suyvons toutes, ne ferons pas attendre 
vespres si longuement que nous fismes hier. Par- 
quoy, Nomerfîde, vous tiendrez au jourd’huy les 
rangs de bien dire^ mais, je vous prie, ne nous 
faictes point commencer nostre journée par larmes. 
— Il ne m’en falloit point prier, dict Nomerfide, 
car je m’y estois desja toute résolue, me souve¬ 
nant d’un compte qui me fut faict l’année passée 
par une bourgeoise de Tours, natifve d’Amboise, 
Cfui m’afferma avoir esté présente aux prédications 
du cordelier dont je vous veulx parler. 

Propos facdieux d'un cordeUcr en scs sermons. 



RÉS la ville de Bleré en Touraine, y 
a un village nommé Sainct Martin le 
Beau, où fut appelle un cordeîier du 
couvent de Tours pour prescher les 
advents et le caresme ensuyvant. Ce cordeîier, 
plus enlangagé que docte, n’ayant quelquesfois 
dequoy payer pour achever son heure, s’amusoit 
à faire des comptes qui satisfaisoient aucunement 
a ses bonnes gens de village. Un jour de jeudy 
absolut, preschant de l’aigneau pascal, quand ce 
vint à parier de le manger de nuicl, et qu’il veit 
à sa prédication de belles jeunes dames d’Am- 
boise qui estoient là freschement aornées pour y 
faire leurs pasques et y séjourner quelques jours 
après, il se voulut mettre sur le beau bout, et de¬ 
manda à toute l’assistance des femmes si elles ne 
sçavoient que c’estoit de manger de la chair creuë 
de nuict, «Je le vous veux apprendre, mes dames, 
ce dist il. » Les jeunes hommes d’Amboise là pre- 

sens, qui ne faisoient que d’y arriver avec leurs 
femmes, sœurs et niepc€s,et qui ne congnoissoient 
rhumeur du pelerin, commencèrent à s’en scan¬ 
daliser. Mais, apres qu’ils l’eurent escouté davan¬ 
tage, ils convertirent le scandale en risée, mesme- 
ment quand il dist que pour manger l’aigneau il 
falloit avoir les reins ceincts, des pieds en ses sou¬ 
liers et une main à son baston. Le cordelier, les 
voyant rire et se doublant pourquoy, se reprint 
incontinent. « Et bien bien, dict il, des souliers 
en ses pieds et un baston en sa main : blanc cha¬ 
peau et chapeau blanc, est-ce pas tout un ? » Si 
ce fut lors à rire, je croy que vous n’en doublez 
point. Les dames mesmes ne s’en peurent garder, 
ausquelles il s’attacha d’autres propos récréatifs; 
et, se sentant prés de son heure, ne voulant pas 
cjue ces dames s’en allassent mal contentes de luy, 
il leur dist : « Or çà, mes belles dames, mais que 
vous soyez tantost à cacqueter parmy les comme- 
res, vous demanderez : « Mais qui est ce maistre 
« frere qui parle si hardiment? C’est quelque bon 
« compaignon. « Je vousdiray,mes dames, je vous 
diray : « Ne vous en estonnez pas, non, si je parle 
« si hardiment, car je suis d’Anjou, à vostre corn¬ 
et mandement. » Et en disant ces mots mist fin à 
sa prédication, par laquelle il laissa ses auditeurs 
plus prompts à rire de ses sots propos qu’à pleu¬ 
rer en la mémoire de la Passion de Nostre Sei¬ 
gneur, dont la commémoration se faisoit en ces 
jours là. Ses autres sermons, durant les festes, fu¬ 
rent quasi de pareille efficace ; et, comme vous 

sçavez que tels freres n’oublient pas à se faire ques¬ 
ter pour avoir leurs œufs de Pasques, enquoy 
faisant on leur donne non seulement des œufs, 
mais plusieurs autres choses, comme de linge, de 
lafilace,des andouilles, desjambons,des eschinées 
et autres menues chosettes, quand ce vint le mardy 
d’après Pasques, en faisant ses recommandations, 
dont telles gens ne sont point chiches, il dist : 
« Mesdames, je suis tenu à vous rendre grâces de 
la libéralité dont vous avez usé envers nostre 
pauvre couvent; mais si fault il que je vous die 
que vous n’avez pas considéré les nécessitez que 
nous avons, car la plus part de ce que nous avez 
donné, ce sont andouilles, et nous n’en avons 
point de faulte, Dieu mercy : nostre couvent en 
est tout farcy. Qu’en fepns nous donc de tant? 
Sçavez vous quoy, mes dames ? Je suis d’advis que 
vous mesliez voz jambons parmy noz andouilles : 
vous ferez belle aumosne. » Puis, en continuant 
son sermon, il feit venir le scandale à propos, et 
en discourant assez brusquement par dessus, avec 
quelques exemples, il se meit en grande admira¬ 
tion, disant: « Eh dea,messieurs et mesdames de 
Sainct Martin, jem’estonne fort de vous, qui vous 
scandalisez pour moins que rien et sans propos, 
et tenez voz comptes de moy par tout en disant : 
« C’est un grand cas ; mais qui Peust cuidé que 
« le beau pere,eust engrossy la fille de son hos- 
« tesse? » Vrayement, dist il, vo^Ià bien dequoy 
s’esbahir qu’un moyneait engrossy une fille! Mais 
venez çà, belles dames, ne devriez vous pas bien 

VOUS estonner davantage si la fille avoit engrossy 
le moyne ? » 

« Voyià, mes dames, les belles viandes dequoy 
ce gentil pasteur nourrissoit le troupeau de Dieu. 
Encores estoit il si effronté que, après son péché, il 
en tenoit ses comptes en pleine chaire, où ne se 
doit tenir propos qui ne soit totalement à l’érudi¬ 
tion de son prochain et à l’honneur de Dieu pre¬ 
mièrement. — Vrayement, dist Saffredent, voilii un 
maistre moyne. J’aymerois quasi autant frere Anji- 
baut, sur le dos duquel on mettoit tous les propos 
facétieux qui se peurent rencontrer en bonne 
compaignie. — Si ne trouvai-je point de risée 
en telles dérisions, dist Oisille, principalement en 
tel endroict. —Vous ne dictes pas, ma dame, dist 
Nomerfide, qu’en ce temps là, encores qu’il n’y 
ait pas fort long temps, les bonnes gens de village, 
voire îapluspart de ceux des bonnes villes, qui se 
pensent bien plus habilles que les autres, avoient 
tels prédicateurs en plus grande reverence que 
ceux qui les preschoient purement et simplement 
le sainct Evangile. — En quelque sorte que ce fust, 
dist lors Hircan, si n’avoit il pas tort de demander 
des jambons pour des andouilles, car il y a plus 
à manger. Voire, et quelque devotieuse créature 
l’eust entendu pour amphibologie {comme je croi- 
rois bien que luy mesme l’entendit), luy ny ses 
compaignons ne s’en feussent point mal trouvez, 
non plus que la jeune garse qui en eut plein son 
sac. — Mais voyez vous quel effronté c’estoit,dist 

Oisiliejqui renversoit le sens du texte à son plai¬ 
sir, pensant avoir affaire à bestes comme luy, et 
en ce faisant chercher impudemment à suborner 
les pauvres femmelettes, à fin de leur apprendre à 
manger de la chair creuë de nuict! —Voire mais, 
vous ne dictes pas, dist Simontault, qu’il voyoit 
devant luy ces jeunes tripières d’Araboise, dans 
le baquet desquelles il eust volontiers lavé son... 
(nommeray-je? non, mais vous m’entendez bien), 
et leur en faire gouster, non pas roty, ains tout 
groullant et frétillant, pour leur donner plus de 
plaisir.—Tout beau, tout beau, seigneur Simon¬ 
tault! dist Parlamente; vous vous oubliez. Avez 
vous mis en reserve vostre accoustumée modestie 
pour ne vous en plus servir qu’au besoing?—Non, 
ma dame, non, dist il ; mais le moyne peu honneste 
m’a ainsi faict esgarer. Parquoy, à fin que nous 
rentrions en noz premières erres, je prie Nomer- 
fide, qui est cause de mon esgarement, donner sa 
voix à quelqu’un qui face oublier à la compaignie 
nostre commune faulte. — Puis que me faictes 
participer à vostre coulpe, dist Nomerfide, je m’a- 
dresseray à tel qui reparera nostre imperfection 
présente. Ce sera Dagoucin, qui est si sage que 
pour mourir ne voudroit dire une follie. » Dagou¬ 
cin la remercia de la bonne estime qu’elle avoit de 
son bon sens, et commença à dire : « L’histoire que 
j’ay délibéré vous racompter est pour vous faire 
veoir comment amour aveuglist les plus grands et 
honnestes cueurs, et comme une meschanceté est 
difficile à vaincre par quelque bénéfice que ce soit. » 

L’incontinence d’un Duc et son impudence pour parvenir 
à son intention^ avec la juste punition de son mauvai 
vouloir. 


Epuis quelque temps en çà, en la ville 
de Florence y avoit un Duc lequel 
avoit espousé ma dame Marguerite, 
fille bastarde de l’Empereur Charles 
le quint; et, pour ce qu’elle estoit encores si 
jeune qu’il ne luy estoit licite de coucher avec 
elle, attendant son aage plus meur, la traicta fort 
doucement : car, pour l’espargner, fut amoureux 
de quelques autres dames de la ville que la nuict 
il alloit veoir, tandis que sa femme dormoit. Entre 
autres, il le fut d’une fort belle, sage et honneste 
dame, laquelle estoit sœur d’un gentil-homme 
que le Duc aimoit comme luy mesme, et auquel 
il donnoit tant d’autorité en sa maison que sa pa- 
rolle estoit obeye et crainte comme celle du Duc, 
et n’y avoit secret en son cueur qu’il ne luy de- 
clarast, en sorte qu’on le pouvoit nommer le se¬ 
cond luy mesme. 

Et voyant le Duc sa sœur estre tant femme de 
bien qu’il n’avoit moyen de luy déclarer l’amour 

qu’il luy portoit, après avoir cherché toutes oc¬ 
casions à luy possibles, vint à ce gentil-homme 
qu’il aimoit tant, et luy dist : « S’il y avoit chose 
en ce monde, mon amy, que je ne voulusse faire 
pour vous, je craindrois vous déclarer ma fanta- 
sie, et encores plus vous prier m’y estre aidant; 
mais je vous porte tant d’amour que, si j’avois 
femme, mere ou fille qui peust servir à saulver 
vostre vie, je les y employerois plustost que de 
vous laisser mourir en tourment ; et j’estime que 
l’amour que vous me portez est reciprocque à la 
mienne, et que si moy, qui suis vostre maistre, 
vous porte telle affection, que pour le moins ne 
me la sçauriez porter moindre. Parquoy je vous 
declareray un secret dont le taire me met en tel 
estât que vous voyez, duquel je n’espere aman- 
dement que par la mort ou par le service qu’en 
cest endroit me pouvez faire. » 

Le gentil-homme, oyant les raisons de son 
maistre et voyant son visage non feint tout bai¬ 
gné de larmes, en eut si grande compassion qu’il 
luy dist: « Monsieur, je suis vostre créature; tout 
le bien et l’honneur que j’ay vient de vous ; vous 
pouvez parler à moy comme à vostre amy, estant 
seur que ce qui sera en ma puissance est en voz 
mains. » A l’heure le Duc commença a luy déclarer 
l’amour qu’il portoit à sa sœur, qui estoit si 
grande et si forte que, si par son moyen n’en 
avoit la jouyssance, ii ne voioit pas qu’il peust 
vivre longuement : car il sçavoît bien qu’envers 
elle prières ne presens ne servoient de rien. Par- 

quoy le pria que, s’il aimoit sa vie autant que luy 
la sienne, il trouvast moyen de recevoir le bien 
que sans luy il n’esperoit jamais avoir. Le frere, 
qui aimoit sa sœur et l’honneur de sa maison plus 
que le plaisir du Duc, luy voulut faire quelque 
remonstrance, le suppliant en tous autres en- 
droicts l’employer, hors mis en une chose si 
cruelle à luy que de pourchasser le deshonneur 
de son sang, et que son cueur et son honneur ne 
se pouvoient accommoder à luy faire ce service. 
Le Duc, enflambé d’un courroux importable, meit 
le doigt entre ses dens, se mordant l’ongle, et luy 
respondit par une grande fureur : «Or bien, puis 
que je ne trouve en vous nulle amitié, je sçay que 
j’ay affaire. » Le gentil-homme, cognoissant la 
cruauté de son maistre, eut crainte, et luy dist : 
« Monsieur, puis qu’il vous plaist, je parleray à 
elle et vous diray la responce. j > Le Duc luy res¬ 
pondit en se départant de luy : « Si vous aimez 
ma vie, aussi feray-je la vostre. n 
Le gentil-homme entendit bien que ceste pa- 
rolle vouloit dire, et fut un jour ou deux sans veoir 
le Duc, pensant à ce qu’il avoit à faire : d’un 
costé, luy venoitau devant l’obligation qu’il deb- 
voit à son maistre, les biens et honneurs qu’il 
avoit receuz de luy; de l’autre costé, l’honneur 
de sa maison, l’honnesteté et chasteté de sa sœur, 
qu’il sçavoit bien que jamais ne se consentiroit à 
telle meschanceté si par tromperie elle n’estoit 
prînse, ou par force, chose qu’il trouvoit fort es- 
trange, veu que luy et les siens en seroient dif- 

famez. Parquoy print conclusion, sur ce different, 
qu’il aimoit mieulx mourir que de faire un si 
meschant tour 'a sa sœur, l’une des plus femmes 
de bien qui fust en toute l’Italie ; mais que plus- 
tost devoit délivrer sa patrie de tel tyran que 
par force vouloir mettre une telle tache en sa 
maison : car il se tenoit asseuré que sans faire 
mourir le Duc la vie de luy et des siens n’estolt 
pas asseurée. Parquoy, sans en parler à sa sœur, 
délibéra de sauver sa vie et venger sa honte par 
un mesme moyen ; et au bout de deux jours s’en 
vint au pue, et luy dist comme il avoit tant bien 
praticqué sa sœur, non sans grande peine, qu’à la 
fin elle s’estoit consentie à sa volonté, pourveu 
qu’il luy pleust tenir la chose si secrette que nu! 
que son frere n’en eust cognoissance. 

Le Duc, qui desiroit ceste nouvelle, le creut 
facilement, et, en embrassant le messager, luy 
promist tout ce qu’il luy sçauroit demander, le 
priant de bien tost executer son entreprise, et 
prindrent le jour ensemble. Si le Duc fut aise, il 
ne le fault point demander ; et quand il veit ap¬ 
procher la nuict tant desirée où il esperoit avoir 
la victoire de celle qu’il avoit estimée invincible, 
se retira de bonne heure avec ce gentil-homme 
tout seul, et n’oublia pas de s’accoustrer de coiffe 
et de chemise perfumée, le mieux qu’il luy fut 
possible. Et, quand chacun fut retiré, s’en alla 
avec le gentil-homme au logis de sa dame, où il 
y arriva en une chambre fort bien en ordre. Le 
gentil-homme le despouilla de sa robbe de nuict 

et le meit dedans le Uct, luy disant : « Monsieur, je 
vous vois quérir celle qui n^entrera pas en ceste 
chambre sans rougir; mais j’espere que avant le 
matin elle sera asseurée de vous. » Il laissa le 
Duc et s’en alla en sa chambre, où il ne trouva 
qu’un seul homme de ses gens, auquel il dist : 
« Aurois-tu bien le cueurde me suyvre en un lieu 
où je me veux venger du plus grand ennemy que 
j’aye en ce monde » L’autre, ignorant qu’il vou- 
loit faire, luy dist: « Ouy, Monsieur, et fust-ce 
contre le Duc mesme. » A l’heure le gentil-homme 
le mena si soudain qu’il n’eut loisir de prendre 
autres armes qu’un poignard qu’il avoit. Et quand 
le Duc l’ouyt revenir, pensant qu’il luy amenast 
celle qu’il aimoit tant, ouvrit un rideau et ses yeux 
pour regarder et recevoir le bien qu’il avoit tant 
attendu ; mais, au lieu de veoir celle dont il espe- 
roit la conservation de sa vie, va veoir la précipi¬ 
tation de sa mort, qui estoit une espée toute nuë 
que le gentil-homme avoit tirée, de laquelle il 
frappa le Duc, qui estoit tout en chemise, lequel, 
desnué d’armes et non de cueur, se meit en son 
séant dedans le lict, et print le gentil-homme à 
travers le corps en luy disant : « Est-ce cy la pro¬ 
messe que vous me tenez? » Et, voyant qu’il n’a- 
voit autres armes que les dents et les ongles, 
mordit le gentil-homme au poulce, et à force de 
bras se deffendit tant que tous deux tombèrent en 
la ruelle du lict. Le gentil-homme, qui n’estoit 
trop asseuré, appella son serviteur, lequel, trou¬ 
vant le Duc et son maistre si liez ensemble- qu’il 

ne sçavoit lequel choisir, les tira tous deux par les 
pieds au milieu de la place, et avec son poignard 
s’essaya à coupper la gorge du Duc, lequel se dé¬ 
fendit jusques à ce que la perte de son sang le 
rendit si foible qu’il n’en pouvoit plus. Alors le 
gentil-homme et son serviteur le mirent dedans 
son lict, où à coups de poignard le parachevè¬ 
rent de tuer; puis, tirant le rideau, s’en allèrent 
et enfermèrent le corps mort en sa chambre. 

Et quand il se veit victorieux de son ennemy, 
par la mort duquel il pensoit mettre en liberté la 
chose publicque, se pensa que son oeuvre seroit 
imparfaict s’il n’en faisoit autant à cinq ou six de 
ceux qui estoient des plus prochains du Duc. Et, 
pour en venir à chef, dist à son serviteur qu’il les 
allast quérir l’un après l’autre pour en faire 
comme il avoit faict du Duc ; mais le serviteur, 
qui n’estoit hardy ny fort, dist: a II me semble, 
Monsieur, que vous en avez assez faict pour ceste 
heure, et que vous feriez mieux à penser de saul- 
ver vostre vie que de la vouloir oster à autres : 
car, si nous demeurions autant à deffaire chacun 
d’eux que nous avons faict à deffaire le Duc, le 
jour descouvriroit plustost nostre entreprinse que 
ne l’aurions mise à fin, encoresque nous trouvis- 
sions noz ennemis sans defence. » Le gentil¬ 
homme, la mauvaise conscience duquel le rendoit 
craintif, creut son serviteur, et, le menant seul 
avec luy, s’en alla à un Evesque qui avoit charge 
de faire ouvrir les portes de la ville et commander 
aux postes. Ce gentil-homme luy dist : « J’ay eu 

ce soir des nouvelles que un mien frere est à Tar- 
ticle de la mort; je viens de demander congé au 
Duc, lequel le m’a donné. Parquoy je vous prie 
commander aux postes me bailler deux bons che¬ 
vaux, et au portier de la ville d’ouvrir les portes.» 
L’Evesque, qui n’estimoit moins sa priere que le 
commandement du Duc son maistre, lui bailla 
incontinant un bulletin, par la vertu duquel la- 
porte luy fut ouverte et les chevaux baillez ainsi 
qu’il demanda ; et, en lieu d’aller veoir son frere, 
s’en alla à Venise, où il se feist guérir des mor¬ 
sures que le Duc luy avoit faictes, puis s’en alla 
en Turquie. 

Le matin, les serviteurs du Duc, qui le voyoient 
si tard demeurer à revenir, soupçonnèrent bien 
qu’il estoit allé veoir quelque dame ; mais, voyant 
C(u’il demeuroit tant, commencèrent à le chercher 
par tous costez. La pauvre Duchesse, qui com- 
mençoit fort à l’aymer, sçachant que l’on ne le 
trouvoit point, fut en grande peine. Mais, quand 
le gentil-homme qu’il aimoit tant ne fut veu non 
plus que luy, on alla h sa maison le chercher, et, 
trouvans du sang à la porte de sa chambre, entrè¬ 
rent dedans; mais il n’y eut homme qui en sceut 
dire nouvelles, et, suivans les traces du sang, vin- 
drent les pauvres serviteurs du Duc à la porte de 
la chambre où il estoit, qu’ils trouvèrent fermée. 
Mais bien tost eurent rompu l’huis, et, voyans la 
place toute plaine de sang, tirèrent le rideau du 
lict et trouvèrent le pauvre corps endormy en ce 
lict du dormir sans fin. Vous pouvez penser quel 

clueil menèrent ces pauvres serviteurs, qui portè¬ 
rent le corps en son palais, où arriva TEvesque, 
qui leur compta comme le gentil-homme estoit 
party la nuict en diligence, soubs couleur d^aller 
veoir son frere. Parquoy fut cogneu clairement 
que c^estoit luy qui avoit faict le meurtre, et fut 
ainsi prouvé que jamais sa pauvre sœur n’en avoit 
ouy parler, laquelle, combien qu’elle fust estonnce 
du cas advenu, si est-ce qu’elle en aima dadvan- 
tage son frere, lequel i’avoit délivrée d’un si cruel 
prince, ennemy de sa chasteté, et n’ayant point 
craint de hazarder sa propre vie. Et continua de 
plus en plus sa vie honneste en ses vertuz, telle 
que, combien qu’elle fust pauvre, pour ce que 
leur maison fut confisquée, si trouvèrent sa sœur 
et elle des mariz aussi honnestes hommes et riches 
qu’il y en eust en Italie, et ont depuis vescu en 
bonne et grande réputation. 

« Voyl'a, mes dames, qui vous doit bien faire 
craindre ce petit dieu qui prend son plaisir à tour¬ 
menter autant les princes que les pauvres, et les 
forts que les foibles, et qui les rend aveugles jus- 
ques là d’oublier Dieu et leur conscience, et à la 
fin leur propre vie ; et doivent bien craindre, les 
princes et ceux qui sont en auctorité, de faire des¬ 
plaisir à moindres qu’eux : car il n’y a nul qui ne 
puisse nuire quand Dieu se veult venger du pé¬ 
cheur, ne si grand qui sceust mal faire à celuy qui 
est en sa garde. » 

Geste histoire fut bien escoutée de toute la corn- 

paignie, mais elle y engendra diverses opinions : 
car les uns soustenoient que le gentil-homme 
avoit faict son devoir de sauver sa vie et l’honneur 
de sa sœur, ensemble d’avoir delivre sa patrie d’un 
tel tyran; les autres disoient que non, mais que 
c’estoit une trop grande ingratitude de mettre à 
mort celuy qui iuy avoit faict tant de bien et 
d’honneur. Les dames disoient qu’il estoit bon 
frere et vertueux citoyen ; les hommes, au con¬ 
traire, qu’il estoit traistre et mauvais serviteur. Et 
faisoit fort bon ouyr alléguer les raisons des deux 
costez. Mais les dames, selon leur coustume, par- 
loient autant par passion que par raison, disans 
que le Duc estoit digne de mort, et que bien heu¬ 
reux estoit celuy qui avoit faict le coup. Parquoy, 
voyant Dagoucin le grand débat qu’il avoit esmeu, 
dist : « Pour Dieu, mes dames, ne prenez point 
de querelle d’une chose desja passée! mais gardez 
que voz beautez ne facent point faire de plus 
cruels meurtres que celuy que j’ay compté. » Par- 
lamente dist : « La belle dame sans mercy nous 
a aprins à dire que si gratieuse maladie ne mect 
gueres de gens à mort. — Pleust à Dieu, dist 
Dagoucin, ma dame, que toutes celles qui sont en 
ceste compaignie sceussent combien ceste opinion 
est faulse! Je croy qu’elles ne voudroient point 
avoir le nom d’estre sans mercy, ne ressembler à 
ceste incrédule qui laissa mourir un bon serviteur 
par faulte d’une gratieuse response. — Vous 
voudriez donc, dist Parlamente, pour sauver la 
vie d’un qui dîct nous aimer, que nous missions 

nostre honneur et conscience en danger ? — Ce 
n’est pas ce que je vous dy, dist Dagoucin, car 
celuy qui aime parfaictement craindroit plus blesser 
l’honneur de sa dame qu’elle mesme. Parquoy il 
me semble bien qu’une response honneste et gra- 
tieuse, telle que parfaicte et honneste amitié re¬ 
quiert, n’y pourroit qu’accroistre l’honneur et 
amander la conscience, car il n’est pas vray servi¬ 
teur qui cherche le contraire. — Toutesfois, dist 
Emarsuitte, c’est tousjours la fin de voz raisons, 
qui commencent par honneur et finent par le con¬ 
traire; et, si tous ceux qui sont icy en veullent 
dire la vérité, je les en croy à leur serment. » Hir- 
can jura, quant à luy, qu’il n’avoit jamais aimé 
femme, hors mis la sienne, a qui il ne desirast 
faire ofîencer Dieu bien lourdement. Et autant en 
dist Simontault, et adjousta qu’il avoit souvent 
souhaitté toutes les femmes meschantes, hors mis 
la sienne. Guebron luy dist : « Vrayement, vous 
méritez que la vostre soit telle que vous desirez 
les autres ; mais, quant h moy, je puis bien jurer 
que j’ay tant aimé une femme que j’eusse mieux 
aimé mourir que pour moy elle eust faict chose 
dont je l’eusse moins estimée : car mon amour 
estoit tant fondé en ses vertuz que, pour quelque 
bien que j’en eusse sceu avoir, je n’y eusse voulu 
veoir une tache. » Saffredent se print à rire en 
luy disant : « Je pensois, Guebron, que l’amour 
de vostre femme et le bon sens que vous avez vous 
eussent mis hors d’estre amoureux ; mais je voy 
bien que non, car vous usez encore des termes 

dont nous avons accoustumé de tromper les plus 
fines et d^estre escoutez des plus sages ; car qui 
est celle qui nous fermera ses aureilles quand nous 
commencerons à Thonneur et à la vertu ? Mais, si 
nous leur monstrions nostre cueur tel qu’iî est, il 
y en a beaucoup de bien venuz entre les dames 
de qui elles ne tiendroient compte. Nous couvrons 
nostre diable du plus bel ange que nous pouvons 
trouver, et soubs ceste couverture, avant que 
d^estre cogneuz, recevons beaucoup de bonnes 
cheres; et peult estre tirons les cueurs des dames 
si avant que, pensans aller droit à la vertu, quand 
elles cognoissent le vice, elles n’ont le moyen ny 
le loisir de retirer leurs pieds. — Vrayement, 
dist Guebron, je vous pensois autre que vous ne 
dictes, et que la vertu vous feust plus plaisante 
que le plaisir. — Commentdist Saffredent, est 
il plus grande vertu que d’aimer comme Dieu l’a 
commandé ? Il me semble que c’est beaucoup 
mieux fait d’aimer une femme comme femme que 
d’en idolâtrer comme plusieurs autres ; et quant 
à moy, je tiens ceste opinion ferme qu’il vault 
mieux en user que d’en abuser. » Les dames fu¬ 
rent toutes du costé de Guebron, et contraignirent 
Saiïredent de se taire, lequel dist ; c< Il m’est 
bien aisé de n’en plus parler, car j’en ay esté si 
mal traicté que je n’y veux plus retourner. — 
Vostre malice, ce luy dist Longarine, est cause 
de vostre mauvais traictement ; car qui est l’hon- 
neste femme qui vous voudroit pour serviteur 
apres les propos que nous avez tenuz ? — Celles 

qui ne m’ont point trouvé fascheux^distSaffredent, 
ne changeroient pas leur honnesteîé à la vostre. 
Mais n’en parlons plus, à fin que ma colere ne 
face desplaisir ny à moy ny à autre. Regardons h 
qui Dagoucin donnera sa voix. » Lequel dist : 
« Je la donne à Parlamente, car je pense qu’elle 
doit sçavoir plus que nul autre que c’est que d’hon- 
neste etparfaicte amitié. — Puis que jesuis choisie, 
dist Parlamente, pour dire une histoire, je vous 
en diray une advenue à une dame qui a esté tous- 
jours bien fort de mes amies, et de laquelle la pen¬ 
sée ne me fut jamais celée. » 

Un capitaine de galeres, sonies om6rc de dévotion, devint 
amoureux d'une damoiseile, et ce qui en advint. 


N la maison de Madame la Regente, 
mere du Roy François, y avoit une 
dame fort devote, mariée à un gentil¬ 
homme de pareille volonté; et, com¬ 
bien que son mary fust vieil, et elle belle et jeune, 
si est-ce qu’elle le servoit et aimoit comme le 
plus beau jeune homme du monde ; et, pour luy 

ester toute occasion d’ennuy, se meit à vivre 
comme une femme de l’aage dont il estoit, fuyant 
toutes compaignies, accoustremens, dances et 
jeux que les jeunes femmes ont accoustumé d’ay- 
mer, mettant tout son plaisir et récréation au 
service de Dieu. Parquoy le mary meist en elle 
une si grande amour et seureté qu’elle gouver- 
noit sa maison et luy comme elle vouloit. Et ad¬ 
vint un jour que le gentil-homme luy dist que dés 
sa jeunesse il avoit eu désir de faire le voyage de 
Jérusalem, luy demandant ce qu’il luy en sem- 
bloit.. Elle, qui ne demandoit qu’à luy complaire, 
luy dist : « Mon amy, puis que Dieu nous a privés 
d’enfans et donné assez de biens, je vouldrois que 
nous en missions une partie à faire ce sainct 
voyage : car, là ny ailleurs où vous alliez, je ne 
suis pas délibérée de vous laisser ne abandonner 
jamais. » Le bon homme en fut si aise qu’il sem- 
bloit desja estre sur le mont de Calvaire. 

En ceste deliberation, vint à la court un gentil¬ 
homme qui souvent avoit esté à la guerre sur les 
Turcs, et pourchassoit envers le Roy de France 
une entreprinse sur une de leurs villes, dont il 
pouvoit venir grand profit à la Chrestienté. Ce 
vieux gentil-homme luy demanda de son voyage, 
et, après qu’il eut entendu ce qu’il estoit délibéré 
de faire, luy demanda si, après ce voyage, il en 
voudroit faire un autre en Jérusalem, où sa femme 
et luy avoient grand désir d’aller. Ce capitaine fut 
fort aise d’ouïr ce bon désir, et luy promit de luy 
mener et de tenir cest affaire secret. 11 luy tarda 

bien qu’il ne trouvast sa bonne femme pour luy 
compter ce qu’il avoit faict, laquelle n’avoit gueres 
moins d’envie que le voyage se parachevast que 
son mary; et pour ceste occasion parloit souvent 
au capitaine, lequel, regardant plus à elle qu’à sa 
parolle, en fut si amoureux que souvent, en luy 
parlant des voyages qu’il avoit faicts sur la mer, 
mettoit l’embarquement de Marseille avec l’Ar- 
chipelle, et en voulant parler d’un navire parloit 
d’un cheval, comme celuy qui estoit ravy et hors 
de son sens. Mais il la trouvoit telle qu’il ne luy 
en osoit parler ny faire semblant, et sa dissimu¬ 
lation luy engendra un tel feu dedans le cueurque 
souvent il tomboit malade, dont ladicte damoi- 
selle estoit aussi soigneuse comme de la croix et 
guide de son chemin, et l’envoyoit si souvent 
visiter que, congnoissant qu’elle avoit soing de 
luy, le guerissoit sans nulle autre medecine. Mais 
plusieurs personnes, voyans ce capitaine, qui avoit 
eu le bruit d’estre plus hardy et gentil compai- 
gnon que bon chrestien, s’esmerveillerent comme 
ceste dame l’acostoit si fort, et, voyans qu’il 
avoit changé de toutes conditions et qu’il fre- 
quentoit les Eglises, les sermons et confessions, 
se doublèrent c[ue c’estoit pour avoir la bonne 
grâce de la dame, et ne se peurent tenir de luy en 
dire quelques paroi les. Ce capitaine, craignant 
que, si la dame en entendoit quelque chose, cela 
la separast de sa presence, dist à son mary et à elle 
comme il estoit prest d’estre despesché du Roy et 
de s’en aller, et qu’il avoit plusieurs choses à luy 

dire ; mais, à fin que son affaire fust tenu plus 
secret, il ne vouloit plus parler à luy ne à sa 
femme devant les gens, mais les pria de Tenvoyer 
quérir quand iîz seroient retirez tous deux. Le 
gentil-homme trouva son opinion bonne, et ne 
failloit tous les soirs de se coucher de bonne heure 
et faire deshabiller sa femme. 

Et, quand tous les gens estoient retirez, en- 
voyoient quérir le capitaine et devisoient du 
voyage de Jérusalem, où souvent le bon homme 
en grande dévotion s’endormoit. Le capitaine, 
voyant ce gentil-homme vieil et endormy dedans 
un Uct, et luy dans une chaise auprès celle qu’il 
trouvoit la plus belle et la plus honneste du 
monde, avoit le cueur si serré entre crainte et 
désir de parler que souvent il perdoit la parolle; 
mais, à fin qu’elle ne s’en apperceust, se mettoit 
à parler des saincts lieux de Jérusalem, où estoient 
les signes de la grande amour que Jesus-Christ 
nous a portée; et, en parlant de ceste amour, cou- 
vroit la sienne, regardant ceste dame avecques 
larmes et souspirs, dont elle ne s’apperceut jamais ; 
mais, voyant sa devote contenance, l’estimoit si 
sainct homme qu’elle le pria de luy dire quelle 
vie il avoit menée, et comme il estoit venu à ceste 
amour de Dieu. Il luy déclara qu’il estoit un pau¬ 
vre gentil-homme qui, pour parvenir à richesse et 
honneur, avoit oublié sa conscience et espousé 
une femme trop proche son alliée, pource qu’elle 
estoit riche, combien qu’elle fust laide et vieille 
et qu’il ne l’aimast point; et, après avoir tiré tout 

son argent, s’en estoît allé sur la mer chercher sies 
adventures, et avait tant faict par son labeur qu’il 
estoit venu en estât honorable. Mais, depuis qu’ils 
avoient eu congnoissance ensemble, elle estoit 
cause, par ses sainctes parolles et bons exemples, 
de luy avoir faict changer sa vie, et que du tout 
il se deliberoit, s’il pouvoit retourner de son en- 
treprinse, de mener son mary et elle en Jérusa¬ 
lem, pour satisfaire en partie à ses grands pechez, 
où il avoit mis fin, sinon qu’encores n’avoit satis- 
faict à sa femme, à laquelle il esperoit bien tost 
se reconcilier. Tous ces propos pleurent à ceste 
dame, et sur tout se resjouït d’avoir tiré un tel 
homme à l’amour et crainte de Dieu. Et jusques 
à ce qu’ils partirent de la court, continuèrent tous 
les soirs ces longs parlemens, sans que jamais il 
luy osast déclarer son intention, et luyfeit présent 
de quelque crucifix de Nostre Dame de Pitié, la 
priant qu’en le voyant elle eust tousjours mémoire 
de luy. 

L’heure de son partement venue, et qu’il eut 
prins congé de son mary, lequel s’endormoit, ü 
vint dire à Dieu à sa dame, à laquelle il veit les 
larmes aux yeux, pour l’honneste amitié qu’elle 
luy portoit, qui luy rendoit la passion si impor¬ 
table que, pour ne l’oser déclarer, tomba quasi 
esvanouy, luy disant à Dieu en une sueur si 
grande que non ses yeulx seulement, mais tout 
son corps, jectoient larmes. Et ainsi, sans parler, 
se départirent, dont la dame demeura fort es- 
tonnée, car elle n’avoit jamais veu un tel signe de 

regret. Toutesfois point ne changea son bon pro¬ 
pos envers luy, et Taconipaigna de prières et 
oraisons. Au bout d’un mois, ainsi que la dame 
retournoit en son logis, trouva un gentil-homme 
qui luy présenta une lettre de par le capitaine, la 
priant qu’elle la voulust veoir h part, et luy dist 
comme il l’avoit veu embarquer, bien délibéré de 
faire chose aggreable au Roy et h l’augmentation 
de la foy, et que, de luy, îl s’en retournoit à Mar¬ 
seille pour donner ordre aux affaires dudict capi¬ 
taine. La dame se retira à une fenestre h part et 
ouvrit sa lettre de deux fueilles de papier eserîte 
de tous costez, en laquelle y avoit l’epistre qui 
s’ensuit : 

Mon long celer, ma taciturnité, 

Apporté m’a telle nécessité 

Que je ne puis trouver nul reconfort, 

Fors de parler ou de souffrir la mort. 

Ce parler là, auquel j’ay défendu 

De se monstrer à toy, a attendu 

De me veoir seul et de mon secours lotng, 

Et lors m’a dîct qu’il estoit de besoing 
De le laisser aller s’esvertuer, 

De se monstrer, ou bien de me tuer. 

Et a plus faict, car il s’est venu mettre 
Au beau milieu de cesle mienne lettre, 

Et dict que, puis que mon œîl ne peult veoir 
Celle qui tient ma vie en son pouvoir, 

Dont le regard sans plus me contentoit 
(l^and son parler mon oreille escerutoit, 

Que maintenant par force il saillira 

Devant tes yeiilx, où poinct ne faillira 
De te monstrer mes plaine tes et ilouleurs, 
Dont le celer est cause que je meurs. 

Je l’ay voulu de ce papier oster, 

Craignant que point ne voulusse escouler 
Ce sot parler qui se monstre en absence, 
Qui trop craintif estoit en sa presence, 
Disant : Mieux vault en me taisant mourir 
Que de vouloir ma vie secourir 
Pour ennuier celle que j’aime tant, 

Car de mourir pour son bien suis contant. 
D’autre costé, ma mort pourroit porter 
Occasion de trop desconfortei 
Celle pour qui seulement j’ay envie 
De conserver ma santé et ma vie. 

Ne t’ay-je pas, ô ma dame! promis 
Que, mon voiage à fin heureuse mis. 

Tu me verrois devers toy retourner, 

Pour ton mari avec toy emmener 
Au lieu où tant as de dévotion, 

Pour prier Dieu sur le mont de Sion? 

Si je me meurs, nul ne t’y mènera; 

Trop de regret ma mort te donnera, 
Voianl à rien tourner nostre entreprinse, 
Qu’avecques tant d’alfection as prinse. 

Je vivray donq’, et lors t’y meneray, 

El en bref temps à toy retourneray. 

La mort pour moy est bonne, à mon advis, 
Mais seulement pour toy seule je vis. 

Pour vivre donc, il me fault alléger 
Mon pauvre cueur, et du faix soulager, 
Qrii est à kiy et à moy importable, 

De le monstrer mon amour véritable. 

Qui est si grande, et si bonne, et si forte, 

Qu*il n’y en eut oncques de telle sorte. 

Que diras-tu? O parler trop hardi ! | 

Que diras-tu? Je te laisse aller, di. 

Pourras-tu bien luy donner cognoissance . :( 

De mon amour? Lasl tu n’as la puissance ’ 

D’en monstrer la miliesmc part (sic). 

Diras-tu point au moins que son regard j 

A retiré mon cueur de telle force 

Que mon corps n’est plus qu’une morte escorce. 

Si par le sien je n’ay vie et vigueur? 

Las! mon parler foible et plain de langueur, 

Tu n’as pouvoir de bien au vray luy peindre | 

Comment son œil peuit un bon cueur contraindre. 

^ 11 

Encores moins à louer sa parolle 

Ta puissance est pauvre, debile et molle. i 

Si tu poüvois au moins luy dire un mot 
Que bien souvent (comme muet et sot) 

Sa bonne grâce et vertu me rendoit, 

Et à mon œil qui tant la regardoit 
Faisoit jetterpar grand amour les larmes, 

Et à ma bouche aussi changer ses termes! 

Voire et en lieu de dire que l’aimois, | 

Je luy parlois des signes et des mois i 

Et de l’estoille Arctique et Antarctique. 

O mon parler ! tu n’as pas la praiicque 
De luy compter en quel estonnement 
Me mettoit lors mon amoureux tourment, 

De dire aussi mes maux et mes douleurs. i 

Il n’y a pas tant de valeurs (sic) 

De déclarer ma grande et forte amour. 

Tu ne sçaurois me faire un si bon tour. 

A tout le moins, si tu ne peux le tout 
Luy racompter, prend toy à quelque bout, 

Et di ainsi : Crainte de te desplaire 

M’a fait long temps malgré mon vouloir taire 
Ma grande amour, qui devant ion mérité 
El devant Dieu et Ciel doit cstre dicte, 

Car la vertu en est le fondement. 

Qui me rend doux mon trop cruel tourment, 
Veu que l’on doibt un tel trésor ouvrir 
Devant chacun et son cueur descouvrir. 

Car qui pourroit un tel amant reprendre 
D’avoir osé vouloir entreprendre (sic) 
D’acquérir dame en qui la vertu toute, 

Voire et l’honneur, faict son séjour sans doute? 
Mais au contraire on doit bien fort hlasmer 
Celuy qui voit un tel bien sans l’aimer. 

Or ray-je veu et l’aime d’un tel cueur 
Qu’ainour sans plus en a esté vainqueur. 

Las! ce n’est point amour léger ou feinct 
Sur fondement de beauté, fol, et pelnct : 
Encores moins cest amour qui me lie 
Regarde en rien la vilaine follic. 

Point n’ott fondé en vilaine espérance 
D’avoir de toy aucune jouissance, 

Car rien n’y a au fonds de mon désir 
Qui contre toy souhaitte aucun plaisir. 
J’aymerois mieux mourir en ce voyage 
Que te sçavoir moins vertueuse ou sage, 

Ne que pour moy fust moindre la vertu 
Dont ton corps est et ton cueur revestu. 

Aimer te veux comme la plus parfaicie 
Qui oneques fut. Parquoy rien ne souhaitte 
Qui puisse osier ceste perfection, 
l.a cause et fin de mon affection ; 

Et plus de moy tu es sage estimée, 

Et plus encor parfaictement aimée. 

Je ne suis pas celuy qui se consollc 

En son amour et en satlame folle. 

Mon amour est tressage et raisonnable. 

Car je l’ay mis en clame tant aimable 
Qu’il n’y a Dieu ny ange en paradis 
Qu’en te voyant ne dist ce que je dis. 

Et si de toy je ne puis estre aimé, 

Il me suffisl au moins d’estve estimé 
Le serviteur plus parfaict qui fut oneques, 

Ce que croiras, j’en suis tresseur, adoneques 
Que la longueur du temps te fera veoir 
Que de t’aimer je fais loyal devoir; 

Et si de toy je n’en reçois autant, 

A tout le moins de t’aimer suis contant, 

En t’asseurant que rien ne te demande, 

Fors seulement que je te recommande 
Le cueur et corps bruslant pour ton service 
Dessus l’autel d’amour pour sacrifice. 

Croy hardiment que, si je reviens vif, 

Tu reverras un serviteur naïf; 

Et, si je meurs, ton serviteur mourra, 

Que jamais dame un tel ne trouverra. 

Ainsi de toy s’en va emporter Fonde 
Le plus parfaict serviteur de ce monde. 

La mer peult bien ce mien corps emporter, 
Mais non le cueur, que nul ne peult oster 
D’avecques toy, où il faict sa demeure. 

Sans plus vouloir à moy tenir une heure. 

Si je pouvois avoir par juste eschange 
Un peu du tien pur et clair comme un ange, 
Je ne craindrois d’emporter la victoire, 

Dont ton seul cueur en gaigneroit la gloire. 
Or vienne donc ce qu’il en adviendra : 

J’en ay jette le dé, là se tiendra 
Ma volonté sans aucun changement; 

Et, pour mieux peindre au tien entendement 
Ma loyauté, ma ferme seureté, 

Ce diamant, pierre de fermeté, 

En ton doigt blanc je te supplie prendre. 

Par qui pourras trop plus qu'heureux me rendre. 
Ce diamant suis celuy qui m’envoye 
Entreprenant ceste doubteuse voye, 

Pour mériter, par ses œuvres et faicls, 

D’estre du rang des vertueux parfaicts. 

Afin qu'un jour il puisse avoir sa place 
Au désiré lieu de ta bonne grâce. 

La dame leut Pepistre tout du long, et de tant 
plus s’esmerveilloit de TafTection du capitaine, et 
moins en avoit de soupçon; et, en regardant la 
table du diamant grand’ et belle, dont l’anneau 
estoit esmaillé de noir, fut en grande peine de ce 
qu’elle avoit à faire. Et, après avoir resvé toute la 
nuict sur ces propos, fut tresaise de n’avoir occa¬ 
sion de luy rescrire et faire responce par faultede 
messager, pensant en elle mesme qu’avec les peines 
qu’il portoit pour le service de son maistre, il 
n’avoit besoing d’estre fasché de la mauvaise res- 
ponse qu’elle deliberoit de luy faire, laquelle elle 
remit à son retour. Mais elle se trouva fort em- 
peschée du diamant, car elle n’avoit point accous- 
tumé de se parer aux dépens d’autres que de son 
mary ; parquoy elle, qui estoit de bon entende¬ 
ment, pensa de faire profiter cest anneau à la 
conscience de ce capitaine. Elle depescha inconti¬ 
nent un sien serviteur, qu’elle envoya à la desolée 
femme de ce capitaine, en feignant que ce fust 

une religieuse de Tarascon, et luy escrivit une 
telle lettre : 

« Ma dame, monsieur vostre mary est passé par 
cy un peu avant son embarquement, et, après 
s’estre confessé et receu son Créateur comme bon 
chrestien, m’a déclaré un faict qu’il a sur sa con¬ 
science : c’est le regret de ne vous avoir tant ai¬ 
mée comme il devoit, et me pria et conjura à son 
partement de vous envoyer ceste lettre avec ce 
diamant, lequel i! vous prie garder pour l’amour 
de luy, vous asseurant que, si Dieu le faict re¬ 
tourner en santé, jamais femme ne fut mieux 
traictée d’homme que vous serez de luy, et ceste 
pierre de fermeté vous en fera foy pour luy. Je 
vous prie l’avoir pour recommandé en voz bon¬ 
nes prières, car aux miennes il aura part toute 
ma vie. » 

Ceste lettre, parfaicte et signée au nom d’une 
religieuse, fut envoyée par la dame à la femme du 
capitaine; et, quand la bonne vieille vit la lettre 
et l’anneau, il ne fauit demander combien elle 
pleura de joye et de regret d’estre aimée et es¬ 
timée de son mary, de la veuë duquel elle se 
voyoit estre privée; et, en baisant l’anneau plus 
de mil fois, l’arrousoit de ses larmes, bénissant 
Dieu, qui, sur la fin de ses jours, luy avoit re¬ 
donné l’amitié de son mary, laquelle elle avoit 
tenue pour perdue par long temps, en remerciant 
aussi la religieuse qui estoit cause de tant de bien, 
à laquelle feit la meilleure response qu’elle peut, 
que le messager en bonne diligence reporta à sa 

maistresse, qui ne la leut ny n’entendit ce que 
luy dist son serviteur sans rire bien fort^ et se 
contenta d’estre defîaicte de son diamant par un 
si profitable moyen que de réunir le mary et la 
femme en bonne amitié, et luy sembla par cela 
avoir gaigné un royaume. 

Un peu après vindrent nouvelles de la deffaicte 
et mort du pauvre capitaine, et comme il avoit 
esté habandonné de ceux qui le dévoient secourir, 
et son enfreprinse revelée par les Rhodiens, qui 
plus la dévoient tenir secrette, en telle sorte que 
luy et tous ceux qui descendirent en terre, qui 
estoient en nombre de quatrevingts, entre les¬ 
quels estoit un gentil-homme nommé Jean et un 
Turc tenu sur les fons par ladicte dame, lesquels 
deux elle avoit donnez au capitaine pour faire le 
voyage avec luy, dont l’un mourut avec luy, et 
le Turc, avec quinze coups de fléchés qu’il receut, 
se saulva à nager jusques dans les vaisseaux 
françois; et par luy seul fut entendue la vérité 
de tout cest aflaire, car un gentil-homme que le 
pauvre capitaine avoit prins pour amy .et com- 
paignon, et avoit avancé envers le Roy et les 
plus grands de France, si tost qu’il vit mettre 
pied à terre audict capitaine, retira bien avant en 
la mer ses vaisseaux. Et le capitaine, voyant son 
entreprinse descouverte et plus de quatre mil 
Turcs, s’y voulut retirer comme il devoit. Mais 
le gentil-homme en qui il avoit eu si grande 
fiance, voyant que par sa mort la charge luy de- 
meureroit toute de ceste grande armée et le pro- 

fit, mit en avant à tous les gentils-hommes qu’il 
ne falloit pas bazarder les vaisseaux du Roy, ne 
tant de gens de bien qui estoient dedans, pour 
saulver cent personnes seulement : de sorte que 
ceux qui n’avoient pas trop de hardiesse furent 
de son opinion. Et, voyant le capitaine que plus 
il les appelloit et plus ils s’eslongnoient de son 
secours, se retourna devers les Turcs, estant au 
sablon jusques aux genoux, où il feit tant de faicts 
d’armes et de vaillance qu’il sembloit que luy 
seul deust deffaire tous ses ennemis, dont son 
traistre compaignon avoit plus de peur que de 
désir de sa victoire. A la fin, quelques armes qu’il 
sceust faire, receut tant de coups de fléchés de 
ceux qui ne poiivoient approcher de luy que de 
la portée de leurs arcs qu’il commança à perdre 
son sang. Et lors les Turcs, voyans la foiblesse 
de ces vrais chresliens, les vindrent charger à 
grands coups de cimeterre, lesquels, tant que 
Dieu leur donna la force et vie, se defîendirent 
jusques au bout. Le capitaine appella ce gentil¬ 
homme, nommé Jean, que sa dame luy avoit 
donné, et le Turc aussi, et, en mettant la poiiicte 
de son espée en terre, tombant à genoux, baisa 
et embrassa la croix, disant : « Seigneur, prens 
l'ame en tes mains de celuy qui n’a espargné sa 
vie pour exalter ton nom. » Le gentil-homme 
nommé Jean, voyant qu’avec ses parolles la vie 
luy defailloit, embrassa luy et la croix de l’espée 
qu’il tenoit pour le cuider secourir; mais un Turc 
par derrière luy cotippa les deux cuisses, et en 

criant bien hault: Allons, capitaine, allons en 
paradis veoir celuy pour qui nous mourons », fut 
compaignon à la mort comme il avoit esté à la 
vie du pauvre capitaine. Le Turc, voyant qu’il ne 
pOLivoit servir à l’un ny à l’autre, estant frappé de 
quinze fléchés, se retira vers les navires, et, en 
demandant y estre receu, combien qu’il fust seul 
eschapéde quatre-vingts, fut refusé par le traistre 
compaignon. Mais luy, qui sçavoit fort bien na¬ 
ger, se jetta dedans la mer, et feist tant qu’il fut 
receu dans un petit vaisseau, et au bout de quel¬ 
que temps guary de ses playes. Et par ce pauvre 
estranger fut la vérité cogneuë entièrement à 
l’honneur du capitaine et à la honte de son com¬ 
paignon, duquel le Roy et tous les gens de bien 
qui en ouyjrent parler jugèrent la meschanceté si 
grande envers Dieu et les hommes qu’il n’y avoit 
mort dont il ne fust digne; mais, à sa venue, 
donna tant de choses faulces à entendre, avec force 
presens, que non seulement se sauva de punition, 
mais eut la charge de celuy qu’il n’estoit digne 
de servir de varlet. 

Qiiand ceste piteuse nouvelle vint à la court, 
Madame la Regente, qui l’estimoit fort, le regretta 
merveilleusement ; aussi feit le Roy et tous les 
gens de bien qui le cognoissoient. Et celle que 
plus il aimoil, oyant une si piteuse et chreslienne 
mort, changea la dureté du propos qu’elle avoit 
délibéré de luy tenir en larmes et lamentations ; à 
quoy son mary luy tint compagnie, se voyans 
frustrez de l’espoir de leur voyage. Je ne veux 

oublier qu’une damoiselle qui estoità cestedame, 
laquelle aimoit ce gentil-homme, nommé Jean, 
plus que soy-mesmes, le propre jour que les deux 
gentils-hommes furent tuez, vint dire à sa mais- 
tresse qu’elle avoit veu en songe celuy qu’elle 
aimoit tant, vestu de blanc, lequel Itiy estoit venu 
dire à Dieu, et qu’il s’en alioit en paradis avec son 
capitaine; mais, quand elle sceut que son songe 
estoit véritable, elle feit un tel dueil que sa mais- 
tresse avoit assez affaire à la consoler. Au bout 
de quelque temps, la court alla en Normandie, 
d’où estoit le gentil-homme, la femme duquel 
ne faillit à venir faire la reverence à Madame la 
Regente, et pour y estre présentée s’adressa à la 
dame que son mary avoit tant aimée ; et, en atten¬ 
dant l’heure propre en une eglise, commença à 
regretter et louer son mary, et entre autres choses 
luy dist ; « Helas ! ma dame, mon malheur est le 
plus grand qui advint oncques à femme, car, à 
l'heure qu’il m’aimoit plus qu’il n’avoit jamais 
faict, Dieu me l’a esté, » Et, en ce disant, monstra 
l’anneau qu’elle avoit au doigt, comme l’enseigne 
de la parfaicte amitié, qui ne fut sans grandes lar¬ 
mes, dont la dame, quelque regret qu’elle en 
eust, avoit tant d’envie de rire, veu que de sa 
tromperie estoit sorty un tel bien, qu’elle ne la 
peut présenter à Madame la Regente, mais la 
bailla à un autre, et se retira en une chapelle, où 
elle passa l’envie qu’elle avoit de rire. 

« Il me semble, mes dames, que celles à qui on 

présente de telles choses devroient desirer à en 
faire œuvres qui vinssent à si bonne fin qu’il feit 
à ceste bonne dame, car elles trouveroientque les 
biens faicts sont les joyes des biens faisans. Et ne 
fault point accuser ceste dame de tromperie, mais 
estimer de son bon sens, qui convertit en bien 
ce qui de soy ne valoîtrien. — Voulez-vous dire, 
ce dist Nomerlîde, qu’un beau diamant de deux 
cens escuz ne vault rien ? Je vous asseure que, s’il 
fust tombé entre mes mains, sa femme ny ses pa- 
rens n’en eussent jamais rien veu. Il n’est rien 
mieux à soy que ce qui est donné. Le gentil¬ 
homme estoit mort, personne n’en sçavoit rien ; 
elle se fust bien passée de faire tant pleurer ceste 
pauvre vieille. — Et en bonne foy, dist Hircan, 
vous avez raison, car il y a des femmes qui, pour 
se monstrer plus excellentes que les autres, font 
des œuvres apparentes contre leur naturel, car 
nous sçavons bien tous qu’il n’est rien si avari- 
deux que la femme. Toutesfois leur gloire passe 
souvent leur avarice, qui force leurs cueurs à faire 
ce qu’elles ne veulent, et croy que celle qui laissa 
aussi le diamant n’estoit pas digne de le porter. 
— Holà ! holà ! dist Oisiile, je me doute bien qui 
elle est; parquoy, je vous prie, ne la condamnez 
point sans veoir. — Ma dame, dist Hircan, je ne 
la condamne point ; mais, si le gentil-homme 
estoit autant vertueux que vous dictes, elle estoit 
honorée d’avoir un tel serviteur et de porter son 
anneau ; mais peult estre qu’un moins digne d’estre 
aimé la tenoit si bien par le doigt que l’anneau 

n’y pouvoit entrer, — Vrayement, ce dist Emar- 
suitte, elle le pouvoit bien garder, puis que per¬ 
sonne n’en sçavoit rien. — Comment! ce dist 
Guebron, toutes ces choses à ceux qui aiment sont- 
elles licites, mais qu’on n’en sçache rien? — Par 
ma foy, dist Saffredent, je ne vis onques meffaîct 
puny, sinon la sottie, car il n’y a meurtrier, larron 
ny adultéré, mais qu’il soit aussi fin que mauvais, 
qui soit jamais reprins par justice ne blasmé entre 
les hommes; mais souvent la malice est si grande 
qu’elie les aveugle, de sorte qu’ilz deviennent 
sotz, et (comme j’ay dict) seulement les sotz sont 
punis, et non les vicieux. — Vous en direz ce 
qu’il vous plaira, ce dist Oisille, Dieu peult juger 
le cueur de ceste dame; mais, cjuant à moy, je 
trouve le faict treshonorable et vertueux. Parquoy, 
pour n’en debatre plus, je vous prie, Parlamente, 
donner vostre voix à quelque un. — Je la donne 
tresvolontiers, ce dist-elle, à Simontault, car, après 
ces deux tristes nouvelles, il ne faudra à nous en 
dire une qui ne nous fera point plorer. — Je vous 
remercie, dist Simontault, car, en me donnant 
vostre voix, il ne s’en fault gueres que me nommez 
plaisant, qui est un nom que je trouve trop fâ¬ 
cheux, et, pour m’en venger, je vous monstreray 
qu’il y a des femmes qui font bien semblant d’es- 
tre chastes envers quelques uns ou pour quelque 
temps; mais la fin les monstre telles c;[u’elles sont, 
comme vous les troverez par une histoire tresve- 
ritable. » 

Subtilité d’un amoureux qui, soubs la faveur du vray 
amy, cueilia d\inc dame Milannoise le fruict de scs 
labeurs passez. 



N la Duché de Milan, du temps que le 
grand maistre de Chaulmont en estoit 
gouverneur, y avoît un gentil-homme 
nommé le seigneur de Bonnivet, qui 
depuis, par ses mérités, fut admirai de France, 
estant à Milan fort aimé du grand maistre et de 
tout le monde pour les vertuz qui estoient en luy, 
se trouvoit volontiers aux festins où toutes les 
dames s’assembloient, desquelles il estoit mieux 
voulu que ne fut onques François, tant pour sa 
beauté, bonne grâce et parolle, que pour le bruit 
que chacun luy donnoit d’estre l’un des plus 
adroits et hardy aux armes qui fust de son temps. 
Un jour, allant en masque à un carneval, mena 
dancer l’une des plus braves et belles dames qui 
fust en la ville, et, quand les haulxbois faisoient 
pause, ne faüloit à luy tenir les propos d’amour, 
qu’il sçavoit mieux dire que nul autre ; mais elle, 
qui ne luy devoit rien de luy respondre, luy vou¬ 
lut soudain mettre la paille au devant et l’arrester 

en l’asseurant qu’elle n’aimoit et n’aimeroit jamais 
autre que son mary, et qu’il ne s’y attendist en 
nulle maniéré. Pour ceste response ne se sentit Je 
gentil-homme refusé, et la pourchassa vifvement 
jusques à la micaresme. Pour toute resolution, il 
la trouva ferme en propos de n’aimer ne luy ne 
autre , ce qu’il ne peut croire, veu la mauvaise 
grâce que son mary avoit et la grande beauté 
d’elle. Il se délibéra, puis qu’elle usoit de dissi¬ 
mulation, d’user aussi de tromperie, et dés l’heure 
laissa la poursuitte qu’il luy faisoit, et s’enquist si 
bien de sa vie qu’il trouva qu’elle aimoit un gentil¬ 
homme italien bien sage et honneste. 

Ledict seigneur de Bonnîvet accointa peu à peu 
ce gentil-homme par telle douceur et finesse qu’il 
ne s’apperceut de l’occasion, mais l’aima si par- 
faictement qu’aprés sa dame, c’estoit la personne 
du inonde qu’il aimoit le plus. Le seigneur de 
Bonnivet, pour luy arracher son secret du cueur, 
feignit luy dire le sien, et qu’il aimoit une dam,e 
où jamais n’avoit pensé, le priant le tenir secret, 
et qu’ils n’eussent tous deux qu’un cueur et une 
pensée. Le pauvre gentil-homme, pour luy mons- 
trer l’amour réciproque, luy va déclarer tout du 
long celle qu’il portoît à la dame dont Bonnivet 
se vouloit venger, et une fois le jour s’assem- 
bloient en quelcjue lieu pour rendre compte des 
bonnes fortunes advenues le long de la journée, 
ce que l’un faisoit en mensonge et l’autre en 
vérité. Et confessa le gentil-homme avoir aimé 
trois ans ceste dame sans en avoir rien eu sinon 

bonnes parolles et asseurance d’estre aimé. Ledict 
Bonnivet luy conseilla tous les moyens qu’il luy 
fut possible pour parvenir à son intention, dont 
il se trouva si bien qu’en peu de jours elle luy 
accorda tout ce qu’il demandoit. II ne resloit que 
de trouver le moyen, ce que bien tost par le con¬ 
seil du seigneur de Bonnivet fut trouvé ; et un 
jour, avant souper, luy dist le gentil-homme : 
« Monsieur, je suis plus tenu à vous qu’à tous les 
hommes du monde, car par vostre bon conseil 
j’espere avoir ceste nuict ce que partant d’années 
j’ay désiré. — Je te prie, dist Bonnivet, dy moy 
la sorte de ton entreprise, pour veoir s’il y a trom¬ 
perie ou hazard, pour t’y secourir et servir de bon 
amy. » 

Le gentil-homme luy va racompter comme 
elle avoit moyen de faire laisser la grand’porte 
de la maison ouverte, soubs couleur de quelque 
maladie qu’avoit un de ses freres, pour laquelle à 
toute heure falloir envoyer à la ville quérir ses 
nécessitez, et qu’il pourroit entrer seurement 
dedans la court, mais qu’il se gardast de monter 
par l’escallier, et qu’il passast par un petit degré 
qui estoit à main dextre, et entrast en la première 
gallerie qu’il trouveroit, où toutes les portes des 
chambres de son beau pere et de son beau frere se 
rendoient, et qu’il choisist bien la troisiesme plus 
prés dudict degré, et, si en la poussant doucement 

il la trouvoit fermée, qu’il s’en ailast, estant asseuré 

que son mari estoit revenu, lequel toutesfois ne 
devoit revenir de deux jours, et que, s’il la trou- 

voit ouverte, qu’il entrast doucement et qu’il la 
refermast hardiment au correil, sçachant qu’il n’y 
avoit qu’elle seule en la chambre, et que sur tout 
il n’oubliast à faire faire des souliers de feutre, de 
peur de faire bruît, et qu’il se gardast bien de 
venir plus tost que deux heures après minuit ne 
feussent passées, pource que ses beaux freres, qui 
aymoient fort le jeu, ne s’alloient jamais coucher 
qu’il ne fust plus d’une heure. Ledict de Bonnivet 
luy respondit: « Va,monamy, Dieu reconduise ! 
Je le prie qu’il te garde d’inconvenient. Si ma 
compaignie y sert de quelque chose, je n’espar- 
gneray rien qui soit en ma puissance.» Le gentil¬ 
homme le remercia bien fort, et luy dist qu’en 
cest affaire il ne pouvoit estre trop seul, et s’en 
alla pour y donner ordre. 

Le seigneur de Bonnivet ne dormit pas de son 
costé, et, voyant qu’il estoit heure de se venger 
de sa cruelle dame, se retira de bonne heure en 
son logis et se feit coupper la barbe de la lon¬ 
gueur et largeur que l’avoit le gentil-homme ; aussi 
se feit coupper les cheveux, à fin qu’à le toucher 
on ne peust cognoistre leur différence. 11 n’oublia 
oas des souliers de feutre et le demeurant des 
labillemens semblables au gentilhomme. Et 
pource qu’il estoit fort aimé du beau pere de ceste 
femme, n’eut crainte d’y aller de bonne heure, 
pensant que, s’il estoit apperceu, il iroit tout droict 
en la chambre du bon homme, avec lequel il avoit 
quelques affaires. Et sur l’heure de minuit entra 
en la maison de ceste dame, où il trouva assez 

d’allanset de venans; mais parmy eulx passa sans 
estre cogneu, et arriva en la galterie ; et, touchant 
les deux premières portes, les trouva fermées, et 
la troisiesme non, laquelle doucement il poussa, 
et, quand il fut entré dedans, la ferma au correil, 
et veid toute ceste chambre tendue de linge blanc, 
le pavement et le dessus de mesmes, et un lict de 
toille fort deliée, tant bien ouvrée de blanc qu’il 
n’estoit possible de plus; et la dame seule dedans 
avec son scofion et sa chemise toute couverte de 
perles et de pierreries, ce qu’il veid par le coing 
du rideau sans estre apperceu d’elle, car il y 
avoit un grand flambeau de cyre blanche qui ren- 
doit la chambre claire comme de jour. Et, de peur 
d’estre cogneu d’elle, esteingnit premièrement le 
flambeau qui ardoit en sa chambre, puis se des- 
pouilia en chemise et s’alla coucher auprès d’elle. 
Elle, qui cuydoit que ce fust celuy qui si longue¬ 
ment l’avoit aimée, le receut en la meilleure chere 
qui fut à elle possible; mais luy, qui sçavoit bien 
que c’estoit au nom de l’autre, se garda de luy dire 
un seul mot, et ne pensa que mettre sa vengeance 
à execution : c’estoit de luy oster son honneur et 
sa chasteté, sans luy en sçavoir gré ne grâce. 
Mais, contre son gré et deliberation, la dame se 
tenoit si contente de ceste vengeance qu’elle pen- 
soit l’avoir recompensé de ses labeurs jusques à 
une heure après my-nuict sonné, qu’il estoit 
temps de dire à Dieu ; et à l’heure, le plus bas 
qu’il peut, tuy demanda si elle estoit aussi con¬ 
tente de luy que luy d’elle. Elle, cuidant que ce 

fust son amy, luy dist que non seulement elle 
estoit contente, mais esinerveillée de la grandeur 
de son amour, qui l’avoït gardé une heure sans 
parler à elle. 

A l’heure il se print à rire bien fort, ïuy 
disant : « Or sus, Madame, me refuserez-vous 
une autre fois, comme vous aviez accoustumé de 
faire jusques icy.? » Elle, qui le congneut à la 
parolle et au riz, fut desesperée de honte qu’elle 
avoit, et l’appella plus de mil fois meschant trais- 
tre et trompeur, se voulant jetter du lict en bas 
pour chercher un couteau pour se tuer, veu qu’elle 
estoit si malheureuse d’avoir perdu son honneur 
pour un homme qu’elle n’aimoit point et qui, 
pour SC venger d’elle, pourroit divulguer cest af¬ 
faire par tout le monde. Mais il la retint entre 
ses bras, et par bonnes et doulces parolles l’as- 
seura de l’aimer plus que celuy qui l’aimoit, et 
de celer ce qui touchoit son honneur si bien 
qu’elle n’en auroit jamais blasme ; ce que la pau¬ 
vre sotte creut, et, entendant de luy l’invention 
qu’il avoit trouvée et la peine qu’il avoit prise 
pour la gaigner, luy jura qu’elle Taimeroit mieulx 
que l’autre, qui n’avoit sceu celer son secret. Et 
dist qu’elle congnoissoit le contraire du faulx 
bruit que l’on donnoit aux François, car ils es- 
toient plus sages, perseverans et discrets que les 
Italiens. Parquoy d’oresnavant elle se deportoit 
de l’opinion de ceux de sa nation pour s’arrester 
à luy; mais elle le pria bien fort que pour quelque 
temps il ne se trouvast en lieu ne festin où elle 













fust, sinon en masque, car elle sçavoit bien 
qu’elle auroit si grand honte que sa contenance la 
declareroit à tout le monde. Il luy en feit pro¬ 
messe, et aussi la pria que, quand son amy vien- 
droit à deux heures, qu’elle luy feist bonne chere, 
et puis peu à peu elle s’en pourroit desfaire : dont 
elle feit si grande difficulté que, sans l’amour 
qu’elle luy portoit, pour rien elle ne l’eust accordé. 
Toutesfois, en luy disant à Dieu, la rendit si satis- 
faicte qu’elle eust bien voulu qu’il y fust demeuré 
plus longuement. 

Après qu’il fut levé et qu’il eut reprins ses ha- 
billemens, saillit hors de la chambre et laissa la 
porte entr’ouverte comme il l’avoit trouvée, et, 
pOLirce qu’il estoit prés de deux heures après my- 
nuict et qu’il avoit peur de trouver le gentil¬ 
homme en son chemin, se retira au haut du degré, 
où bien tost après il le veid passer et entrer en 
la chambre de sa dame. Et luy s’en alla en son 
logis pour reposer son travail, ce C[u’il feit de 
sorte que neuf heures du matin le trouvèrent au 
lict,où,àson lever,arriva le gentil-homme, qui ne 
faillit à luy compter sa fortune, non si bonne 
comme il l’avoit esperée : car il dist que, quand il 
entra en la chambre de sa dame, il la trouva levée 
en son manteau de nuict, avec une bien grosse 
fiebvre, le poux fort esmeu, le visage en feu et 
en la sueur qui' commençoit fort à luy prendre ; 
de sorte qu’elle le pria s’en retourner incontinent, 
car, de peur d’inconvenient, n’avoit osé appeller 
ses femmes, dont elle estoit si mal qu’elle avoit 

plus de besoing de penser k la mort qu’à l’amour, 
et d’ouïr parler de Dieu que de Cupido, estant 
bien marrie du hazard où il s’estoit mis pour elle, 
veu qu’elle n’avoit puissance en ce monde de kiy 
rendre ce qu’elle esperoit faire bien tost en l’autre. 
Dont il fut si estonné et marry que son feu et sa 
joye estoient convertiz en glace et tristesse, et 
s’en estoit incontinent departy. Et au matin, au 
poinct du jour, avoit envoyé sçavoir de ses nou¬ 
velles , et que pour vray elle estoit tresmal. Et, 
en racomptant ces douleurs, pleuroit si tresfort 
qu’il sembloit que l’ame s’en deust aller par ses 
larmes. Bonnivet,‘qui avoit autant envie de rire 
que l’autre de piorer, le consola le mieux qu’il 
luy fut possible, luy disant que les choses de lon¬ 
gue durée ont tousjours un commencement diffi¬ 
cile, et qu’amour luy faisoit un retardement pour 
luy faire trouver la jouissance meilleure. Et en ces 
propos se départirent. La dame garda quelques 
jours le lict, et, en recouvrant sa santé, donna congé 
à son premier serviteur, le fondant sur la crainte 
qu’elle avoit eue de la mort et le remord de con¬ 
science, et s’arresta au seigneur de Bonnyvet, 
dont l’amitié dura (selon la coustume) comme la 
beauté des fleurs des champs. 

« 11 me semble, mes dames, que les finesses du 
gentil-homme valent bien l’hypocrisie de ceste 
dame qui, après avoir tant contrefaict la femme 
de bien, se déclara si folle. — Vous direz ce qu’il 
vous plaira des femmes, dist Emarsuille; mais ce 

gentil-homme feit un tour meschant. Est-il dict 
que si une dame en aimoit un, que l’autre la doive 
avoir par finesse? — Croyez, ce dist Guebron, 
que telles marchandises ne se peuvent mettre en 
vente qu’elles ne soient emportées par les plus 
olïrans et derniers enchérisseurs. Ne pensez pas 
que ceulx qui poursuyvent des dames prennent 
tant de peine pour l’amour d’elles, non, non! car 
c’est seulement pour l’amour d’eulx et de leur 
plaisir. — Par ma foy, dist Longarine, je vous en 
croy : car, pour vous en dire la vérité, tous les 
serviteurs que j’ay eu m’ont tousjours commencé 
leurs propos par moy, monstrans desirer ma vie, 
mon bien, mon honneur; mais la fin en a esté 
par eulx, desirans leur plaisir et leur gloire. Par- 
quoy le meilleur est de leur donner congé dés la 
■première partie de leur sermon, car, quand on 
vient à la seconde, on n’a pas tant d’honneur à 
les refuser, veu que le vice de soy, quand il est 
cogneu, est refusable. — Il fauldroit doncques, 
dist Emarsuitte, que dés qu’un homme ouvre la 
bouche, qu’on le refusast sans sçavoir qu’il veult 
dire, » Parlamente luy respondit : « Ma com¬ 
pagne, ne l’entendez pas ainsi, car on sçait bien 
que dés le commencement une femme ne doibt 
pas jamais faire semblant d’entendre où l’homme 
veult venir, ne encores, quand il l’a déclaré, de le 
pouvoir croire; mais, quand il vient à en jurer 
bien fort, il me semble qu’il est plus honneste 
aux dames de le laisser en ce beau chemin que 
d’aller jusques à la vallée. — Voire mais, dist 

Nomerfide, devons-nous croire par là qu’ils nous 
aiment par mal ? Est-ce pas péché que de juger 
son prochain ? — Vous en croirez ce qu’il vous 
plaira, dist Oisille, mais il fault tant craindre 
qu’il soit vray que, dés que vous en appercevez 
quelque estincelle, vous devez fuyr ce feu, qui a 
plustost brusié un cueur qu’il ne s’en est apperceu. 
— Vrayement, dist Hircan, voz loix sont trop 
dures. Et si les femmes vouloient (selon vostre 
advis) estre rigoureuses, ausquelles la doulceur est 
tant seante, nous changerions aussi noz doulces 
supplications en finesses et forces. — Le meilleur 
que j’y voye, dist Simontault, c’est que chacun 
suive son naturel : qu’il aime ou qu’il n’aime 
point, le monstre sans dissimulation, — Pleust à 
Dieu, dist Saffredent, que ceste loy apportas! au¬ 
tant d’honneur qu’elle feroit de plaisir, » Mais 
Dagoucin ne se peut tenir de dire : « Ceux qui 
vouldroient mourir plustost que leur volonté fust 
congneuë ne se pourroient accorder à vostre or¬ 
donnance. — Mourir! dist Hircan; encor est-il 
à naistre, le chevalier qui pour telle chose publique 
vouldroit mourir. Mais laissons ces propos d’im¬ 
possibilité, et regardons à qui Simontault don¬ 
nera sa voix. —■ Je la donne, dist Simontault, à 
Longarine : car je la regardois tantost qu’elle 
parloit toute seule... Je pense qu’elle recorde 
quelque bon rolle, et si n’a point accoustumé de 
celer la vérité, soit contre homme ou contre 
femme. — Puis que m’estimez si véritable, dist 
Longarine, je vous racompteray une histoire que, 

nonobstant qu’elle ne soit tant à la louange des 
femmes que je vouldrois, si verrez-vous qu’il 
y en a ayans aussi bon cueur, aussi bon esprit 
et aussi pleines de finesses comme les hommes. 
Si mon compte est un peu long, vous aurez 
patience. » 


NOUVELLE QUINZIESME 


Une dame de la court du se voyant dédaignée de 

son mary, qui faisoit Famour ailleurs, s’en vengea par 
peine pareille. 


du Roy François premier, 
gentil- 
bien le 

nommer. Il estoit pauvre, 
n’ayant point cinq cens livres de rente, mais tant 
estimé du Roy, pour les vertuz dont il estoit re- 
vestu, qu’il vint à espouser une femme si riche 
qu’un grand seigneur s’en fust bien contenté. Et 
pource qu’elle estoit encore bien jeune, pria une 
des plus grandes dames de la court de la vouloir 
tenir avec elle, ce qu’elle feit tresvûlontiers. Or 
estoit ce gentii-homme tant honneste et plein de 
bonne grâce que toutes les dames de la court en 


homme duquel je 
nom que je ne le 


N la court 

j cognois si 

veulx point 

faisoient bien grand cas, et entre autres une que 
le Roy aimoit, qui n*estoit si belle ne si jeune que 
la sienne. Et, pour la grande amour qu’il luy por- 
toit, tenoit si peu de compte de sa femme qu’à 
grand peine en un an couchoit il une nuict avec 
elle ; et qui plus luy estoit importable est que 
jamais ne parîoit à elle ny faisoit signe d’amitié. 
Et combien qu’il jouïst de son bien, il luy en fai¬ 
soit tant petite part qu’elle n’estoit pas habillée 
comme il luy appartenoit ny comme elle desiroit, 
dont la dame avecques qui elle estoit reprenoit 
■ souvent le gentil-homme en luy disant : « Vostre 
femme est belle, riche et de bonne maison, et 
vous n’en tenez compte, ce que son enfance et 
jeunesse a supporté jusques icy ; mais j’ay peur, 
quand elle se verra belle et grande, que son mi- 
roer et quelqu’un qui ne vous aimera pas luy re¬ 
monstre sa beauté, si peu de vous prisée que par 
despit elle ne face ce que, estant de vous bien 
traictée, n’oseroit avoir pensé, w Le gentil-homme, 
qui avoit son cueur ailleurs, se moqua tresbien 
d’elle, et ne laissa pour ses enseignemens à con¬ 
tinuer la vie qu’il menoit. Mais, deux ou trois 
ans passez, sa femme commença à devenir l’une 
des plus belles femmes qui fust en France, et tant 
qu’elle eut le bruit à la court de n’avoir sa pareille. 
Et plus elle se sentit digne d’estre aimée, et plus 
s’ennuya de veoir son mari qui n’en tenoit compte, 
tellement qu’elle print un si grand desplaisir que, 
sans la consolation de sa maistresse, elle estoit 
quasi en desespoir; et, après avoir cherché tous 

les moyens de complaire à son mary qu’elle pou- 
voit, pensa en elle-mesme qu’il estoit impossible 
qu’il ne l’aimast, veu la grande amour qu’elle luy 
pôrtoit, sinon qu’il eust quelque autre fantaisie 
en son entendement, ce qu’elle chercha si subiillc' 
ment qu’elle trouva la vérité, et qu’il estoit toutes 
les nuicts si empesché ailleurs qu’il oublioit sa 
conscience et sa femme. Et, après qu’elle fut cer¬ 
taine de la vie qu’il menoit, print une telle melen- 
colie qu’elle ne se vouloit point habiller que de 
noir, ne se trouver en lieu où l’on feist bonne 
chere : dont sa maistresse s’apperceut et feît tout 
ce qu’elle peut pour la retirer de ceste opinion ; 
mais il ne luy fut possible. Et, combien que son 
mary en fust bien adverty, il fut plus prest de s’en 
mocquer qu’à y donner remede. Vous sçavez, mes 
dames, qu’ennuy occupe joye, et aussi qu’ennuy 
par joye prend fin. Parquoy un jour advint qu’un 
grand seigneur, parent prochain de la maistresse 
de ceste dame, et qui souvent la frequentoit, en¬ 
tendant l’estrange façon de vivre du mary de ceste 
dame, en eut tant de pitié qu’il se voulut essaier 
à la consoler, et, en parlant avec elle, la trouva si 
belle et vertueuse qu’il desira beaucoup plusd’es- 
tre en sa bonne grâce que de luy parler de son 
mary, sinon pour luy monstrer le peu d’occasion 
qu’elle avoit de raimer. 

Ceste dame, se voyant délaissée de celuy qui 
la devoit aimer, et d’autre costé aimée et requise 
d’un si grand et beau prince, s’estima bien heureuse 
d’estre en sa bonne grâce; et, combien qu’elle 

eust tousjours désir de conserver son honneur, si 
prenoit-elle grand plaisir de parler à luy et de se 
veoir aimée, chose dont elle estoit quasi affamée. 
Geste amitié dura quelque temps, jusques à ce 
que le Roy s’en apperceut, qui avoit tant d’amitié 
au gentil-homme qu’il ne vouloit souffrir que nul 
• luy feist honte et desplaisir. Parquoy il pria fort 
ce prince d’en vouloir oster sa fantasie, et que, 
s’il continuoit, il seroit tresmal content de luy. Ce 
prince, qui aimoit trop plus la bonne grâce du 
Roy que toutes les dames du monde, luy promist 
que pour l’amour de luy abandonneroitson entre¬ 
prise, et que dés le soir il iroit prendre congé 
d’elle, ce qu’il feit si tost qu’il sceut qu’elle estoit 
retirée en son logis, auquel estoit logé le gentil¬ 
homme en une chambre sur la sienne; et, estant 
au soir à la fenestre, veid entrer le prince en ia 
chambre de sa femme, qui estoit sous la sienne ; 
mais le prince, qui bien l’advisa, ne laissa d’y en¬ 
trer, et, en disant à Dieu à celle dont l’amour ne 
faisoit que commencer, luy allega pour toutes 
raisons le commandement du Roy. 

Après plusieurs larmes et regrets, qui durèrent 
jusques à une heure après minuict, la dame luy 
dist pour conclusion : « Je loue Dieu, Monsieur, 
dont il luy plaist que vous perdiez ceste opinion, 
puis qu’elle est si petite et foible que vous la pou¬ 
vez prendre et laisser par le commandement des 
hommes; car, quant à moy, je n’ay point demandé 
conseil ny à maistresse, ny à mary, ny à moy- 
mesmes, pour vous aimer : car amour, s’aidant de 

vostre beauté et honnesteté, a eu telle puissance 
sur moy que je n’ay cogneu autre Dieu ne Roy 
que luy. Mais, puis que vostre cueur n*est pas 
remply de si vraye amour que craincte n’y trouve 
encores quelque place, vous ne pouvez esire amy 
parfaict, et d’un imparfaict je ne veux faire un 
amy: car j’aime parfaictement, comme j’avois dé¬ 
libéré de vous aimer, dont suis contrainte vous 
dire à Dieu, Monsieur, duquel la craincte ne mé¬ 
rité la franchise de mon amytié. » Ainsi s’en alla 
pleurant ce seigneur, et en se retournant advisa 
encores le mary estant à la fenestre, qui l’avoit 
veu entrer à la salle et saillir. Parquoy luy compta 
le lendemain l’occasion pourquoy il estoit allé 
veoir sa femme et le commandement que le Roy 
luy avoit faict, dont le gentil-homme fut fort con¬ 
tent et en remercia le Roy. Mais, voyant de jour 
en jour que sa femme embellissoit et luy devenoit 
vieil et amoindrissoit sa beauté, commença à chan¬ 
ger de rolie, prenant ceîuy que long temps il 
avoit faict jouer à sa femme, car il la cberissoit 
plus que de coustume et prenoit plus prés garde 
sur elle. Mais tant plus qu’elle se voioit cherchée 
de luy, et plus le fuyoit, désirant luy rendre partie 
des ennuiz qu’elle avoit euz pour estre de luy 
peu aimée; et, pour ne prendre si tost le plaisir 
([UC l’amour luy commençoit à donner, s’en va 
adresser k un jeune gentil-homme si tresbeau, si 
bien parlant et de si bonne grâce, qu’il estoit 
aimé de toutes les dames de la court; et, en luy 
faisant ses complainctes de la façon dont elle avoit 

esté traictée, l’incita d’avoir pitié d’elle : en sorte 
que ce gentil-homme n’oublia rien pour essayer 
à la reconforter. Et elle, pour se recompenser de 
la perte d’un prince qui l’avoit laissée, se meit à 
aimer si fort ce gentil-homme qu’elle oublia son 
ennuy passé, et ne pensoit sinon à finement con¬ 
duire son amitié, ce qu’elle sceut si bien faire que 
jamais sa maistresse ne s’en apperceut, car en sa 
presence se gardoit bien de parler à luy; mais, 
quand elle luy vouloit dire quelque chose, s’en 
alloit veoir quelques dames qui demeuroient à la 
court, entre lesquelles y en avoit une dont son 
mary feignoit d’estre amoureux. 

Or, un soir après soupper, qu’il faisoit bien 
obscur, se desrobba ladicte dame sans appeller 
compaignie, et entra en la chambre des dames, 
où elle trouva celuy qu’elle aîmoit mieux que soy- 
mesmes, et, en se séant auprès de luy, appuyée 
sur une table, parloient ensemble, feignans de 
lire en un livre. Quelqu’un que le mary avoit mis 
au gue! luy vint rapporter où sa femme estoit 
allée, et luy, qui estoit sage, s’y en alla le plustost 
qu’il peut. En entrant en la chambre, veid sa 
femme lisant le livre, qu’il feignit ne veoir point, 
mais alla tout droit parler aux dames qui estoient 
d’un autre costé. Geste pauvre dame, voyant que 
son mary l’avoit trouvée avecques celuy auquel 
devant luy jamais n’avoit parlé, fut si transportée 
qu’elle perdit sa raison, et, ne pouvant passer au 
long d’un banc, s’escoula au long d’une table, et 
s’enfuit comme si son mary avec l’espée nuë l’eust 

poursuivie, et alla trouver sa maistresse, qui se re- 
tiroit en son logis. 

Et, quand elle fut deshabillée, se retira ladicte 
dame, à laquelle une de ses femmes vint dire que 
son mary la demandoit. Elle iuy respond fran¬ 
chement qu’elle n’iroit point, et qu’il estoit si 
estrange et austere qu’elle avoit peur qu’il ne luy 
feist un mauvais tour. A la fin, de peur de pis, s’y 
en alla. Son mary ne luy en dist un seul mot, 
sinon quand ils furent dedans le lict. Elle, qui ne 
sçavoit pas comme luy dissimuler, se print tendre¬ 
ment à pleurer; et, quand il luy demanda pour- 
quoy elle pleuroit, elle iuy dîst qu’elle avoit peur 
qu’il fust courroucé contre elle pource qu’il l’avoit 
trouvée lisant avec un gentil-homme. A l’heure 
luy respondit que jamais ne Iuy avoit dett'endu de 
parler à homme, et qu’il n’avoit point trouvé 
mauvais qu’elle y parlast, mais bien d’estre fuye 
devant luy, comme si elle eust faict chose digne 
d’estre reprise, et que ceste fuitte seulement luy 
faisoit penser qu’elle aimoit le gentil-homme. 
Parquoy il luy deftendit que jamais il ne luy ad¬ 
vint de parler à homme en public ny en privé, luy 
asseurant que la première fois qu’elle y parleroit, 
qu’il la tueroit sans pitié ne compassion : ce 
qu’elle accepta volontiers, faisant bien son compte 
de n’estre pas une autre fois si sotte. Mais parce 
que les choses où l’on a volonté, plus elles sont 
deffendues, plus elles sont désirées, ceste pauvre 
femme eut bien tost oublié les menaces de son 
mary ; car le soir mesmes, elle estant retournée 

coucher en une autre chambre avec d’autres da- 
moiselles et ses gardes, envoya quérir et prier le 
gentilhomme de la veoir la nuict. Mais le mari, 
qui estoit si tourmenté de jalousie qu’il ne pou- 
voit dormir de nuict, va prendre une cappe et un 
varletde chambre avec luy, pource qu’il avoit ouy 
dire que l’autre y alloit de nuict, et s’en va frap¬ 
per à la porte du logis de sa femme. Elle, qui n’at- 
tendoit rien moins que luy, se leva toute seule et 
print des brodequins et son manteau, qui estoit 
auprès d’elle, et, voyant que trois ou quatre fem¬ 
mes qu’elle avoit estoient endormies, saillit de sa 
chambre et s’en va droict à la porte, où elle ouyt 
frapper ; et, en demandant: «Qui est-ce?» fut res- 
pondu le nom deceluy qu’elle aimoit. Mais, pour 
en estre plus asseurée, ouvre un petit guichet en 
disant : « Si vous estes celuy que vous me dites, 
baillez-moy la main; je la congnoistray bien. » 
Et, quand elle eut touché à la main de son mary, 
elle le congneut bien, et, en fermant vistement 
le guichet, se print à crier : « Ha ! Monsieur, 
c’est vostre main î » Le mary luy respondit par 
grand courroux : « Ouy, c’est la main qui vous 
tiendra promesse; parquoy ne faîllez à venir 
quand je vous manderay. » En disant ceste pa- 
rolle, s’en alla à son logis, et elle retourna en sa 
chambre plus morte que vive, et dist tout hault à 
ses femmes : « Levez-vous, mes amies; vous avez 
trop dormy pour moy, car, en vous cuidant 
tromper, je me suis trompée la première. » En 
ce disant, se laissa tomber au milieu de la cliam- 

bre esvanouye. Les pauvres femmes se levèrent à 
ce cry, tant estonnées de veoir leur maistresse 
comme morte couchée en terre, et d’avoir ouy 
les propos qu’elle avoit tenuz, qu’elles ne sceu- 
rent que faire, sinon que de courir aux remedes 
pour la faire revenir. Et, quand elle peut parler, 
elle leur dist : « Aujourd’huy voyez-vous, mes 
amies, la plus malheureuse créature qui soit sur la 
terre. » Et leur va compter toute sa fortune, les 
priant la vouloir secourir, car elle tenoit sa vie 
pour perdue. 

Et, la cuidans reconforter, arriva un varlet de 
chambre de son mary, par lequel il luy mandoit 
qu’elle aüast incontinent vers luy. Elle, en em¬ 
brassant deux de ses femmes, commença à crier 
et à pSourer, les prians ne la laisser point aller, 
car elle estoit seure de mourir. Mais le varlet de 
chambre l’asseura que non, et qu’il prenoit sur 
sa vie qu’elle n’auroit nul mal. Elle, voyant qu’il 
n’y avoit point de resistence, se jelta entre les 
bras de ce serviteur, luy disant : « Mon amy, 
puis qu’il le fault, portez ce. malheureux corps à 
la mort. » Et à l’heure, demy esvanouye de tris¬ 
tesse, fut emportée du varlet au logis de son 
maistre, aux pieds duquel tomba ceste pauvre 
dame, luy disant : « Monsieur, je vous supplie 
avoir pitié de moy, et je vous jure la foy que je 
doy à Dieu que je vous diray la vérité du tout. » 
A l’heure luy dist, comme un homme desesperé : 

« Par Dieu, vous me la direz! » Et chassa dehors 
tous ses gens; et, pource qu’il avoit trouvé sa 

femme fort devote» pensa qu’elle ne se parjure- 
roit point si elle juroit sur la croix. Parquoy en 

demanda une fort belle qu’il avoit empruntée, et, 
quand ils furent eulx deux seuls, la feit jurer 
dessus qu’elle luy diroit vérité de ce qu’il luy 
demanderoit. Mais elle, qui avoit des-ja passé les 
premières appréhensions de la crainte de mourir, 
print cueur, se délibérant avant que mourir de 
ne luy rien celer, et aussi de ne luy dire chose 
dont le gentil-homme qu’elle aimoit peust avoir 
à souffrir; et, après avoir ouy les questions qu’il 
luy faisoit, luy respondit : « Je ne me veulx point 
justifier, Monsieur, ne faire moindre envers vous 
l’amour que j’ay portée au gentil-homme dont 
vous avez soupçon : car vous ne le pouvez ny 
ne devez croire, veu l’experience qu’aujourd’huy 
en avez eue ; mais je desire bien vous dire l’occa¬ 
sion de ceste amitié. Entendez, Monsieur,que ja¬ 
mais femme n’aima tant son mary que je vous ay 
aimé : car, depuis que je vous ay espousé jusques 
à] ceste aage-cy, il ne fut jamais entré en mon 
cueur autre amour que la vostre. Vous sçavez 
que, moy estant enfant, mes parens me vouloient 
marier à personnage de plus grand* maison que 
vous, mais jamais ne m’y sceurent faire accorder 
dés rheureque j’eus parlé à vous: car, contre leur 
opinion, je tins ferme pour vous avoir, sans re¬ 
garder ny à vostre pauvreté ny aux remonstrances 
que me taisoient mes parens. Et vous ne pouvez 
ignorer le traictement que j’ay eu de vous jusques 
icy, et comme m’avez aimée et estimée, dont j’ay 

porté tant d’ennuy et de desplaisir que, sans Taide 
de madame avecques laquelle vous m’avez mise, 
je fusse presques desesperée. Mais à la fin, me 
voyant grande et estimée belle d’un chacun, fors 
de vous seul, je commençay à sentir si vivement 
le tort que vous me faisiez que l’amour que je 
vous portois s’est tourné en haine, et le désir de 
vous complaire en celuy de vengeance. Et sur ce 
desespoir me trouva un prince, lequel, pour obeyr 
au Roy plus qu’à l’amour, me laissa à l’heure que 
je commençoisà sentir la consolation de mes tour¬ 
ments par une amour honneste ; et, au partir de 
luy, trouvay cestuy, qui n’eut point la peine de 
me prier, car sa beauté, son honnesteté et vertuz 
méritent bien d’estre cherchées et requises de 
toutes femmes de bon entendement. A ma re- 
qiieste,et non à la sienne, il m’a aimée avec autant 
d’honnesteié qu’oncques en sa vie ne me requist 
chose contre l’honneur; et, combien que le peu 
d’amour que j’ay cause de vous porter me don- 
nast occasion de ne vous garder foy ny loyauté, 
l’amour cjue j’ay à Dieu seul et à mon honneur 
m’ont jusques icy gardée d’avoir faict chose pour 
laquelle j’aye besoing de confession ou crainte de 
honte. Je ne vous veux point nyer que le plus sou¬ 
vent qu’il m’estoit possible je n’allasse parler 
à luy dedans une garde robbe, feignant d’aller dire 
mes oraisons : car jamais en femme ny en homme 
je ne me fiay de conduire cest afiaire. Je ne veux 
point aussy nyer qu’estant en un lieu si prive et 
hors de tout soupçon, je ne l’aye baisé du meilleur 

cueur que je ne feîs jamais vous ; mais je ne de¬ 
mande jamais mercy à Dieu si entre nous deux il 
y a jamais eu autre privautés ne si jamais il m’en 
a pressée plus avant, ne si mon cueur en a eu le 
désir: car j’estoîs si aise de le veoir qu’il ne me 
sembloit point qu’il y eust au monde un autre 
plus grand plaisir. Et vous, Monsieur, qui estes 
seul la cause démon malheur, voudriez-vous pren¬ 
dre vengeance d’un œuvre dont silongtemps vous 
m’avez donné exemple, sinon que la vostre estoit 
sans honneur ny conscience ? Car, vous le sçavez 
et je le sçay bien, que celle que vous aimez ne se 
contente point de ce que Dieu et la raison com¬ 
mandent. Et, combien que la loy des hommes 
donne si grand deshonneur aux femmes qui aiment 
autres que leurs mariz, si est-ce que la loy de Dieu 
n’excepte point les maris qui aiment autres que 
leurs femmes; et, s’il fault mettre en la balance 
l’offence de vous et de moy, vous estes homme 
sage et expérimenté, et d’aage pour cognoistre 
et sçavoir éviter le mal; moy, jeune et sans expé¬ 
rience nulle de la force et puissance d’amour. 
Vous avez une femme qui vous cherche, estime 
et aime plus que sa vie propre, et j’ay un mary qui 
me fuit, qui me hait et me despite plus qu’une 
chambrière. Vous aimez une femme desja d’aage 
et en mauvais poinct, et moins belle que moy, et 
j’aime un gentil-homme plus jeune que vous, plus 
beau et plus aimable ; vous aimez la femme d’un 
des grans amis que vous ayez en ce monde, of- 
fençant d’un costé l’amitié, et de l’autre la reve- 

rence que vous portez à tous deux, et j’aime un 
gentil-homme qui n’est à rien lié, sinon à Tamour 
qu’il me porte. Or jugez, Monsieur, sans faveur, 
lequel de nous deux est le plus punissable ou ex- 
cusable, ou vous ou moy. Je n’estime homme sage 
ny expérimenté qui ne vous donne le tort, vcu 
que je suis jeune et ignorante, desprisée et con- 
temnée de vous, et aimée du plus beau et honeste 
gentil-homme de France, lequel j’aime par le 
desespoir de ne pouvoir jamais estre de vous 
aimée. » 

Le gentil-homme, oyant ces propos pleins de 
vérité, dicts et prononcez d’un visage beau, avec 
une grâce tant asseurée et audacieuse qu’elle 
monstroit ne craindre mériter nulle punition, se 
trouva tant surpris d’estonnement qu’il ne sceut 
que luy respondre, sinon que l’honneur d’un 
homme et d’une femme n’est pas tout un ne sem¬ 
blable. Mais toutesfois, puis qu’elle juroit qu’il n’y 
avoit point eu de péché entre celuy qu’elle aimoit 
et elle, iln’estoit point délibéré de luy en faire pire 
chere;par ainsi qu’elle n’y retournast plus, et que 
l’un ne l’autre n’eussent plus de recordation des 
choses passées, ce qu’elle luy promist, et s’en al¬ 
lèrent coucher ensemble par bon accord. 

Le matin, une vieille damoiselle, qui avoit grand 
peur de la vie de sa maistresse, vint à son lever et 
luy demanda ! « Et puis, Madame, comment vous 
va ? '> Elle luy respondit en riant : « Qtioy ! ma¬ 
mie.'* Il n'est point un meilleurmary que le mien, 
car il m’a creuë en mon serment. » Ainsi se pas- 







serentcinq ou six jours. Le gentil-homme prenoit 
de si prés garde à sa femme que nuict et jour avolt 
guet après elle. Mais il ne sceut si bien guetter 
qu’elle ne parlast encores à celuy qu’elle aimoit 
en un lieu fort obscur et suspect; toutesfois elle 
conduisoit son affaire si secrettement qu’homme 
ne femme n’en peult sçavoir la vérité. Et ne fut 
qu’un bruit que quelque varlet feit d’avoir trouvé 
un gentil-homme et une damoiselle en une astable 
soubs la chambre de la maistresse de ceste dame, 
dont le gentil-homme mary eut si grand soupçon 
qu’il se délibéra de faire mourir ce gentil-homme, 
et assembla un grand nombre de ses parens et 
amis pour le faire tuer, s’ils le pouvoient trouver 
en quelque lieu ; mais le principal de ses parens 
estoit tant amy du gentil-homme qu’il faisoit cher¬ 
cher qu’en Heu de le surprendre l’advertissoit de 
tout ce qui se faisoit contre luy, lequel, d’autre 
costé,estoit tant aimé à la court, et si bien accom- 
paigné, qu’il ne craignoit point la puissance de 
son ennemy : parquoy il ne fut point trouvé. Mais 
s’en vinten une eglise trouver la maistresse de celle 
qu’il aimoit, laquelle n’avoit jamais rien entendu 
de touts ces propos passez, car devant elle n’avoit 
jamais parlé à elle. Le gentil-homme luy compta 
la suspicion et mauvaise volonté qu’avoit contre 
luy le mary, et que, nonobstant qu’il en fust inno¬ 
cent, il estoit délibéré s’en aller jouër en quelque 
voyage loingtain pour ester le bruit qui commen- 
çoit à croistre. Ceste princesse maistresse de s’amie 
fut fort estonnée d’ouyr ces propos, et jura que le 

mary avoit grand tort qui avoit soupçon d’une si 
femme de bien, où elle n’avoit jamais veu ne co- 
gneu que toute vertu et honesteté.Toutesfois,pour 
l’autorité où te mary estoit, et pour esîeindre ce 
fascheux bruit, luy conseilla la princesse de s’es- 
longner pour quelque temps, l’asseurant qu’elle 
ne croioit rien de toutes ces follies et soupçons. 
Le gentil-homme et la dame qui estoit avec elle 
furent fort contens de demeurer en la bonne grâce 
et opinion de ceste princesse, laquelle conseilla 
au gentil-homme qu’avant son parlement ildevoit 
parler au mary, ce qu’il feit selon son conseil, et 
le trouva en une gallerie prés la chambre du Roy, 
où, avec un tresasseuré visage ( luy faisant l’hon¬ 
neur qui appartenoit à son estât), luy dist : « Mon¬ 
sieur, j’ay toute ma vie eu désir de vous faire ser¬ 
vice, et pour toute recompence ay entendu qu’au 
soir vous me faisiez chercher pour me tuer. Je 
vous prie, Monsieur, pensez que vous avez plus 
d’autorité et puissance que moy ; mais toutesfois je 
suis gentil-homme comme vous; il me fascheroit 
bien de donner ma vie pour rien. Je vous prie 
aussi, pensez que vous avez une femme de bien ; 
que, s’il y a qui vueille dire du contraire, je luy 
diray qu’il a meschamment menly. Et, quant à moy, 
je ne pense avoir faici chose dont vous ayez occa¬ 
sion de me vouloir mal; et, si vous voulez, je de- 
meureray vostre serviteur, ou sinon je le suis du 
Roy, dont j’ay occasion de me contenter. » Le 
gentil-homme à qui le propos s’adressoit luy dist 
que véritablement il avoit eu quelque soupçon de 

iuy, mais qu’il le tenoit si homme de bien qu’il 
desireroit plus son amîîié que son inimitié, et, 
en luy disant à Dieu le bonnet au poing, l’embrassa 
comme son grand amy. Vous pouvez penser que 
disoient ceux qui, le soir de devant, avoient eu 
commission de le tuer, de veoir tant de signes 
d’honneur et d’amitié 1 Chacun en parloit diverse¬ 
ment. A tant s’en partit le gentil-homme; mais, 
pour ce qu’il n’estoit si bien garny d’argent que 
de beauté, sa dame hiy donna une bague de la va¬ 
leur de trois mil escuz, laquelle il engagea pour 
quinze cens. 

Et, quelque temps après qu’il fut party, le gentil¬ 
homme mary vint à la princesse maistresse de 
sa femme, et la supplia donner congé à sa femme 
pour aller demeurer quelque temps avec l’une de 
ses soeurs : ce que ladicte dame trouva fort es- 
trange,et le priatantde luy en direl’occasion qu’il 
luy en dist une partie, mais non tout. Après que 
la jeune dame mariée eut prins congé de sa mais- 
tresse et de toute la court, sans plorer ne faire 
signe d’ennuy, s’en alla où son mary vouloir qu’elle 
fust, en la conduicte d’un gentil-homme auquel 
fut donné charge expresse de la garder soigneuse¬ 
ment, et sur tout que sur les chemins elle ne par¬ 
las! à celuy ducjuel elle estoit soupçonnée. Elle, 
qui sçavoit ce commandement, leur donnoit tous 
les jours des alarmes et se mocquoit d’eux et de 
leur mauvais soing ; et un jour entre les autres, au 
partir du logis, trouva un cordelier à cheval, et 
elle, estant sur sa hacqueiiée, l’entretint depuis la 

disnée jusques à la soiippée ; et, quand elle fut à 
une grand lieue du logis^ elle luy dist : « Mon 
pere, pour les consolations que vous m’avez don¬ 
nées ceste après disnée, voylà deux escuz (jue je 
vous donne, lesquels sont dedans un papier, car 
je sçay bien que vous n’y oseriez toucher, vous 
priant que, incontinent que vous serez party 
d’avec moy, vous en alliez à travers les champs le 
beau galot. » Et, quand il fut assez loing, la dame 
dist tout hault à ses gens : « Pensez-vous que vous 
estes bons serviteurs et bien soigneux de me gar¬ 
der, veu queceluy qu’on vous a tant recommandé 
a parlé à moy tout ce jourd’huy, et vous l’avez 
laissé faire. Vous méritez bien que vostre bon 
maistre, qui se fie tant h vous, vous donnast des 
coups de baston au lieu de voz gages. » Quand 
le gentil-homme qui avoit la charge d’elle ouyt 
ces propos, il eut si grand despit qu’il ne pouvoit 
respondre, picque son cheval, appellant deux au¬ 
tres avec luy, et feit tant qu’il atteignit le corde- 
lier, lequel, les voyant venir droict h luy, fuyoit 
le mieux qu’il pouvoit; mais, pource qu’ils estoient 
mieux montez que luy, le pauvre homme fut pris. 
Et luy, qui ne sçavoit pourquoy, leur cria merci, 
et, en destournant son chapperon pour les plus 
humblement supplier teste nuë, congnetirent bien 
que ce n’estoit ce qu’ils cherclioient, et que leur 
maistresse s’estoit bien moquée d’eux, ce qu’elle 
feit encores mieux à leur retour, disant : « C’est à 
telles gens à qui l’on doit bailler telles femmes à 
garder! ils les laissent parler sans sçavoir à qui, 

et puis, adjoustant foy à leurs parolles, vont faire 
honte aux serviteurs de Dieu. » 

Et, après toutes ces moqueries, s’en alla au lieu 
où son mary l’avoit ordonné, où ses deux belles 
sœurs et un mary de l’une la tenoit fort subjette ; 
et durant ce temps entendit son mary comme sa 
bague estoit en gage pour quinze cens escuz, 
dont il fut fort marry. Mais, pour saulver l’hon¬ 
neur de sa femme et pour la recouvrer, luy feist 
dire qu’elle la retirast et qu’il payeroit les quinze 
cens escuz. Elle, qui n’avoit soing de la bague, 
puis que l’argent demeuroit à son amy, luy escri- 
vit comme son mary la contraignoit de retirer sa 
bague ; et, à fin qu’il ne pensast qu’elle feist pour 
diminution de bonne volonté, elle luy envoya un 
diamant que sa maistresse luy avoit donné, qu’elle 
aimoit plus que bague qu’elle eust. Le gentil¬ 
homme luy envoya tresvolontiers l’obligation du 
marchant, et se tint pour content d’avoir eu quinze 
cens escuz et un diamant, et de demeurer asseuré 
de la bonne grâce de s’amie, combien que, tant 
que le mary vesquit, il n’eut moyen de parler à 
elle que par escriture. Et, apres la mort du'mari, 
pource qu’il la pensoit telle qu’elle luy avoit pro¬ 
mis, feit toute diligence de la pourchasser en ma¬ 
riage ; mais il trouva que la longue absence luy 
avoit acquis un compaignon mieux aimé que luy, 
dont il eut si grand regret qu’en fuyant les dames 
chercha les lieux hazardeux, où il eut autant d’es¬ 
time que jeune homme pourroit avoir. Ainsi fina 
ses jours. 

Cf Voilà, mes dames, que, sans espargner nostre 
sexe, j’ay bien voulu monstrer aux mariz, pour 
' leur faire entendre que les femmes de grand cueur 

sont plustost vaincues d’ire et vengance que de la 
douceur et amour, à quoy ceste-cy sceut long 
temps résister, mais à la fin fut vaincue du deses¬ 
poir, ce que ne doibt estre femme de bien,pource 
qu’en quelque sorte que ce soit ne sçauroit trou¬ 
ver excuse à mal faire : car de tant plus les occa¬ 
sions en sont données grandes, et de tant plus se 
doibvent monstrer vertueuses à résister et vaincre 
, le mal en bien, et non pas rendre le mai pour mai, 

d’autant que souvent le mal que l’on cuide rendre 
à autruy retombe sur soy. Bien heureuses sont 
celles en qui la vertu de Dieu se monstre en chas¬ 
teté, douceur, patience et longanimité ! » Hircan 
luy dist : « Il me semble, Longarine, que ceste 
dame dont vous avez parlé a esté plus menée de 
despit que d’amour, car, si elle eust autant aimé 
le gentil-homme comme elle en faisoit le semblant, 
elle ne l’eust abandonné pour un autre ; et par ce 
discours on la peult nommer despite, vindicative, 
opiniastre et muable. — Vous en parlez bien à 
vostre aise ! dist Emarsuitte à H ircan ; mais vous ne 
sçavez quel creve-cueur c’est quand on aime sans 
estre aimé, — Il est vray, dist Hircan, je ne l’ay 
gueres expérimenté, car on ne me sçauroit faire si 
peu de mauvaise chere que je ne laisse l’amour et 
la dame ensemble incontinent. — Ouy bien, vous, 
dist Padamente, qui n’aimez que vostre plaisir ; 
mais une femme de bien ne doibt laisser ainsi son 

I 


Ji 






NOUVELLE OUINZIESME 


2o5 


mary. — Toutesfois, respondit Simontault, celle 
dont le compte est faict a oublié pour un temps 
qu’elle estoit femme, car un homme n’en eust sceu 
faire plus belle vengeance. — Pour une qui n’est 
pas sage, dist Oisille,il ne fault pas que les autres 
soient tenues telles. — Si estes-vous toutes femmes, 
dist Saffredent, et, quelques beaux et honnestes 
accoustremens que vous portez,qui vous cherche- 
roit bien avant soubs la robbe,on vous trouveroit 
femmes. » Nomerfîde luy dist ; « Qui vous vou- 
droit escouter, la journée se passeroit en querelles j 
mais il me tarde tant d’ouyr encores une histoire 
que je prie Longarine de donner sa voix à quel¬ 
qu’un. » Longarine regarda Guebron et luy dist: 
« Si vous sçavez rien de quelque honneste femme, 
je vous prie maintenant le mettre en avant. » Gue¬ 
bron dist : « Puis que j’en doibs faire ce qu’il me 
semble, je vous feray un compte advenu en la 
ville de Milan. » 

\ 

Une dame mdannoise approuva la hardiesse et grand 

cueur de son amy, dont elle l^aima depuis de bon 
cueur. 


U temps du grand maistre de Chaul- 
mont, y avoit une dame estimée l’une 

en ce temps là en la ville de Milan. 
Elle avoit espousé un Comte italien, duquel 
estoit demourée vefve, vivant en la maison de 
ses beaux-freres, sans jamais vouloir ouyr parler 
de se remarier, et se conduisoit si sagement et 
sainctement qu’il n’y avoit en ta Duché Krançois 
ny Italien qui n’en feist grande estime. Un jour 
t|ue ses beaux-freres et ses belIes-meres faisoient 
un festin au grand maistre de Chaulmont, fut 
contraincte ceste dame vefve s’y trouver, ce 
qu’elle n’avoit accoustumé en autre lieu. Et, 
quand les François la veirent, ils feirent grande 
estime de sa beauté et bonne grâce, et sur tous 
un, duquel je tairay le nom ; mais il sulfira qu’il 
n’y avoit en Italie François plus digne d’estre 
aimé que cestuy là, car il estoit accomply en 
toutes les beautez et grâces que gentil-homme 


des plus honnestes femmes qui fust 

pourroit avoir. Et combien qu’il veist ceste dame 
vefve, avec son crespe noir, séparée de la jeu¬ 
nesse, en un coing avec plusieurs vieilles, comme 
celuy à qui jamais homme ne femme ne feit peur, 
se meit à l’entretenir, estant son masque et aban¬ 
donnant les dances pour demourer en sa compa¬ 
gnie, Et tout le soir ne bougea de parler à elle 
et aux vieilles ensemble, où il trouva plus de plai¬ 
sir qu’avec toutes les plus jeunes et braves de la 
court : en sorte que, quand il se fallut retirer, il ne 
pensoit pas avoir eu le loisir de s’asseoir. Et, com¬ 
bien qu’il ne parlast à ceste dame que de propos 
communs qui se peuvent dire en telle compa¬ 
gnie, si est-ce qu’elle cogneut bien qu’il avoit 
envie de l’accointer, dont elle se délibéra de se 
garder le mieulx qu’il luy fut possible, en sorte 
t|ue jamais plus en festin ny en grande compa¬ 
gnie ne la peut veoir. li s’enquist de sa façon de 
faire, et trouva qu’elle alloit souvent aux églises 
et religions, où il mit si bon guet qu’elle ne pou- 
voit aller si secrettement qu’il n’y fust premier 
qu’elle, et qu’il ne demeurast à l’eglise autant 
qu’il pouvoir avoir, loisir de la veoîr et tant qu’il 
y estoit la contemploit de si grande ad'ection 
qu’elle ne pouvoit ignorer l’amour qu’il luy por- 
toit, pour laquelle éviter se délibéra pour un 
temps de feindre se trouver mal, et ouyr la messe 
en sa maison, dont le gentil-homme fut tant marry 
qu’il n’est possible de plus, car il n’avoit autre 
moyen de la veoir que cestuy là. Elle, pensant 
avoir rompu ceste coustume, retourna aux églises 

comme paravant, ce qu’amour déclara incontf- 
nent au gentil-homme, qui reprint ses premières 
dévotions ; et, de peur qu’elle ne luy donnast en- 
cores empeschement et qu’il n’eust le loisir de 
luy faire sçavoir sa volonté, un matin qu’elle pen- 
soit estre bien cachée en une petite chapelle où 
elle oyoit sa messe, s’alla mettre au bout de l’au¬ 
tel, et, voyant qu’elle estoit peu accompaignée, 
ainsi que le prestre monstroit le corpus Domini, 
se tourna devers elle, et, avec une voix doulce et 
pleine d’affection, luy dist; « Ma dame, je prends 
celuy que le prestre tient à ma damnation si vous 
seule n’estes cause de ma mort ; car, encores que 
vous m’ostiez le moyen de la parolle, si ne pou¬ 
vez-vous ignorer ma volonté, veu que la vérité 
vous l’a déclarée assez par mes yeulx languissans 
et par ma contenance morte. » La dame, feignant 
n’y entendre rien, luy respondit: « Dieu ne doit 
point ainsi estre pris en vain ; mais les poètes di¬ 
sent que les dieux se rient des jurements et men¬ 
songes des amans, parquoy les femmes qui aiment 
leur honneur ne doivent estre crédules ny piteu¬ 
ses. » En disant cela, elle se leve et s’en retourne 
en son logis. 

Si le gentil-homme fut courroucé de ceste pa¬ 
rolle, ceulx qui ont expérimenté choses sembla¬ 
bles diront bien qu’oiiy ; mais luy, qui n’avoit 
laulte de cueur, aima mieulx avoir ceste mauvaise 
response que d’avoir faüly à déclarer sa volonté, 
laquelle il tint ferme trois ans durans, et par let¬ 
tres et moyens la pourchassa sans 'perdre heure 

de temps; mais durant trois ans ne peut avoir 
autre response sinon qu’elle le fuyoit comme le 
loup le levrier duquel il doibt estre prins, non 
par haine qu’elle luy portast, mais pour la crainte 
de son honneur et réputation, dont il s’apperceut 
si bien que plus vivement qu’il n’avoit faict pour¬ 
chassa son affaire. Et apres plusieurs peines, re¬ 
fus, tourments et desespoirs, voyant la persévé¬ 
rance de son amour, ceste dame eut pitié de luy 
et luy accorda ce qu’il avoit tant désiré et si lon¬ 
guement attendu; et, quand ils furent d’accord 
des moyens, ne faillit le gentil-homme françois à 
se bazarder d’aller en sa maison, combien que sa 
vie y pouvoit estre en grand hazard, veu que les 
parents d’elle logeoient tous ensemble. Luy, qui 
n’avoit moins de finesse que de beauté, se con¬ 
duisit si sagement qu’il entra en sa chambre à 
l’heure qu’elle luy avoit assignée, où il la trouva 
toute seule couchée en un beau lict; et, ainsi qu’il 
se hastoit en se déshabillant pour coucher avec 
elle, entendit à la porte un grand bruit de voix 
parlans bas et des espées que l’on frottoit contre 
les murailles. La dame luy dist avec un visage de 
femme demie morte : « Or à ceste heure est 
vostre vie et mon honneur au plus grand danger 
qu’ils pourroient estre, car j’entends bien que 
voilà mes freres qui vous cherchent pour vous 
tuer ; parquoy, je vous prie, cachez-vous soubs ce 
lict: car, quand ils ne vous trouveront point, j’au- 
ray occasion de me courroucer à eulx de l’alarme 
que sans cause ils m’auroient faicte. w Le gentil- 

homme, qui n’avoit encores jamais regardé la 
peur, luy dist : « Et qui sont voz freres pour faire 
peur à un homme de bien ? Quand toute leur 
race seroit ensemble, je suis seur qu’ils n’atten- 
droient point le quatriesme coup de mon espée : 
parquoy reposez-vous en vostre lict et me laissez 
garder ceste porte. » A l’heure il meit sa cappe 
alentour de son bras et Tespée au poing, et alla 
ouvrir la porte pour veoir de plus prés les espées 
dont il oyoit le bruit; et, quand elle fut ouverte, 
il veid deux chambrières qui, avecques deux es¬ 
pées en chacune main, luy faisoient ceste alarme, 
lesquelles luy dirent : « Monsieur, pardonnez- 
nous, car nous avons commandement de nostre 
maistresse de faire ainsi; mais vous n’aurez plus 
de nous autre empeschement. » Le gentil¬ 
homme, voyant que c’estoient femmes, ne peut 
pis faire que de les commander à tous les diables, 
leur fermant la porte au visage, et s’en alla le plus 
tost qu’il luy fut possible coucher avec sa dame, 
de laquelle la peur n’avoit en rien diminué l’a¬ 
mour, et, oubliant luy demander la raison de ces 
escarmouches, ne pensa qu’à satisfaire à son dé¬ 
sir. Mais, voyant que le jour approchoit, la pria 
luy dire pourquoy elle luy avoit faict si mauvais 
tour, tant de la longueur du temps que de ceste 
derniere entreprise. Elle, en riant, luy respondit: 

Ma deliberation estoiî de jamais n’aimer, ce que 
depuis ma viduité j’avois bien sceu garder ; mais 
vostre honnesleté, dés l’heure que vous parlastes à 
moy au festin, me feit changer propos, et corn- 

mençay deslors à vous aimer autant que vous fai- 
siez moy. 11 est vray que rhonneur, qui m’avoit 
tousjours conduicte, ne vouloit permettre qu’a- 
mour me feist faire chose dont ma réputation fust 
empirée; mais, comme la biche navrée à mort 
cuide, en changeant de lieu, changer le mal qu’elle 
porte avec soy, ainsi m’en allois d’eglise en eglise, 
cuidant fuir celuy que je portois en mon cueur, 
duquel a esté la preuve de l’amitié si parfaicte 
qu’elle a faict accorder l’honneur avec l’amour. 
Mais, à fin d’estre plus asseurée de mettre mon 
cueur et mon amour en un parfait homme de 
bien, j’ay bien voulu faire ceste derniere preuve 
de mes chambrières, vous asseurant que si, pour 
peur de vie ou de nul autre egard, je vous eusse 
trouvé craintif jusques à vous coucher soubs mon 
lict, j’avois délibéré de me lever et aller en une 
autre chambre, sans jamais de plus prés vous 
veoir. Mais, pource que vous ay trouvé beau, de 
bonne grâce et plein de vertu et hardiesse plus 
que l’on ne m’avoit dict, et cjue la peur n'a peu 
toucher vostre cueur ny tant soit peu refroidir 
l’amour que vous me portez, je suis délibérée de 
m’arrester à vous pour la fin de mes jours, me te¬ 
nant seure que je ne sçaurois en meilleure main 
mettre ma vie et mon honneur qu’en celuy que je 
ne pense avoir veu son pareil en toutes vertuz. » 
Et, comme si la volonté des hommes estoit im¬ 
muable, se promirent et jurèrent ce qui n’estoit 
en leur puissance : c’est une amitié perpétuelle, 
qui ne peult naistre ne demeurer au cueur des 

hommes; et celles le sçaventqui Tontexpérimenté^ 
et combien telles opinions durent. 

« Et pource, mes darnes^ vous vous garderez de 
nous comme le cerf (s’il avoit entendement) feroit 
de son chasseur,car nostre félicité et nostre gloire 
et entendement est de vous veoir prises et oster 
ce qui vous est plus cher que la vie. —r Com¬ 
ment ! dist Hircan à Guebron, depuis quel temps 
estes-vous devenu prescheuri* J’ay bien veu que 
vous ne teniez pas ces propos. — Il est vray, dist 
Guebron, que j’ay parlé maintenant contre tout 
ce que j’ay dit toute ma vie ; mais, pource que j’ay 
les dents si foibles que je ne puis plus mascher la 
venaison, j’advertiz les pauvres biches de se gar¬ 
der des veneurs, pour satisfaire sur ma vieillesse 
aux maulx que j’ay desserviz en ma jeunesse. — 
Nous vous remercions,Guebron, dist Nomerfide, 
dequoy nous advertissez de nostre profit ; mais si 
ne nous en sentons-nous pas trop tenues à vous, 
car vous n’avez tenu pareil proposàcelle que vous 
avez bien aimée. C’est donques signe que vous ne 
nous aimez gueres. Ne voulez-vous encor souffrir 
que nous soyons aimées? Si pensons-nous estre 
aussi sages et vertueuses que celle que vous avez 
si longuement chassée en vostre jeunesse. Mais 
c’est la gloire des vieilles gens, qui cuident tous- 
jours avoir esté plus sages que ceulx qui viennent 
après eulx. — Et bien! Nomerfide,dist Guebron, 
quand la tromperie de quelqu’un de voz serviteurs 
vous aura faict congnoistre la malice des hommes. 






à ceste heure là croirez-vous que je vous auraydict 
vérité. » Oisille dist à Guebron : « Il me semble 
que le gentil-homme que vous louez tant de har¬ 
diesse devroit plus estre loué de fureur d’amour, 
qui est une puissance si forte qu’elle faict entre¬ 
prendre aux plus couards du monde ce à quoy les 
plus hardîz penseroient deux fois. wSafîredent luy 
dist : « Ma dame, si ce n’estoit qu’il estimast les 
Italiens gens de meilleur discours que de grand 
effect, il me semble qu’il devoit avoir grande oc¬ 
casion d’avoir peur, — Ouy, ce dist Oisille, s’il 
n’eust point eu en son cueur le feu qui brusle 
crainte. — Il me semble, dist Hircan, puis que 
vous ne trouvez la hardiesse de cestuy cy assez loua¬ 
ble, qu’il fault que vous en sçachez un autre qui 
«St plus digne de louange. — Il est vray, dist 
Oisille, que cestuy cy est louable; mais j’en sçay un 
plus admirable. —Je vous prie, dist Guebron, s’il 
est ainsi, que vous preniez ma place de nous dire 
quelque chose honneste et digne d’homme hardy 
comme nous promettez. — S’il est ainsi, dist 
Oisille, qu’un homme, pour sa vie et l’honneur de 
sa dame, s’est tant monstré asseuré contre les 
Millannois, et est estimé tant hardy que doit estre 
un qui, sans nécessité, mais par vraye et naïfve 
hardiesse, a faict le tour que je vous diray ? » 

Le Koy François monsfra sa générosité au Comte 
Guillaume, qui le vou/oi’( faire mourir. 


TJ 


N la ville de Digeon, au Duché de 
Bourgongne, vint au service du Roy 
ifj François un Comte d’Allemagne nom- 

me Guillaume, de la maison de Saxon- 


ne, dont celle de Savoye est tant alliée qu’ancien- 
nement n’estoit qu’une. Le Comte , autant estimé 
beau et hardy gentil-homme qui fust point en 
Allemagne, eut si bon recueil du Roy que non 
seulement le print en son service, mais le tint prés 
de luy et de sa chambre. Un jour, le gouverneur 
de Bourgongne, seigneur de la Trimouïile{ ancien 
chevalier et loyal serviteur du Roy), comme celuy 
qui estoit soupçonneux et craintif du mal et dom¬ 
mage de son maistre, avoit tousjours des espies à 
l’entour de son ennemy pour sçavoir qu’il faisoit, 
et se gouvernoit si sagement que peu de choses 
luy estoient celées. Entre autres advertissemens, 
il luy fut escrit par un de ses amis que le Comte 
Guillaume avoit prins quelque somme de deniers, 
avec promesse d’en avoir davantage, pour faire 
mourir le Roy en quelque sorte que peust estre. 

Le seigneur de la Trimouïlle ne faillit point d’en 
venir advertir le Roy et ne cela à madame Loyse 
de Savoye, sa mere, laquelle oublia l’alliance qu’elle 
avoit à cest Allemant, et supplia le Roy de le 
chasser bien tost, lequel la requist de n’en parler 
point, et qu’il estoit impossible qu’un si honneste 
gentil-homme et tant homme de bien entreprint 
une si grande meschanceté. Au bout de quelque 
temps vint encores un autre advertissement con¬ 
firmant le premieFj dont le gouverneur, bruslant 
de l’amour de son maistre, luy demande congé ou 
de le chasser ou d’y donner ordre; mais le Roy 
luy commanda expressément de n’en faire nul 
semblant, et pensa bien que par autre moyen il en 
sçauroit la vérité. 

Un jour qu’il alloit à la chasse, print la meil¬ 
leure espée qu’il estoit possible de veoir pour 
toutes armes, et mena avecques luy le Comte Guil¬ 
laume, auquel il commanda de le suyvre le premier 
et de prés ; mais, après avoir quelque temps couru 
le cerf, voyant, le Roy, que ses gens estoient loing 
de luy, fors le Comte seulement, se détourna de 
tous chemins, et, quand il se veid avec le Comte 
au plus profond de la forest seul, en tirant son 
espée, dist au Comte : « Vous semble-il que ceste 
espée soit belle et bonne? » Le Comte, en la ma¬ 
niant par le bout, luy dist qu’il n’en avoit veu 
nulle qu’il pensast meilleure. « Vous avez raison, 
dist le Roy, et me semble que, si un gentil-homme 
avoit délibéré de me tuer, et qu’il eust cogneu la 
force de mon bras et la bonté de mon cueur ac- 







compaigné de ceste espée, il penseroit deux fois à 
m’assaillir. Toutesfois je ie tiendrois pour bien 
meschant,si nous estionsseul à seul, sans tesmoings, 
s’il n’osoit executer ce qu’il auroitentreprins. » Le 
Comte Guillaume luy respondit avec un visage 
estonné : « Sire, la meschanceté de l’entreprinse se- 
roit bien grande; mais la folie de la vouloir exe¬ 
cuter ne seroit pas moindre. » Le Roy,en se pre¬ 
nant à rire, remeist l’espée au fourreau, et, escou- 
tant que la chasse estoit prés de luy, pîcqua après 
le plustost qu’il peut. Quand il fut arrivé, il ne parla 
à nul de cest affaire, et s’asseura que le Comte 
Guillaume, combien qu’il fust un aussi fort et dis¬ 
pos gentil-homme qui se trouvast lors, n’estoit 
homme pour faire une si haulte entreprise. Mais 
le Comte Guillaume, craignant estre decelé ou 
soupçonné du faict, vint le lendemain matin dire 
à Robertet, secrettaire des finances du Roy, qu’il 
avoit regardé aux biensfaicts et gages que le Roy 
luy voulûit donner pour demeurer avec luy; tou¬ 
tesfois qu’ils n’estoient pas suflRsans pour l’entre¬ 
tenir la moitié de l’année, et que, s’il ne plaisoit 
au Roy luy en bailler la moitié au double, il seroit 
contrainct de se retirer, priant ledict Robertet 
d’en sçavoir le plustost qu’il pourroit la volonté du 
Roy, qui luy dist qu’il ne se sçauroit plus advancer 
que d’y aller incontiment sur l’heure ; etprint ceste 
commission volontiers, car il avoit veu les adver- 
tissemens du gouverneur. Et, ainsi que le Roy fut 
esveillé, ne faillit à faire sa harangue, présent mon¬ 
sieur de la TrimouïJle et l’admirai de Bonnivet, 

lesquels ignoroient le tour que le Roy avoit faict. 
Ledict seigneur leur dist : « Vous aviez envie de 
chasser le Comte Guillaume, et vous voyez qu’il 
se casse de luy-mesme. Parquoy luy direz que, s’il 
ne se contente de Testât qu’il a accepté entrant en 
mon service, dont plusieurs gens de bonnes mai¬ 
sons se sont tenuz bien heureux, c’est raison qu’il 
cherche ailleurs meilleure fortune, et, quant à moy, 
je ne Tempescheray point ; mais je seray trescontent 
qu’il trouve party tel qu’il puisse vivre comme il 
mérité. » Robertet fut aussi diligent de porter 
ceste responce au Comte qu’il avoit esté de pré¬ 
senter sa requeste au Roy. Le Comte dist qu’avec 
son congé il deliberoit donc de s’en aller, et, 
comme celuy que la peur contraignoit de partir, 
ne la sceut porter vingt-quatre heures ; mais, 
comme le Roy se mettoit à table, print congé de 
luy, feignant avoir grand regret dont sa néces¬ 
sité luy faisoit perdre sa presence. Il alla aussi 
prendre congé de la mere du Roy, laquelle luy 
donna aussi joyeusement qu’elle Tavoit receu 
comme parent et amy. Ainsi s’en alla en son païs. 
Et le Roy, voyant sa mere et ses serviteurs eston- 
nezde ce soudain partement, leur compta l’alarme 
qu’il luy avoit donnée, disant qu’encores qu’il fust 
innocent de ce qu’on luy mettoit à sus, si avoit 
esté sa peur assez grande pour Teslongner d’un 
maistre dont il ne cognoissoit pas encores les 
complexions. 

Quant à moy, mes dames, je ne voy point 

qu’autre chose peust esmouvoir le cueur du Roy 
à se hazarder ainsi seul contre un homme tant 
estimé, sinon qu’en laissant la compaignie et les 
lieux où les Roys ne trouvent nui inferieur qui 
leur demande le combat, se voulut faire pareil à 
celuy qu’il doutoit à son ennemy, pour se conten¬ 
ter luy-mesme de expérimenter la bonté et har¬ 
diesse de son cueur. — Sans point de faute, dist 
Parlamente, il avoit raison, car la louange de tous 
les hommes ne peut tant satisfaire un bon cueur 
que lesçavoir et expérience qu’il a seul des vertuz 
que Dieu a mises en luy. — H y a long temps, 
dist Guebron, que les poètes et autres nous ont 
peinct, pour venir au temple de Renommée, qu’il 
falloir passer par celuy de Vertu. Et moy, qui co- 
gnois les deux personnages dont vous avez faict 
le compte, sçay bien véritablement que le Roy est 
un des plus hardiz hommes qui soit en son 
Royaume. — Par ma foy, dist Hircan, à l’heure 
que le Comte Guillaume vint en France, j’eusse 
plus craint son espée que celle des plus gentils 
compaîgnons italiens qui fussent en la court. — 
Vous sçavez bien, dist Emarsuitte, qu’il est tant 
estimé que noz louanges ne sçauroient atteindre 
h son mérité, et que nostre journée seroît plustost 
passée que chacun en eust dict ce qu’il luy en 
semble. Parquoy, ma dame, donnez vostre voix à 
quelqu’un qui die encores du bien des hommes, 
s’il y en a, » Oisille dist à Hircan : « 11 me semble 
que vous avez tant accoustumé de dire mal des 
femmes qu’il vous sera aisé de nous faire quelque 

bon compte à la louange d’un homme; parquoy 
je vous donne ma voix. — Ce me sera chose aisée 
à faire, dist Hircan, car il y a si peu que Ton m’a 
faict un compte à la louange d’un gentil-homme 
dont l’amour, et la fermeté, et la patience, est si 
louable que je n’en doy laisser perdre la mé¬ 
moire. » 

Une belle jeune dame cxpeiîmenie la foy d'un jeune 
escolier, son amy^ avant que luy permetire advantage 
sur son honneur. 


une des bonnes villes du Royaume 
de France, y avoit un seigneur de bonne 
maison qui estoit aux escoles, désirant 
parvenir au sçavoir par qui la vertu et 
l’honneur se doivent acquérir entre les vertueux 
hommes ; et, combien qu’il fust si sçavant qu’es¬ 
tant en l’aage de dix-sept à dix-huict ans il sem- 
bloit estre la doctrine et exemple des autres, amour 
toutesfois, après ses leçons, ne laissa pas de luy 
chanter la sienne; et,pour estre mieux ouy et re- 
ceUjSe cacha soubs le visage et les yeux de la plus 
belle dame qui fust en tout le païs, laquelle pour 

quelque procès estoit venuë à la ville. Mais, 
avant qu’amour s’essayast à vaincre ce gentil¬ 
homme par la beauté de ceste dame, il avoit gai- 
gné le cueur d’elle en voyant les perfections qui 
estoient en ce seigneur : car en beauté, grâce, bon 
sens et beau parler, n’y avoit nul, de quelque estât 
qu’il fust, qui le passast. Vous qui sçavez le 
prompt chemin que faict ce feu quand il se prend 
à l’un des bouts du cueur et de la fantasie, vous 
jugerez bien qu’en deux si parfaicts subjects n’ar- 
resta gueres amour qu’il ne les eust à son comman¬ 
dement et qu’il ne les rendist tous deux si plains 
de sa claire lumière que leur pensée, vouloir et 
parler n’estoit que flamme de ceste amour, laquelle, 
avec la jeunesse qui en luy engendroit crainte, luy 
faisoit pourchasser son affaire le plus doucement 
qu’il luy estoit possible. Mais celle qui estoit vain¬ 
cue d’amour n’avoit besoing de force. Toutesfois, 
pour la honte qui accompaigne les darnes, le plus 
qu’elle peut se garda de monstrer sa volonté; si 
est-ce qu’à la fin la forteresse du cueur où l’hon¬ 
neur demeure fut ruinée de telle sorte que la pau¬ 
vre dame s’accorda en ce dont elle n’avoit esté 
discordante. Mais, pour expérimenter la patience, 
fermeté et amour de son serviteur, luy octroya ce 
qu’il demandoit avec trop difficile condition, l’as- 
seurant que, s’il la gardoit, à jamais elleraimeroit 
parfaictement, et que, s’il failloit, il estoit seur de 
ne l’avoir de sa vie : c’est qu’elle estoit contente 
de parler à luy dedans un lict, tous deux couchez 
en leurs chemises, par ainsi qu’il ne luy deman- 

dast rien davantage sinon la parolle et le baiser, 
Luy,qui estimoit qu’il n’y eust joye digne d’estre 
accomparée à celle qu’elle luy permettoit, iuy ac¬ 
corda, et, le soir venu, la promesse fut acomplie : 
de sorte que, 'pour quelque bonne chere qu’elle 
luy feist, ne pour quelque tentation qu’il eust, ne 
voulutfaulserson serment;et, combien qu’iln’es- 
timast sa peine moindre que celle du purgatoire, 
si fut son amour si grande et son esperance si forte, 
estant seur de la continuation perpétuelle de l’a¬ 
mitié qu’avec si grand peine il avoit acquise, qu’il 
garda sa patience et se leva d’auprès d’elle sans 
jamais luy vouloir faire aucun desplaisir. La dame 
(comme je croy), plus esmerveillée que contente 
de ce bien, soupçonna incontinent que son amour 
n’estoit si grande qu’elle pensoit,ou qu’il n’avoit 
trouvé en elle tant de bien comme il estimoit, et 
ne regarda pas à sa grande honnesteté, patience 
et fidelité à garder son serment. 

Parquoy se délibéra de faire encores une autre 
preuve d’amour qu’il luy portoit avant que tenir 
sa promesse, et, pour y parvenir, le pria de parler 
à une fille qui estoit en sa compaignie,plus jeune 
qu’elle et bien fort belle, et qu’il luy tinst propos 
d’amitié, à fin que ceux qui le voyoient venir en 
sa maison si souvent pensassent que ce fust pour 
sa damoiselle et non pour elle. Ce jeune seigneur, 
qui se tenoit seur d’estre aimé autant qu’il aimoit, 
obéît entièrement à tout ce qu’elle luy commanda, 
et se contraignit, pour l’amour d’elle, de faire 
l’amour a ceste fille, laquelle, le voyant si beau 

et bien emparlé^ creut sa mensonge pîus qu’une 
autre vérité, et l’aima autant que si elle eust esté 
bien fort aimée de luy. Et quand la maistresse veid 
que les choses estoient si avant, et que toutesfois 
ce seigneur ne cessoit de la sommer de sa pro¬ 
messe, luy accorda qu’il la vinst veoir à une heure 
apres minuict, et qu’elle avoit tant expérimenté 
l’amour et obéissance qu’il luy portoit que c’estoit 
raison qu’il fust recompensé de sa bonne patience. 
11 ne fault point douter de la joye que receut cesi 
affectionné serviteur, qui ne faillit à venir à l’heure 
assignée. 

Mais la dame, pour tenter la force de son 
amour, dist à sa belle damoiselle ; « Je sçay 
bien l’amour qu’un tel seigneur vous porte, dont 
je croy que n’avez moindre passion que luy, et 
j’ay telle compassion de vous deux que je suis dé¬ 
libérée de vous donner lieu et loisir de parler lon¬ 
guement ensemble à voz aises. » La damoiselle 
fut si transportée qu’elle ne luy sceut feindre son 
affection, mais luy dist qu’elle n’y vouloit faillir; 
et, obéissant à son conseil et par son commande¬ 
ment, se despoilla et se meist en un beau lict 
toute seule en une chambre, dont la dame laissa 
la porte ouverte et alluma de la clarté là dedans, 
parquoy la beauté de ceste fille pouvoitestre veuë 
plus clerement; et, en feignant de s’en aller, se 
cacha si bien auprès du lîct qu’on ne pouvoit la 
veoir. Son pauvre serviteur, la cuidant trouver 
comme elle luy avoit promis, ne faillit à l’heure 
ordonnée d’entrer en la chambre le plus douce- 

ment qu’il luy fut possible, et, après qu’il eut fermé 
l’huis et osté sa robbe et ses brodequins four¬ 
rez, s’en alla mettre au lict, où il pensoit trouver 
ce qu’il desiroit, et ne sceut si tost avancer ses 
bras pour embrasser celle qu’il cuidoit estre sa 
dame que la pauvre fille, qui le cuidoit estre du 
tout à elle, n’eust les siens alentour de son col, en 
luy disant tant de parolles affectionnées et d’un 
si beau visage qu’il n’est si sainct hermite qui 
n’eust perdu ses patenostres. Mais, quand il la re- 
cogneut, tant à la veuë qu’à l’ouïr, l’amour, qui 
avec si grand haste l’avoit faict coucher, le feit 
encores plustost lever, quand il recogneut que ce 
n’estoit celle pour qui il avoit tant souffert; et, 
avec un despit tant contre la maistresse que contre 
sa chambrière, alla à la damoiselle et luy dist : 
« Vostre folie, tant de vous que de la damoiselle qui 
vous a mis là par malice, ne me sçauroit faire au¬ 
tre que je suis ; mais mettez peine d’estre femme 
de bien, car par mon occasion ne perdrez ce bon 
nom. » Et en ce disant, tant courroucé qu’il n’est 
possible de plus, saillit hors de la chambre, et fut 
long temps sans retourner où estoit sa dame. 
Toutesfois amour, qui n’est jamais sans esperance, 
l’asseura que plus la fermeté de son amour estoit 
grande et cogneuë par tant d’experience, plus la 
jouissance en seroit longue et heureuse. La dame, 
qui avoit entendu tous ces propos, fut tant con¬ 
tente et esbahie de veoirla grandeur et fermeté de 
son amour qu’il luy tarda bien qu’elle ne le pou- 
voit reveoir pour luy demander pardon des maulx 

qu’elle luy avoit faicts à l’esprouver; et si tost 
qu’elle le peut trouver ne faillit à luy dire tant 
d’honnestes et bons propos que non seulement il 
oublia toutes ses peines, mais les estima tresheu- 
reuses, veu qu’elles estoient tournées à la gloire 
de sa fermeté et à l’asseurance parfaicte de son 
amitié, de laquelle, depuis ceste heure là en avant, 
sans empeschement ne fascherie, il eut la fruition 
telle qu’il la pouvoit desirer. 

« Je vous prie, mes dames, trouvez-moy une 
femme qui ait esté si ferme, si patiente et si loyalle 
en amour que cest homme cy a esté. Ceux qui ont 
expérimenté telles tentations trouvent celles que 
Ton peinct à sainct Anthoine bien petites au pris: 
car qui peull estre chaste et patient avec la beauté, 
l’amour, le temps et le loisir des femmes, sera as¬ 
sez vertueux pour vaincre tous les diables.—C’est 
dommage, dist Oisille, qu’il ne s’adressa à une 
femme aussi vertueuse que luy, car c’eust esté la 
plus parfaicte et la plus honneste amour dont on 
ouït jamais parler. —Mais, je vous prie, dist Gue- 
bron, dictes-moy, lequel tour trouvez-vous le plus 
difficile des deux?— 11 me semble, dist Parla- 
mente, que c’est le dernier, car le despit est la 
plus forte tentation de toutes les autres. » Lo nga- 
rine dist qu’elle pensoit que ce fust le premier, 
car il failoit qu’il vainquist l’amour et soy-mesmes 
pour tenir sa promesse, a Vous en parlez bien à 
vostre aise! dist Simontault; mais nous, qui sça- 
vons bien que la chose vault, en devons dire nos- 

tre opinion. Quant à moy, à îa première fois je 
l’estime fol, et à la derniere sot : car je croy qu’en 
tenant promesse à sa dame elle avoir autant ou 
plus de peine que luy. Elle ne luy faisoit faire ce 
serment sinon pour se feindre plus femme de bien 
qu’elle n’estoit, se tenant seure qu’une forte amour 
ne se peult lyer ny par commandement, ny par 
serment, ne par chose qui soit au monde; mais 
elle vouloit feindre son vice si vertueux qu’il ne 
pouvoir estregaigné que par vertuz héroïques. Et 
la seconde fois il se monstra sot de laisser celle 
qui l’aimoit et valloit mieulx que celle où il avoit 
serment contraire, et si avoit bonne excuse sur le 
despit dequoy il estoit plein. ïj Dagoucin le re- 
print, disant qu’il estoit de contraire opinion, et 
que à la première fois il se monstra ferme, patient 
et véritable, et h la seconde loyal et parfaict en 
amitié. « Et que sçavons-nous, dist Saffredent, s’il 
estoit de ceulx qu’un chapitre nomme de frigidis 
et maleficeatis? Mais,siHircan eust voulu parfaire 
sa louange, il nous devoit compter comme il fut 
gentil compaignon quand il eut ce qu’il deman- 
doit, et à l’heure pourrions-nous juger si c’estoit 
vertu ou impuissance qui le feist estre si sage. — 
Vous pouvez bien penser, dist Hircan, que, si 
l’on me l’eust dict, ne l’eusse non plus celé que le 
demeurant; mais, à veoir sa personne et cognois- 
tre sa complexion, je l’estiineray plustost avoir 
esté conduict de la force d’amour que de nulle 
impuissance ou froideur. — Or, s’il estoit tel que 
vous dictes, dist Simontault, il devoit rompre son 

serment : car, si elle se fust courroucée pour si 
peu, elle eust esté legerement appatsée. — Mais, 
dist Emarsuitte, peult estre qu’à l’heure elle ne 
l’eust pas voulu. — Et puis, dist Saiïredent, n’es- 
toit-il pas assez fort pour la forcer, puis qu’elle 
luy avoit donné camp ? — Saincte Marie [ dist 
Nomerfide, comme vous y allez ! Est-ce la façon 
d’acquérir la grâce d’une qu’on estime honneste 
et sage?— Il me semble,dist Saffredent, que l’on 
ne sçauroit faire plus d’honneur à une femme de 
qui l’on desire telles choses que de la prendre par 
force, car il n’y a si petite damoiselle qui ne 
vueille estre bien long temps priée, et d’autres 
encores 'a qui il fault donner beaucoup de presens 
avant que de les gaigner ; d’autres qui sont si 
sottes que par moyen ne finesses on ne les peut 
avoir ny gaigner, et envers celles-là ne fault pen¬ 
ser que chercher les moyens. Mais, quand on a 
affaire à une si sage qu’on ne la peult tromper,et 
si bonne qu’on ne la peult gaigner par paroiles ny 
presens, est-ce pas raison de chercher tous les 
moyens que l’on peult pour en avoir la victoire? 
Et, quand vous oyez dire qu’un homme a prins 
une femme par force, croyez que ceste femme là 
luy a osté l’esperance de tous autres moyens, et 
n’estimez moins l’homme quia mis sa vie en dan¬ 
ger pour donner lieu à son amour. » Guebron se 
print à rire et dist : « J’ay veu autres fois assiéger 
des places et prendre par force, pource qu’il n’es- 
toit possible de faire parler par argent ne par me¬ 
naces ceux qui les gardoient, car on dict que place 

qui parlemente est à demy gaignée. — II semble, 
dist Emarsuitte, que tous les amours du monde 
soient fondées sur ces follies; mais il y en a qui 
ont aimé et benignement persévéré de qui l’in¬ 
tention n’a point esté telle. — Si vous en sçavez 
une à dire, dist Hircan, je vous donne ma voix et 
place pour la dire. — Je la sçay, dist Emarsuitte, 
et la diray tresvolontiers. 


NOUVELLE DIX NEUFIESME 


De deux amans qui, par desespoir d^estre mariez ensemble, 
SC rendirent en reUgion, l^homme a sainct François et 
la fille à sainclc Claire. 


U temps du Marquis de Mantouë,qui 
^^^^^avoit espousé la sœur du Duc de 

Ferrare, y avoit en la maison de la 
Duchesse une damoiselle nommée 
Pauline, laquelle estoit tant aimée d’un gentil¬ 
homme, serviteur du Marquis, que la grandeur de 
son amour faisoit esmerveiller tout le monde, veu 
qu’il estoit pauvre et tant gentil compaignon qu’il 
devoit chercher (pour l’amour que luy portoitson 
maistre) quelque femme riche. Mais il luy sem- 
bloit que tout le trésor du monde estoit en Pau- 

line, lequel en l’espousant il pensoit posséder. La 
Marquise, désirant que par sa faveur Pauline fust 
mariée plus richement, l’en desgoustoit le plus 
qu’il luy estoit possible, et les empeschoit souvent 
de parler ensemble, leur remonstrant que, si le 
mariage se faisoit, iis seroient les plus pauvres et 
misérables de toute PI ta lie. Mais ceste raison ne 
pouvoit entrer en l’entendement du gentilhomme. 
Pauline, de soncosté,dissimuloit le mieux qu’elle 
pouvoit son amitié; toutesfois elle n’en pensoit 
pas moins. 

Ceste amitié dura longuement avec une espé¬ 
rance que le temps leur apporteroit quelque 
meilleure fortune, durant lequel vint une guerre 
où ce gentil-homme fut prins prisonnier avec 
un François qui n’estoit moins amoureux en 
France que luy en Italie; et, quand ils se trouvè¬ 
rent compaignons de leurs fortunes, ils commen¬ 
cèrent à descouvrir leurs secrets l’un l’autre, et 
confessa le François que son cueur estoit ainsi pri¬ 
sonnier que le sien, sans luy vouloir nommer le 
lieu. Mais, pour eslre tous deux au service du 
Marquis de Mantouë, sçavoit bien ce gentil¬ 
homme françois que son compaignon aimoit 
Pauline, et, pour l’amitié qu’il avoii en son bien 
et profit, luy conseilloit d’en oster sa fantasie, ce 
que le gentil-homme italien juroit n’estre en sa 
puissance, et que,si le Marquis de Mantouë, pour 
recompense de sa prison et des bons services qu’il 
luy avoit faicts, ne luy donnoit s’amie, il s’en iroît 
rendre cordelier et ne serviroit jamais maistre que 

Dieu ; ce que son compaignon ne pouvoit croire, 
ne voyant en iuy un seul signe de la religion, fors 
la dévotion qu’il avoit en Pauline. Au bout de 
neuf moys fut délivré le gentil-liomme françois, 
et par sa bonne diligence feit tant qu’il meit son 
compaignon en liberté, et pourchassa le plus qu’il 
luy fut possible envers le Marquis et la Marquise 
le mariage de Pauline; mais il n’y peut advenir 
ny rien gaigner, en luy mettant la pauvreté de¬ 
vant les yeux où il leur faudroit tous deux vivre, 
et aussi que de tous costezles parens n’en estoient 
pas contens ne d’opinion, et luy defendoient qu’il 
n’eust plus à parler à elle, à fin que ceste fantasie 
s’en allast par l’absence et impossibilité. 

Et, quand il veîd qu’il estoit contrainctd’obeïr, 
demanda congé à la Marquise de dire à Dieu à 
Pauline, puis que jamais il ne parleroit .à elle, ce 
qui fut accordé ; et à l’heure commença à luy dire : 
« Puis qu’ainsi est, Pauline, que le ciel et la terre 
sont contre nous, non seulement pour nous em- 
pescher de nous marier ensemble, mais, qui plus 
est, pour nous oster la veuë et parolle, dont noz 
maistre et maistresse nous ont faict si rigoureux 
commandement, ils se peuvent bien vanter qu’en 
une parolle ils ont blessé deux cueurs dont les 
corps ne sçauroient plus faire que languir, mons- 
trans bien par cest elîect qu’oncques amour ne 
pitié n’entrerent en leur estomach. Je sçay bien 
que leur fin est de nous marier bien et richement 
chacun, car ils ignorent que la vraye richesse gist 
au contentement ; mais si m’ont-ils faict tant de 

mal et de desplaisir qu’il est impossible que jamais 
je leur puisse faire service. Je croy bien que, si 
jamais je n’eusse parlé de ce mariage, ils ne fus¬ 
sent pas si scrupuleux qu’ils ne nous eussent assez 
souffert parler ensemble, vous asseurant que j’ai- 
merois mieux mourir que changer mon opinion 
en pire, apres vous avoir aimée d’une amour si 
honneste et vertueuse, et pourchassé envers vous ce 
que je devrois defendre envers tous. Et pource 
qu’en vous voyant je ne sçaurois porter ceste dure 
patience, et qu’en ne vous voyant mon cueur{qui 
ne peult demeurer vuide ) se rempliroît de quelque 
desespoir dont la fin seroit malheureuse, je me 
suis délibéré (et de long temps) de me mettre en 
religion : non que je ne sçache tresbien qu’en tous 
estats l’homme se peult sauver, mais pour avoir 
plus grand loisir de contempler la bonté divine, 
laquelle, comme j’espere, aura pitié des fautes de 
ma jeunesse et changera mon cueur autant pour 
aimer les choses spirituelles qu’il a faict les tem¬ 
porelles. Et, si Dieu me faict la grâce de gaigner 
la science, mon labeur sera incessamment employé 
à prier Dieu pour vous, vous suppliant, par ceste 
amour tant ferme et loyalle qui a esté entre nous 
deux, avoir mémoire de moy en voz oraisons et 
prier Nostre Seigneur qu’il me donne autant de 
constance en ne vous voyant point qu’il m’a 
donné de contentement en vous voyant. Et, pource 
que j’ay esperé toute ma vie avoir de vous par 
mariage ce que l’honneur et conscience permet¬ 
tent, je me suis contenté d’esperance; mais, main- 

tenant que je la perds et que je ne puis jamais avoir 
de vous le traictement qui appartient à un mary, 
au moins, pour dire à Dieu, je vous prie me traic- 
ter en frere, et que je vous puisse baiser. » La 
pauvre Pauline, qui tousjours luy avoit esté assez 
rigoureuse, cognoissant l’extremité de sa douleur 
et honnesteté de sa requeste, et qu’en tel deses¬ 
poir se contentoit d’une chose si raisonnable,sans 
luy respondre autre chose, luy va jetter les bras au 
col, pleurant avec une .si grande amertune et sai¬ 
sissement de cueur que la parolle, sentimens et 
force luy defi'aillirent, et se laissa tomber entre 
ses bras esvanouye, dont la pitié qu’il en eut, avec 
l’amour et la tristesse, luy en feirent faire autant : 
tellement que l’une de ses compagnes, les voyant 
tomber l’un d’un costé et l’autre d’autre, appella 
du secours, qui, à force de remedes, les feit re¬ 
venir. 

Alors Pauline, qui avoit désiré de dissimuler son 
affection, fut honteuse quand elle s’apperceut 
qu’elle l’avoit monstrée si vehemente, Toutesfois 
la pitié du pauvre gentil-homme servit à elle de 
juste excuse, et, ne pouvant plus porter ceste pa¬ 
rolle de dire à Dieu pour jamais, s’en alla viste- 
ment le cueur et les dents si serrez Cju’entrant dans 
sa chambre, comme un corps mort sans esprit se 
laissa tomber sur son lict, et passa la nuict en si 
piteuses lamentations que ses serviteurs pensoient 
qu’il eust perdu tous ses parens et amis et tout ce 
qu’il pouvoit avoir de bien sur la terre. Le matin 
se recommanda à Nostre Seigneur, et, apres qu’il 

















eut departy à ses serviteurs le peu de bien qu’il 
avoit et prins avec luy quelque somme d’argent, 
défendit à ses gens de le suyvre, et s’en alla tout 
seul à la religion de l’observance demander l’ha¬ 
bit, délibéré de jamais n’en porter d’autre. Le gar¬ 
dien, qui autresfois l’avoit veu, pensa au commen¬ 
cement que ce fust mocquerie ou songe, car il n’y 
avoit en tout le païs gentil-homme qui moins que 
luy eust grâce de cordelier, pource qu’il avoit en 
luy toutes les bonnes grâces et vertuz que l’on sçau- 
roit desireren un gentil-homme. Mais, après avoir 
entendu ses parolles et veu ses larmes coulans sur 
son visage comme ruisseaux, ignorant dont en 
venoit la source, le receut humainement; et bien- 
tost après, voyant sa persévérance, luy bailla l’ha¬ 
bit, qu’il receut bien dévotement, dont furent ad- 
vertiz le Marquis et la Marquise, qui le trouvè¬ 
rent si esirangé qu’à peine le pouvoient-ils croire. 
Pauline, pour ne se monstrer subjecte à nulle 
amour, dissimula le mieux qu’il luy fut possible 
le regret qu’elle avoit de iuy, en sorte que chacun 
disoit qu’elle avoit bien-tost oublié la grande af¬ 
fection de son loyal serviteur. Et ainsi passa cinq 
ou six mois sans en faire autre demonstrance, du¬ 
rant lequel temps luy fut par quelque religieux 
nionstré une chanson que son serviteur avoit 
composée un peu après qu’il eut prins l’habit, de 
laquelle le chant est italien et assez commun; 
niais j’en ay voulu traduire les mots en françois, 
le plus prés de l’italien qu’il m’a esté possible, qui 
sont tels : 

Que dira elle 
Que fera elle 

Quant! me verra de ses yeux 
Religieux? 

Las! la pauvrette, 
Toute seuiette, 

Sans parler long temps sera 
Eschevelée, 

Desconsolée : 
L’estrange cas pensera : 

Son penser (par adventure) 
En monastère et closture 
A la fin la conduira. 

Que dira elle, etc. 

Que diront ceux 
Qui de nous deux 
Ont l’amour et bien privé, 
Voyant qu’amour 
Par un tel tour 
Plus parfaict ont approuvé? 
Regardans ma conscience, 

Ils en auront repentance, 

Et chacun d'eux pleurera. 
Que dira elle, etc. 

Et s’ils venoient 
Et nous tenoient 
Propos pour nous divertir, 
Nous leur dirons 
Qiie nous mourrons 
Icy sans jamais partir. 

Puis que leur rigueur rebelle 
Nous faict prendre robbe telle, 
Nul de nous ne la lairra. 

Que dira elle, etc. 

b 

Et si prier 
De marier 

Nous viennent pour nous tenter, 
En nous disant 
L’estât plaisant 
Qui nous pourroit contenter, 

Nous respondrons que nostre ame 
Est de Dieu aimée et femme, 

Qui point ne la changera. 

Que dira elle, etc. 

O amour forte, 

Qui ces te porte 
Par regret m’as faict passer, 

Fais qu’en ce lieu 
De prier Dieu 
Je ne me puisse lasser ; 

Car nostre amour mutuelle 
Sera tant spirituelle 
Qiie Dieu s’en contentera. 

Que dira elle, etc. 

Laissons les biens 
Qui sont liens 
Plus durs à rompre que fer; 
Quittons la gloire 
Qui l’ame noire 
Par orgueil meine en enler. 

Fuyons la concupiscence, 
Prenons la chaste innocence, 

T«1 

Que Jésus nous donnera. 
Que dira elle, etc. 


Viens donc, amie ; 

Ne tarde mie 
Apres ton parfaicl amy ; 

' Ne crains à prendre 
L’habit de cendre, 
Fuyant ce monde ennemy : 
Car d’amitié vive et forte 
De sa cendre fault c]ue sorte 
Le Phénix, qui durera. 

Que dira elle, etc. 


Ainsi qu’au monde 
Fut pure et munde 
Nostre parfaicte amitié, 
Dedans le cloistre 
Pourra paroistre 
Plus grande de la moitié : 

Car amour loyal et ferme, 
Qui n’ a jamais fin ne terme, 
Droict au Ciel nous conduira. 
Que dira elle, etc. 


Quand elle eut bien au long leu ceste chanson, 
estant à part en une chappelle, se meist si fort à 
plorer qu’elle arrousa tout le papier de larmes. Et, 
n’eust esté la crainte qu’elle avoit de se monstrer 
plus affectionnée qu^il n’appartient, n’eust failly 

de s’en aller incontinent mettre en quelque Her¬ 
mitage, sans jamais veoir créature du monde; mais 
la prudence qui estoit en elle la contraignit pour 
quelque temps dissimuler. Et, combien qu’elle eust 
prins resolution de laisser entièrement le monde, 
si feignit-elle le contraire, et changeoit si fort son 
visage qu’estant en compaignie ne ressembloit de 
rien qui soit à elle-mesme. Elle porta en son cueur 
ceste délibération couverte cinq ou six mois, se 
monstrant plus joyeuse qu’elle n’avoit en cous- 
tume. Mais un jour alla avec sa maistresse à l’ob¬ 
servance ouyr la grande messe, et, ainsi que le 
prestre diacre et soudiacre sortoient du revestoire 
pour venir au grand autel, son pauvre serviteur, 
qui n’avoit encores parfaict l’an de sa probation, 
servoit d’accolite, et, portant les deux canettes en 
ses deux mains couvertes d’une toille de soye,ve- 
noit le premier, ayant les yeux contre terre. Quand 
Pauline le veid en tel habillement, où sa beauté et 
grâce estoient plustost augmentées que diminuées, 
fust si fort estonnée et troublée que, pour couvrir 
la cause de la couleur qui luy venoit au visage, se 
print à tousser. Et son pauvre serviteur, qui en- 
tendoit mieux ce son-là que celuy des cloches de 
son monastère, n’osa tourner la teste; mais en 
passant par devant elle ne peust garder ses yeux 
qu’ils ne prinssent le chemin que si longtemps ils 
avoient tenu. Et, en regardant piteusement Pau¬ 
line, fut si saisi du feu qu’il pensoit quasi esteint 
que, le voulant plus celer qu’il ne pouvoit, tomba 
tout de son hault devant elle. Et la crainte qu’il 





NOUVELLE DIX NEUFIESME 


eut que la cause en fust cogneuë iuy feit dire que 
c’estoit le pavé de l’église qui estoit rompu en cest 
endroit. Quand Pauline cogneut que le change¬ 
ment de l’habit n’avoit changé le cueur, et qu’il y 
avoit si long temps qu’il s’estoit rendu que chacun 
pensoit qu’elle l’eust oublié, se délibéra de mettre 
à execution le désir qu’elle avoit eu de rendre la 
fin de leur amitié semblable en habit, forme et 
estât de vivre, comme ils avoient esté vivans en 
une maison soubs pareil maistre et maistresse. Et 
pource que plus de quatre mois au paravant avoit 
donné ordre à tout ce que luy estoit necessaire 
pour entrer en religion, un matin demanda congé 
à la Marquise d’aller ouyr messe à Saincte Claire, 
qu’elle luy octroya, ignorant pourquoy elle luy 
demandoit; et en passant par les Cordeliers pria 
le gardien de luy faire venir son serviteur, qu’elle 
appeloit son parent. Et quand elle le veid en une 
chapelle à part, elle luy dict : « Si mon honneur 
eust permis qu’aussi tost que vous je me fusse osé 
mettre en religion, je n’eusse tant attendu; mais, 
ayant rompu par ma patience les opinions de ceux 
qui plustost jugent mal que bien, je suis délibérée 
de prendre l’estât, la robbe et la vie telle C|ue je 
voy lavostre, sans enquérir quel il y faict: car, si 
vous avez du bien, j’en auray ma part, et, si avez 
du mai, je n’en veux estre exempte. Car, par tel 
chemin que vous irez en paradis, je vous veux sui¬ 
vre, estant asseurée que celuy qui est le vray, par- 
faict et digne d’estre nommé amour, nous a tirez 
à son service par une amitié honneste et raison- 

nable, laquelle il convertira par son sainct esprit 
du tout en luy, vous priant que vous et moy ou¬ 
blions ce corps qui périt et tient du vieil Adam, 
pour recevoir et revestir celuy de .nostre espoux 
Jésus Christ. » Ce serviteur religieux fut tant aise 
et tant content d’ouïr sa saincte volonté qu’en 
pleurant de joye luy fortifia son opinion le plus 
qu’il iuy fut possible, luy disant, puis qu’il ne 
pouvoit avoir d’elle au monde autre chose que la 
parolle, qu’il se tenoit bien heureux d’estre au 
lieu où il avoit tousjours moyen de la reveoir, et 
c|u’elle seroit telle que Tun et l’autre n’en pour- 
roit que mieux valloir, vivans en un estât d’un 
amour, d’un cueur et d’un esprit tirez et conduicis 
de la bonté de Dieu, lequel il supplioit les tenir 
en sa main,où nu! ne peult périr. Et en ce disant, 
et pleurant d’amour et de joye, luy baisa les mains ; 
mais elle abbaissa son visage jusques à la main, et 
se donnèrent par vraye charité le sainct baiser de 
dilection. Et se contentant s’en partit Pauline, et 
entra en la religion de saincte Claire, où elle fut 
receuë et voilée. 

Ce qu’aprés elle feit entendre à madame la 
Marquise, qui en fut tant esbahie qu’elle ne le 
pouvoit croire; mais s’en alla le lendemain au mo¬ 
nastère pour la veoir et s’efforcer de la divertir de 
son propos. A quoy Pauline luy feist response 
que, si elle avoit eu puissance de luy oster un mary 
de chair (l’homme du monde qu’elle avoit le plus 
aimé), elle s’en devoit contenter, sans chercher de 
la vouloir séparer de celuy qui estoit immortel et 

invisible, car il n’estoit pas en sa puissance ny de 
toutes les créatures du monde. La Marquise, 
voyant son bon vouloir, la baisa, la laissant à 
grand regret. Et depuis vesquirent Pauline et son 
serviteur si sainctement et dévotement en leur ob¬ 
servance que l’on ne doit douter que celuy duquel 
la fin de la loy est charité ne leur dist à la fin de 
leur vie, comme à la Magdaleîne,que leurs peu- 
chez leur estoient pardonnez, veu qu’ils l’avoient 
beaucoup aimé, et qu’il ne les retirast en paix au 
lieu où la recompense passe tous les mérités des 
hommes. 

« Vous ne pouvez icy ignorer, mes dames, que 
l’amour de l’homme ne se soit monstrée la plus 
grande; mais elle luy fut si bien rendue que je 
voudrois que tous ceux qui s’en meslent en fussent 
autant récompensez. —11 y auroit donc, dist Hir- 
can, plus de fols et de folles qu’il n’y en eut onc- 
ques? — Appelez-vous follie,dist Oisille, d’aimer 
honestement en la jeunesse,et puis convertir tout 
cest amour en Dieu? » Hircan, en riant, luy res- 
pondit : « Si melencolie et desespoir sont loua¬ 
bles, je diray que Pauline et son serviteur sont 
bien dignes d’estre louez. — Si est-ce que Dieu, 
dist Guebron, a plusieurs moyens pour nous tirer 
à luy, dont les commencemens semblent estre 
mauvais; mais la fin en est tresbonne — Encores 
ay-je une opinion, dist Parlamente, que jamais 
homme n’aimera parfaictement Dieu qu’il n’ait 
parfaictement aimé quelque créature en ce monde. 

— Qu’appellez-vous parfaictement aimer ? disl 
SafTredeiit; estimez-vous parfaicts amans ceux qui 
sont transiz etqui adorent les dames de loîng^sans 
oser monstrer leur volonté? —p^’appelle parfaicts 
amans, luy respondit Parlamente, ceux qui cher¬ 
chent en ce quhls aiment quelque perfection, soit 
bonté, beauté ou bonne grâce, tousjours tendans 
à la vertu, et qui ont le cueur si hault et si hon- 
neste qu’ils ne veullent pour mourir mettre fin aux 
choses basses que l’honneur et la conscience re¬ 
prouvent : car î’ame, qui n’est créée que pour re¬ 
tourner à son souverain bien,ne faict,tant qu’elle 
est dedans le corps,que desirerd’y parvenir. Mais, 
à cause que les sens, par lesquels elle en peut avoir 
nouvelle, sont obscurs et charnels par le péché du 
premier pere, ne luy peuvent monstrer que les 
choses visibles plus approchantes de la perfection, 
après quoy l’ame court, cuidans trouver en une 
beauté extérieure,en une grâce visible et aux ver- 
tuz morales, la souveraine beauté, grâce et vertu. 
Mais, quand elle les a cherchez et expérimentez, 
et n’y trouve point celuy qu’elle aime, elle passe 
outre, comme l’enfant, qui, selon sa petitesse, 
aime les pommes, les poires, les poupées et autres 
petites choses, les plus belles que son œil peult 
veoir, et estime richesses d’assembler des petites 
pierres; mais, en croissant, aime les poupines vi¬ 
ves et amasse les biens necessaires pour la vie hu¬ 
maine. Mais, quand il cognoist par plus grande 
expérience que ès choses territoires n’y a nulle 
perfection ne félicité, il desire chercher la vraye 

félicité et le facteur et source d’icelle. Toutesfois, 
si Dieu ne luy ouvre l’œil de foy, seroit en danger 
de venir d’un ignorant un infîdele philosophe : 
car foy seulement peult monstrer et faire recevoir 
le bien, que l’homme charnel et animal ne peult 
entendre. — Ne voyez-vous pas bien, dist Lon- 
garine, que la terre non cultivée porte beaucoup 
d’arbres et herbes, combien qu’ils soient inutiles? 

Si est-ce qu’elle est bien desirée pour l’espoir qu’on 
a qu’elle portera bon grain quand elle sera semée 
et bien cultivée. Aussi le cueur de l’homme, qui 
n’a autre sentiment qu’aux choses visibles, ne 
viendra jamais à l’amour de Dieu par la semence 
de sa parolle ; car la terre de son cueur est stérile, 
froide et damnée. — Voilà pourquoy, distSaffre- 
dent, la plus part des hommes sont deceuz, les¬ 
quels ne s’amusent qu’aux choses extérieures et 
contemnent le plus précieux, qui est dedans. — 

Si je sçavois, dist Simontault, bien parler latin, 

je vous alleguerois que sainct Jean dict que ce- r? 7 , 

luy qui n’aime son frere, qu’il veoit, comment 

aimera-il Dieu, qu’il ne veoit point ? Car par les 

choses visibles on est attiré à l’amour des choses 

invisibles^^ Qui est-il, dist Emarsuitte, et lauda- 

bimus eum, ainsi parfaict que vous le dites? — Il 

y en a, respondit Dagoucin, qui aiment si fort et 

si parfaictement qu’ils aimeroientmieux mourir que 
de sentir un désir contre l’honneur et la conscience 
de leurs maistresses, et si ne veullent qu’elles ne 
autres s’en apperçoivent. — Ceux-là, dist Saffre- 
dent, sont de la nature du camaleon, qui vit de 

l’air : car il n’y a homme au monde qui ne desire 
déclarer son amour et de sçavoir estre aimé ; et si 


croy qu’il n’est si forte fiebvre d’amitié qui sou¬ 
dain ne se passe quand on cognoist te contraire. 


— Qiiant à moy, j’enay veudes miracles evidens. 

— Je vous prie,dist Emarsuitte, prenez ma place, 
et nous racomptez de quelqu’un qui soit resussité 
de mort à vie pour cognoistre le contraire en sa 
dame de ce qu’il desiroit, — Je crains tant, dist 
Saflredent, de desplaire aux dames, de qui j’ay 
esté et seray a jamais serviteur, que sans exprès 
commandement je n’eusse osé racompter leurs im¬ 
perfections; mais, pour obéir, je ne celeray la 
vérité. » 


NOUVELLE VINGTIESME 


Un gentil-homme inopinémtni guüry du mal d'amours^ 
trouvant sa dainoiselle rigoureuse entre les bras de son 
palefrenier. 


U pays de Daulphiné, y avoit un gen¬ 
til-homme, nommé le seigneur du 

W * r 1 1 * 1 n 



Ryant,qui estoit de la maison du Roy 
François premier de ce nom, autant 


beau et honneste qu’il estoit possible de veoir. il fut 

longuement serviteur d’une dame vefve, laquelle 
iî aimoit et reveroit tant que, de peur qu’il avoit 
de perdre sa bonne grâce, ne l’osoit importuner 
de ce qu’il desiroit le plus. Et luy, qui se sentoit 
beau et digne d’estre aimé, croyoit fermement ce 
qu’elle luy juroit souvent : c’est qu’elle i’aimoit 
plus que tous les gentils-hommes du monde, et 
que, si elle estoit contraincte de faire quelque 
chose pour un gentil-homme, ce seroit pour luy 
seulement, comme le plus parfaict qu’elle avoit 
jamais cogneu, et luy prioit de se contenter seu¬ 
lement, sans oultrepasser, de ceste honneste ami¬ 
tié, l’asseuranl que si elle cognoissoit qu’il pré- 
tendist davantage, sans se contenter de la raison, 
que du tout il la perdroit. Le pauvre gentil¬ 
homme non seulement se contentoit de cela, mais 
se tenoit tresheureux d’avoir gaigné le cueur de 
celle qu’il pensoit tant honneste. Il seroit long de 
vous racompter le discours de son amitié et longue 
fréquentation qu’il eut avec elle, et les voyages 
qu’il faisoit pour la venir veoir; mais, pour con¬ 
clusion, ce pauvre martir d’un feu si plaisant que 
plus on en brusle, plus on en veult brusler, cher- 
choit tousjours le moyen d’augmenter son martire. 
Et un jour luy printfantasie d’aller veoir en poste 
celle qu’il aimoit plus que luy-mesme et qu’il 
estimoit par dessus toutes les femmes du monde. 
Luy arrivé, alla en la maison et demanda où elle 
estoit. On luy dist qu’elle ne faisoit que venir de 
vespres et estoit entrée en sa garenne pour ache¬ 
ver son service. Il descendit de cheval et s’en va 

tout droict à la garenne où elle estoit, et trouva 
ses femmes, qui lu^f dirent qu’elle s’en alloit toute 
seule promener en une grande allée estant en la- 
dîcte garenne. Il commença plus, que jamais à 
esperer quelque bonne fortune pour luy, et le plus 
doulcement qu’il peut, sans faire bruit, la chercha 
le mieulx qu’il luy fut possible, désirant sur toutes 
choses de la pouvoir trouver seule. Mais, quand 
il fut auprès d’un pavillon d’arbres ployez, qui 
estoit un lieu tant beau et plaisant qu’il n’estoit 
possible de plus, entra soudainement dedans, 
comme celuy à qui tardoit de veoir ce qu’il aimoit.; 
mais il trouva, à son entrée, la damoiselle cou¬ 
chée sur l’herbe, entre les bras d’un pallefrenier 
de sa maison, aussi laid, ord et infâme que le 
gentil-homme estoit beau, honneste et amiable. 
Je n’entreprends pas de vous dépeindre le despit 
qu’il eut ; mais il fut si grand qu’il eut puissance 
d’esteindre en un moment le feu si embrasé de 
long temps. Et, autant remply de despit qu’il 
avoit esté d’amour, luy dist : « Ma dame, prou 
vous face; aujourd’huy, par vostre meschanceté 
cogneuë, suis guary et délivré de ma continuelle 
douleur, dont l’honnesteté que j’estimois en vous 
estoit occasion. » Et, sans autre à Dieu, s’en re¬ 
tourna plus viste qu’il n’estoit venu. La pauvre 
femme ne luy feit autre response sinon de mettre 
la main devant son visage, car, puis qu’elle ne 
pouvoit couvrir sa honte, elle couvroit ses yeux 
pour ne veoir celuy qui la voyoit trop clairement, 
nonobstant sa longue dissimulation. 

« Parquoy» mes dames, je vous supplie, si n’a¬ 
vez vouloir d’aimer parfaictement, ne pensez pas 
dissimuler à un homme de bien et luy faire des¬ 
plaisir pour vostre gloire : car les hypocrites sont 
payez de leur loyer, et Dieu favorise ceulx qui 
aiment parfaictement. ~ Vrayment, dist Oisille, 
vous nous l’avez gardée bonne à la fin de la jour¬ 
née; et, si n’estoit que nous avons juré de dire la 
vérité, je ne sçaurois croire qu’une femme de l’es- 
lat dont elle estoit sceust estre si meschante de 
laisser un si honneste gentil-homme pour un si 
vilain mulletier. — Helas ! ma dame, si vous sça- 
viez, dist Hircan, la différence qu’il y a d’un 
gentil-homme qui a toute sa vie porté le harnois 
et suivy la guerre au pris d’un varlet sans bouger 
d’un lieu bien nourry, vous excuseriez ceste pau¬ 
vre vefve. — Je ne croy pas, Hircan, dist Oisille, 
quelque chose que vous en dictes, que vous puis¬ 
siez recevoir nulle excuse d’elle. — J’ay bien ouy 
dire, dist Simontault, qu’il y a des femmes qui 
veulent avoir des Evangélistes pour prescher leur 
vertu et leur chasteté, et leur font la meilleure 
chere qu’il leur est possible et la plus privée, les 
asseurans que, si la conscience et l’honneur ne les 
retenoient, elles leur accorderoient leurs désirs. Et 
les pauvres sots, quand en compaignie ils parlent 
d’elles, jurent qu’ils mettroient leur doigt au feu 
sans brusler pour soustenir qu’elles sont femmes 
de bien : car ils ont expérimenté leur amour jus- 
ques au bout. Aussi se font louer par tels hon- 
nestes hommes celles qui à leurs semblables se 

montrent telles qu’elles sont, et choisissent ceulx 
qui ne sçavent avoir hardiesse de parler, et, s’ils 
en parlent, pour leur vile et orde condition ne se- 
roient pas creuz. — Voilà, dist Longarine, une 
opinion que j’ay autresfoisouy dire aux plus jaloux 
et soupçonneux hommes; mais c’est peindre une 
chimere, car, combien qu’il soit advenu à quelque 
pauvre malheureuse, si est-ce chose qui ne se doit 
soupçonner en autre. — Or, tant plus avant nous 
entrons en ce propos, dist Parlamente, et plus ces 
bons seigneurs icy drapperont sur la tissure et 
tout à noz despens. Parquoy mieulx vauit aller ouyr 
les vespres,àfin que ne soyons tant attendues que 
nous fusmes hier. » 

La compaignie fut de son opinion,et,en allant, 
Oisille luy dist : « Si quelqu’un de nous rend grâ¬ 
ces à Dieu d’avoir à ceste journée dict la vérité 
des histoires que nous avons racomptées, Saiîre- 
dent luy doit demander pardon d’avoir remémoré 
une si grande villennie contre les dames. — Par 
mon serment, dist Safîredent, combien que mon 
compte soit véritable, si est-ce que je l’ay ouydire; 
mais, quand je vouldrois faire le rapport du cerf 
à veuë d’œil, je vous ferois faire plus de signes 
de la croix de ce que je sçay des femmes que l’on 
n’en faict à sacrer une eglise. C’est bien loing de 
se repentir quand la confession aggrave le péché. 
— Puis qu’avez telle opinion des femmes, dist 
Parlamente, elles vous doivent priver de leur hon- 
nesieié, entretenement et privauté. » Mais il luy 
respondir : « Aucunes ont tant usé en mon endroit 

du conseil que vous leur donnez, en m’eslongnant 
et séparant des choses justes et honnestes, que, si 
je pouvois dire pis et pis faire à toutes, je ne m’y 
espargnerois pas, pour les inciter à me venger de 
celle qui me tient un si grand tort. » En disant 
ces parolles, Parlamente meist son touret de nez, 
et avec les autres entra en l’eglise, où ils trouvè¬ 
rent vespres tresbien sonnées; mais iis n’y trou¬ 
vèrent pas un des religieux pour les dire, pource 
qu’ils avoient entendu que dedans le pré s’assem- 
bloit ceste compaignie pour y dire les plus plai¬ 
santes choses qu’il estoit possible, et, comme 
ceuîx qui aimoient mieulx leurs plaisirs que leurs 
oraisons, s’estoient allés cacher dedans une fosse, 
le ventre contre terre, derrière une baye fort es- 
pesse; et là avoient si bien escouté les beaux 
comptes qu’ils n’avoient point ouy sonner la 
cloche de leur monastère : ce qui parut bien, car 
iis arrivèrent en telle haste que quasi l’aleine leur 
failloit à commencer vespres. Et, quand elles furent 
dictes, confessèrent à ceulx qui leur demandoient 
l’occasion de leur chant tardif et mal entonné 
que ce avoit esté pour les escouter. Parqiioy, • 
voyant leur bonne volonté, leur fut permis que 
tous les jours ils assisteroient derrière la haye, assis 
à leur aise. Le souppé se passa joyeusement, en 
relevant les propos qu’ils n’avoient pas mis à fin 
dans le pré, qui durèrent tout le long de la soirée, 
jusques à ce que Oisille les pria de se retirer, à fin 
que leur esprit fust plus prompt le lendemain; 
et, après un bon et long repos, dont elle disoit 







il 


248 SECONDE JOURNÉE 

qu’une heure avant mynuict valloît 
trois après, se partit ceste compaignie, 
au second discours et récit d’histoires 


mieux que 
mettant fin 

Madame de Ronctx^ tüant aujc Corddkrs de ThùuarSj, fat 
pressée dealer à ses affaires qaej sans regarder sî les anneaux du 
rttraict estoyeni netz^ £*a[a seoir tu Iku si ord que ses fesses et 
habillemens en furent souillés^ de sorte que^ cryant d rayde et 
désirant recouvrer quelque femme pour la nectokr^ fat strvye 
dhommes qui fa vçirenf nue et au pire estât que femme se sçau* 
roii monstrer *. 



N la maison de de la Tremoille, y avoit 
une dame nommée RonceXj laquelle, ung 
jour que sa maistresse estoit allée aux Cor- 
. delieis de Thouars, eust une grande néces¬ 
sité d'aller au lieu où on ne peut envoier sa chamberlere. 


I, Cette nouvelle^ qui se trouve être la on^ième dans tous les 
manuscrits, est imprimée la dix-neuvièrne dans rëdition de i55S. 
Claude Gruget Ta remplacée par les Propos facétieux d*un Cor- 
delkr, 11 est fort possible, d’ailleurs, que la reine de Navarre soit 
rauteur des deux nouvelles. 

Et appella avecq elle une fille, nommée La Mothe, pour 
luy tenir compaignie ; mais, pour estre honteuse et se- 
crette, laissa ladite Mothe en la chambre, et entra toute 
seule en un retraict assez obscur, lequel estoit commung 
ï tous les Cordeliers, qui avoient si bien rendu compte 
en ce lien de toutes leurs viandes que tout le retraict, 
l’anneau et la place estoient tout couverts de moust de 
Bacchus et de la deesse Cerès passé par le ventre des 
Cordeliers. Ceste pauvre femme, qui estoit si pressée 
que à peine eut-elle le loisir de lever sa robbe pour se 
mettre sur ranneau, de fortune s’alla asseoir sur le plus 
ord Cl salle endroit qui fust en tout le retraict, où elle se 
trouva prinse mieulx que à la gluz.et toutes ses pauvres 
fesses, habillemens et piedz si merveilleusement gaslez 
qu’elle n’osoil marcher ne se tourner de nul cousté, de 
paour d’avoir encores pis. Dont elle se print à crier tant 
qu’il luy fut possible : « La Mothe, m'amie, je suis 
perdue et deshonorée ! » La pauvre fille, qui avoit oy 
autresfois faire des comptes de la malice des Cordeliers, 
soupsonnant que quelques uns fussent cachez là dedans 
qui la voulsissent prendre par force, courut tant qu’elle 
peut, disant à tous ceulx qu’elle trouvoit : « Venez 
secourir M™® de Roncex, que les Cordeliers veulent 
prendre par force en ce retraict. » Lesquclz y coururent 
en grande diligence, et trouvèrent la jiauvre dame de 
Roncex qui crioii à l’ayde, désirant avoir quelque femme 
qui la peust nectoicr. Et avoit le derrière tout descou¬ 
vert, craingnant en approclier tes habillemens, de paour 
de les gaster. A ce cry-!à entrèrent les genlllz-hommcs, 
qui veirent ce beau spectacle, et ne trouvèrent autre 
Cordelier qui la tourmeniast sinon i’ordure dont elle 
avoir toutes les fesses engluées. Qui ne fut pas sans rire 
de leur cousté, ni sans grande honte du cousté d’elle : 
car, en beu d’avoir des femmes pour la necioier, fut 

servie d’hommes qui la veirent nue au pire estât que une 
femme se povoit monstrer. Parquoy, les voiant, acheva 
de souiller ce qui estoit net, et abaissa ses habillemens 
pour SC couvrir, obliant l’ordure où elle estoit pour la 
honte qu’elle avoit de veoir les hommes; et, quand elle 
fut hors de ce villain lieu, la fallut despouiller toute nue 
et changer de tous habillemens avant qu’elle partist du 
couvent. Elle se fust voîuntiers corroucée du secours que 
luy amena La Mothe ; mais, entendant que la pauvre 
fille cuydoit qu’elle eust beaucoup pis, changea sa col- 
lere à rire comme les autres. 

« Il me semble, mes dames, que ce compte n’a esté 
ne long ne melencoücque, et que vous avez eu de moy 
ce que vous en avez esperé, » Dont la compaignîe se 
print bien fort à rire. Et luy dist Oisille : « Combien 
que le compte soit ord et salle, congnoissant les per¬ 
sonnes à qui il est advenu, on ne le sçauroit trouver fas- 
cheux; mais j’eusse bien voulu veoir la myne de La 
Mothe et de celle à qui elle avoit amené si bon secours. 
Mais, puis que vous avez si tost finy, ce dit-elle à No- 
merfide, donnez vostre voix à quelqu’un qui ne pense 
pas si iégierement. Nomerfide respondit : « Si vous 
voulez que ma faulte soit rabillée, je donne ma voix à 
Dagoucin, lequel est si saige que, pour mourir, ne diroit 
une follye. » Dagoucin la remercia de la bonne estime 
qu’elle avoit de son bon sens, et commencea à dire : 
« L’histoire que j’ay délibéré de vous racompter, c’est 
pour vous faire veoir comme amour aveuglist les plus 
grands et honnestes cueurs, et comme meschanceté est 
dilTicile à vaincre par quelque bénéfice ne biens que ce 
soit. » 

E matin, la compaignie ne peut si tost 
venir en la salle qu’ils ne trouvassent 
madame Oisille, qui avoit plus de 
demie heure au paravant estudié la 
leçon qu’elle devoir lire. Et si aux précédons pro¬ 
pos ils s’estoient contentez, aux seconds ne le 
furent pas moins, et, n’eust esté que l’un des reli¬ 
gieux les vint quérir pour aller à la messe, leur 
contemplation les empeschoit d’ouïr la cloche. La 
messe ouye bien dévotement, et le disné passé 
bien sobrement pour n’empescher par les viandes 
leur mémoire à s’acquiter chacun en son ranc le 
mieux qu’il leur seroit possible, se retirèrent à 
leurs chambres à visiter leurs registres, attendans 
l’heure accoustumée d’aller au pré, laquelle venüe 
ne faillirent à ce beau voyage. Et ceux qui avoient 
délibéré de dire ciuelque folie avoient desja le 
visage si joyeux que l’on esperoit d’eux occasion 
de bien rire. Quand ils furent assis, demandèrent 

h Saiïredent à qui il donnoit sa voix. « Puis, dist 
il, que la faulte que je feis hier est si grande que 
vous dictes, ne sçachant histoire digne pour la 
reparer, je donne ma voix à Parlamente, laquelle, 
pour son bon sens, sçaura si bien louer les dames 
qu’elle fera mettre en oubly la vérité que vous ay 
dicte. — Je n’entreprens, dist Parlamente, de 
reparer voz faultes, mais bien de me garder de les 
ensuivre. Parquoy je me délibéré, usant de la 
vérité promise et jurée, de vous monstrer qu’il y 
a des dames qui en leur amitié n’ont cherché nulle 
fin que d’honnesteté. Et pource que celle dont je 
vous veux parler estoit de bonne maison, je ne 
changeray rien en l’histoire que le nom, vous 
priant, mes dames, de penser qu’amour n’a point 
de puissance de changer un cueur chaste et hon- 
neste, comme vous verrez par Thistoire que je 
vois compter. » 

Vhonnesti et merveilleuse amitié d\ine fille de grande 
maison et d^un bastard, ci Fcmpeschanenl qu^une Koyne 
donna à leur mariage^ avec la sage response de la fille 
à la Koync. 


L y avoit en France une Royne qui 
en sa compaignie nourrissoit plu¬ 
sieurs filles de bonnes et grandes 
maisons. Entre autres y en avoit une, 
nommée Rolancline, qui estoit bien proche sa pa¬ 
rente. Mais la Royne, pour quelque inimitié 
qu’elle portoit à son pere, ne luy faisoit pas trop 
bonne chere. Combien que ceste fille ne fust pas 
des plus belles ne des plus laides, si estoit elle 
tant sage et gracieuse que plusieurs grands sei¬ 
gneurs et personnages la demandèrent en ma¬ 
riage, dont ils avoient froide response; car le 
pere aimoit tant son argent qu’il en oublioit l’ad- 
vancement de sa fille. Et sa maîstresse (comme 
dict est) luy portoit si peu de faveur qu’elle n’es- 
toit point demandée de ceux qui se vouloient 
advancer en la bonne grâce de la Royne, Ainsi, 

par la négligence du pere et par le desdaîng de 
la maistresse, ceste pauvre fille demeura long 
temps sans estre mariée. Et comme celle qui se 
fascha à la longue, non tant pour l’envie qu’elle 
eust d’estre mariée que pour la honte qu’elle 
avoit de ne Testre point, tant s’en fascha que du 
tout elle se retira h Dieu, et, laissant les monda- 
nitez et gorgiasetez de la court, tout son passe- 
temps fut de prier Dieu ou faire quelques ou¬ 
vrages. Et en ceste vie ainsi retirée passa sa jeunesse, 
en vivant tant honnestement et sainctement qu’il 
n’estoit possible de plus. Quand elle fut appro¬ 
chée de trente ans, il y eut un gentil-homme 
bastard d’une grande et bonne maison, autant 
gentil compaignon et homme de bien qu’il en 
fut point de son temps; mais la richesse î’avoit 
du tout délaissé, et avoit si peu de beauté qu’une 
dame, quelle que fust, pour son plaisir ne l’eust 
choisy. Ce pauvre gentil-homme estoit demeuré 
sans party, et, comme un malheureux souvent 
cherche l’autre, vint aborder ceste pauvre damoi- 
selle Rolandine : car leurs fortunes, complexions 
et conditions estoient fort pareilles; et, se plai- 
gnans l’un à l’autre de leurs infortunes, prindrent 
une tresgrande amitié; et, se trouvans tous deux 
compaignons de malheur, se cherchèrent en tous 
lieux pour se consoler l’un et l’autre, et en ceste 
longue fréquentation s’engendra une tresgrande 
amitié. Ceux qui avoient veu la demoiselle Ro¬ 
landine si fort retirée qu’elle ne parloit à per¬ 
sonne, la voians lors incessamment entretenir le 

bastard de bonne maison, en furent incontinent 
scandalisez, et dirent à sa gouvernante qu’elle ne 
devoit endurer ses longs propos : ce qu’elle 
remonstra à Rolandine, luy disant que chacun 
en seroit scandalisé de ce qu’elle parloit tant à un 
homme qui n’estoit assez riche pour l’espouser, 
ne assez beau pour estre aimé. Rolandine, qui 
avoit esté tousjours plus reprise de son austérité 
que de ses mondanitez, dist à sa gouvernante : 

« Helasl ma mere, vous voyez que je ne puis 
avoir un mary selon la maison dont je suis, et 
que j’ay tousjours fuy ceux qui sont beaux et 
jeunes, de peur de tomber aux inconveniens où 
j’en ay veu d’autres. Et j’ay trouvé ce gentil¬ 
homme si sage et vertueux, comme vous sç,avez, 
lequel ne me presche que choses bonnes et ver¬ 
tueuses. Quel tort puis-je tenir à vous et à ceux 
qui en parlent de me consoler de mes ennuiz.? » 
La pauvre vieille, qui aimoit sa maistresse plus 
qu’elle-mesme, kiy dist : « Ma damoiselle, je voy 
bien que vous dictes vérité et que vous estes 
traictée de pere et de maistresse autrement que 
ne le méritez. Si est-ce, puis que l’on parle de 
vostre honneur en telle sorte, et fust-il vostre 
propre frere, vous vous devez retirer de parler à 
luy. n Rolandine luy dist en pleurant : « Ma 
mere, puis que vous me le conseillez, je le feray ; 
mais c’est une chose estrange de n’avoir en ce 
monde nulle consolation. » Le bastard, comme 
il avoit accoustumé, la voulut venir entretenir; 
mais elle luy dist tout au long ce que sa gouver- 

nante luy avoit dict, et le pria en pleurant qu’il 
se contentast pour un temps de parler h elle, 
jusques à ce que ce bruit fust un peu passé : ce 
qu’il feit à sa requeste. 

Mais, durant cest eslongnement, ayant perdu 
l’un et l’autre leur consolation, commencèrent à 
sentir un tourment qui jamais du costé d’elle 
n’avoit esté expérimenté. Elle ne cessoit de prier 
Dieu et d’aller en voyages et faire abstinences, 
car cest amour encores incogneu luy donnoit une 
telle inquiétude qu’elle ne la laissoit une seule 
heure reposer. Du costé du bastard de bonne 
maison n’estoit l’amour moins fort; mais luy, 
qui avoit desja conclud en son cueur de l’aimer 
et de tascher à l’espouser, et regardant avec l’a¬ 
mour l’honneur que ce luy seroit de la pouvoir 
avoir, pensa qu’il luy failloit chercher moyen 
pour luy déclarer sa volonté, et sur tout gaigner 
sa gouvernante : ce qu’il feit en luy remonstrant 
la misere en quoy estoit retenue sa pauvre mais- 
tresse, à laquelle on vouloit oster toute consola¬ 
tion. Dont la pauvre vieille, en plorant, le re¬ 
mercia de l’honneste affection qu’il portoit à sa 
maistresse; et adviserent ensemble le moyen 
comme ils pourroient parler l’un à l’aulre. Rolan- 
dine feroit semblant d’estre malade d’une mi¬ 
graine, où l’on craint fort le bruit, et, quand ses 
compaignes iroient en la chambre, ils demeure- 
roient tous deux seuls, et là il la pourroit entre¬ 
tenir. Le bastard en fut fort joyeux et se gouverna 
entièrement par le conseil de ceste gouvernante. 

' en sorte que quand il vouloit il parloit à s’amie. 
Mais ce contentement ne luy dura gueres, car 
la Royne, qui ne Taimoit gueres, s’enquist que 
faisoit tant Rolandine en la chambre, et quelqu’un 
dist que c’estoit pour sa maladie. Toutesfois, un 
autre qui avoit trop de mémoire de l’absence 
luy dist que l’aise que Rolandine avoit d’entre¬ 
tenir le bastard de bonne maison luy devoit 
.faire passer sa migraine. La Royne, qui trouvoit 
les pechez veniels des autres mortels en elle, 
l’envoya quérir et luy défendit de ne parler jamais 
au bastard, si ce n’estoit en sa chambre ou en sa 
salle. La damoiselle n’en feist nul semblant, mais 
luy respondit que, si elle eust pensé que luy ou 
un autre luy eust déplu, elle n’eust jamais parlé 
à luy. Toutesfois pensa en elle-mesme qu’elle 
chercheroit un autre moyen dont la Royne ne 
sçauroît rien : ce qu’elle feit. Et les mercredis, 
vendredis et samedis, qu’elle jeusnoit, demeuroit 
en sa chambre avec sa gouvernante, où elle avoit 
loisir de parler, tandis que les autres souppoient, 
à celuy qu’elle commençoit à aimer si fort; et 
tant plus le temps de leur propos estoit abbregé 
par contraincte, et plus leurs parolles estoient 
dictes de grande afîection, car ils desroboient le 
temps de leurs propos comme faict le larron une 
chose precieuse. L’affaire ne sceut estre mené si 
secrettement que quelque varlet ne le veid entrer 
là dedans au jour de jeusne et le redist au lieu où 
il ne fut celé à personne, mesmement à la Royne, 
qui s’en courrouça si fort qu’onques puis le bas- 

tard n’osa aller en la chambre des damoîsellcs; 
et, pour ne perdre le bien de parler à celle que 
tant il aimoit, faisoit souvent semblant d’aller en 
quelque voyage, et revenoit au soir à l’eglise et 
chapelle du cbasteau habillé en Cordelier ou Jaco¬ 
bin, si bien desguisé et dissimulé que nul ne le 
cognoissoit, et là s’en aîloit la damoiselle Rolan- 
dineavec sa gouvernante l’entretenir. Luy, voyant 
la grande amour qu’elle luy portoît, n’eut crainte 
de luy dire ; « Ma damoiselle, vous voyez le ha- 
zard où je me mects pour vostre service et les dé¬ 
fenses que la Roync vous a faictes de parler à 
moy; vous voyez, d’autre part, quel pere vous 
avez, qui ne pense en quelque sorte que ce soit 
de vous marier. Il a tant refusé de bons partizque 
je ne sçache plus ny prés ny loing de luy qui soit 
pour vous avoir. Je sçay bien que je suis pauvre 
et que vous ne sçauriez espouser gentil-homme 
qui ne soit plus riche que moy; mais, si amour et 
bonne volonté estoient estimez un trésor, je 
penserois estre estimé le plus riche homme du 
monde. Dieu vous a donné de grands biens et 
estes en voye d’en avoir encores plus : si j’estois si 
heureux que me vous vousissiez eslire pour mary, 
je vous serois mary, amy et serviteur toute ma vie ; 
et, si vous en prenez un égal à vous (chose dilhcile 
à trouver), il vouldra estre maistrc et regardera 
plus à voz biens qu’à vostre personne, et à la 
beauté qu’à la vertu, et, en jouissant de rusufruict 
de vostre bien, traictera vostre personne autrement 
qu’elle ne l’a mérité. Le desîr d’avoir ce conteii- 

tementj et la peur que j’ay que n’en ayez point 
avec un autre, me faict vous supplier que par un 
mesme moyen vous me rendiez heureux, et vous 
ia plus satisfaicte et la mieux traictée femme 
qu’oncques fut. » Rolandine, escoutant le mesme 
propos qu’elle avoit délibéré de luy tenir, luy 
respondit d'un visage constant : « Je suistresaise 
dont vous avez commencé le propos que j’avois 
longtemps délibéré de vous tenir, et auquel, de¬ 
puis deux ans que vous cognois, je ne cesse de 
penser et repenser de moy-mesmes toutes les 
raisons pour vous et contre vous que j’ay peu 
inventer ; mais, à la fin, sçachant que je veux pren¬ 
dre l’estât de mariage, il est temps que je com¬ 
mence et que je choisisse celuy avec lequel je 
penseray mieulx vivre en repos de ma conscience. 
Je n’en ay sceu trouver un, tant soit-il beau, 
riche ou grand seigneur, avec lequel mon cueur 
et mon esprit se peust accorder, sinon vous seul. 
Je sçay qu’en vous espousant je n’offense point 
Dieu, mais fais ce qu’il commande. Et, quant à 
monsieur mon pere, il a si peu pourchassé mon 
bien, et tant refusé, que la loy veult que je me 
marie sans luy et qu’il me puisse déshériter. 
Quand je n’auray que ce qui m’appartient en 
espousant un mary tel envers moy que vous estes, 
je me tiendray la plus riche femme du monde. 
Quant à la Royne ma maistresse, je ne dois faire 
conscience de luy desplaire pour obeïr à Dieu, 
car elle n’a point feinct de m’empescher le bien 
qu’en ma jeunesse j’eusse peu avoir. Mais, a fin 

que vous cognoissiez que ramitié que je vous 
porte est fondée sur la vertu et sur Thonneur, 
vous me promettez que, si j’accorde ce mariage, 
n’en pourchasserez jamais la consommation que 
mon pere ne soit mort, ou que je n’aye trouvé 
moyen de l’y faire consentir. » Ce que luy promist 
volontiers le bastard; et sur ces promesses se don¬ 
nèrent chacun un anneau en nom de mariage, et 
se baiserent en Teglise devant Dieu, qu’ils pria- 
drent en tesmoing de leur promesse, et jamais 
depuis n’y eut entre eux plus grande privauté que 
de baiser. 

Ce peu de contentement donna grande satis¬ 
faction au cueur de ces deux parfaicts amans, et 
furent longtemps sans se veoir, vivans de ceste 
seureté. II n’y avoit gueres lieu où l’honneur se 
peust acquérir que ledict bastard n’y ailast avec 
un grand contentement qu’il ne pouvoit devenir 
pauvre, veu la riche femme que Dieu luy avoit 
donnée, laquelle, en son absence, conserva si 
longuement ceste parfaicte amitié qu’elle ne tint 
compte d’hommes du monde. Et, combien que 
quelques uns la demandassent en mariage, ils 
n’avoient neantmoins autre response d’elle sinon 
que, puis qu’elle avoit tant demeuré sans estre 
mariée, elle ne vouloit jamais l’estre. Ceste res¬ 
ponse fut entendue de tant de gens que la 
Royne en ouyt parler et luy demanda pour quelle 
occasion elle tenoit ce langage. Rolandine luy 
dist que c’estoit pour luy obeïr, car elle sçavoit 
bien que jamais n’avoit eu envie de la marier en 

temps et lieu où elle eust esté honorablement 
pourveuë et à son aise, et que Paage et la 
patience luy avoient aprins de se contenter de 
l’estât où elle estoit. Et toutes les fois qu’on luy 
parloit de mariage elle faisoit pareille response. 
Quand les guerres furent passées et que le bas- 
tard fut retourné en la court, elle ne parloit point 
à luy devant les gens, ains alloit tousjours en 
quelque eglise l’entretenir sous couleur de con¬ 
fession : car la Royne avoit défendu à luy et à 
elle qu’ils n’eussent à parler ensemble sans estre 
en grande compaignie, sur peine de leurs vies. 
Mais l’amour honneste, qui ne craint nulle def- 
fense, estoit plus prest à trouver des moyens pour 
les faire parler ensemble que leurs ennemis n’es- 
toient prompts à les guetter, et, sous l’habit de 
toutes les religions qu’ils se peurent penser, con¬ 
tinuèrent leur honneste amitié jusques à ce que 
le Roy s’ en alla en une maison de plaisance, non 
tant prés que les dames eussent peu aller à pied 
à autre eglise qu’à celle du chasteau, qui estoit 
tant et si mal bastie à propos qu’il n’y avoit lieu 
à se cacher à confesser où le confesseur n’eust 
esté clairement cogneu. Toutesfois, si d’un costé 
l’occasion leur failloit, amour leur en trouvoit une 
autre plus aisée : car il arriva à la court une dame 
de laquelle le bastard estoit proche parent. Geste 
dame, avec son fils, furent logez en la maison du 
Roy, et estoit la chambre de ce jeune prince 
avencée toute entière outre le corps de la mai¬ 
son où le Roy estoit, tellement que de sa 

fenestre pouvoit veoir et parler a Rolandîne, car 
leurs fenestres estoient proprement à l’angle des 
deux corps de maison. En ceste chambre-là, qui 
estoit sur la salle du Roy, estoient logées toutes 
les damoiselles de bonne maison compaignes de 
Rolandine, laquelle, advisant par plusieurs fois ce 
jeune prince en ceste fenestre, en feit advertir le 
bastard par sa gouvernante; lequel, après avoir 
bien regardé le lieu, feit semblant de prendre 
fort grand plaisir de lire un livre des chevaliers 
de la table ronde qui estoit en la chambre du 
prince; et, quand chacun s’en alloit disner, prioit 
un varlet de chambre le vouloir laisser parachever 
de lire et l’enfermer dedans la chambre, et qu’il 
la garderoit bien. L’autre, qui le cognoissoit 
parent de son maistre et homme seur, le laissoit 
lire tant qu’il luy plaisoit. D’autre costé, venoit à 
sa fenestre Rolandine, qui, pour avoir occasion 
d’y demeurer plus longuement, feignit avoir mal 
en une jambe, et disnoit et souppoit de si bonne 
heure qu’elle n’alloit plus à l’ordinaire des dames. 
Elle se meit à faire un lict de soye cramoisie, et 
l’attachoit à la fenestre où elle vouloit demourer 
seule, et, quand elle voyoit qu’il n’y avoit per¬ 
sonne, elle entretenoit son mary, auquel elle 
pouvoit parler en telle sorte que nul ne les eust 
sceu entendre ; et, quand il s’approchoit quel¬ 
qu’un, elle toussoit et faisoit signe par lequel le 
bastard se pouvoit retirer. Ceux qui faisoient le 
guet sur eux tenoient tout certain que l’amitié 
estoit passée, car elle ne bougeoît d’une chambre 

OÙ seurement il ne la pouvoit veoir, parce que 
rentrée luy en estoît defendue. Un jour, la mere 
de ce jeune prince, estant en la chambre de son 
fils, se meit à la fenestre où estoit ce grand livre, 
et n\ demeura gueres qu’une des compagnes de 
Rolandine, qui estoit à celle de leur chambre, 
salüa ceste dame et parla à elle. La dame luy 
demanda comme se portoit Rolandine; elle luy 
dist qu’elle la verroit bien s’il luy plaisoit, et la 
feit venir en la fenestre en son couvrechef de 
nuict; et, après avoir parlé de sa maladie, se reti¬ 
rèrent chacun de son costé. La dame, regardant 
ce gros livre de la table ronde, dist au varlet de 
chambre qui en avoit la garde : « Je m’esbahis 
comme les jeunes gens donnent leur temps à lire 
tant de fol lies, » Le va rlet de chambre luy res- 
pondit qu’il s’esmerveilloit encores plus que les 
gens estimez bien sages et aagez y estoient plus 
affectionnez que les jeunes, et pour une mer¬ 
veille luy compta comme le bastard, son cousin, 
y demeuroit quatre ou cinq heures tous les jours 
à lire ce beau livre. Incontinent frappa au cueur 
de ceste dame l’occasion pourquoy c’estoit, et 
donna charge au varlet de chambre de se cacher 
en quelque lieu et de regarder ce qu’il feroit ; ce 
qu’il feit, et trouva que le livre où il lisoit estoit 
la fenestre où Rolandine venoit parler à luy, et 
entendoit plusieurs propos de l’amitié qu’ils euî- 
doient tenir bien secrete. Le lendemain, le 
racompta à sa maistresse, qui envoya quérir son 
cousin le bastard, et, après plusieurs remons- 

trances, luy deffendit de ne s’y trouver plus; et 
le soir elle parla à Rolandine, la menassant, si 
elle continuoit ceste folle amitié, de dire à la 
Royne toutes les menées. Rolandine, qui ne 
s’estonnoit, jura que depuis la defense de sa 
maistresse elle n’y avoit point parlé, quelque 
chose que l’on dist, et qu’elle en sceut la vérité 
tant de ses compaignes que des serviteurs; et, 
quant à la fenestre dont elle parloit, elle n’y avoit 
point parlé au bastard, lequel, craignant que son 
affaire fust revellé, s’eslongna du danger et fut 
long temps sans revenir à la court, mais non sans 
rescrire à Rolandine par si subtils moyens que, 
quelque guet que la Royne y meist, il n’estoit 
sepmaine qu’elle n’eust deux fois de ses nou¬ 
velles. 

Et quand le moyen du religieux dont il s’aidoit 
fut failly, il envoyoit un petit page habillé de 
couleurs, puis de l’une, puis de l’autre, qui s’ar- 
restoit aux portes où toutes les dames passoient, 
et là bailloit ses lettres secrettement parmy la 
presse. Un jour que la Royne alloit aux champs, 
quelqu’un cjui recogneut le page, et qui avoit la 
charge de prendre garde à cest affaire, courut 
après; mais ledict page, qui esioitfîn, se doub- 
tant que l’on le cherchoit, entra en la maison 
d’une pauvre femme qui faisoit bouillir son pot 
auprès du feu, où il brusla incontinent ses lettres. 
Le gentil-homme qui le suivoit le despouïtia tout 
nud et chercha par tout son habillement; mais il 
ne trouva rien, parquoy le laissa aller. Et, quand 

il fut party, la vieille luy demanda pourquoy il 
avoit ainsi cherché ce pauvre jeune enfant. Il luy 
dist que c’estoit pour trouver quelques lettres 
qu’il pensoit qu’il portast* « Vous n’aviez garde, 
dist la vieille, de les trouver, car il les avoit bien 
cachées. —-Je vous prie, dist ce gentil-homme, 
dictes-moy en quel endroit c’est, » espérant bien 
tost les recouvrer. k Mais, quand il entendit que 
c’estoit dedans le feu, cognent bien que le page 
avoit esté plus fin que luy, ce que incontinent 
alla compter à la Royne. Toutesfois, depuis ceste 
heure-là, ne s’ayda plus du page le bastard, ains 
y envoya un vieil serviteur qu’il avoit, lequel, 
oubliant la crainte de la mort, dont il sçavoitbien 
que l’on faisoit menacer de par la Royne ceux 
qui se mesloîent de cest affaire, entreprint de por¬ 
ter lettres à Rolandine ; et, quand il fut entré au 
chasteau où elle estoit, s’en alla guetter en une 
porte au pied d’un grand degré où toutes les 
dames passoient; mais un varlet, qui autresfois 
l’avoit veu, le recogneut incontinent et l’alla dire 
au maistre d’hostel de la Royne, qui soudaine¬ 
ment le vint chercher pour le prendre. Le varlet, 
sage et advisé, voyant qu’on le regardoit de 
loing, se retourna vers la muraille, comme pour 
faire de l’eau, et là rompit ses lettres plus menu 
qu’il luy fust possible et les jetta derrière une 
porte. Sur l’heure il fut pris et cherché de tous 
costez, et, quand on ne luy trouva rien, on l’in¬ 
terrogea par serment s’il n’avoit porté milles let¬ 
tres, luy gardant toutes les rigueurs et persuasions 

qu’il fut possible pour luy faire confesser la vérité ; 
mais, pour promesses ou menaces qu’on luy feist, 
jamais ne sceurent tirer autre chose. Le rapport 
en fut faict à la Royne ; mais quelqu’un de la 
compaignie s’advisa qu’il estoit bon de regarder 
derrière la porte prés de laquelle l’on l’avoit pris : 
ce qui fut faict, et trouva l’on ce que l’on cher- 
choit : c’estoient les pièces des lettres. On envoya 
quérir le confesseur du Roy, lequel, après les 
avoir assemblées sur une table, leut la lettre tout 
du long, où la vérité du mariage tant dissimulé 
se trouva clerement, car le bastard ne l’appelioit 
que sa femme. La Royne, qui n’avoit délibéré de 
couvrir la faulte de son prochain (comme elle de- 
voit), en feit un tresgrand bruit, et commanda que 
par tous moyens on feist confesser au pauvre 
homme la vérité de ceste lettre, et qu’en luy 
monstrant il ne la pourroit renier; mais, quelque 
chose qu’on luy dist ou qu’on luy monstrast, il ne 
changea son propos premier. Ceux qui en avoient 
la charge le menèrent au bord de la riviere et le 
meirent dans un sac, disans qu’il mentoit à Dieu 
et h la Royne, contre la vérité prouvée. Luy, qui 
aimoit mieux perdre la vie que d’accuser son 
maistre, leur demanda un confesseur, et, après 
avoir faict de sa conscience le mieux qu’il luy fut 
possible, leur dist : « Messieurs, dictes à monsieur 
mon maistre le bastard que je luy recommande 
la vie de ma femme et de mes enfans, car de bon 
cueur je mects la mienne pour son service, et 
faictes de moy ce qu’il vous plaira, car vous n en 

tirerez jamais parolle qui soit contre mon maistre.» 
A l’heure, pour luy faire plus grand peur, le get- 
terent dedans le sac en Teau, luy crians : « Si tu 
veux dire vérité, tu seras saulvé. » Mais, voyans 
qu’il ne leur respondoit rien, le retirèrent de là, 
et en feirent le rapport à la Royne de sa con¬ 
stance, qui dist à l’heure que le Roy son mary ny 
elle n’estoient point si heureux en serviteurs qu’un 
qui n’avoit de quoy les recompenser, et feist ce 
qu’elle peut pour le retirer à son service, mais 
jamais ne voulut abandonner son maistre. Toutes- 
fois, par le congé de sondict maistre, fut mis 
au service de la Royne, où il vescut heureux et 
content. 

La Royne, apres avoir cogneu la vérité du ma¬ 
riage par la lettre du bastard, envoya quérir Ro- 
landine, et, avecques un visage fort courroucé, 
l’appella plusieurs fois malheureuse au lieu de cou¬ 
sine, luy remonstrant la honte qu’elle avoit faicte 
à la maison de son pere et de tous ses parens de 
s’estre mariée, et à elle, qui estoifsa maistresse, 
sans son commandement ne congé, Rolandine, 
qui de long temps cognoissoit le peu d’affection 
que luy portoit sa maistresse, luy rendit la pa¬ 
reille, et, poLirce que l’amour luy defailloit, la 
crainte n’avoit plus de lieu. Pensant aussi cjue 
ceste correction devant plusieurs personnes ne 
procedoit pas d’amour qu’elle luy portast, mais 
pour luy faire une honte, comme celle qu’elle 
estimoit prendre plus de plaisir à la chastier que 
de desplaisir à la veoir faillir, luy respondit d’un 

visage aussi joyeux et asseuré que la Royne 
monstroit le sien troublé et courroucé : « Ma 
dame, si vous ne cognoissiez vostre cueur tel qu’il 
est, je vous mettrois au devant la mauvaise volonté 
que de long temps avez portée à monsieur mon 
pere et à moy; mais vous le sçavez si bien que 
vous ne trouverez point estrange si tout le monde 
s’en doubte; et quant est de moy, ma dame, je 
m’en suis apperceuë à mon plus grand dommage : 
car, quand il vous eust pieu me favoriser comme 
celles qui ne vous sont si proches que moy, je 
fusse maintenant mariée, autant à vostre honneur 
qu’au mien; mais vous m’avez laissée comme une 
personne oubliée du tout en vostre bonne grâce, 
en sorte que tous les bons partiz que j’eusse peu 
avoir me sont passez devant les yeux par la négli¬ 
gence de monsieur mon pere et par le peu d’es¬ 
time qu’avez faict de moy, dont j’estois tombée 
en tel desespoir que, si ma santé eust peu porter 
l’estât de religion, je l’eusse volontiers prins, 
pour ne veoir les ennuiz continuels que vostre 
rigueur me donnoit. En ce desespoir m’est venu 
trouver celuy qui seroit d’aussi bonne maison 
que moy si l’amour de deux personnes estoit au¬ 
tant estimée que l’anneau, car vous sçavez que 
son pere passeroit devant le mien. 11 m’a longue¬ 
ment aimée et entretenue; mais vous, ma dame, 
qui jamais ne me pardonnastes une seule peine 
faulte, ne me loüastes de nul bon oeuvre, com¬ 
bien que cognoissiez par expérience que je n’ay 
point accousiumé de parler de propos d’amour ne 

de mondanité, et que du tout j’estois retirée à 
mener une vie plus religieuse qu’autre, avez in¬ 
continent trouvé estrange que je parlasse à un 
gentil-homme aussi malheureux que moy, en l’a- 
mitié duquel je ne pensois ny ne cherchois autre 
chose que la consolation de mon esprit. Et, quand 
du tout je m’en vey frustrée, j’entray en un tel de¬ 
sespoir que je deliberay de chercher autant mon 
repos que vous avez envie de me Poster ; et à 
l’heure eusmes paroles de mariage, lesquelles ont 
été consommées par promesses et anneau. Par- 
quoy il me semble, ma dame, que vous me tenez 
et faictes grand tort de me nommer meschante, 
veu qu’en une si grande et parfaicte amitié je 
pourrois trouver les occasions, si j’eusse voulu, 
de mal faire; mais il n’y a jamais eu entre luy et 
moy plus grande privante que de baiser, espérant 
que Dieu me feroit la grâce qu’avant la consom¬ 
mation du mariage je gagnerois le cueur de mon¬ 
sieur mon pere à s’y consentir. Je n’ay point 
offensé Dieu ne ma conscience, car j’ay attendu 
jusques à Paage de trente ans pour veoir ce que 
vous et monsieur mon pere feriez pour moy, 
ayant gardé ma jeunesse en telle chasteté et hon- 
nesteté qu’homme vivant ne m’en sçauroit rien 
reprocher; et par le conseil de la raison que Dieu 
m’a donnée, me voyant vieille et hors d’espoir 
de trouver mary selon ma maison, me suis déli¬ 
bérée d’en espouser un à ma volonté, non point 
pour satisfaire à ma concupiscence des yeux (car 
vous sçavez qu’il n’est pas beau) ne à celle de la 

chair (car il n^y a point eu de consommation char¬ 
nelle), ny à Torgueil, ny à Tambition de ceste vie 
(car il est pauvre et peu avancé) ; mais j’ay regardé 
purement et simplement à la vertu, honnesteté et 
bonne grâce qui est en luy, dont le monde est 
contrainct luy donner louange, et la grande amour 
aussi qu’il m’a portée, qui me faisoit esperer de 
trouver avecques luy repos et bon traictement. 
Et, apres avoir bien pensé tout le bien et le mal 
qui m’en peult advenir, je me suis arrestée à la 
partie qui m’a semblée la meilleure et que j’ay 
debatuë en mon cueur deux ans durans : c’est 
d’user ma vie en sa compaignie; et suis deliberée 
de tenir ce propos si ferme que tous iestourmens 
que je sçaurois endurer, fust la mort mesme, ne 
me feront départir de ceste forte opinion. Parquoy, 
ma dame, il vous plaira excuser en moy ce qui est 
tresexcusable, comme vous-mesmes rentendez 
bien, et me laissez vivre en paix, que j’espere 
trouver avec luy. » 

La Royne, voyant son visage si constant et sa 
parolle tant véritable, ne luy peut respondre par 
raison, et, en continuant de la reprendre et inju¬ 
rier par colere, se sprint à pleurer en disant : 

« Malheureuse que vous estes, en lieu de vous 
humilier devant moy et vous repentir d’une faulte 
si grande, vous parlez audacieusement sans en 
avoir la larme à l’œil ! Par cela monstrez bien 
l’obstination et la dureté de vostre cueur. Mais, si 
le Roy et vostre pere me veulent croire, ils vous 
mettront en lieu où serez contraincte de parler 

autre langage. — Ma dame, respondit Rolandine, 
pource que vous m’accusez de parler trop auda¬ 
cieusement, je suis délibérée me taire, s’il vous 
plaist de ne me donner congé de parler et de vous 
respondre. » Et, quand elle eut commandement 
de parler, luy dist : « Ce n’estoit point à moy, ma 
dame, de parler à vous, qui estes ma maistresse 
et la plus grande princesse de chrestienté, auda¬ 
cieusement et sans la reverence que je vous doibs, 
ce que je n’ay voulu ne pensé faire; mais, puis 
que je n’ay eu advocat qui parlast pour moy, si¬ 
non la vérité, laquelle moy seule sçay, je suis 
tenue de la déclarer sans craincte, espérant que, 
si elle est bien cogneuë de vous, vous ne m’esti¬ 
merez telle qu’il vous a pieu me nommer. Je ne 
crains que créature mortelle, entendant comme je 
me suis conduicteen l’affaire dont l’on me charge, 
me donne blasme, puis que je sçay que Dieu et 
mon honneur n’y sont en rien offensez. Et voilà 
qui me fait parler sans crainte, estant asseurée 
que celuy qui veoit mon cueur est avec moy; et, 
si un tel juge est avec moy, j’aurois tort de crain¬ 
dre ceux qui sont subjects à son jugement. Et 
pourquoy donc, ma dame, dois-je pleurer, veu 
que ma conscience et mon honneur ne me re¬ 
prennent point en cest affaire, et que je suis si 
loing de me repentir que, s’il estoit à recommen¬ 
cer, je n’en ferois que ce que j’en ay faîct ? Mais 
vous, ma dame, avez grande occasion de pleurer, 
tant pour le grand tort qu’en toute ma jeunesse 
m’avez tenu que pour celuy que maintenant vous 

me faictes de me reprendre devant tout le monde 
d’une faulte qui doit estre imputée plus à vous 
qu’à moy. Qiiand j’aurois offensé Dieu, le Roy, 
vous, mes parens et ma conscience, je serois bien 
obstinée si de grande repontcnce je ne pleurois. 
Mais d’une chose bonne, et juste, et saincte, dont 
jamais n’eust esté bruit que bien honorable, sinon 
que vous l’avez trop tost eventé et faict sortir un 
scandale, qui monstre assez l’envie que vous avez 
de mon deshonneur estre plus grande que le vou’ 
loir de conserver l’honneur de vostre maison et de 
voz parens, je ne doibs plorer. Mais, puisqu’ainsi 
vous plaist, ma dame, je ne suis pour vous con¬ 
tredire : car, quand vous me ordonnerez telle 
peine qu’il vous plaira, je ne prendray moins de 
plaisir de la souffrir sans raison que vous ferez à 
la me donner. Parquoy, ma dame, commandez à 
monsieur mon pere quel tourment qu’il vous pîaist 
que je porte, car je sçay qu’il n’y fauldra pas : au 
moins serai-je bien aise que seulement, pour mon 
malheur, il suive entièrement vostre volonté, et 
qu’ainsi qu’il a esté négligent en mon bien, sui¬ 
vant vostre vouloir, il sera prompt en mon mal 
pour vous obeïr. Mais j’ay un pere au Ciel, lequel, 
je suis seure, me donnera autant de patience que 
je me voy de grands niaulx par vous préparez, et 
en luy seul j’ay ma parfaicte confiance/ 1» 

La Royne, si courroucée qu’elle n’en pouvoit 
plus, commanda qu’elle fust emmenée de devant 
ses yeux et mise en une chambre à part, où elle 
ne peult parler à personne ; mais on ne iuy osta 

point sa gouvernante, par le moyen de laquelle 
elle feit sçavoir au bastard toute sa fortune et ce 
qu’il luy sembloit qu’elle devoit faire; lequel, es¬ 
timant que les services qu’il avoit faicts au Roy 
luy pourroient valoir de quelque chose, s’en vint 
à luy en diligence à la court, et le trouva aux 
champs, auquel il compta la vérité du faict, le 
suppliant qu’à luy, qui estoit pauvre gentil-homme, 
voulust faire tant de bien d’appaiser la Royne, en 
sorte que le mariage peust estre consommé. Le 
Roy ne luy respondit autre chose sinon : « M’as- 
seurez-vous que vous l’avez espousée ? — Oui, 
Sire, dist le bastard, par parolles de présent seule¬ 
ment, et, s’il vous plaist, la fin y sera mise. » Le 
Roy baissa la teste, et, sans luy dire autre chose, 
s’en retourna droict au chasteau, et, quand il fut 
auprès de là, il appella le capitaine de ses gardes 
et luy donna charge de prendre le bastard prison¬ 
nier. Toutesfois un sien amy, qui cognoîssoit le 
visage du Roy, l’advertit de s’absenter et se retirer 
en une sienne maison prés de là, et, si le Roy le 
faisoit chercher (comme il soupçonnoit), il luy 
feroit incontinent sçavoir pour s’enfuir hors du 
royaume ; si aussi les choses estoient adoucies, il 
le manderoit pour revenir. Le bastard le creut, et 
feit si bonne diligence que le capitaine des gardes 
ne le trouva point. 

Le Roy et la Royne regardèrent ensemble qu’ils 
feroient de ceste pauvre damoiselle, qui avoit 
l’honneur d’estre leur parente, et par le conseil 
de la Royne fut conclud qu’elle seroit renvoyée à 

son pere, auquel on manda toute la vérité du faict. 
Mais^ avant que Tenvoyer, furent parler à elle 
plusieurs gens d^glise et de conseil, luy remons- 
trans que, puis qu’il n’y avoit en son mariage que 
la parolle, qu’il se pouvoit facilement deffaire, 
moyennant que l’un et l’autre se quittassent, ce 
que le Roy vouloit qu’elle feist pour garder l’hon¬ 
neur de la maison dont elle estoit. Mais elle leur 
feist rcsponse qu’en toutes choses elle estoit preste 
d’obeïr au Roy, sinon à contrevenir à sa con¬ 
science, disant que ce que Dieu avoit assemblé ne 
pouvoit estre séparé par les hommes, les priant 
de ne la tenter de chose si desraisonnable : car, si 
amour et bonne volonté, fondée sur la crainte de 
Dieu, est le vray et seur lien de mariage, elle 
estoit si bien liée que fer, ne feu, ne eau, ne pou- 
voient rompre son lien, sinon la mort, à laquelle 
seule, et non à autre, estoit délibérée rendre son 
anneau et son serment, les priant de ne luy parler 
plus du contraire : car elle estoit si ferme en son 
propos qu’elle aimoit mieux mourir en gardant sa 
foy que vivre après l’avoir niée. Les députez de 
par le Roy emportèrent ceste constante response, 
et, quand ils veîrent qu’il n’y avoit remede de luy 
faire renoncer son mary, la menèrent devers son 
pere en si piteuse façon que par où elle passoit 
chacun ploroit. Et, combien qu’elle eust failly, la 
punition fut si grande, et sa constance telle, qu’elle 
feist estimer sa fau 1 te eslre vertu. Le pere, sçachant 
ceste piteuse nouvelle, ne la voulut point veoir, 
mais l’envoya en un chasteau dedans une forest, 

lequel il avoit autresfois édifié pour une occasion 
digne d’estre racomptée après ceste nouvelle, et 
la tint Ik longuement en prison, luy faisant dire 
que, si elle vouloit quitter son mary, il la tien- 
droit pour sa fille et la mettroit en liberté. Et 
toutesfois elle tint ferme, et aima mieux le lien 
de sa prison, en conservant celuy de son mariage, 
que toute la liberté du monde sans son mary ; et 
sembloit advls à son visage que toutes ses peines 
luy estoient passetemps tresplaisant, puis qu’elle 
les souffroit pour celuy qu’elle aimoit. 

Que diray-je des hommes? Ce bastard tant 
obligé à elle, comme vous avez ouy, s’enfuit en 
Allemaigne, où il avoit beaucoup d’amis, et mon- 
stra bien par sa îegereté que vraye et parfaicte 
amour ne luy avoient pas tant faict pourchasser 
Rolandine que l’avarice et ambition : en sorte qu’il 
devint tant amoureux d’une dame d’Allemaigne 
qu’il oublia à visiter par lettres celle qui pour luy 
soustenoit tant de tribulations, car jamais la for¬ 
tune, quelque rigueur qu’elle leur tint, ne leur 
peut ester le moyen de s’escripre i’un à l’autre, 
mais la folle et meschante amour où il se laissa 
tomber, dont le cueur de Rolandine eut premier 
un sentiment tel qu’elle ne pouvoit plus reposer. 
Puis, voyant ses escriptures tant changées et refroi¬ 
dies du langage accoustumé qu’elles ne ressem- 
bloient en rien aux passées, soupçonna que nou¬ 
velle amitié la separoit de son mary et le rendoit 
ainsi estrange d’elle, ce que toutes les peines et 
tourments qu’on luy avoit peu donner n’avoient 

sceu faire; et, parce que sa parfaicte amour ne 
vouloit qu’elle assist jugement sur un soupçon, 
trouva moyen d’envoyer secrettement un serviteur 
en qui elle se fîoit, non pour luy escripre et parler 
à luy, mais pour l’espier et veoir la vérité ; lequel, 
retourné du voyage, luy dist que pour le seur il 
avoit trouvé le bastard bien fort amoureux d’une 
dame d’Allemaigne, et que le bruit estoit qu’il 
pourchassoit à l’espouser, car elle estoit fort riche. 
Geste nouvelle apporta si extreme douleur au 
cueur de ceste pauvre Rolandîne que, ne la pou¬ 
vant porter, tomba griefvement malade. Ceux qui 
entendoient l’occasion luy dirent de la part de 
son pere que, puis qu’elle voyoit la grande mes- 
chanceté du bastard, justement elle le pouvoit 
abandonner, et la persuadèrent de tout leur pos¬ 
sible. Mais, nonobstant qu’elle fust tourmentée 
jusquesau bout, si n’y eut-il jamais remede de luy 
faire changer son propos, et monstra en ceste der¬ 
nière tentation l’amour qu’elle avoit a sa tres- 
grande vertu : car, ainsi que l’amour se diminuoit 
du costé de luy, ainsi augmentoit du sien, et de¬ 
meura, malgré qu’il en eust, l’amour entier et 
parfaict ; car l’amour qui defailloit du costé de luy 
tourna en elle, et, quand elle cognent qu’en elle 
estoit l’amour entière, qui autresfois avoit esté 
départie en deux, elle délibéra de la conserver jus- 
ques à la mort de l'un ou de l’autre. Parquoy la 
bonté divine, qui est parfaicte charité et vraye 
amour, eut pitié de sa douleur et regarda sa pa¬ 
tience : en sorte qu’aprés peu de jours le bastard 

mourut à la poursuilte d’une autre femme. Dont 
elle, bien adverlie par ceux qui l’avoient veu mettre 
en terre, envoya supplier son pere qu’il luy pleust 
qu’elle parlast h luy. Le pere s’y en alla inconti¬ 
nent, qui jamais depuis sa prison n’avoit parlé à 
elle, et, apres avoir bien au long entendu ses justes 
raisons, en lieu de la reprendre et tuer (comme 
souvent il la menaçoit par parolles), la print entre 
ses bras, et, en pleurant tresfort, luy dist ; « Ma 
fille, vous estes plus juste que moy, car, s’il y a 
eu faulte en vostre affaire, j’en suis la principale 
cause ; mais, puis que Dieu l’a ainsi ordonné, je 
veux satisfaire au passé, « Et, après l’avoir emme¬ 
née en sa maison, il la traictoit comme sa fille 
aisnée. Elle fut à la fin demandée en mariage par 
un gentil-homme du nom et armes de ladicte 
maison, qui estoit fort sage et vertueux, et qui 
estimoit tant Rolandine, laquelle il frequentoii 
souvent, qu’il luy donna louange de ce dont les 
autres la blasmoient, cognoissant que sa fin n’a- 
voit esté que pour la vertu. Le mariage fut agréa¬ 
ble au pere et à Rolandine, et fut incontinent 
conclud. Il est vray qu’un frere qu’elle avoit, seul 
heritier de la maison, ne vouloit s’accorder qu’elle 
eust nul partage, luy mettant au devant qu’elle 
avoit desobey à son pere. Et, après la mort du bon 
homme, luy tint si grande rigueur que son mary, 
qui estoit un puisné, et elle, avoient assez affaire à 
vivre. En quoy Dieu pourveut, car le frere, qui 
vouloit tout tenir, laissa en un jour, par une mort 
subite, les biens qu’il tenoit de sa sœur et les siens 

ensemble. Ainsi, elle fut heritiere d’une bonne et 
grosse maison, où elle vesquit honorablement et 
sainctement en Tamour de son mary ; et, après 
avoir eslevé deux fils que Dieu leur donna, rendit 
joyeusement son ame à celuy où de long temps 
elle avoit sa parfaicte confiance. 

« Or, mes dames, je vous prie, que les hommes 
qui nous veullent peindre tant inconstantes vien¬ 
nent maintenant icy, et me monstrent un aussi 
bon mary comme ceste-cy fut bonne femme et 
d’une telle foy et persévérance. Je suis seure qu’il 
leur seroit si difficile que j’aime mieux les en quit¬ 
ter que de me mettre en ceste peine ; mais non 
vous, mes dames, de vous prier, pour continuer 
vostre gloire, ou du tout n’aimer point, ou que ce 
soit aussi parfaictement que teste damoiselle. Et 
gardez-vous bien cjue nul die C|u’elie ait offensé 
son honneur, veu que par sa fermeté elle est occa¬ 
sion d’augmenter la nostre. — En bonne foy, dist 
Parlamente, Oisille, vous nous avez racompté 
l’histoire d’une femme d’un tresgrand et honesie 
cueur, mais qui donne autant de lustre h sa fermeté 
qu’est la desloyauté de son mary, qui la voulut 
laisser pour une autre. — Je croy, dist Longarine, 
que cest ennuy-là luy fut le plus importable : car 
il n’y a faiz si pesant que l’amour de deux person¬ 
nes bien uniz ne puisse doucement supporter. 
Mais, quand Vun fault à son debvoir et laisse toute 
la charge sur l’autre, la pesanteur est importable. 
— Vous devez donc, dist Guebron, avoir pitié 



NOUVELLE VINOTUNTESME 381 

de nous, qui portons toute l’amour sans que vous 
y daigniez mettre le bout du doigt pour la soula¬ 
ger. — Ha ! Guebron, dist Parlamente, souvent 
sont differens les fardeaux de l’homme et de la 
femme : car l’amour de la femme, bien fondée et 
appuyée sur Dieu et son honneur, est si juste et 
raisonnable que celuy qui se départ de telle amitié 
doit estre estimé lasche et meschant envers Dieu 
et les hommes de bien; mais l’amour de la plus- 
part des hommes est tant fondée sur le plaisir que 
les femmes ignorantes, pour servir à leur mauvaise 
volonté, s’y mettent aucunes fois bien avant; et, 
quand Dieu leur faict cognoistre la malice du 
cueur de celuy qu’elles estimoient bon, elles s’en 
peuvent départir avec leur honneur et bonne ré¬ 
putation, car les plus couvertes follies sont tous- 
jours les meilleures. — Voilà donc une raison, 
dist Hircan, forgée sur une fantasie de vouloir 
soustenir que les femmes honestes peuvent laisser 
honestement l’amour des hommes, et non les 
hommes celle des femmes, comme si leur cueur 
estoit different ; mais, combien que les visages et 
habits le soient, si croy-je que les volontez sont 
toutes pareilles, sinon d’autant que la malice plus 
couverte est la pire. » Parlamente, avec un peu 
de colere, luy dist : « J’entends bien que vous 
estimez celles les moins mauvaises de qui la malice 
est descouverte. — Or laissons ce propos là, dist 
Simontault, car, pour faire conclusion du cueur 
de l’homme et de la femme, le meilleur des deux 
n’en vault rien ; mais venons à sçavoir à qui Par- 

lamente donnera sa voix pour ouyr quelque bon 
compte. — Je la donne, dist^elle, à Guebron, 
— Or, puis cpie j’ay commencé, dist-il, à parier 
des Cordeliers, je ne veux oublier ceux de Sainct 
Benoist, et ce qui est advenu d’eux de mon temps, 
combien que je n’entends, en racomptant l’histoire 
d’un meschant religieux, empescher la bonne opi¬ 
nion que vous devez avoir des gens de bien. Mais, 
veu que le Psalmiste dict que « tout homme est 
menteur », et en un autre endroict : « et n’est 
celuy qui face bien aucun, non jusques à un », il 
me semble qu’on ne peut faillir d’estimer l’homme 
tel qu’il est; car, s’il y a du bien, on ledoitattri- 
buer à celuy qui en est la source, et non à la créa¬ 
ture, à laquelle par trop donner de gloire et de 
louange, ou estimer de soy quelque chose de bon, 
la plus part des personnes sont trompées. Et, à fin 
que vous ne trouviez impossible que soubs extreme 
austérité ne se trouve extreme concupiscence, 
entendez ce qui advint du temps du Roy François 
premier de ce nom. 

prieur reformateur, soufes um6rc de son hypochrisie, 
lente tous moyens pour scdüire une saincte religieuse^ 
dont en fin sa malice est cfescouverte. 



N la ville de Paris y avoit un prieur de 
Sainct Martin des Champs, duquel je 
tairay le nom pour l’amitié que je luy 
ay portée. Sa vie, jusques à Taage de 
cinquante ans, fut si austere que le bruit de sa 
saincteté creut par tout le Royaume de France ; 
tellement qu’il n’y avoit prince ne princesse qui 
ne luy feist grand honneur et reverence quand il 
les venoit veoir, et ne se faisoit reformation de 


religion qui ne fust faicte par sa main, car on le 
nommoit le pere de vraye religion. Il fut esleu 
visiteur de la grande religion des dames de Fron- 
tevaux, desquelles il estoit tant craint que, quand 
il venoit en cpielqu’un de leurs monastères, toutes 
les religieuses trembloient de peur, et, pour Tap^ 
paiser des grandes rigueurs qu’il leur tenoit, le 
traictoient comme elles eussent faict la personne 
du Roy, ce que au commencement il refusoit; 
mais à la fin, venant sur les cinquante-cinq ans, 
commença à trouver fort bon le traictement qu’il 
avoit au commencement refusé, et, s’estimant luy- 

mesme le bien public de toute religion, desira de 
conserver sa santé mieux qu’il n’avoit accoustumé. 
Et, combien que sa reigle portast de jamais ne 
manger chair, il se dispensa iuy-mesme, ce qu’il 
ne faisoit à nul autre, disant que sur luy estoit 
tout le faiz de religion* Parquoy si bien se festoya 
que d’un moyne bien maigre il en feit un bien 
gras, et à ceste mutation de vivre se feit une mu¬ 
tation de cueur telle qu’il commença à regarder 
les visages, dont au paravant i! avoit faict con¬ 
science, et, en regardant les beautez que les voiles 
rendent plus désirables, commença à les convoi¬ 
ter. Dont, pour satisfaire à ceste convoitise, cher¬ 
cha tant de moyens subtils qu’en lieu de faire 
office de pasteur, il devint loup : tellement qu’en 
plusieurs bonnes religions, s’il en trouvoit quel¬ 
qu’une un peu sotte, il ne faîlloit à la décevoir. 
Mais, après avoir longuement continué ceste mes- 
chante vie, la bonté divine, qui print pitié des 
pauvres brebis esgarées, ne voulut plus endurer 
la gloire de ce malheureux regner, ainsi que vous 
verrez. Un jour, allant visiter un convent, prés de 
Paris, qui se nomme Gif, advint qu’en confessant 
toutes les religieuses, en trouva une, nommée 
sœur Marie Herouèt, dont la parolle estoit si 
douce et agréable qu’elle promettoit le visage et 
le cueur estre de mesme, Parquoy, seulement pour 
l’ouyr, fut esmeu en une passion d’amour qui pas- 
soit toutes celles qu’il avoit eu aux autres reli¬ 
gieuses, et en parlant à elle se baissa fort pour la 
regarder, et apperceut la bouche si rouge et plai- 

santé qu’il ne se peust tenir de luy haulser le voile 
pour veoir si les yeux accompagnoient le demeu¬ 
rant, ce qu’il trouva, dont son cueur fut remply 
d’une ardeur si vehemente qu’il perdit le boire et le 
manger, et toute contenance, combien qu’il la dis- 
'simuloit. Et, quand il fut retourné en son prieuré, 
iî ne pouvoit trouver repos; parquoy en grande 
inquiétude passoit les jours et les nuicts, en cher¬ 
chant les moyens comme ii pourroit parvenir à 
son désir et faire d’elle comme il avoit faict de 
plusieurs autres : ce qu’il cognoissoit estre fort 
difficile, parce qu’il la trouvoit sage en parolles 
et d’un esprit subtil; et, d’autre part, se voioit si 
laid et vieil qu’iî délibéra de ne luy en parler point, 
mais de chercher à la gaigner par crainte. Par¬ 
quoy bien tost après s’en retourna audict monas¬ 
tère de Gif, auquel lieu se monstra plus austere 
que jamais il n’avoit faict, se courrouçant à toutes 
les religieuses, reprenant l’une que son voille 
n’estoit pas assez bas, l’autre qu’elle haulsoit trop 
la teste, et l’autre qu’elle ne faisoit pas bien la 
reverence en religieuse; et en tous ces petits cas- 
là se monstroit si austere qu’on le craignoit comme 
un Dieupeinct en jugement. Et luy, qui avoit les 
gouttes, se travailla tant de visiter les lieux régu¬ 
liers que environ l’heure de vespres (heure par luy 
apostée) se trouva au dortouër. L’abbesse luy dist : 
« Pere reverend, il est temps de dire vespres. » 
A quoy iî respondit : « Allez', mere, allez, faictes- 
les dire, car je suis si las que je demeureray icy, 
non pour reposer, mais pour parler à sœur Marie, 







de laquelle j’ay ouy tresmauvais rapport : car Ton 
m^a dict qu’elle caquette comme si c’estoit une 
mondaine. » La prieure, qui estoit tante de sa 
mere, le pria de la bien chapitrer, et la luy laissa 
toute seule, sinon un jeune religieux qui estoit 
avec luy. Otiand il se trouva tout seul avec sœur 
Marie, commença à luy lever le voille et com¬ 
mander qu’elle le regardast. Elle luy respondit 
que sa reigle luy deffendoit de regarder les hom¬ 
mes. « C’est bien dict, ma fille, luy dist-il; mais il 
ne fault pas que vous estimez qu’entre nous reli¬ 
gieux soyons hommes. » Parquoy sœur Marie, 
craignant faillir par désobéissance, le regarda au 
visage; elle le trouva si laid qu’elle pensa faire 
plus de penitence que de péché à le regarder. Le 
Beau pere, apres luy avoir tenu plusieurs propos 
de la grande amitié qu’il luy portoit, luy voulut 
mettre la main au tetin, qui fut par elle bien re- 
poLilsé, comme elle devoit, et fut si courroucé 
qu’il luy dist : « Fault-il qu’une religieuse sçache 
qu’elle ait des tetins? » Elle luy respondit : « Je 
sçay que j’en ay, et certainement que vous ny 
autre n’y toucherez point, car je ne suis si jeune 
ne ignorante que je n’entende bien ce qui est 
péché et ce qui ne l’est pas. » Et, quand il veid 
que ses propos ne la pouvoient gaigner, luy en 
va bailler d’un autre, disant ; « Helas! ma fille, 
il fault que je vous déclaré mon extrerne néces¬ 
sité ; c’est que j’ay une maladie que tous les mé¬ 
decins trouvent incurable, sinon <|ue je me res- 
jouisse et joue avec quelque femme que j aime 

bien fort. De moy, je ne voudrois pour mourir 
faire péché mortel; mais, quand l’on viendroit 
jusques là, je sçay que simple fornication n’est 
nullement à comparer au péché d’homicide. Par- 
quoy, si vous aimez ma vie, en sauvant vostre 
conscience de crudelité, vous me la sauverez. » 
Elle luy demanda quelle façon de jeu il entendoit 
faire. Il luy dist qu’elle pouvoit bien reposer sa 
conscience sur la sienne, et qu’il ne feroit chose 
dont l’une ne l’autre fust chargée; et, pour luy 
monstrer le commencement du passe-temps qu’il 
demandoit, la vint embrasser et essayer de la 
jetter sur un lict. Elle, cognoissant sa meschante 
intention, se deffendit si bien de parolles et de 
bras qu’il n’eut pouvoir de toucher qu’à ses habil- 
lemens. A l’heure, quand il veid toutes ses inven¬ 
tions et efforts estre tournez en rien, comme un 
• homme furieux et non seulement hors de con¬ 
science, mais de raison naturelle, luy meit la main 
soubs la robbe, et tout ce qu’il peut toucher des 
ongles esgratigna de telle fureur que la pauvre 
fille, en criant bien fort, de tout son hault tomba 
à terre toute esvanouye ; et à ce cry entra l’abbesse 
dans le dortouër où elle estoit, laquelle , estant à 
vespres, se souvint avoir laissé ceste religieuse 
seule avec le Beau pere, qui estoit fille de sa 
niepce, dont elle eut un scrupule en sa conscience, 
qui luy feit laisser vespres, et alla à la porte du 
dortouër escouter ce que l’on faisoit; mais, oyant 
la voix de sa niepce, poussa la porte que le jeune 
moy ne tenoit. Et quand le prieur veid venir l’ab- 

besse, en lui monstrant sa niepce esvanouye en 
terre, luy dist : « Sans faulte, nostre mere, vous 
avez grand tort que vous ne m’avez clict les con- 
ditions de sœur Marie, car, ignorant sa débilité, 
je l’ay faict tenir de bout devant moy, el en la 
chapitrant s’est esvanouye, comme vous voyez. » 
Ils la feirent revenir avec vinaigre et autres choses 
propices, et trouvèrent que de sa cheute elle 
estoit blessée à la teste ; et, quand elle fut revenue, 
le prieur, craignant qu’elle comptast à sa tante 
l’occasion de son mal, luy dist à part : « Ma fille, 
je vous commande, sur peine d’inobedience et. 
d’estre damnée éternellement, que vous n’ayez 
jamais à parler de ce que je vous ay faict icy, car 
entendez que l’extremité d’amour m’y a contraint ; 
et, puis que je voy que vous ne le voulez, je ne 
vous en parleray jamais que ceste fois, vous as- 
seurant que, si vous me voulez aimer, je vous 
feray eslire abbesse d’une des meilleures abbayes 
de ce royaume. » Elle luy respondit qu’elle aimoit 
mieux mourir en chartre perpétuelle que d’avoir 
jamais autre amy que celuy qui estoit mort pour 
elle en la croix , avec lequel elle aimoit mieux 
souffrir tous les maux que le monde pourroit 
donner que sans luy avoir tous les biens, et qu’îl 
n’eust plus à luy parler de ces propos, ou elle le 
diroit à sa mere abbesse; mais qu’en sfe taisant, 
elle se îairoit. Ainsi s’en alla ce mauvais pasteur, 
lequel, pour se montrer tout autre qu’il n’estoit, 
et pour encores avoir le plaisir de regarder celle 
qu’il aimoit, se retourna vers l’abbesse, luy disant : 

« Ma mere, je vous prie, faictes chanter à toutes 
voz filles un Sahe regina en l’honneur de ceste 
vierge, où j’ay mon esperance. » Ce qui fut faict, 
durant lequel ce regnard ne feit que plorer, non 
d’autre dévotion que de regret qu’il avoit de n’estre 
venu au dessus de la sienne. Et toutes les reli¬ 
gieuses, pensans que ce fust d’amour à la Vierge 
Marie, l’estimoient un sainct homme. Sœur Ma¬ 
rie, qui cognoissoit sa malice, prioit en son cueur 
de confondre celuy qui desprisoit tant la virginité. 
Ainsi s’en alla cest hipocrite à Sainct Martin, 
auquel lieu ce meschant feu qu’il avoit en son 
cueur ne cessa de brusler jour et nuîct, et de cher 
cher toutes les inventions possibles pour venir à 
ses fins j et pource que sur toutes choses il crai- 
gnoit l’abbesse, qui estoit femme vertueuse, il 
pensa le moyen de l’oster de ce monastère. Ainsi 
s’en alla vers madame de Vendosme, pour l’heure 
demeurant à la Fere, où elle avoit édifié et fondé 
un convent de sainct Benoist, nommé le mont 
d’Olivet, et, comme celuy qui estoit le souverain 
reformateur, luy donna à entendre que l’abbesse 
cludict mont d’Olivet n’estoit pas assez suffisante 
pour gouverner une telle communauté. La bonne 
dame le pria de luy en donner une autre qui fust 
digne de cest office; et luy, qui ne demandoit 
autre chose, luy conseilla de prendre l’abbesse de 
Gif, pour la plus suffisante qui fust en France, 
Madame de Vendosme incontinent l’envoya qué¬ 
rir, et luy donna la charge de son monastère 
du mont d’Olivet. Le prieur de Sainct Martin, 

qui avoit en sa main les voix de toute la religion, 
feist eslire à Gif une abbesse à sa dévotion ; et 
apres ceste élection s’en alla audict lieu de Gif 
essayer encores une fois si par priere ou par dou¬ 
ceur il pourroit gaigner sœur Marie Herouët. Et, 
voyant qu’il n’y avoit nul ordre, retourna déses¬ 
péré en son prioré de Sainct Martin, auquel lieu, 
tant pour venir à sa fin que pour se venger de 
celle qui luy estoit trop cruelle, de peur aussi que 
son affaire fust eventé, feist desrobber secrettement 
les reliques dudict Gif de nuict, et meit à sus au 
confesseur de leans, fort vieil et homme de bien, 
que c’estoit luy qui les avoit desrobbées, et pour 
ceste cause le meist en prison à Sainct Martin ; 
et, durant qu’il le tenoit prisonnier, suscita deux 
tesmoings, lesquels ignorammeni signèrent ce que 
monsieur de Sainct Martin leur commanda ; c’es¬ 
toit qu’ils avoient veu dans un jardin ledict con¬ 
fesseur avec sœur Marie en acte villain et deshon- 
neste, ce qu’il voulut faire advouër au vieil reli¬ 
gieux. Mais luy, qui sçavoit toutes les faultes de 
son prieur, le supplia le vouloir mener en cha¬ 
pitre, et que là, devant tous les religieux, il diroit 
la vérité de tout ce qu’il en sçavoit. Le prieur, 
craignant que la justification du confesseur fust sa 
condamnation, ne voulut point entendre à ceste 
requeste ; mais, le trouvant ferme en son propos, 
le traicta si mal en prison que les uns dient qu’il 
y mourut, les autres qu’il le contraignit de laisser 
son habit et s’en aller hors du royaume de France. 
Quoy qu’il en soit, jamais depuis on ne le veid. 

Quand le prieur estima avoir une telle prise sur 
sœur Marie, s’en alla à la religion, où l’abbesse, 
estant faicte à sa poste, ne le contredisoiten rien ; 
et là commença de vouloir user de son auctorité 
de visiteur, et feit venir toutes les religieuses l’une 
après l’autre, pour les ouïr en une chambre en 
forme de confession et visitation. Et quand ce fut 
au rang de sœur Marie, qui avoit perdu sa bonne 
tante, il recommença à luy dire : « Sœur Marie, 
vous sçavez de quel crime vous estes accusée, et 
que la dissimulation que vous faictes d’estre tant 
chaste ne vous a de rien servy, car on cognoist 
bien que vous estes tout le contraire. » Sœur Ma¬ 
rie luy respondit, d’un visage asseuré : « Faictes- 
moy venir celuy qui m’a accusée, et vous verrez 
si devant moy il demeurera en sa mauvaise opi¬ 
nion. » Il luy dist : « Il ne vous fault auUre 
preuve, puis que le confesseur mesme a esté con¬ 
vaincu. » Sœur Marie luy dist : « Je le pense si 
homme de bien qu’il n’aura pas confessé telle 
meschanceté et mensonge ; mais, quand ainsi se- 
roit, faictes4e venir devant moy, et je prouveray 
le contraire de son dire. » Le prieur, voyant qu’en 
nulle sorte il ne la pouvoit estonner, luy dîst : 
« Je suis vostre pere, qui pour ceste cause desire 
sauver vostre honneur; partant, je remects ceste 
vérité à vostre conscience, à laquelle j’adjousteray 
foy. Je vous demande et vous conjure, sur peine 
de péché mortel, de me dire vérité, à sçavoir si 
vous estiez vierge quand vous fastes mise céans. >) 
Elle luy respond : v Mon pere, l’aage de cinq 

ans, que j’avois, doit estre tesmoing de ma virgi¬ 
nité. — Or bien, ma fille, depuis ce temps-là 
avez-vous point perdu ceste belle fleur ? » Elle 
luy jura que non, et que jamais n’avoit trouvé 
empeschement que de luy. A quoy il dist qu’il ne 
la pouvoit croire, et que la chose gisoit en preuve. 
« Quelle preuve, dist-elle, vous en plaist-ilfaire? 
— Comme j’en fais aux autres, dist le prieur, 
car, tout ainsi que je suis visiteur des aines, aussi 
le suis-je des corps. Vos abbesses et prieures ont 
passé par mes mains : vous ne devez craindre que 
je visite vostre virginité. Parquoy jettez-vous sur 
le lict, et mettez le devant de vostre habillement 
sur vostre visage. » Sœur Marie luy respondit 
par colere : « Vous m’avez tant tenu de propos 
de la folle amour que vous me portez que j’estime 
plustost que me voulez oster ma virginité que de 
la vouloir visiter; parquoy entendez que jamais 
je n’y consentiray. » Alors il luy dist qu’elle estoit 
excommuniée de refuser l’obedience de ceste reli¬ 
gion, et, si elle ne consentoit, qu’il la deshono- 
reroit en plein chapitre et diroit le mal qu’il 
sçavoit entre elle et le confesseur. Mais elle, d’un 
visage sans peur, luy respondit : « Celuy qui 
cognoist le cueur de ses serviteurs me rendra au¬ 
tant d’honeur devant luy que vous me ferez de 
honte devant les hommes; parquoy, puis que 
vostre malice en estju 5 queslà,j’aime mieux qu’elle 
parachevé sa cruauté envers moy que le désir de son 
mauvais vouloir : car je sçay que Dieu est juste 
juge, » A l’heure il s’en alla amasser tout le cha- 

pitre, et feit venir devant luy, a genoux, sœur 
Marie, à laquelle il dist, par un merveilleux des- 
pit : « Sœur Marie, il me desplaist que les bon¬ 
nes admonitions que je vous ay données ont esté 
inutiles en vostre endroit, et vous estes tombée 
en un tel inconvénient que je suis contrainct de 
vous enjoindre une penitence contre ma coustume : 
c’est qu’ayant examiné vostre confesseur sur au¬ 
cuns crimes à luy imposez, m’a confessé avoir 
abusé de vostre personne au lieu où les tesmoings 
dient l’avoir veu. Parquoy, ainsi que vous avois 
eslevée en estât honorable et maistresse des novi¬ 
ces, j’ordonne que vous soyez mise non seulement 
la dernière de toutes, mais mangeant à terre, devant 
toutes les sœurs, pain et eau, jusques à ce qu’on 
cognoisse vostre contrition suffisante d’avoir 
grâce. » Sœur Marie, estant advertie par une de 
ses compaignes, qui entendoit tout son affaire, 
que, si elle respondoit chose qui despleust au 
prieur, il la mettroit in pace, c’est-à-dire en char- 
tre perpetueile, endura ceste sentence, levant 
les yeux au ciel, et priant Celuy qui avoit esté sa 
résistance contre le péché vouloir estre sa patience 
contre sa tribulation. Encores défendit ce vénéra¬ 
ble prieur que quand sa mere ou ses parens vien- 
droient, qu’on ne la souffrist de trois ans parler à 
eux, n’escrire lettres sinon faictes en communauté. 
Ainsi s’en alla ce malheureux homme sans plus y 
revenir, et fut ceste pauvre fille long temps en la 
tribulation que vous avez ouye. Mais sa mere, qui 
sur tous ses enfans l’aimoit, voyant qu’elle n’avoit 

plus de nouvelles d’elle, s’en esmerveüla fort, et 
dist à un sien fils, sage et honneste gentil-homme, 
qu’elle pensoit que sa fille estoit morte, et que les 
religieuses, pour en avoir la pension annuelle, kiy 
dissimuloient, luy priant, en quelque façon que 
ce fust, de trouver moyen de veoir sadicte sceurj 
lequel incontinent alla à la religion, en laquelle 
on luy feit les excuses accoustumées i c’est qu’il y 
avoit trois ans que sa sœur ne bougeoit du lict. 
Dont il ne se tint pas content, et leur jura que, 
s’il ne la voyoit, il passeroit par dessus les murail¬ 
les et forceroit le monastère : dequoy elles eurent 
si grande peur qu’elles luy amenèrent sa sœur à 
la grille, laquelle l’abbesse tenoit de si prés qu’elle 
ne pouvoit dire à son frere chose qu’elle n’enten- 
dist. Mais elle, qui estoit sage, avoit mis par escrit 
tout ce qui est cy dessus, avec mille autres inven¬ 
tions que ledict prieur avoit trouvées pour la dé¬ 
cevoir, que je laisse à compter pour la longueur. 
Si ne veux-je oublier à dire que, durant que sa 
tante estoit abbesse, pensant qu’il fust refusé pour 
sa laideur, feit tenter sœur Marie par un beau et 
jeune religieux, espérant que si par amour elle 
obeïssoit à ce religieux, que après il la pourroit 
avoir par crainte. Mais d’un jardin où ledict reli¬ 
gieux luy tint propos, avec gestes si deshonnes- 
tes que j’aurois honte de les refei'er, la pauvre fille 
courut à l’abbesse, qui parloit au prieur, criant : 
« Ma mere, ce sent diables, en lieu de religieux, 
ceux qui nous viennent visiter. ■') Et à l’heure le 
prieur, ayant peur d’estre descouvert, commença 

à dire en riant : « Sans faulte, ma mere, sœur 
Marie a'raison. » Et, en la prenant par la main, 
-luy clist devant l’abbesse : « J’avois entendu que 
sœur Marie parloit fort bien et avoit le langage 
si à main qu’on l’estimoit mondaine, et pour ceste 
occasion je me suis contrainct, contre mon natu¬ 
rel, tenir tous les propos que les hommes mon¬ 
dains tiennent aux femmes, ainsi que je trouve 
par escript (car d’experience j’en suis aussi igno¬ 
rant comme le jour que je fus né) ; et, en pensant 
que ma vieillesse et laideur luy faisoient tenir 
propos si vertueux, je commanday à mon jeune 
religieux de luy en tenir de semblables, à quoy 
vous voyez qu’elle a vertueusement résisté. Dont 
je l’estime si sage et vertueuse que je veux qu’elle 
soit doresnavant la première après vous et mais- 
tresse des novices, a fin que son bon vouloir croisse 
tousjours de plus en plus en vertu. » Cest acte 
icy et plusieurs autres feit ce bon religieux durant 
trois ans qu’il fut amoureux de la religieuse, 
laquelle, comme j’ay dict, bailla par la grille à son 
frere tout le discours de sa piteuse histoire; ce 
que le frere porta à sa mere, qui, toute desesperée, 
vint à Paris, où elle trouva la Royne de Navarre, 
sœur unique du Roy, à qui elle monstra ce piteux 
discours en luy disant : « Ma dame, fiez-vous 
une autre fois en voz hipocrites. Je pensois avoir 
mis ma fille aux faulxbourgs et chemin de paradis, 
mais je l’ay mise en enfer, entre les mains des 
pires diables qui y puissent estre : car les diables 
ne nous tentent s’il ne nous plaist, et ceux-cy 

nous veulent avoir par force où Tamour deffault. » 
La Royne de Navarre fut en grande peine, car 
entièrement elle se confioit en ce prieur de Sainct 
Martin, à qui elle avoit baillé la charge des abbes¬ 
ses de Montivilier et de Can, ses belles-sœurs. 

autre costé, le crime si grand luy donna telle 
horreur et envie de venger Tinnocence de ceste 
pauvre fille qu’elle communiqua au chanceüier 
du Roy, pour lors Légat en France, de l’affaire, 
et feit envoyer quérir le prieur, lequel ne trouva 
nulle excuse sinon qu’il avoit soixante dix ans, 
et parla à la Royne de Navarre, luy priant, sur 
tous les plaisirs qu’elle luy voudroit jamais faire, 
et pour recompense de tous ses services, qu’il luy 
pleust de faire cesser ce procès, et qu’il confesse- 
roit que sœur Marie Herouët estoit une perle 
d’honneur et de virginité. La Royne, oyant cela, 
fut tant esmerveillée qu’elle ne sceut que luy 
respondre, ains le laissa là; et le pauvre homme, 
tout confus, se retira en son monastère, où il ne 
voulut plus estre veu de personne, et ne vesquit 
qu’un an après. Et sœur Marie Herouët, estimée 
comme elle meritoit par les vertiiz que Dieu avoit 
mises en elle, fut ostée de ladicte abbaye de Gif, 
où elle avoit eu tant de mal, et faicte abbesse, par 
le don du Roy, de l’abbaye nommée Gien, prés 
Montargis, qu’elle reforma, et vesquit comme 
pleine de l’esprit de Dieu, le loüant toute sa vie de 
ce qu’il luy avoit pieu luy donner honneur et repos. 

« Voilà, mes dames, une histoire qui est bien 

pour monstrer ce que dict l’Evangile, et sainct 
Paul aux Corinthiens, que Dieu, par les choses 
foibles confond les fortes, et par les inutiles aux 
yeux des hommes la gloire de ceux qui cuident 
estre quelque chose et ne sont rien. Et pensez,- 
mes dames, que, sans la grâce de Dieu, il n’y a 
homme où l’on doive croire nul bien, ne si forte 
tentation dont avecques luy l’on n’emporte vic¬ 
toire : comme vous pouvez veoir par la confession 
de celuy que l’on estimoit juste, et par l’exaltation 
de celle qu’il vouloit faire trouver pecheresse et 
meschante. Et en cela est vérifié le dire de nostre 
Seigneur : Qui se exaltera sera hitmilié, et qui se 
humiliera sera exalté, — Helas ! dîst Oisille, que 
ce prieur-là a trompé de gens de bien ! car j’ay 
veu qu’on se fioit plus en luy qu’en Dieu. — Ce 
n’est pas moy,dist Nomerfide, car je ne m’arreste 
point à telles gens. — Il y en a de bons, dist 
Oisille, et ne fault pas que pour les mauvais ils 
soient tous jugez; mais les meilleurs sont ceux 
qui hantent moins les maisons seculieres et les 
femmes. — Vous dictes bien, dist Emarsuitte : 
car moins on les voit, moins on les cognoist et 
plus on les estime, pource que la fréquentation 
les monstre tels qu’ils sont. — Or laissons le 
monstier où il est, dist Nomerfide, et voyons à 
qui Guebron donnera sa voix. — Ce sera, dist 
il, à ma dame Oisille, à fin qu’elle die quelque 
chose à l’honneur des freres religieux. — Nous 
avons tant juré, dist Oisille, de dire vérité, que 
je ne sçaurois soustenir autre partie. Et aussi, en 

faisant vostre compte, vous m’avez remis en mé¬ 
moire une piteuse histoire que seray contraincte 
de dire, pource que je suis voisine du païs où de 
mon temps elle est advenue. Et à fin, mes dames, 
que l’hypocrisie de ceux qui s’estiment plus reli¬ 
gieux que les autres ne vous enchante l’entende¬ 
ment, de sorte que vostre foy, divertie de ce 
droict chemin, s’estime trouver salut en quelque 
autre créature qu’en celuy seul qui ne veuit avoir 
compaignon à nostre création et rédemption, 
lequel est tout puissant pour nous sauver en la vie 
eternelle, et en ceste temporelle nous consoler et 
délivrer de toutes noz tribulations, cognoissant 
que souvent l’ange Satan se transforme en ange 
de lumière, à fin que l’œil extérieur, aveuglé par 
l’apparence de saincteté et de dévotion, ne s’ar- 
reste à ce qu’il doibt fuir, il me semble bon.de 
vous en racompter une advenue de nostre temps. » 


* 

Trois meurtres advenuz en une maison, à sçavoir en la 
personne du seigneur, de sa femme et de leur enfant, 
par là meschancctè d'un Cordelier. 


U pays de Périgord y avoir un gentil¬ 
homme qui avoir telle dévotion à 
sainct François qu’il iuy sembloit que 
tous ceux qui portoient cest habit 
debvoient estre semblables au bon sainct. En 
rhonneur de quoy avoît faict faire en sa maison 
chambre et garderobbe propre pour les loger, 
par le conseil desquels il conduisoit toutes ses 
affaires, voire jusques aux moindres choses de 
son mesnage, s’estimant cheminer seuremeht en 
suyvant leur bon conseil. Or advint un jour que 
la femme de ce gentil-homme, qui estoit belle et 
non moins sage que vertueuse, avoit faict un beau 
fils, dont l’amitié que Iuy portoit son mary aug¬ 
menta doublement. Et, pour festoyer la com¬ 
méré, envoya quérir un sien beau frere. Ainsi 
que l’heure du soupper fut venuë, arriva un Cor¬ 
delier, duquel je celeray le nom pour l’honneur 
de la religion. Le gentil-homme fut fort aise 
voyant son pere spirituel devant lequel il ne ca- 
choit nul secret. Et, apres plusieurs propos tenuz 

entre sa femme, son beau frere et luy, se misrent 
à table pour soupper, durant lequel ce gentil¬ 
homme, regardant sa femme, qui avoit asse^ de 
beauté et de bonne grâce pour estre desirée, com¬ 
mença à demander tout hault une question au beau 
pere : « Mon pere, est il vray qu’un homme peche 
mortellement de coucher avec sa femme pendant 
qu’elle est en couche ? » Le beau pere, qui avoit 
la contenance et la parolle contraire à son cueur, 
luy respondit : « Sans faulte. Monsieur, je pense 
que ce soit un des grands pechez qui se facent en 
mariage, et ne fust que l’exemple de la benoiste 
vierge Marie, qui ne voulut entrer au temple jus- 
ques après le jour de la purification, combien 
qu’elle n’en eust besoing. Ainsi ne devriez-vous 
jamais faillir de vous abstenir d’un petit plaisir, 
veu que la bonne vierge Marie s’abstenoit, pour 
obéir à la loy, d’aller au temple, où estoit toute 
sa consolation. Et,oultre ce, les docteurs en méde¬ 
cine dient qu’il y a grand danger pour la lignée 
qui en peut venir. » Quand le gentil-homme 
entendit ces parolles, il en fut bien fasché, car il 
esperoit bien que son beau pere luy donneroit 
congéj mais il n’en parla plus avant. Le beau pere, 
durant ces propos, après avoir beu quelque peu 
davantage qu’il n’estoit besoing, regardant la 
damoiselle, regarda aussi et pensa bien en soy 
mesme que, s’il estoit le mary d’elle, ne deman- 
deroit conseil à personne quelconque de coucher 
avec sa femme. Et, ainsi que le feu peu à peu s al¬ 
lume, tellement qu’il vient à embraser toute a 

maison, ainsi ce pauvre frater commença à brus- 
1er par telle concupiscence que soudainement 
délibéra de venir à fin du désir que plus de trois 
ans durans avoit porté couvert en son cueur. Et, 
après que les tables furent levées, print le gentil¬ 
homme par la main, et, le menant auprès du lict 
de la femme, luy dist devant elle : îc Monsieur, 
pource que je cognois Tamitié qui est entre vous 
et ma damoiselie, laquelle, avec la grande jeu¬ 
nesse qui est en vous, vous tourmente si fort, 
sans faulte j^en ay grande compassion. Et pource 
vous diray un secret de nostre saincte Théologie : 
c^est que la loy (qui pour les abuz des mariz 
indiscrets est si rigoureuse ) ne veult permettre 
que ceux qui sont de bonne conscience comme 
vous soient frustrez de l’intelligence. Parquoy, 
Monsieur, je vous ay dict devant les gens l’or¬ 
donnance de la sévérité de la loy ; mais à vous, 
qui estes homme sage, ne doibs celer la doulceur. 
Sçachez, mon fils, qu’il y a femmes et femmes, 
aussi hommes et hommes. Premièrement vous 
fault sçavoir de ma damoiselie que voicy, veu 
qu’il y a trois sepmaines qu’elle est accouchée, si 
elle est hors du flux de sang. » A quoy respondit 
la damoiselie que certainement elle estoit toute 
nette. Et adonc dist le Cordelier : « Mon fils, je 
vous donne congé d’y coucher sans aucun scru¬ 
pule, mais que vous promettiez deux choses. » 
Ce que le gentil-homme feit volontiers. « La pre¬ 
mière, dist le beau pere, est que ne parlerez à per¬ 
sonne, mais y viendrez secrettement* l’autre, que 

VOUS n^y viendrez qu’il ne soit deux heures après 
minuict, à fin que la digestion de la bonne dame 
ne soit empeschée par vos follies. » Ce que le 
gentil-homme luy promist, et jura par tel serment 
que celuy qui le cognoissoit plus sot que menteur 
s’en teint tout asseuré. Et après plusieurs propos 
se retira le beau pere en sa chambre, leur don¬ 
nant la bonne nuict, avec grande bénédiction. 
Mais en se retirant print le gentil-homme par la 
main, luy disant : « Sans faulte, Monsieur, vous 
en viendrez, et ne ferez plus veiller !a pauvre da- 
moiselle. » Le gentil-homme, en la baisant, luy 
dist: « M’amie, laissez moy la chambre ouverte, » 
ce qu’entendist tresbien le beau pere ; et ainsi se 
retira chacun en sa chambre. Mais, si tost que le 
beau pere fut retiré, ne pensa pas h dormir ne re¬ 
poser : car, incontinent qu’il n’ouït plus de bruit 
en la maison, environ l’heure qu’il avoit accous- 
tumé aller à matines, s’en alla doulcement droict 
en la chambre où le seigneur estoit attendu, et là, 
trouvant la porte ouverte, va finement esteindre 
la chandelle, et le plus tosi qu’il peut se coucha 
prés d’elle, sans dire mot. La damoiselle, cuidani 
que ce fust son mary, luy dist : « Comment, mon 
mary t vous avez tresmal retenu la promesse que 
feistes hier au soir à nostre confesseur de ne ve¬ 
nir icy jusques à deux heures. » Le Cordelier, 
plus attentif à la vie active C|u’à la contemplative, 
avec la crainte qu’il avoit d’estre cogneu, pensa 
plus à satisfaire au meschant désir duquel de long 
temps avoit le cueur empoisonné (ju’à luy faire 

nulle response, dont la damoiselle fut fort eston- 
née. Et, quand leCordelier veid approcher l’heure 
que le mary devoit venir, se leva d’auprès la da- 
moiselle^et retourna soudainement en sa cham¬ 
bre. Et, tout ainsi que la fureur de la concupis¬ 
cence luy avoit osté le dormir, aussi la crainte, 
qui tousjours suit la meschanceté, ne luy permist 
de trouver aucun repos ; mais s’en alla au portier 
de la maison et luy dist : « Mon amy, monsieur 
m’a commandé m’en aller incontinent en nostre 
convent faire quelques prières où il a dévotion ; 
parquoy, je vous prie, baillez-moy ma monture et 
m’ouvrez la porte sans que personne en oye rien, 
car l’affaire est necessaire et secret. » Le portier, 
sçachant bien qu’obeïr au Cordelier estoit service 
à son seigneur fort agréable, luy ouvrit secrette- 
ment la porte et le meit dehors. En cest instant 
s’esveilla le gentil-homme, lequel, voyant appro¬ 
cher l’heure qui luy estoit donnée du beau pere 
pour aller veoir sa femme, se leva en sa robbe de 
nuict et s’en alla vistement coucher où, par l’or¬ 
donnance de Dieu, sans congé d’homme il pou¬ 
voir aller; et, quand sa femme l’ouït parler auprès 
d’elle, s’esmerveilla si fort qu’elle luy dist, igno¬ 
rant ce qui estoit passé : « Comment ! Monsieur, 
est-ce la promesse que vous avez faicte au beau 
pere de si bien garder vostresanté et la mienne de 
ce que non seulement vous estes venu cy avant 
l’heure, mais encores y retournez? Je vous sup¬ 
plie, Monsieur, pensez-y. » Le gentil-homme fut 
si troublé d’ouïr ceste nouvelle qu’il ne peut dis- 

simuler son ennuy, et luy dist : « Quels propos 
me tenez-vous? Je sçay pour vérité qu’ily a trois 
semaines que je n’ay couché avec vous, et me 
reprenez d’y venir trop souvent. Si ces propos 
continuent, vous me ferez penser que ma compai* 
gnie vous fasche, et me contraindrez, contre ma 
coustume et volonté, de chercher ailleurs le plaisir 
que, selon Dieu, je puis prendre avec vous.» La 
damoiselle, qui pensoit qu’il se mocquast, lui res- 
pondit : « Je vous supplie. Monsieur, en niecui- 
dant tromper, ne vous trompez vous-mesmes, car, 
nonobstant que vous n’ayez parlé à moy quand 
vous y estes venu, si ay-je bien cogneu que vous 
y estiez. » A l’heure le gentil-homme cogneutqu’ils 
estoient tous deux trompez, et luy feit grand ser¬ 
ment qu’il n’y estoit point venu : dont la dame 
print telle tristesse qu’avec pleurs et larmes le pria 
faire toute diligence de sçavoir qui ce pouvoit estre, 
car en leur maison ne couchoit que le frère d’elle 
et le Cordelier. Incontinent le gentil-homme, 
poulsé de soupçon du Cordelier, s’en alla hastive- 
ment en la chambre où il avoit logé, laquelle il 
trouva vuide ; et, pour estre mieux asseuré s’il s’en 
estoit fuy, envoya quérir le portier, auquel il de¬ 
manda s’il sçavoit point qu’estoit devenu le Cor¬ 
delier, lequel luy compta la vérité. Le gentil¬ 
homme, certain de ceste meschanceté, retourna 
en la chambre de sa femme et luy dist : « Asseu- 
lément, m’amie, celuy qui a couché avec vous et 
faict tant de beaux oeuvres est nostre pere confes¬ 
seur. La damoiselle, qui toute sa vie avoit aimé 

son honneur, entra en tel desespoir que, oubliant 
toute humanité et nature de femme, le supplia à 
genoux la venger de ceste grande injure. Parquoy 
soudain, sans autre delay, le gentil-homme monta 
achevai et poursuivit le Cordelier. La damoiselle, 
demeurant seule en son lict et sans conseil ne 
consolation que de son petit enfant nouveau né, 
considérant le cas horrible et merveilleux qui luy 
estoit advenu, sans excuser son ignorance, se 
reputa comme coulpable et la plus malheureuse 
du monde; et alors se trouva si troublée en l’as- 
sault de ce desespoir, fondé sur Tenormité et gra¬ 
vité du péché, sur l’amour du mary et l’honneur 
du lignage, qu’elle estima sa mort trop plus heu¬ 
reuse que sa vie. Et, vaincue de ceste tristesse, 
tomba en tel desespoir qu’elle fut non seulement 
divertie de l’espoir que tout chrestien doit avoir 
en Dieu, mais fut du tout aliénée du sens com¬ 
mun, oubliant sa propre nature : tellement qu’es¬ 
tant hors de la cognoissance de Dieu et de soy- 
mesme, comme femme enragée et furieuse, print 
une corde de son lict et de ses propres mains s’es- 
trangla; et, qui pis est, estant en l’agonie de ceste 
cruelle mort, le corps, qui combattoit contre 
icelle, se remua de telle sorte qu’elle donna du 
pied sur le visage de son petit enfant, duquel 
l’innocence ne le peut garantir qu’il ne suyvist 
par mort sa douloureuse et dolente mere. Mais, en 
mourant, feit un tel cry qu’une femme qui cou- 
choit en la chambre se leva à grande haste pour 
allumer de la chandelle. Et à l’heure, voyant sa 

maistresse pendue et estranglée à la corde du lict, 
Tenfant estouITé et mort dessoubs ses pieds, s’en 
courut toute effrayée en la chambre du frere de sa 
maistresse, lequel elle mena pour veoir ce piteux 
spectacle. Le frere, criant et menant tel dueil que 
peult et doit mener un qui aime sa sœur de tout 
son cueur, demanda à la chambrière qui avoit 
commis un tel crime, qui luy dist qu’elle ne sça- 
voit, et qu’autre que son maistre n’estoît entré 
en la chambre, lequel puis n’agueres en estoit 
party. Le frere, allant en la chambre du gentil¬ 
homme et ne le trouvant point, creut asseurée- 
ment qu’il avoit commis le cas, et, prenant son 
cheval sans autrement s’enquérir, courut après 
luy et l’attendit en un chemin où il retournoit de 
poursuyvre son Cordelier, dolent de ne l’avoir 
attrappé. Incontinent que le frere de la damoiselle 
veid son beaufrere, commença à luy, crier : 
« Meschant et lasche, defendez-vous, car aujour- 
d’huy j’espere que Dieu me vengera de vous par 
ceste espée ! » Le gentil-homme, qui se vouloît 
excuser, veid i’espée de son beaufrere si prés de 
luy qu’il avoit plus de besoing de se defendre que 
de s’enquérir de la cause de leur débat • et lors se 
donnèrent tant de coups et l’un etraîitrequelesang 
perdu et la lasseté les contraignit se seoir à terre, 
l’un d’un costé, l’autre de l’autre. Et, en prenant 
leur haleine, le gentil-homme luy demanda : 

« Quelle occasion, mon frere, a converty la grande 
amitié que nous nous sommes tousjours portez en 
si cruelle bataille ? » Le beaufrere luy respondit ; 

« Mais quelle occasion vous a meu de faire mou¬ 
rir ma sœur, la plus femme de bien qu’oncques 
fut, et encores si meschamment que, soubs cou¬ 
leurs de vouloir coucher avec elle, l’avez pendue 
et estranglée à la corde de vostre Uct? » Le gentil¬ 
homme, entendant ceste parolle, plus mort que 
vif, dist à son frere : « Est-il bien possible que 
vous ayez trouvé vostre sœur en l’estât que vous 
dictes? » Et, quand l’autre frere l’enasseura : «Je 
vous prie, mon frere, dist le gentil-homme, que 
vous oyez la cause pour laquelle je me suis parti 
de la maison. » Et à l’heure luy feit le compte du 
meschant Cordelier, dont le frere fut fort estonné 
et encores plus marry de ce que contre raison il 
l’avoit assailly, et, en luy demandant pardon, luy 
dist : « Je vous ay faict tort; pardonnez-moy. w 
Le gentil-homme luy respondit : « Si je vous ay 
faict tort, j’en ay la punition, car je suis si blessé 
que je n’espere jamais en eschapper. » Le beau- 
frere essaya de le remonter à cheval le mieux 
qu’il peut et le remena en sa maison, où le len¬ 
demain il trespassa, confessant devant tous ses 
parens et amis que luy-mesme estoit cause de sa 
mort : dont, pour satisfaire à la justice, fut le 
beaufrere conseillé d’aller demander sa grâce au 
Roy François premier de ce nom. Parquoy, après 
avoir faict honorablement enterrer mary, femme 
et enfant, s’en alla, le jour du sainct Yendredy, 
pourchasser sa remission à la court, et la rapporta 
maistre François Olivier, lequel l’obtint pour le 
beaufrere, estant pouriors iceluy Olivier chancel- 

lier d’Alençon, et depuis, par ses grandes vertuz, 
esleu du Roy chancellier de France. 

« Je croy, mes dames, qu’aprés avoir entendu 
ceste histoire tresveritable, il n’y aura aucun de 
vous qui ne pense deux fois à loger telles gens en 
sa maison; et sçaurez qu’il n’y a plus dangereux 
venin que celuy qui est le plus dissimulé. — Pen¬ 
sez, dist Hircan, que ce mary estoit un bon sot 
d’amener un tel galîant soupper auprès d’une si 
belle et honeste femme. — J’ay veu le temps, dist 
Guebron, qu’en nostre païs il n’y avoit maison où 
il n’y eust chambre dediée pour les beaux peres ; 
mais maintenant ils sont tant cogneuz qu’on les 
craint plus qu’advanturiers. — 11 me semble, dist 
Parlamente, qu’une femme estant dedans le licl 
(si ce n’est pour luy administrer les sacremens de 
l’egiise) ne doit jamais faire entrer beau pere ny 
prestre en sa chambre, et, quand je l’appelleray, 
on me pourra bien juger en danger de mort. — 
Si tout le monde estoit autant austere que vous, 
dist Emarsuitte, les pauvres prestres seroient pis 
qu’excommuniez d’estre séparez de la veuë des 
femmes. — N’en ayez point de peur, dist Safîre- 
dent, car ils n’en auront jamais de faulte. — Com¬ 
ment ! dist Simontault, ce sont ceux qui par ma¬ 
riages nous lient aux femmes, et qui essayent par 
leur meschancetè à nous en deslier et faire rompre 
le serment qu’ils nous ont faici faire! — C’est 
grande pitié, dist Oisille, que ceux qui ont l’ad¬ 
ministration des sacremens en jouent ainsi à la 

pelotte! On les devroit brusler tous vifs. — Vous 
feriez bien mieux de les honorer que de les blas- 
mer, dist Saffredent, et les flatter que injurier. 
Mais passons outre, et sçachons qui aura la voix 
d’Oisille, — Je la donne, dist-elle, à Dagoucin, 
car je le voy entrer en contemplation telle qu’il 
me semble préparé à dire quelque bonne chose. 
— Puis que je ne puis ny ause, dist Dagoucin, 
dire ce que je pense, à tout le moins parleray-je 
d’un à qui cruauté porta nuisance et puis profit. 
Combien qu’amour s’estime tant fort et puissant 
qu’il veult aller tout nud, et luy est chose en¬ 
nuyeuse et à la fin importable d’estre couvert, si 
est-ce que bien souvent ceux qui, pour obéir à 
son conseil, s’advancent trop de le descouvrir, 
s’en trouvent mauvais marchands, comme il ad¬ 
vint à un gentil-homme de Castille duquel vous 
oirrez l’histoire. » 

Gentile imention d’un gcniU^homme pour manifester ses 
amours à une Koyne, et ce qui en advint. 



N la court du Roy et Royne de Cas¬ 
tille (desquels les noms ne seront dicts) 
p^y avoit un gentil-homme si parfaict en 
beauté et bonnes conditions qu’il ne 
trouvoit son pareil en toutes les Espaignes. Cha¬ 
cun avoit ses vertuz en admiration, mais encores 
plus son estrange façon : car jamais on ne co- 
gneut qu’il aimast ou servist quelque dame, et si 
en avoit en la court en tresgrand nombre qui es- 
toient dignes de faire brusler la glace; mais il n’y 
en eut point qui eust puissance de prendre ce 
gentil-homme, lequel avoit nom Elîsor. La 
Royne, qui estoit femme de grande vertu, mais 
non du tout exempte de la flamme qui moins est 
cogneuë et plus brusle, regardant ce gentil-homme 


qui ne servoit nulle de ses femmes, s’en esmer- 
veilla, et un jour luy demanda s’il estoit possible 
qu’il aimast aussi peu qu’il en faisoit le semblant, 
11 luy respondit que, si elle voyoit son cueiir 
comme sa contenance, elle ne luy feroit point 
ceste question. Elle, désirant sçavoir ce qu’il vou- 
loit dire, le pressa si fort qu’il luy confessa qu’il 

aimoit une dame qu’il pensoit estre la plus ver¬ 
tueuse de toute la Chrestienté. Elle feit tous ses 
efforts, par prières et commandemens, de sçavoir 
qui elle estoit; mais il ne luy fut possible : dont, 
faisant semblant d’estre fort courroucée contre 
luy, jura qu’elle ne parleroit jamais à luy s’il ne 
luy nommoit celle qu’il aimoit tant, dont il fut si 
fort ennuyé qu’il fut contraint de luy dire qu’il 
aimoit autant mourir s’il falloit qu’il luy confes- 
sast. Mais, voyant qu’il perdoit sa veuë et bonne 
grâce par faulte de dire une vérité tant honneste 
qu’elle ne devoit estre mal prinse de personne, 
luy dist avec grande craincte : « Ma dame, je n’ay 
la force ne hardiesse de la vous déclarer; mais, la 
première fois que vous irez à la chasse, je la vous 
feray veoir, et suis seur que vous jugerez que c’est 
la plus belle et parfaicte femme du monde. » 
Geste response fut cause que la Royne alla plus- 
tost à la chasse qu’elle n’eust faict. EHsor en fut 
adverty,et s’appresta pour l’aller servir comme il 
avoit acoustumé, et si avoit faict faire un grand 
miroër d’acier en façon de hallecret, et, l’ayant 
mis devant son estomach, le couvroit tresbien 
d’un manteau de frise noire qui estoit tout bordé 
de canetille et d’or frisé bien richement. 11 estoit 
monté sur un cheval maureau, fort bien enharna¬ 
ché de tout ce qui estoit necessaire à cheval. Le 
harnois estoit tout doré et esmaillé de noir en 
ouvrage moresque, son chapeau de soye noire, 
sur lequel estoit une riche enseigne, où il y avoit 
pour devise un amour couvert par force, tout en- 

richy de 'pierreries. L’espée et le poignard n’es- 
toient moins beaux ne bien faicts, ne de moins 
bonnes devises. Bref, il estoit bien en ordre et 
encores plus adroict à cheval, et le sçavoit si bien 
manier que tous ceux qui le voyoient laissoient le 
passe-temps de la chasse pour regarder les courses 
et saults que faisoit faire Elisor à son cheval. 
Après avoir conduict la Royne jusques au lieu où 
estoient les toilles, en telles courses et saults que 
je vous ay dict, meit pied à terre et vint pour ai¬ 
der à la Royne à descendre ; et, ainsi qu’elle luy 
tendoit les bras, il ouvrit son manteau de devant 
son estomach, et, la prenant entre les siens, luy 
monstrant son hallecret de miroër, luy dist : 
« Ma dame, je vous supplie de regarder îcy. »Et, 
sans attendre response, la meist doucement à 
terre. La chasse finie, la Royne retourna au chas- 
teau sans parler à Elisor ; mais, après le soupper, 
elle l’appella, luy disant qu’il estoit le plus grand 
menteur qu’elle avoit jamais veu, car il luy avoit 
promis de luy monstrer à la chasse celle qu’il ai- 
moit le plus, ce qu’il n’avoit faict : parquoy elle 
avoit délibéré de ne faire jamais estime ne cas de 
luy. Elisor, ayant peur que la Royne n’eust en¬ 
tendu ce qu’il luy avoit dict, luy respondit qu’il 
n’y avoit point failly, car il luy avoit monstre non 
la femme seulement, mais la chose qu’il ainioit le 
mieux. Elle, faisant la mescogneuë, luy dist 
qu’elle n’avoit point entendu qu’il luy eust mons- 
trè une seule de ses femmes. « Il est vray, dist 
Elisor; mais que vous ay-je monstre vous descen- 

dant de cheval ? — Rien, dist la Royne, sinon un 
miroër devant vostre estomach. — En ce miroër, 
qu’est-ce que vous avez veu ? dist Elisor. — Je 
n’ay veu que moy seulle, respondit la Royne. » 
Elisor luy dist : « Doncques,ma dame, pour obeïr 
à vostre commandement, vous ay tenu promesse, 
car il n’y a ny aura jamais autre image en mon 
cueur que celle que vous avez veuë au devant de 
mon estomach, et celle-là seule veux-je aimer, 
reverer et adorer, non comme femme , mais 
comme Dieu en terre, entre les mains de laquelle 
je mets ma mort et ma vie, vous suppliant que ma 
parfaicte et grande affection, qui a esté ma vie 
tant que je l’ay portée couverte, ne soit ma mort 
en la descouvrant ; et, si je ne suis digne d’estre 
de vous regardé ny accepté pour serviteur, au 
moins souffrez que je vive, comme j’ay accous- 
tumé, du contentement que j’ay, dont mon cueur 
a ausé choisir pour le fondement de son amour 
un si parfaict et digne lieu, duquel je ne puis 
avoir autre satisfaction que de sçavoir que mon 
amour est si grande et parfaicte que je me dois 
contenter d’aimer seulement, combien que je ne 
puisse estre aimé. Et s’il ne vous plaist, par la 
cognoissance de ceste grande amour, m’avoir plus 
agréable qu’auparavant, au moins ne m’ostez la 
vie, qui consiste au bien que j’ay de vous veoir 
comme j’ay accoustumé : car je n’ay de vous nul 
bien, sinon autant qu’il m’en fault pour mon ex¬ 
trême nécessité ; et, si j’en ay moins, vous en au¬ 
rez moins de serviteurs en perdant le meilleur et 

plus affectionné que vous eustes oncques ny ne 
pourriez jamais avoir. » La Royne, ou pour se 
monstrer autre qu’elle n’estoit, ou pour expéri¬ 
menter à la longue l’amour qu’il luy portoit, ou 
pour en aimer quelque autre qu’elle ne vouloir 
laisser pour luy, ou bien le reservant quand celuy 
qu’elle aimoit feroit quelque faulte pour luy bail¬ 
ler sa place, distd’un visage ne courroucé ne con¬ 
tent : « Elisor, je ne vous demanderay (comme 
ignorant l’auctorité d’amour) quelle follie vous a 
esmeu à prendre une si grande, si haulte et diffi¬ 
cile opinion que de m’aimer, car je sçay que le 
cueur de l’homme est si peu à son commande¬ 
ment qu’il ne le faict pas aimer et haïr où il veult; 
mais, pource que vous avez si bien couverte vos- 
tre opinion, je desire sçavoir combien il y a que 
vous l’avez prinse. » Elisor, regardant son visage 
tant beau, et voyant qu’elle s’enqueroit de sa ma¬ 
ladie, espera qu’elle luy vouloit donner quelque 
remede; mais, voyant sa contenance si grave et si 
sage qui l’interrogeoit, d’autre part tomboit en 
une crainte, pensant estre devant un juge dont il 
doutoit la sentence estre contre luy donnée. Si 
est-ce qu’il luy jura que cest amour avoit prins 
racine en son cueur dés le temps de sa grande 
jeunesse, et qu’il n’en avoit senly nulle peine, si¬ 
non depuis sept ans, non peine (à dire vray), mais 
une maladie donnant tel contentement que la 
guérison estoit la mort. « Puis qu’ainsi est, dist 
la Royne, que vous avez desja expérimenté une si 
grande fermeté, je ne dois estre plus legere à vous 

croire que vous avez esté à me dire vostre affec¬ 
tion. Parquoy, s’il est ainsi que vous le dictes, je 
veux faire telle preuve de la vérité que je n’en 
puisse jamais doubter; et, après la preuve faicte, 
je vous estimeray tel envers moy que vous-mes- 
mes jurez estre, et, vous cognoissant tel que vous 
dictes, me trouverez telle que vous desirez. » Eli- 
sor la supplia faire de luy telle preuve qu’il luy 
plairoit, car il n’y avoit chose si difficile qui ne 
luy fust tresaisée pour avoir cest heur qu’elle 
peust cognoistre l’affection qu’il luy portoit, la 
suppliant de luy commander ce qu’il luy plairoit 
qu’il feist. Elle luy disi : « Elisor, si vous m’ai¬ 
mez autant que vous dictes, je suis seure que 
pour avoir ma bonne grâce rien ne vous sera fort 
à faire. Parquoy je vous commande, sur tout le 
désir que vous avez de l’avoir et crainte de la per¬ 
dre, que dés demain, sans plus me veoir, vous 
partiez de ceste compaignie et vous en alliez en 
lieu où vous n’ayez de moy, ne moy de vous, une 
seule nouvelle d’icy à sept ans. Vous, qui en avez 
passé sept en cest amour, sçavez bien que vous 
m’aimez; puis, quand j’auray faict pareille expé¬ 
rience sept autres, je sçauray à l’heure et croyray 
ce que vostre parolle ne me peult faire croire ny 
entendre. » Elisor, oyant ce cruel commande¬ 
ment, d’un costé doubta qu’elle le vouloit eslon- 
gner de sa présence, et de l’autre, espérant que 
la preuve parleroit mieux pour luy que sa parolle, 
accepta son commandement et luy dist : « Si j’ay 
vescLi sept ans sans nulle esperance, portant ce 

feu couvert, à cest heure qu’il est cogneu de 
vous, porteray et passeray les sept ans autres en 
meilleure patience et esperance. Mais, ma dame, 
obéissant à vostre commandement, par lequel je 
suis privé de tout le bien que j’euz jamais en ce 
monde, quelle esperance me donnez-vous, au 
bout des sept ans, de me recognoistre pour fidelle 
e loyal serviteur? » La Roy ne luy dist (tirant un 
anneau de son doigt) : « Voilà un anneau que je 
vous donne ; couppons le tous deux par la moi¬ 
tié : j’en garderay l’une, et vous l’autre, à fin que, 
si le long temps avoit puissance de m’oster la 
mémoire de vostre visage, je vous puisse reco¬ 
gnoistre par ceste moitié d’anneau semblable à la 
mienne. » Elisor print l’anneau et le rompit en 
deux, et en bailla une à la Royne, et retint l’au¬ 
tre; et, en prenant congé d’elle plus mort que 
ceux qui ont rendu l’ame, s’en alla à son logis 
donner ordre à son parlement, ce qu’il feit en 
telle sorte qu’il envoya tout son train à sa maison, 
et luy seul s’en alla avec un varlet en un lieu si 
solitaire que nul de ses parens et amis, durant les 
sept ans, n’en peut avoir nouvelle. De la vie qu’il 
mena durant ce temps, et de l’ennuy qu’il porta 
pour ceste absence, ne s’en peult rien sçavoir; 
mais ceux qui aiment ne le peuvent ignorer. Au 
bout des sept ans Justement, ainsi que la Royne 
alloit à la messe, vint à elle un hermite portant 
une grande barbe, qui, en luy baisant la main, luy 
présenta une reijueste, qu’elle ne print la peine 
de regarder soudainement, combien qu’elle avoit 

accoustumé de prendre de sa main toutes les re- 
questes qu’on luy presentoit, quelque pauvres 
que ce fussent. Ainsi qu’elle estoit k la moitié de 
la messe, ouvrit la requeste, dedans laquelle trouva 
la moitié de l’anneau qu’elle avoit baillé k Elisor, 
dont elle fut fort esbahye et non moins joyeuse, 
et, avant lire ce qui estoit dedans, commanda 
soudain k son aumosnier qu’il luy feist venir ce 
grand hermite qui luyj avoit présenté la requeste. 
L’aumosnier le chercha par tous costez, mais il 
ne fut possible d’en sçavoir nouvelles, sinon 
qu’aucun luy dist l’avoir veu monter à cheval; 
toutesfois, il ne sçavoit quel chemin il tenoit. En 
attendant la response de l’aumosnier, la Royne 
leut la requeste, qu’elle trouva estre une epistre 
aussi bien faicte qu’il estoit possible; et, si n’es- 
toit le désir que j’ay de la vous faire entendre, je 
ne l’eusSe jamais osé traduire, vous priant penser, 
mes dames, que la grâce et le langage Castillan 
est sans comparaison mieux déclarant ceste pas¬ 
sion d’amour que n’est le François. Si est-ce que 
la substance en est telle : 

Le temps m’a faict par sa force et puissance 
Avoir d’amour parfaicte cognoissance; 

Le temps après m’a esté ordonné 
En tel travail, durant ce temps donné, 

Que l’incredule a par le temps peu veoir 
Ce que l’amour ne luy a faict sçavoir. 

Le temps, lequel avoit faict l’amour naistre 
Dedans mon cueur, l’a monstre en fin estre 
Tout tel qu’il est ; parquoy, en le voyant, 

Ne Tay cogneu tel comme en le croyant. 

Le temps m’a faict veoir sur quel fondement 
Mon cueur vouloit aimer si fermement : 

Ce fondement estoit vostre beauté, 

Soubs qui estoit couverte cruauté. 

Le temps m’a faîct veoir beauté estre rien. 
Et cruauté cause de tout mon bien, 

Par qui je fus de la beauté chassé, 

Dont le regard j’avois tant pourchassé. 

Ne voyant plus vostre beauté tant belle, 
J’ay mieux senty vostre rigueur rebelle ; 

Je n’ay laissé vous obeïr pourtant, 

Dont je me liens tresheureux et content, 
Veu que le temps, cause de l’amitié, 

A eu de moy par sa longueur pitié 
En me faisant un si honneste tour 
Que je n’ ay eu désir de ce retour, 

Fors seulement pour vous dire en ce lieu 
Non un bon jour, mais un parfaîct à dieu. 
Le temps m’a faict veoir amour pauvre et nu 
Tout tel qu’il est, et dont il est venu, 

Et par le temps j’ay te temps regretté 
Autant ou plus que l’avois souhaîtté, 
Conduict d’amour qui aveugloit mes sens. 
Dont rien de luy fors regret je ne sens. 

Mais, en voyant cesi amour decevable, 

Le temps m’a faict veoir l’amour véritable. 
Que j’ ay cogneu en ce lieu solitaire 
Où par sept ans m’a fallu plaindre et taire, 
J’ay par le temps cogneu l’amour d’enhault, 
Lequel cogneu, soudain l’autre delîault. 

Par le temps suis du tout à Iiiy rendu, 

El par le temps de l’autre dcfîcndu. 

Mon cueur et corps luy donne en sacrifice. 

Pour faire à luy, et non à vous, service. 

En vous servant, rien m^avez estimé. 

Et j’ay le rien en offenceant aimé. 

Mort me donnez pour vous avoir servie, 

Et, le fuyant, il me donne la vie. 

Or par ce temps amour plein de bonté 
A l’autre amour si vaincu et dompté 
Que, mis à rien, est retourné en vent, 

Qui fut pour moy trop doux et décevant. 

Je le vous quitte et rends du tout entier, 

N’ayant de luy ne de vous nul mestier : 

Car l’autre amour parfaîcte et perdurable 
Me joinct en luy d’un lien immuable. 

A luy m’en vois, là me veux asservir, 

Sans plus ne vous ne vostre dieu servir. 

Je prends congé de cruauté, de peine, 

Et du torment, du dedaing, de la haine, 

Du feu brusiant dont vous estes remplie, 

Comme en beauté tresparfaicte acomplie. 

Je ne puis mieux dire à dieu à tous maux, 

A tous malheurs et douloureux travaux, 

Et à l’enfer de l’amoureuse flamme, 

Qu’en un seul mot vous dire à dieu, ma dame, 

Sans nul espoir ou que soye ou soyez 
Que je vous voye ou que plus me voyez. 

Geste epistre ne fut pas leuë sans grandes lar¬ 
mes et estonnemens, accompagnez d’un regret 
incroyable : car la perte qu’elle avoit faicte d’un 
serviteur remply d’une amour si parfaicte debvoit 
estre estimée si grande que son trésor ny mesme 
son royaume ne luy pouvoient oster le tiltre d’es- 
tre la plus pauvre et misérable dame du monde, 

pource qu^elle avoit perdu ce que tous les biens 
ne peuvent recouvrer ; et, après avoir parachevé 
d’ouyr la messe et retourné en sa chambre, feit un 
tel dueil que sa cruauté meritoit. Etn*y eut mon¬ 
tagne, rocher ne forest où elle n^envoyast [cher¬ 
cher ccst herniile; mais celiiy qui Tavoît tiré de 
ses mains le garda d^y tomber, et le menaplustost 
en paradis qu’elle n’en sceut avoir nouvelles en 
ce monde. 

« Par cest exemple, ne doit nul serviteur con¬ 
fesser ce qui luy peult nuire et en rien aider; et 
encores moins, mes dames, par incrédulité deb- 
vez vous demander preuve si difficile qu’en Payant 
vous perdiez vostre serviteur. — Vrayement, 
Dagoucin, dist Guebron, j’avois toute ma vieouy 
estimer la dame à qui le cas est advenu la plus ver¬ 
tueuse du monde; mais maintenant je la tiens la 
plus folle et cruelle qu’oncques fut. — Toutes- 
fois, dist Parlamente, il me semble qu’elle ne luy 
faisoit point de tort de vouloir esprouver sept ans 
s’il Paimoit autant qu’il disoit : car les hommes 
ont tant accoustumé de mentir en pareil cas qu’a¬ 
vant que s’y fier (si fier s’y fault),on ne peult faire 
trop longue preuve. — Les dames, dist Hircan, 
sont bien plus sages qu’elles ne souloient, car, 
en sept jours de preuve, elles ont autant de seu- 
reté d’un serviteur que les autres avoient par sept 
ans. — Si en y a il, dist Longarine, encestecom- 
paignie, que Pon a aimé plus de sept ans à toutes 
preuves de harquebouse, encores n’a Pon sceu 

gaigner leur amitié. — Par Dieu ! dist Simontaultj 
vous dictes vray ; mais aussi les doibt-on mettre au 
rang du vieil temps, car au nouveau ne seront- 
elles pas receuës, — Encores, distOisille, fut bien 
tenu ce gentil-homme à la dame, par le moyen 
de laquelle il retourna entièrement son cueur à 
Dieu. — Ce luy fut un fort grand heur, dist Saf- 
fredent, de trouver Dieu par les chemins ; car, 
veu l’ennuy où il estoit, je m^esbahis qu’il ne se 
donna aux diables, n Emarsuîtte luy dist : « Et, 
quand vous avez esté mal traicté de vostre dame, 
vous estes-vous donné à tels maistres ? — Mille et 
mille fois je m’y suis donné, dist Saffredent ;mais 
le diable, voyant que tous les tourmens d’enfer ne 
me pouvoient faire pis que ceux qu’elle me don- 
noit, ne me daigna jamais prendre, sçachant qu’il 
n’est point diable plus importable qu’une dame 
aimée et qui ne veult point aimer. — Si j’estois 
vous, dist Parlamente à Saiïredent, avec telle opi¬ 
nion que vous avez, jamais je ne serois femme. 
— Mon affection a tousjours esté telle, dist Saf¬ 
fredent, et mon erreur si grande, que là où je ne 
puis commander, encore me tiens-je tresheureux 
de servir : car la malice des femmes ne peult vain¬ 
cre l’amour que je leur porte. Mais, je vous prie, 
dictes-moy, en vostre conscience, louëz-vous 
ceste dame d’une si grande rigueur? — Ouy,dist 
Oisille, car je croy qu’elle ne vouloitestre aimée 
ny aimer. — Si elle avoit ceste volonté, dist Si- 
montault, pourquoy luy donnoit-elle quelque 
esperance apres les sept ans passez? — Je suis de 

vostre opinion, dist Longarine, car celles qui 
ne veulent aimer ne donnent nulle occasion de 
continuer l’amourqu’on leur porte. — Peult-estre, 
dist Nomerfide, qu’elle en aimoit un autre qui ne 
valloit pas cest honneste homme-là, et que pour 
un pire elle laissa le meilleur. — Par ma foy, dist 
Saffredent, je pense qu’elle faisoit provision de 
iuy pour le prendre à l’heure qu’elle laisseroit ce- 
luy que pour lors elle aimoit le mieux. — Je voy 
bien, dist Oisille, que tant plus nous mettrons 
ces propos en avant, et plus ceux qui ne veulent 
estre mal traictez diront de nous le pis qui leur 
sera possible. Parquoy je vous prie, Dagoucin, 
donnez vostre voix à quelqu’un. — Je la donne, 
dist-il, à Longarine, estant asseuré qu’elle nous 
dira quelque chose de nouveau, et si n’espargnera 
homme ne femme pour dire la vérité. — Puis que 
vous m’estimez si véritable, dist Longarine, je 
prendray la hardiesse de racompter un cas advenu 
à un bien grand prince, et lequel passa en vertu 
tous les autres de son temps. Sçachez aussi que la 
chose dont on doit moins user sans extreme néces¬ 
sité est mensonge et dissimulation, car c’est un 
vice bien laid et infâme, principalement aux princes 
et grands seigneurs, en la bouche et contenance 
desquels la vérité est mieux seante qu’en autre lieu. 
Mais il n’y a si grand prince en ce monde, com¬ 
bien qu’il ait tous les grands honneurs et richesses 
qu’on sçauroit desirer, qui ne soit subject à l’em¬ 
pire et tirannie d’amour; et semble que plus le 
prince est noble et de grand cueur, plus amour 

faict son effort de l’asservir sous sa forte main ; 
car ce glorieux Dieu ne tient compte des choses 
communes, et ne prend plaisir sa majesté qu’à 
faire tous les jours miracles, comme d’affoiblir les 
forts, fortifier les foibles, donner intelligence aux 
ignorans, ester le sens aux plus sages, favoriser 
aux passions, destruire la raison; et, brief, l’a¬ 
moureuse divinité prend plaisir en telles muta¬ 
tions. Et, pource que les princes n’en sont exempts, 
aussi ne le sont-ils de la nécessité en laquelle les 
met le désir de la servitude d’amour; et par force 
leur est non seulement permis user de mensonge, 
hipocrisie et fiction, qui sont les moyens de vain¬ 
cre les ennemis, selon la doctrine de maistre Jean 
de Meun. Or, puis qu’en tel acte d’un prince est 
louable la condition qui en tous autres fait à des¬ 
estimer, je vous racompteray les inventions d’un 
jeune prince, par lesquelles il trompa ceux qui 
ont accoustumé de tromper tout le monde. » 

Subid moyen dont usoit un grand prince pour 

femme d'un advocat de Paris. 


de la 



N la ville de Paris y avoit un advocat 
plus estimé que neuf hommes de son 
estât, et, pour estre cherché d’un cha¬ 
cun, à cause de sa suffisance, estoit 
devenu le plus riche de tous ceux de sa robe. 
Mais, voyant qu’il n’avoit eu nuis enfans de sa 
première femme, espera d’en avoir d’une seconde. 
Et,combien que son corps fust vieil, son cueur ne 
son esperance n’estoient point morts : qui luy 
feit choisir une fille dans la ville de l’aage de dix* 
huict à dixneuf ans, fort belle de visage et de 
teinct, et encores plus de| taille et de bon poinct, 
laquelle il aima ettraicta le mieux qui luy fut pos¬ 
sible; et n’eut d’elle non plus d’enfans que de la 
première, dont à la longue elle se fascha. Parquoy 
la jeunesse, qui ne peult porter longennuy, luy 
feit chercher récréation ailleurs qu’en sa maison, 
en allant aux dances et banquets, toutesfois si hon- 
nestement que son mary n’en pouvoit prendre 
mauvaise opinion : car elle estoit tousjours en la 
compaignie de celles en qui il avoit fiance. Un 
jour qu’elle estoit en unes nopces, s’y trouva un 

bien grand prince, qui, en me faisant le compte, me 
deffendit le nommer. Si vous puis-je bien dire que 
c’estoit ie plus beau et de la meilleure grâce qui 
ait esté devant ne qui (je croy) sera après en ce 
royaume. Ce prince, voyant ceste jeune et belle 
dame, de laquelle les yeux et la contenance l’in- 
citerent à Taimer, vint parler à elle d"un tel lan¬ 
gage et de telle grâce qu’elle eust volontiers com¬ 
mencé ceste harangue, et ne luy dissimula point 
que de long temps elle avoit en son cueur l’amour 
dont il la prioit, et qu’il ne se donnast point de 
peine pour la persuader à une chose où, par la 
seule veuë, amour l’avoit faict consentir. Ayant 
ce jeune prince, par la naïfveté d’amour, ce qui 
meritoit bien estre acquis par le temps, mercia le 
Dieu qui luy favorisoit; et depuis ceste heure-là 
pourchassa si bien son affaire qu’ils accordèrent 
ensemble le moyen comme ils se pourroient veoir 
hors de la veuë des autres. Le lieu et le temps 
accordez, ce jeune prince ne faillit de s’y trouver, 
et, pour garder l’honneur de sa dame, il y alla en 
habit dissimulé. Mais, à cause des mauvais gar- 
sons qui couroient la nuict par la ville, ausquels 
ne se vouloir faire cognoistre, print en sa com- 
paignie quelques gentils-hommes à qui il se fioît; 
et au commencement de la rue où elle demeuroit 
les laissa, disant : « Si vous n’oyez point de bruit 
dans un quart d’heure, retirez-vous en voz logis, 
et, sur les trois ou quatre heures, revenez icy me 
quérir. » Ce qu’ils firent, et, n’oyans nul bruit, se 
retirèrent. Le jeune prince s’en alla tout droict 

chez son advocat, et trouva la porte ouverte, 
comme on iuy avoit promis; mais, en montant le 
degré, rencontra le mary, qui avoit en sa main 
une bougie, duquel il fut plus tost veu qu’il ne le 
peult adviser. Toutesfois amour, qui donne enten¬ 
dement et hardiesse où il baille les nécessitez, feit 
que le jeune prince s’en vint droict a luy et luy 
dist : tt Monsieur Tadvccat, vous sçavez la fiance 
que moy et tous ceux de ma maison avons euë à 
vous, et que je vous tiens de mes meilleurs 
et plus fidelles serviteurs. J’ay bien voulu ve¬ 
nir icy‘ vous visiter privément, tant pour vous 
recommander mes affaires que pour vous prier 
que me donniez à boire, car j’en ay grand be- 
soing, et ne dire à personne du monde que j’y 
sois venu : car de ce lieu m’en fault aller à un 
autre où je ne veux estre cogneu. » Le bon homme 
advocat fut tant aise de l’honneur que ce prince 
luy faisoit de venir ainsi privément en sa maison 
qu’il le mena en sa chambre, et dist à sa femme 
qu’elle apprestast la collation des meilleurs fruicts 
et confitures qu’elle pourroit finer : ce qu’elle feit 
tresvolontiers, et l’appresta la plus honneste qu’il 
luy fut possible; et, nonobstant que l’habillement 
qu’elle portoit, d’un couvrechef et manteau, la 
monstrast plus belle qu’elle n’avoit accoustumé, 
si ne feit pas le jeune prince semblant de la re¬ 
garder, mais tousjours parloit à son mary de ses 
affaires, comme à celuy qui les avoit tousjours 
maniées. El, ainsi que la dame tenoit à genoux les 
confitures devant le prince, et que le mary alla au 

buffet pour luy donner à boire, elle luy dist 
qu’au partir de la chambre il ne faillist d’entrer en 
une garderobbe à main droicte, où bien tost 
après elle Tiroit veoir. Incontinent qu’il eut beu, 
remercia l’advocat, lequel le vouloit à toute force 
accompaigner; mais il l’asseura que là où il alloit 
n’avoit besoing de compaignie. Et, en se tournant 
devers sa femme, luy dist : « Aussi je ne vous 
veux pas faire tort de vous oster ce bon mary, 
lequel est de mes anciens serviteurs. Vous estes 
si heureuse de l’avoir que vous avez bien occasion 
d’en louer Dieu et de le bien servir et obeïr ; et, si 
vous faisiez autrement, vous seriez bien malheu¬ 
reuse. » En disant ces honnestes propos s’en alla 
le jeune prince, et, fermant la porte après soy 
pour n’estre suivy au degré, entra dedans la garde¬ 
robbe, où, après que le mary fut endormy, se 
trouva la belle dame, qui le mena dedans un 
cabinet le mieux en ordre qu’il estoit possible, 
combien que les plus beaux images qui y fussent 
estoient luy et elle, en quelques habillemens qu’ils 
se voulsissent mettre; et là je nefaisdoubte qu’elle 
ne luy tint toutes ses promesses. 

De là se retira à l’heure qu’il avoit dicte à ses 
gentils-hommes, et les trouva au lieu où il leur 
avoit commandé de l’attendre. Et, pource que 
ceste vie dura assez longuement, choisit le jeune 
prince un plus court chemin pour y aller : c’est 
qu’il passoit par un monastère de religieux, et 
avoit si bien faict envers le prieur que tousjours 
environ minuict le portier luy ouvroit la porte, et 

pareillement quand il s’en retournoit. Et, pource 
que la maison où il alloit estoit prés de là, ne 
menoit personne avecques luy. Et, neantmoins 
qu’il menast la vie que je vous dis, si estoit-il 
prince craignant et aimant Dieu, et ne failloit ja¬ 
mais, combien qu’à l’aller il ne s’arreslasi point, 
de demeurer au retour long temps en oraison en 
l’eglise : qui donna grande occasion aux reli¬ 
gieux, qui en entrant et sortant de matines le 
voyoient à genoux, d’estimer que ce fust le plus 
sainct homme du monde. 

Ce prince avoit une sœur qui frequentoit fort 
ceste religion, et, comme celle qui aimoit son 
frere plus que toutes les créatures du monde, le 
recommandoit aux prières de toutes les bonnes 
personnes qu’elle pouvoit cognoistre, et, un jour 
qu’elle le recommandoit affectueusement au prieur 
de ce monastère, il luy dist : (f Hélas ! ma dame, 
qui est-ce que vous me recommandez? Vous me 
parlez de l’homme du monde aux prières duquel 
j’ay plus d’envie d’estre recommandé, car, si ces- 
tuy-là n’est sainct et juste (allegant le passage que 
bien heureux est qui peult faire mal et ne le faict), 
je n’espere pas d’estre trouvé tel. » La sœur, qui 
eut envie de sçavoir quelle cognoissance ce beau 
pere avoit de la bonté de son frere, l’interrogea si 
fort qu’en luy baillant ce secret soubs le voilie de 
confession, luy dist : « N’est-ce pas une chose 
admirable de veoir un prince jeune et beau laisser 
les plaisirs et son repos pour bien souvent venir 
ouïr noz matines, non comme prince cherchant 

rhoaneur du monde, mais comme un simple reli¬ 
gieux vient tout seul se cacher en Tune de noz 
chappelles ? Sans faulte, ceste bonté rend mes frè¬ 
res et moi si confuz qu’auprés de luy nous ne 
sommes dignes d’estre appeliez religieux. » La 
sœur, qui entendit ces parolles, ne sceut que 
croire : car, nonobstant que son frere fust bien 
mondain, si sçavoit-elle qu’il avoit la conscience 
bonne, la foy et ramour en Dieu bien grande ; 
mais d’aller à l’egiise à telle heure, elle ne l’eust 
jamais soupçonné. Parquoy elle s’en vint à luy et 
luy compta la bonne opinion que les religieux 
avoient de luy, dont il ne se peut garder de rire, 
avec un visage tel qu’elle, qui le cognoissoit 
comme son propre cueur, cogneut qu’il y avoit 
quelque chose cachée soubs sa dévotion, et ne 
cessa jamais qu’il ne luy en eust dict la vérité telle 
que je l’ay mise icy par escrit, et qu’elle feit l’hon¬ 
neur de me le compter. 

« C’est à fin que vous cognoissiez, mes dames, 
qu’il n’y a malice d’advocat ny finesse de moine 
qu’amour, en cas de nécessité, ne face tromper par 
ceux qui sont parfaicts en amour; et, puis qu’a¬ 
mour sçait tromper les trompeurs, nous, pauvres 
simples ignorantes, le devons bien craindre. — 
Eiicores, dist Guebron, que je me doubte bien 
qui c’est, si fault-il que je die qu’il est louable en 
ceste chose : car on veoit peu de grans seigneurs 
qui se soucient de l’honneur des femmes ny du 
scandale du public, mais qu’ils ayent leur plaisir, 

et souvent sont autheurs que Ton pense pis qu’il 
n’y a. — Vrayement, distOisille, je voudrois que 
tous les jeunes seigneurs y prinsent exemple, car 
souvent le scandale est pire que le péché, — Pen¬ 
sez, dist Nomerfide, que les prières qu’il faisoit 
au monastère où il passoit estoient bien fondées. 

— Si n’en devez-vous point juger, dist Parla- 
mente, car peult-estre qu’au retour la repentance 
en estoit telle que le péché luy estoit pardonné. 

— Il est bien difficile, dist Hircan, de se repentir 
d’une chose si plaisante. Quant est de moy, je 
m’en suis souventesfois confessé, mais non gueres 
repenti. — Il vaudroit mieux, dist Oisille, ne se 
confesser point, si l’on n’a bonne repentance. — 
Or, ma dame, dist Hircan, le péché me desplaist 
bien, et suis marri d’offenser Dieu ; mais le plaisir 
me plaist. — Tousjours vous et voz semblables, 
dist Parlamente, voudriez bien qu’il n’y eust ne 
Dieu ne loy, sinon celle que vostre affection or- 
donneroit. — Je vous confesse, dist Hircan, que 
je voudrois que Dieu print aussi grand plaisir à 
mes plaisirs comme je fais, car je luy donnerois 
souvent matière de se resjouïr. — Si ne ferez-vous 
pas un Dieu nouveau , dist Guebron ; parquoy 
fault obeïr à celuy que nous avons. Mais laissons 
ces disputes aux théologiens, à fin cjue Longarine 
donne sa voix à quelqu’un. — Je la donne, dîst- 
elle, à Saffredent ; mais je le prie qu’ü nous face 
le plus beau compte dont il se pourra adviser, et 
qu’il ne regarde point tant à dire mal des femmes 
que, là où il y aura du bien, il n’en vueilie mons- 

trer la vérité. — Vrayement, dist Saffredent, je 
raccorde, car j’ay en main l’histoire d’une folle et 
d’une sage. Vous prendrez l’exemple qu’il vous 
plaira le meilleur, et cognoistrez qu’autant qu’a- 
mour faict faire aux meschans de meschance- 
tez, en cueur honeste faict faire choses dignes de 
louange : car amour de soy est bon ; mais la malice 
du subject luy faict souvent prendre un nouveau 
surnom de fol, léger, cruel ou viîlain. Toutesfois, 
par Thistoire que je vous veux à présent racomp- 
ter, pourrez veoir qu’amour ne change point le 
cueur, mais le monstre tel qu’il est, fol aux fols et 
sage aux sages. » 


NOUVELLE VINGTSIXIESME 


Plaisant discours d’un grand seigneur pour avoir la 
jouyssance d’une dame de Pampelune. 


L y avoit, au temps du Roy Loys 
douziesme, un jeune seigneur nommé 
monsieur d’Avannes, fils du sire d’Ale- 
i^bret et frere du Roy Jean de Navarre, 
avec lequel ledict seigneur d’Avannes demeuroit 
ordinairement. Or, estoit ce jeune seigneur, de 
l’aage de quinze ans, tant beau et plein de toutes 

bonnes grâces qu’il sembloit n’estre faict que 
pour estre aimé et regardé, ce qui estoit de tous 
ceux qui le voyoient, et plus que de nulle autre 
d’une femme demourante en la ville de Pampe- 
lune en Navarre, laquelle estoit mariée à un fort 
riche homme, avec lequel vivoit fort honneste- 
ment; et, combien qu’elle ne fust aagée que de 
vingt-trois ans, si est-ce que, parce que son mary 
approchoit du cinquantîesme, s’habilloit tant mo¬ 
destement qu’elle sembloit plus vefve [que mariée, 
et jamais à nopces ny à festins homme ne la veit 
aller sans son mary, duquel elle estimoit tant la 
vertu et la bonté qu’elle le preferoit à la beauté 
de tous autres. Le mary, Payant expérimentée si 
sage, y print telle seureté qu’il luy commettoit 
toutes les affaires de sa maison. Un jour fut con¬ 
vié ce riche homme avecques sa femme aux nop¬ 
ces de l’une de ses parentes, auquel lieu, pour les 
honorer, se trouva le jeune seigneur d’Avannes, 
qui naturellement aîmoit la dance comme- celuy 
qui en son temps n’y trouvoit son pareil. Après 
disner, que le bal commença, fut prié ledict sei¬ 
gneur d’Avannes par le riche homme de vouloir 
dancer. Ledict seigneur luy demanda qui il vou- 
loit qu’il menast. Il luy respondit : « Monsieur, 
s’il y en avoit une plus belle et plus à mon com¬ 
mandement que ma femme, je la vous presente- 
rois, vous suppliant me faire cest honneur de la 
mener. » Ce que feit le jeune prince, duquel la 
jeunesse estoit si grande qu’il prenoit plus de 
plaisir à saulter et dancer qu’à regarder la beaute 

des dames i et celle quMl menoit, au contraire, re- 
gardoit plus la grâce et beauté dudict seigneur 
que la dance où elle estoit, combien que par sa 
grand’prudence elle n’en feist un seul semblant. 
L’heure du soupper venue, monsieur d’Avannes 
dist à dieu à la compaignie et se retira au chas- 
teau, où le riche homme l’accompaigna sur sa 
mulle; et, en allant, îuy dist ; « Monsieur, vous 
avez aujourd’huy tant faict d’honneur à mes pa- 
rens et à moy que ce me seroit ingratitude si je 
ne m’offrois avecques toutes mes facultez à vous 
faire service. Je sçay, Monsieur, que tels seigneurs 
que vous, qui avez peres rudes et avaricieux, avez 
souvent plus faulte d’argent que nous qui, par 
petit train et bon mesnage, ne pensons que d’en 
amasser. Or est-il ainsi que Dieu, m’ayant donné 
femme selon mon désir, ne m’a voulu totale¬ 
ment en ce monde bailler mon paradis, estant 
frustré de la joye que les peres ont des enfans. Je 
sçay, Monsieur, qu’il ne m’apartient de vous 
adopter pour tel; mais, s’il vous plaist me rece¬ 
voir pour serviteur et me déclarer voz petites af¬ 
faires, tant que cent mil escuz de mon bien se 
pourront estendre, je ne fauldray de vous secourir 
en voz nécessitez. » Monsieur d’Avannes fut fort 
joyeux de cest offre, car il avoit un pere tel que 
l’autre luy avoit dechifré, et, apres l’avoir bien 
remercié, le nomma son pere par alliance. 

De cest heure-là ledict riche homme priât telle 
amour audict seigneur d’Avannes que matin et 
soir ne cessoit de s’enquérir s’il luy falloit quel- 

que chose, et ne cela à sa femme la dévotion qu’il 
avoit audict seigneur d’Avannes, dont elle l’aima 
doublement. Et depuis ceste heure-là ledict sei¬ 
gneur d’Avannes n’avoit faulte de chose qu’il de- 
sirast. II alloit souvent vers ce riche homme, boire 
et manger avecques luy, et, quand il ne le trou- 
voit point, sa femme luy bailloit tout ce qu’il de- 
mandoit, et d’avantage parloit à luy si sagement, 
l’admonnestant d’estre vertueux, qu’il la craignoit 
et l’aimoit plus que toutes les femmes du monde. 
Elle, qui avoit Dieu et l’honneur devant les yeux, 
se contentoit de sa veiië et parolle, où gist la sa¬ 
tisfaction de l’honnesteté et bonne amour, en sorte 
que jamais elle ne luy feit signe parquoy il peust 
penser et juger qu’elle eust autre affection à luy 
que fraternelle et chrestienne. Durant ceste ami¬ 
tié couverte, monsieur d’Avannes, par l’aide des 
dessusdicts, estoit fort gorgias et bien en ordre ; 
et, approchant l’aage de dixsept ans, commença 
de chercher plus les dames qu’il n’avoit de cous- 
tume ; et, combien qu’il eust plus volontiers aimé 
la sage dame que nu lies autres, si est-ce que la 
peur qu’il avoit de perdre son amitié, si elle en- 
tendoit tels propos, le feit taire et s’amuser ail¬ 
leurs. Et s’alla adresser à une gentil-femme prés 
de Pampelune, qui avoit maison en la ville, la¬ 
quelle avoit espousé un jeune homme qui surtout 
aimoit les chiens, chevaux et oyseaux; et com¬ 
mença pour l’amour d’elle à lever mille passe- 
temps, tournois, jeux de courses, luyles, mas¬ 
ques, festins et autres jeux, à tous lesquels se 

trouvoit ceste jeune dame. Mais, à cause que son 
mary estoit fort fantastique, ses pere et mere, la 
cognoissans belle et legere, jaloux de son bon* 
neur, la lenoient de si prés que ledict seigneur 
d’Avannes ne pouvoit avoir d’elle chose que la 
parolle bien courte en quelque bal, combien 
qu’en peu de temps et de propos apperceut le¬ 
dict seigneur d’Avannes qu’autre chose ne deffail- 
loit en leur amitié que le temps et le lieu. Parquoy 
il vint cl son bon pere le riche homme, et luy dist 
qu’il avoit grand dévotion d’aller visiter Nostre 
Dame de Montferrat, le priant retenir en sa mai¬ 
son tout son train, et qu’il y vouloit aller seul : ce 
qu’il luy accorda. Mais sa femme, qui avoit en 
son cueur le grand prophète Amour, soupçonna 
incontinent la vérité du voyage, et ne se peut tenir 
de dire à monsieur d’Avannes : « Monsieur, mon¬ 
sieur, la Nostre Dame que vous adorez n’est pas 
hors des murailles de ceste ville;parquoy, je vous 
supplie,sur toutes choses regardezkvostre santé. » 
Luy, qui la craignoit et aimoit, rougist si fort à 
ceste parolle que, sans parler, il luy confessa la 
vérité; et sur cela s’en alla, et, quand il eut acheté 
une couple de beaux chevaux d’Espaigne, s’ha¬ 
billa en palefrenier, et desguisa tellement son vi¬ 
sage que nul ne le cognoissoit. Le gentil-homme 
mary de la folle dame, qui sur toute chose aimoit 
les chevaux, veit les deux que monsieur d’Avan¬ 
nes menoit, et incontinent les vint acheter, et, 
après les avoir achetez, regarda le palefrenier qui 
les manioit si bien, et demanda s’il le voudroit 

servir. Le seigneur d^Avannes luy dist qu*ouy, et 
qu’il estoit un pauvre palefrenier qui ne sçavoit 
autre mestier que panser les chevaux, enquoy il 
s’acquitteroit si bien qu’il en seroit content. Le 
gentil“homme, fort aise, luy donna la charge de 
tous ses chevaux, et, entrant en sa maison, dist à 
sa femme qu’il luy recommandoit ses chevaux et 
son palefrenier, et qu’il s’en alloit au chasteau. La 
dame, tant pour complaire à son mary que pour 
n’avoir meilleur passetemps, alla visiter les che¬ 
vaux et regarda le palefrenier nouveau, qui luy 
sembla homme de bonne grâce; toutesfois elle ne 
le cognoissoit point. Luy, qui veit qu’il n’estoit 
poinct cogneu d’elle, luy vint faire la reverence 
en la façon d’Espaigne, et luy print et baisa la 
main, et en la baisant la serra si fort qu’elle le re- 
cogneut, car en la dance il luy avoit maintesfoîs 
faict le tour; et dés l’heure ne cessa la dame de 
chercher lieu où elle peust parler à luy à part, ce 
qu’elle fit dés le soir mesmes ; car, estant conviée 
en un festin où son mary la vouloir mener, elle 
feignit d’estre malade et n’y pouvoir aller. Et le 
mary, qui ne vouloir faillir à ses amis, luy dist : 
« M’amie, puis qu’il ne vous plaist venir, je vous 
prie avoir esgard à mes chiens et sur mes che¬ 
vaux, à fin qu’il ne leur faille rien. » La dame 
trouva ceste commission tresagreable ; mais, sans 
en faire autre semblant, luy respondit, puis qu’en 
meilleure chose ne la vouloit employer, qu’elle 
luy donneroit à cognoistre par les moindres com¬ 
bien elle desiroit luy complaire. Et n’estoit pas 

encores le mary hors de la porte qu’elle descendit 
en Testable, où elle trouva que quelque chose 
deffailloit ; et, pour y donner ordre, donna tant 
de commissions aux varlets d’un costé et d’autre 
qu’elle demeura toute seule avec le maistre pale¬ 
frenier; et, de peur que quelqu’un survinst, elle 
luy dist : « Allez-vous-en dedans mon jardin, et 
m’attendez en un cabinet qui est au bout de Tal- 
lée. » Ce qu’il feit si diligemment qu’il n’eut loi¬ 
sir de la mercier. Et, apres qu’elle eut donné 
ordre à toute Tescuirie, s’en alla veoir ses chiens, 
faisant semblable diligence de les faire bien traic- 
ter, tant qu’il sembloit que de maistresse elle fust 
devenue chambrière; et apres retourna en sa 
chambre, où elle se trouva si lasse qu’elle se meit 
dedans le lict, disant qu’elle vouloit reposer. Tou¬ 
tes les femmes la laissèrent seule, fors une en qui 
elle se fioit, à laquelle elle dist : « Âllez-vous-en 
au jardin et me faictes venir celuy que vous trou¬ 
verez au bout de Tallée. » La chambrière y alla, 
et trouva le maistre palefrenier, qu’elle amena 
incontinent à sa dame, qui la feit saillir dehors 
pour guetter quand son mary viendroit. Mon¬ 
sieur d’Avannes, se voyant seul avecques la dame, 
se despouïlla des habillemens de palefrenier, osta 
son faulx nez et sa faulse barbe, et, non comme 
palefrenier craintif, mais comme tel seigneur qu’il 
estoit, sans demander congé à la dame, audacieu¬ 
sement se coucha prés d’elle, où il fut receu ainsi 
que le plus beau fils qui fust en son temps de la 
plus folle dame du pais, et demeura là jusques à 

ce que le seigneur retourna. A la venue duquel, 
reprenant son masque, laissa le plaisir que par 
finesse et malice il usurpoit. Le gentil-homme, 
entrant en sa court, entendit la diligence qu’avoit 
faict sa femme de bien luy obéir, et ia mercia très- 
fort. « Mon amy, ce dist la dame, je ne fais que 
mon devoir. Il est vray que, qui ne prendroit 
garde sur ces meschans garsons, vous n’auriez 
chien qui ne fust galleux ne cheval qui ne fust 
maigre ; mais, puis que Je cognois leur paresse 
et vostre bon vouloir, vous serez mieux servi que 
vous ne fustes oncques. » Le gentil-homme, qui 
pensoit bien avoir choisi Je meilleur palefrenier 
du monde, luy demanda que luy en sembloit. « Je 
vous asseure, Monsieur, dist-elle, qu’il faict aussi 
bien son mestier que serviteur qu’eussiez peu 
choisir; mais si a-il besoing d’estre sollicité, car 
c’est le plus endormi varlet que je vis jamais. » 
Ainsi demeurèrent longuement le mary et la dame 
en meilleure amitié qu’auparavant, et perdit tout 
le soupçon et la jalousie qu’il avoit d’elle, pource 
qu’autant qu’elle avoit aimé les festins, dances et 
compaignies, elle estoit ententive à son mesnage, 
et se contentoit bien souvent de ne porter sur sa 
chemise qu’un chamarre, en lieu qu’elle avoit ac- 
coustumé d’estre quatre heures à s’acoustrer ; dont 
elle estoit louée de son mary et d’un chacun, qui 
n’entendoit pas que le pire diable chassoit le 
moindre. Ainsi vesquit ceste jeune dame, sous 
l’hypocrisie et habit de femme de bien, en telle 
volupté que raison, conscience, ordre ne mesure 

n’avoient plus de lieu en elle : ce que ne peult 
porter gueres longuement la jeune et délicate 
complexion du seigneur d’Âvannes , mais com¬ 
mença à devenir tant pâlie et maigre que sans 
porter masque on le pouvoit bien descognoistre. 
Toutesfois, la folle amour qu’il avoit à ceste 
femme luy rendit tellement les sens hebetez qu’il 
presumoit de sa force ce qui eust deffailly en celle 
d’Hercules : dont, à la fin, contrainct de maladie 
et conseillé par la dame, qui ne l’aimoit tant ma¬ 
lade que sain, demanda congé à son maistre de se 
retirer chez ses parens, qui le luy donna à grand 
regret et luy feit promettre que, quand il seroit 
sain, il retourneroit en son service. 

Ainsi s’en alla le seigneur d’Avannes à beau 
pied, car il n’avoit qu’à traverser la longueur 
d’une rue ; et, arrivé qu’il fut en la maison du riche 
homme, son bon pere, n’y trouva que sa femme, 
de laquelle l’amour vertueuse qu’elle luy portoit 
n’estoit point diminuée pour son voyage. Mais, 
quand elle le veit si maigre et décoloré, ne se peut 
tenir de luy dire : « Monsieur, je ne sçay comme 
il va de vostre conscience; mais vostre corps n’a 
point amendé de ce pèlerinage, et me doute fort 
que le chemin que vous avez faict la nuict vous 
ait plus travaillé que celuy du jour : car, si vous 
fussiez allé en Jérusalem à pied, vous en fussiez 
bien venu plus hallé, mais non pas si maigre et 
foible. Or, contez ceste-cy pour une, et ne servez 
plus tels images qui, en lieu de resusciter les 
morts, font mourir les vivans. Je vous en dirois 

d’avantage ; mais, si vostre corps a péché , je voy 
bien qu’ii en a telle punition que j’ay pitié d’y ad- 
jouster fâcherie nouvelle. » Quand le seigneur 
d’Avannes eut entendu tous ses propos, il ne fut 
pas moins marri que honteux, et luy dist : « Ma 
dame, j’ay autresfois ouy dire que la repentance 
suit de bien prés le péché ; et maintenant je l’es- 
preuve â mes despens, vous priant excuser ma 
jeunesse, qui ne se peult chastier que par expéri¬ 
menter le mal qu’elle ne veult croire. » La dame, 
changeant de propos, le feit coucher en un beau 
iict, où il fut quinze jours ne vivant que de res- 
taurens; et le mary et la dame luy tindrent si 
bonne compaignie qu’il avoit tousjours l’un d’eux 
auprès de luy. Et, combien qu’il eust faict les fol- 
lies que vous avez ouyes contre la volonté et con¬ 
seil de la sage dame, si ne diminua elle jamais 
l’amour vertueuse qu’elle luy portoit : car elle es- 
peroit tousjours qu’aprés avoir passé ses premiers 
jours en follie, il se retireroit et contraindroit 
d’aimer honnestement, et par ce moyen seroit du 
tout à elle. Et, durant ces quinze jours qu’il fut en 
sa maison, elle luy tint tant de bons propos ten- 
dans à l’amour de vertu qu’il commença à avoir 
horreur de la follie qu’il avoit faicte, et, regardant 
la dame, qui en beauté passoit la folle, cognois- 
sant de plus en plus les grâces et vertuz qui es- 
tüient en elle, il ne se peult garder, un jour qu’il 
faisoit assez obscur, chassant toute crainte hors, 
de luy dire ; (< Ma dame, je ne voy meilleur 
moyen, pour estre tel et si vertueux que vous me 

preschez et desirez, que de mettre mon cueur à 
estre entièrement amoureux de la vertu. Je vous 
supplie, ma dame, de me dire s’il ne vous plaist 
pas m’y donner toute aide et faveur à vous pos¬ 
sible. » La dame, fort joyeuse de luy veoir tenir 
ce langage, luy dist : « Et je vous promets, Mon¬ 
sieur, que, si vous estes amoureux de la vertu, 
comme il appartient à tel seigneur que vous, je 
vous serviray, pour y parvenir, de toutes les puis¬ 
sances que Dieu a mises en moy. — Or, ma 
dame, dist monsieur d’Avannes, souvienne vous 
de vostre promesse, et entendez que Dieu, in- 
cogneu du chrestien, sinon par foy, a daigné 
prendre la chair semblable à celle de péché, à fin 
qu’en attirant nostre chair en l’amour de son 
humanité, tirast aussi nostre esprit à l’amour de sa 
divinité, et s’est voulu servir des moyens visibles 
pour nous faire aimer par foy les choses invisi¬ 
bles. Aussi ceste vertu, que je desire aimer toute 
ma vie, est chose invisible, sinon par les effaits 
du dehors; parquoy est besoing qu’elle preigne 
quelque corps pour se faire cognoistre entre les 
hommes : ce qu’elle a faict, se revestant du vos¬ 
tre, pour le plus parfaict qu’elle a peu trouver. 
Doncques je vous recognois et confesse non seu¬ 
lement vertueuse, mais la seule vertu. Et moy, 
qui la voy reluyre soubs le voile du plus parfaict 
corps qui onques fut, qui est le vostre, la veux 
servir et honorer toute ma vie, laissant pour elle 
toute autre amour vaine et vicieuse. » La dame, 
non moins contente qu’esmerveillée d’ouïr ces 

propos, dissimula si bien son contentement qu’elle 
luy dist : « Monsieur, je n’entreprens pas de res- 
pondre à vostre théologie; mais, comme celle qui 
est plus craignant le mal que croyant le bien, 
vous voudrois supplier de cesser en mon endroit 
les propos dont vous estimez si peu celles qui les 
ont creuz. Je sçay tresbien que je suis femme non 
seulement comme une autre, mais tant imparfaicte 
que la vertu feroit plus grand acte de me trans¬ 
former en elle que de prendre ma forme, sinon 
quand elle voudroit estre incogneuë en ce monde : 
car, soubs tel habit que le mien, ne pourroit la 
vertu estre recogneuë telle qu’elle est. Si est-ce, 
Monsieur, que, pour mon imperfection, je ne 
laisse à vous porter telle affection que doit et 
peult faire femme craignant Dieu et son honneur. 
Mais ceste affection ne sera déclarée jusques à ce 
que vostre cueur soit susceptible de la patience 
que l’amour vertueuse commande. Et à l’heure, 
Monsieur, je sçay quel langage il fault tenir. Mais 
pensez que vous n’aimez pas tant vostre propre 
bien, personne ny honneur, que je l’aime. » Le 
seigneur d’Avannes, craintif, ayant la larme à 
l’œil, la supplia tresfort que pour seureté de ses 
paroles elle le voulust baiser, ce qu’elle luy re¬ 
fusa, disant que pour luy elle ne romproit point 
la coustume du pays. Et en ce débat survint le 
mary, auquel dist monsieur d’Avannes : « Mon 
pere, je me sens tant tenu à vous et à vostre 
femme que je vous supplie pour jamais me repu- 
ter vostre fils. » Ce que le bonhomme feit très- 

volontiers. « Et, pour seureté de ceste amitié, je 
.vous prie, dist monsieur d’Avannes, que je vous 
baise. » Ce qu’il feit. Après luy dist : « Si ce 
n’estoit de peur d’offenser la loy, j’en ferois au¬ 
tant à ma mere, vostre femme. » Le mary, voyant 
cela, commanda à sa femme de le baiser, ce qu’elle 
feit, sans faire semblant de vouloir ou ne vouloir 
ce que son mary luy commandoît. A l’heure le 
feu que la parolle avoit commencé d’allumer au 
cueur du pauvre seigneur commença à s’augmen¬ 
ter par le baiser tant désiré, si fort requis et si 
cruellement refusé. 

Ce faict, s’en alla ledict seigneur d’Avannes de¬ 
vers le Roy son frere au chasteau, où il feit force 
beaux comptes de son voyage de Montferrat; et 
là entendit que le Roy son frere s’en vouloit aller 
à Oliy et Taffares. Et, pensant que le voyage se- 
roit long, entra en une grande tristesse, qui le 
meit jusques à délibérer d’essayer, avant que par¬ 
tir, si la sage dame luy portoit point meilleure vo¬ 
lonté qu’elle luy en faisoit le semblant, et s’en alla 
loger en une maison de la ville en la ruë où elle 
estoit, et print un logis vieil et mauvais, et faict 
de bois, auquel environ minuict meit le feu, dont 
le cry fut si grand par toute la ville qu’il vint à la 
maison du riche homme, lequel, demandant par 
la fenestre où c’estoit qu’estoit le feu, entendit 
que c’estoit chez monsieur d’Avannes, où il alla 
incontinent avecques tous les gens de sa maison, 
et trouva le jeune seigneur tout en chemise en la 
rue, dont il eut si grand pitié qu’il le print entre 

ses bras, et, le couvrant de sa robbe, le mena en 
sa maison le plustost qu’il luy fut possible, et dist 
à sa femme, qui estoit dedans le lict : « M’amie, 
je vous donne en garde ce prisonnier; traictez-le 
comme moy-mesme. » Et, si tost qu’il fut party, 
ledict seigneur d’Avannes, qui eust bien voulu 
estre traicté en mary, sauta legerement dedans le 
lict, espérant que l’occasion et le lieu feroient 
changer propos à ceste sage dame; mais il trouva 
le contraire, car, ainsi qu’il saillit d’un costé de¬ 
dans le lict, elle sortit de l’autre et print sa cha¬ 
marre, de laquelle vestuë s’en vint à luy au chevet 
du lict, et luy dist : « Comment, Monsieur, avez- 
vous pensé que les occasions puissent muer un 
chaste cueur ? Croyez que, tout ainsi que l’or s’es- 
prouve en la fournaise, aussi faict un cueur chaste 
au milieu des tentations, où souvent se trouve 
plus fort et vertueux qu’ailleurs, et se refroidis! 
tant plus il est assailly de son contraire. Parquoy 
soyez seur que, si j’avois autre volonté que celle 
que je vous ay dicte, je n’eusse failly à trouver des 
moyens desquels, n’en voulant user, je n’en tiens 
compte, vous priant que si vous voulez que je 
continue l’affection que je vous porte, que vous 
ostiez non seulement la volonté, mais la pensée 
de jamais, pour chose que vous sceussiez faire, me 
trouver autre que je suis. » Durant ces paroiles 
arrivèrent ses femmes, ausquelles elle commanda 
que l’on apportast la collation de toutes sortes de 
confitures; mais il n’avoit pour l’heure ny faim ny 
soif, tant estoit desesperé d’avoir failly à son en- 

treprinse, craignant que la démonstration qu’il 
avoit faicte de son désir luy feit perdre la privauté 
qu’il avoit avec elle. 

Le mary, ayant donné ordre au feu, retourna 
et pria tant monsieur d’Avannes qu’il demeurast 
pour ceste nuict en sa maison qu’il luy accorda. 
Mais fut ceste nuict passée en telle sorte que ses 
yeux furent plus exercez à plorer qu’à dormir; et 
bien matin leur alla dire à dieu dans le lict, où, 
en baisant la dame, cogneut bien qu’elle avoit 
plus de pitié de son offense que de mauvaise vo¬ 
lonté encontre luy, qui fut un charbon d’avantage 
adjouté au feu de son amour. Après disner, s’en 
alla avecques le Roy à Taffares; mais, avant que 
partir, encores alla dire à dieu à son bon pere et 
à sa dame, qui, depuis le premier commandement 
de son mary, ne feit plus difficulté de le baiser 
comme son fils. Mais soyez seur que plus la 
vertu empeschoit son œil et contenance de mons- 
trer la flamme cachée, plus elle s’augmentoit et 
devenoit importable : en sorte que, ne pouvant 
porter la guerre que l’honneur et l’amour luy fai- 
soient en son cueur (laquelle toutesfois avoit déli¬ 
béré de jamais ne monstrer, ayant perdu la con¬ 
solation de la veuë et parolle de celuy pour qui 
elle vivoit), print une fievre continue causée d’une 
humeur mélancolique et couverte, tellement que 
les extremitez du corps luy vindrent toutes froi¬ 
des, et au dedans brusloit incessamment. Les mé¬ 
decins, en la main desquels ne pend pas la santé 
des hommes, commencèrent à douter fort de sa 

maladie, à cause d’une oppilation qui la rendoit 
melencolique, et conseillèrent au mary d’avertir 
sa femme de penser à sa conscience, et qu’elle es- 
toit en la main de Dieu, comme si ceux qui sont 
en santé n’y estoient point. Le mary, qui aimoit 
sa femme parfaictement, fut si triste de leurs pa- 
rolles que, pour sa consolation, il escrivit à mon¬ 
sieur d’Avannes, le suppliant prendre la peine de 
les venir visiter, esperanl que sa veuë profiteroit à 
la maladie. A quoy ne tarda le seigneur d’Avan¬ 
nes incontinent les lettres receuës, et s’en vint en 
poste en la maison de son bon pere. Et à l’entrée 
trouva les serviteurs et femmes de leans menans 
tel dueil que meritoit leur maistresse, dont ledicl 
seigneur fut si estonné qu’il demoura à la porte 
comme une personne transie, jusques à ce qu’il 
veit son bon pere, lequel, en l’embrassant, se 
print à plorer si fort qu’il ne luy peut mot dire. 
Et mena ledict seigneur d’Avannes en la chambre 
de la pauvre malade, laquelle, tournant ses yeux 
languissans vers luy, le regarda et luy bailla la 
main en le tirant de toute sa foible puissance, et 
en l’embrassant et baisant feit un merveilleux 
plainct, et luy dist : « O Monsieur I l’heure est 
venue qu’il fault que toute dissimulation cesse et 
que je vous confesse la vérité que j’ay tant mis 
peine à vous celer : c’est que, si vous m’avez 
porté grande alfection, croyez que la mienne n’a 
esté moindre. Mais ma douleur a passé la vostre, 
d’autant que j’ay eu la peine de la celer contre 
mon cueur et volonté : car entendez, Monsieur, 

que Dieu et mon honneur ne m’ont jamais per¬ 
mis de la vous déclarer, craignant d’ajouster en 
vous ce que je desirois diminuer*. Mais sçachez, 
Monsieur, que le mot que si souvent vous ay dit 
m’a tant faict de mal au prononcer qu’il est cause 
de ma mort, de laquelle je me contente, puis que 
Dieu m’a faict la grâce de n’avoir permis que la 
violence de mon amour ait mis tache à ma con¬ 
science et renommée ; car de moindre feu que le 
mien ont esté ruinez plus grands et plus forts édi¬ 
fices. Or m’en voy-je contente, puis que avant 
mourir je vous ay peu déclarer mon affection égalé 
à la vostre, hors mis que l’honneur des hommes 
et des femmes n’est pas semblable, vous sup¬ 
pliant, Monsieur, que doresenavant vous ne crai¬ 
gnez à vous adresser aux plus grandes et ver¬ 
tueuses dantesque vous pourrez, car entels cueurs 
habitent les plus fortes passions et plus sagement 
conduictes; et la grâce, beauté et honnesteté qui 
est en vous ne permettra que vostre amour tra¬ 
vaille sans fruict. Je vous prie vous recorder de 
ma constance, et n’attribuez point à cruauté ce 
qui doit estre imputé à l’honneur, à la conscience 
et à la vertu, lesquels nous doivent estre plus 
chers mille fois que nostre propre vie. Or à dieu, 
Monsieur, vous recommandant vostre bon pere 
mon mary, auquel je vous prie compter à la vérité 
ce que vous sçavez de moy, à fin qu’il cognoisse 
combien j’ay aimé Dieu et luy ; et gardez-vous de 
vous trouver plus devant mes yeux, car doresen- 
avant je ne veux penser qu’à aller recevoir les 

promesses que Dieu m’a faîctes avant la consti¬ 
tution du monde. » En ce disant, le baisa et em¬ 
brassa de toute la force de ses foibles bras. Ledict 
seigneur, qui avoit le cueur aussi mort par com¬ 
passion qu’elle par douleur, sans avoir puissance 
de luy dire un seul mot, se retira hors de là de sa 
veuë sur un lict qui estoit dans la chambre, où il 
s’esvanouït plusieurs fois. 

A l’heure la dame appella son mary, et, après 
luy avoir faict beaucoup de remonstrances hones- 
tes, luy recommanda monsieur d’Avannes, l’as- 
seurant qu’aprés luy c’estoit la personne du 
monde qu’elle avoit la plus aimée. Et en baisant 
son mary luy dist à dieu ; et à l’heure feit apporter 
le sainct sacrement de l’autel, et puis après l’unc- 
tion, lesquels elle receut avecques telle joye 
comme celle qui estoit seure de son salut. Et, 
voyant que la veuë luy diminuoit et les forces luy 
defailloient, commença à dire bien hault son /n 
manus. A ce cry se leva le seigneur d’Avannes de 
dessus le lict, et, en la regardant piteusement, 
luy veit rendre avecques un doux souspir sa glo¬ 
rieuse ame à celuy dont elle estoit venue; et, 
quand il s’apperceut qu’elle estoit morte, il cou¬ 
rut au corps mort, duquel vivant il n’approchoit 
qu’en craincte, et le vint embrasser et baiser de 
telle sorte qu’à grand peine le luy peut-on oster 
d’entre les bras : dont le mary en fut fortestonné» 
car jamais n’avoit estimé qu’il luy portast telle 
affection ; et, en luy disant : « Monsieur, c’est 
trop »>, se retirèrent tous deux de là. Et, après 

avoir ploré longuement, l’un sa femme et l’au¬ 
tre sa dame, monsieur d’Avannes luy compta 
tout le discours de son amitié, et comment jus- 
ques à sa mort elle ne luy avoit jamais faict un 
seul signe où il trouvast autre chose que rigueur : 
dont le mary, plus content que Jamais, augmenta 
le regret et la douleur qu’il avoit de l’avoir per¬ 
due. Et toute sa vie feit services à monsieur 
d’Avannes, qui à l’heure n’avoit que dix-huict 
ans, lequel s’en alla à la court, où il demeura 
beaucoup d’années sans vouloir ne veoir ny par¬ 
ler à femme du monde, pour le regret qu’il avoit 
de sa dame, et porta plus de deux ans le noir. 

« Voilà, mes dames, la différence d’une sage à 
une folle dame, esquelles se monstrent les diffe- 
rens effects d’amour, dont l’une en receut mort 
glorieuse et loüable, et l’autre renommée hon¬ 
teuse et infâme, qui feit sa vie trop longue : car, 
autant que la mort du sainct est precieuse devant 
Dieu, la mort du pecheur est tresmauvaise. — 
Vrayement, Saffredent, dist Oisille, vous nous 
avez racompté une histoire autant belle qu’il en 
soit point. — Et qui auroit cogneu les personnes 
comme moy la trouveroit encores plus belle, car 
je n’ay point veu un plus beau gentil-homme et 
de meilleure grâce que ledict seigneur d’Avan¬ 
nes. — Pensez, dist Saffredent, que voilà une 
bonne et sage femme qui, pour se monstrer plus 
vertueuse par dehors qu’elle n’estoit au cueur, et 
pour dissimuler une amour que la raison de na- 

ture vouloit qu’elle portast à un si honneste sei¬ 
gneur, se laissa mourir par faulte de se donner 
le plaisir qu’elle desiroît couvertement, et luy 
ouvertement. — Si elle eust eu ce désir, dîst 
Parlamente, elle avoit assez de lieu et d’occasion 
pour luy monstrer; mais sa vertu fut si grande 
que jamais son désir ne passa la raison, — Vous 
me la peindrez, dist Hircan, comme il vous 
plaira; mais je sçay bien que tousjours un pire 
diable met l’autre dehors, et que l’orgueil cher¬ 
che plus la volupté entre les dames que ne faict 
la crainte et l’amour de Dieu. Aussi que leurs 
robbes sont si longues et si bien tissues de dissi¬ 
mulation que l’on ne peult cognoistre ce qui est 
dessoubs ; car, si leur honneur n’estoit non plus 
taché que le nostre, vous trouveriez que nature 
n’a rien oublié en elles non plus qu’en nous; et, 
pour la crainte qu’elles se font de n’oser prendre 
le plaisir qu’elles désirent, ont changé ce vice en 
un plus grand, qu’elles trouvent plus honneste : 
c’est une gloire et cruauté, par laquelle esperent 
d’acquérir nom d’immortalité; et aussi se glori¬ 
fient de résister au vice de la loy de nature. Si 
nature est vicieuse, elles se font non seulement 
semblables aux bestes inhumaines et cruelles, 
mais aux diables, desquels elles prennent l’orgueil 
et la malice. — C’est dommage, dist Nomerfide, 
que vous ayez une femme de bien, veu que non 
seulement vous desestimez la vertu des autres, 
mais les voulez monstrer toutes estre vicieuses. 
— Je suis bien aise, dist Hircan, d’avoir une 

femme qui n’est point scandaleuse, comme 
aussi je ne le veux estre; mais, quant à la chasteté 
de cueur, je croy qu’elle et moy sommes enfans 
d’Adam et Eve. Parquoy, en bien nous mirans, 
n’avons que faire de couvrir nostre nudité de 
fueilles, mais plustost confesser nostre fragilité. 
— Je sçay bien, dist Parlamente, que nous avons 
tous besoing de la grâce de Dieu, pource que 
nous sommes tous enclins à péché : si est-ce que 
noz tentations ne sont pareilles auxvostres; et, 
si nous péchons par orgueil, nul tiers n’en a 
dommage, ny nostre corps et noz mains n’en de¬ 
meurent souillez. Mais vostre plaisir gist à des¬ 
honorer les femmes, et vostre honneur à tuer les 
hommes en guerre, qui sont deux poincts for¬ 
mellement contraires à la loy de Dieu. — Je vous 
confesse, dist Guebron, ce que vous dictes; mais 
Dieu qui a dict que quiconque regarde par con¬ 
cupiscence est desja adultéré en son cueur^ et 
quiconque hait son prochain est homicide : à 
vostre advis, les femmes en sont-elles exemptes 
non plus que nous? — Dieu, qui juge le cueur, 
dist Longarine, en donnera sa sentence. Mais 
c’est beaucoup que les hommes ne nous puissent 
accuser, car la bonté de Dieu est si grande que, 
sans accusateur, il ne nous jugera point, et co- 
gnoist si bien la fragilité de noz cueurs que en- 
cores nous aimera-ü de ne l’avoir point mise 
à execution. — Or je vous prie, dist Saffredent, 
laissons ceste dispute, car elle sent plus sa 
prédication que son compte; et je donne ma 











352 


TROISIESME JOURNEE 

voix à Emarsuitte, la priant qu’elle n’oublie 
point à nous faire rire. —Vrayement, dist-elle, 
je n’ay garde d’y faillir. En venant icy délibérée 
de vous compter une histoire pour ceste jour¬ 
née, l’on m’a faict un compte de deux serviteurs 
d’une princesse, si plaisant que, de force de rire, 
il m’a faict oublier la mélancolie de la piteuse 
histoire, que je remettray à demain, car mon vi¬ 
sage seroit trop joyeux pour la vous faire trouver 
bonne. » 

Témérité d*un sot secrétaire qui sollicita amours la 
femme de son compaignon^ dont il receut grande 
honte. 



N la ville d’Amboise demeuroit le 
serviteur d’une princesse, qui la ser- 
3^<^voit de varlet de chambre, homme 
honneste et qui volontiers festoyoit 
les gens qui venoient en sa maison, et principa¬ 
lement ses compaignons. Il n’y a pas long temps 
que l’un des secrétaires de sa maistresse vint lo¬ 
ger chez luy, où il demeura dix ou douze 
jours. Ce secrétaire estoit si laid qu’il sembloit 

mieux un roy des Canibales qu’un Chrestien; 
et, combien que son hoste et compaignon le 
traictast en frere etamy, et le plus honorablement 
qu’il luy estoit possible, si feit-il un tour 
d’homme qui non seulement oublie toute hon- 
nesteté, mais qui ne l’eut jamais dedans son 
cueur : c’est de pourchasser par amour deshon- 
neste et illicite la femme de son compaignon, 
qui n’avoit en soy chose aymable que le contraire 
de la volupté, car elle estoit autant femme de 
bien et vertueuse qu’il y en eust dedans la ville 
où elle demeuroit. Elle, cognoissant la mes- 
chante volonté du secrétaire, aymant mieux par 
dissimulation déclarer son vice que par un soub- 
dain reffus le couvrir, feit semblant de trouver 
bons ses propos. Parquoy luy, qui cuidoit l’avoir 
gaignée, sans regarder à l’aage qu’elle avoit de 
cinquante ans et qu’elle n’estoit des belles, et 
sans considérer le bon bruit qu’elle avoit d’estre 
femme de bien et d’aymer son mary, la pressoit 
incessamment. Un jour, entre autres, son mary 
estant en la maison et eux en une salle, elle fai- 
gnit qu’il ne tenoit qu’à trouver lieu seur pour 
parler à luy seul, ainsi qu’il desiroit, et tout in¬ 
continent il luy dist qu’elle montast au galetas. 
Soubdain elle se leva et te pria d’aller devant, et 
qu’elle iroit après. Luy, en riant avec une doul- 
ceur de visage semblant à un grand magot quand 
il festoye quelqu’un, s’en monta legierement par 
les degrez; et sur le poinct qu’il âttendoit ce 
qu’il avoit tant désiré, bruslant d’un feu non clair 

comme celuy de genevre, mais comme un gros 
charbon de forge, escoutoit si elle viendroit après 
luyj mais, en lieu d’ouïr ses pieds, il ouyt sa 
voix, disant : « Monsieur le secrétaire, attendez 
un peu; je m’en vois sçavoir à mon mary s’il luy 
plaist bien que j’aille après vous. » Pensez quelle 
mine peut faire en pleurant celuy qui en riant 
estoit si laid, lequel incontinent descendit les 
larmes aux yeux, la priant, pour l’amour de Dieu, 
qu’elle ne voulust rompre par sa parolle l’ami¬ 
tié de luy et de son compaignon. Elle luy res- 
pondit ; « Je suis seure que l’aimez tant que ne 
me vouldriez dire chose qu’il ne peult entendre; 
parquoy je luy vois dire. » Ce qu’elle feit, quel¬ 
que priere ou contraincte qu’il voulust mettre au 
devant, dont il fut aussi honteux en s’enfuyant 
que le mary fut content d’entendre l’honneste 
tromperie de laquelle sa femme avoit usé. Et luy 
pleut tant la vertu de sa femme qu’il ne tint 
compte du vice de son compaignon, lequel es¬ 
toit assez puny d’avoir emporté sur luy la honte 
qu’il vouloit faire en sa maison. 

« Il me semble, mes dames, que, par ce 
compte, les gens de bien doibvent apprendre à 
ne retenir ceux desquels la conscience, le cueur et 
l’entendement ignorent Dieu, l’honneur et la 
vraye amour. — Encores que vostre compte soit 
court, dist Oisille, si est-il aussi plaisant que j’en 
aye point ouy, et à l’honneur d’une honneste 
femme. — Par Dieu ! dist Simontault, ce n’est 

pas grand honneur à une honneste femme de re¬ 
fuser un si laid homme que vous peignez ce se¬ 
crétaire; mais, s*il eust esté beau et honneste, en 
cela se fust monstrée la vertu. Et, pource que je 
me doubte qui il est, si j’estois en mon rang, je 
vous en ferois un compte qui est aussi plaisant 
que cestuy-cy. — A cela ne tienne, dist Emar- 
suitte, car je vous donne ma voix. » Et à Theure 
commença ainsi ; « Ceux qui ont acoustumé de 
demeurer à la court ou en quelques bonnes villes 
estiment tant de leur sçavoir qu’il leur semble que 
tous autres hommes ne sont rien au pris d’eux ; 
mais si ne reste-il pourtant qu’en tous pays et de 
toutes conditions de gens n’y en ait tousjours 
assez de fins et malicieux. Toutefois, à cause de 
l’orgueil de ceux qui pensent estre les.plus fins, 
la mocquerie (quand ils font quelque fauîte) en 
est beaucoup plus grande, comme je desire vous 
monstrer par un compte nagueres advenu. » 


i 







356 


TROISIESME JOURNÉE 


NOUVELLE VINGTHUICTIESME 


Un secrétaire pensait affiner quelqu'un qui Vafpna, 

ei ce qui en advint. 



STANT le Roy François, premier de ce 
nom, en la ville de Paris, et sa sœur 
la Royne de Navarre en sa cohipai- 
gnie, elle avoit un secrétaire qui 
n’estoit pas de ceux qui laissent tomber le bien 
en terre sans le recueillir : en sorte qu’il n’y avoit 
president ne conseillier qu’il ne cogneust, mar¬ 
chand ne riche homme qu’il ne frequentast et 
auquel il n’eust intelligence. A l’heure vint aussi 
en ladicte ville de Paris un marchand de Bayonne 
nommé Bernard du Ha, lequel, tant pour ses af¬ 
faires c|u’à cause que le lieutenant civil estoit de 
son païs, s’adressoit à luy pour avoir conseil et 


secours en iceux affaires. Ce secrétaire de la 
Royne de Navarre alloit aussi souvent visiter le 
lieutenant, comme bon serviteur de son maistre 
et maistresse. Un jour de feste, allant ledit se¬ 
crétaire chez le lieutenant, ne trouva ne luy ne 
sa femme, mais ouït bien Bernard du Ha, qui, 
avec une vielle ou autre instrument, apprenoit à 
dancer aux chambrières de leans les branles de 
Gascongne. Quand le secrétaire le veid, luy 

voulut faire à croire qu’il faîsoit mal, et que, si 
la lieutenante et son mary le sçavoient, ils se- 
roient tresmal contens de luy. Et, après luy avoir 
bien peinct la crainte devant les yeux, jusques à 
se faire prier de n’en parler point, luy demanda : 
« Que me donnerez-vous, et je n’en diray mot? )> 
Bernard du Ha, qui n’avoit pas si grand peur 
qu’il en faisoit le semblant, voyant que le se¬ 
crétaire le vouloit tromper, luy promit de luy 
donner un pasté du meilleur jambon de Basque 
qu’il mangea jamais. Le secrétaire, qui en fut 
trescontent, le pria qu’il peust avoir son pasté le 
dimanche apres disner, ce qu’il luy promist ; et, 
asseuré de ceste promesse, s’en alla veoir une 
dame de Paris qu’il desiroit sur toutes choses 
espouser, et luy dist : « Ma dame, je viendray 
dimanche soupper avec vous, s’il vous plaist; 
mais il ne vous fault soucier que d’avoir bon 
pain et bon vin, car j’ay si bien trompé un sot 
Bayonnois que le demeurant sera à ses despens, 
et par ma tromperie vous feray manger le meil¬ 
leur jambon de Basque qui fut jamais mangé 
dans Paris. » La dame, qui le creut, assembla 
deux ou trois des plus honnestes de ses voisines, 
et les asseura de leur donner d’une viande nou¬ 
velle et dont jamais elles n’avoient tasté. 

Quand le dimanche fut venu, le secrétaire, 
cherchant son marchant, le trouva sur le pont au 
Change, et, en le saluant gracieusement, luy 
dist : « A tous les diables soyez-vous donné, 
veu la peine que m’avez faict prendre à vous 

chercher! n Bernard du Ha luy respondit qu’as- 
sez de gens avoient prins plus grande peine que 
luy qui n’avoient pas à la fin esté recompensez 
de tels morceaux; et, en disant cela, luy monstra 
le pasté qu’il avoit soubs son manteau, assez 
grand pour nourrir un camp : dont le secrétaire 
fut si joyeux que, encores qu’il eust la bouche 
parfaictement laide et grande, en faisant le doux 
la rendit si petite que l’on n’eust pas cuidé qu’il 
eust sceu mordre dedans le jambon, lequel il 
print hastivement, et laissa là le marchant sans 
le convier, et s’en alla porter son présent à la 
damoiselle, qui avoit grande envie de sçavoir si 
les vivres de Guyenne estoient aussi bons que 
ceux de Paris. Et, quand l’heure du soupper fut 
venue, ainsi qu’ils mangeoient leur potage, le 
secrétaire leur dist ; « Laissez là ces viandes fa- 
des; tastons de cest eguillon de vin. » En disant 
cela ouvre ce pasté, et, cuidant entamer le jam¬ 
bon, le trouva si dur qu’il n’y pouvoit mettre le 
Cousteau; et, après s’estre efforcé plusieurs fois, 
s’advisa qu’il estoit trompé et que c’estoit un sa¬ 
bot de bois, qui sont souliers de Gascongne, qui 
estoit emmanché d’un bout de tison et pouldré 
par dessus de suye et de pouldre de fer avec de 
l’espice qui sentoit fort bon. Qui fut bien pe- 
neux? Ce fut le secrétaire, tant pour avoir esté 
trompé de celuy qu’il pensoît tromper que pour 
avoir trompé celle à qui il vouloit et pensoit dire 
vérité; et, d’autre part, luy faschoit fort de se 
contenter d’un potage pour son soupper. Les da- 

mes, qui en estoient aussi marries que luy, l’eus¬ 
sent accusé d’avoir faict la tromperie, sinon qu’el¬ 
les cogneurent bien à son visage qu’il en estoit 
plus marri qu’elles. Et, après ce leger soupper, 
s’en alla ce secrétaire bien coleré ; et, voyant que 
Bernard du Ha luy avoit failly de promesse, luy 
voulut aussi rompre la sienne, et s’en alla chez 
le lieutenant civil, délibéré de luy dire le pisqu’il 
pourroit dudict Bernard. Mais il ne peut venir 
si tost que ledit Bernard n’eust déjà compté tout 
le mistere au lieutenant, qui donna sa sentence 
au secrétaire, disant qu’il avoit apprins à ses des- 
pens à tromper les Gascons, et n’en rapporta 
autre consolation que sa honte. 

« Cecy advient à plusieurs, lesquels, cuidans 
estre trop fins, s’oublient en leurs finesses. Par- 
quoy il n’est rien tel que de ne faire à autruy 
chose qu’on ne voulust estre faicte à soy-mesme. 
— Je vous asseure, dist Guebron, que j’ay veu 
souvent advenir pareilles choses, et ceux que l’on 
estime sots de village tromper de bien fines 
gens : car il n’est rien plus sot que celuy qui 
pense estre fin, ne rien plus sage que celuy qui 
cognoist son rien. — Encores, dist Parlamente, 
celuy sçait quelque chose qui cognoist ne le co- 
gnoistre point. — Or, dist Simontault, de peur 
que l’heure ne satisface à noz propos, je donne 
ma voix à Nomerfide, car je suis seur que, par 
sa rhétorique, elle ne nous tiendra pas longue¬ 
ment. — Or bien, dist-elle, je vous en vois bail- 

1er un tout tel que vous Tesperez de moy. Je ne 
m’esbahis point, mes dames, si amour donne aux 
princes et aux gens nourriz en lieu d’honneur les 
moyens de se sçavoir retirer du danger, car ils 
sont nourriz avecques tant de gens sçavans Cjue 
je m’esmerveiilerois beaucoup plus s’ils estoient 
ignorans de quelques choses.-Mais l’invention 
d’amour se monstre plus clairement quand il y a 
moins d’esprit en ses subjects; et, pour cela, vous 
veux racompter un tour que feit un prestre apris 
seulement d’amour, car il estoit si ignorant de 
toutes autres choses qu’à peine pouvoit-il lire sa 
messe. » 


NOUVELLE VINGTNEUFIESME 

Un bon Jannin de village^ de (jut /a femme faîsoh 
Vamour avecques son curé, se laissa aiséemeni 
tromper. 


la Comte du Maine, en un village 
nommé Arcelles, y avoit un riche 
^ homme laboureur, qui en sa vieillesse 
fespousa une belle jeune femme, qui 
n’eut de luy nuis enfans. Mais de sa perte se ré¬ 
conforta avec plusieurs amis, et, quand les gentils¬ 
hommes et gens d’apparence luy faillirent, elle 

retourna à son dernier recours, qui estoit l’eglise, 
et print compaignon de son péché celuy qui Pen 
pouvoit absouldre : ce fut son curé, qui souvent 
venoit veoir sa brebis. Le mary, vieil et pesant, 
n’en avoit nulle doubte; mais, à cause qu’il estoit 
rude et robuste, sa femme joüoit son mistere le 
plus secrettement qu’il luy estoit possible, crai¬ 
gnant, si son mary l’appercevoit, qu’il ne latuast. 
Un jour qu’il estoit dehors, sa femme, ne pensant 
qu’il revint si tost, envoya quérir monsieur le 
curé pour la confesser. Et, ainsi qu’ils faisoient 
bonne chere ensemble, son mary arriva si soudai¬ 
nement qu’il n’eut loisir de se retirer de sa mai¬ 
son t mais, regardant le moyen de se cacher, 
monta, par le conseil de sa femme, dedans un 
grenier, et couvrit la trappe par où il monta d’un 
van à vanner. Le mary entra en la maison, et elle, 
de peur qu’il eust quelque soupçon, le festoya si 
bien à son disner qu’elle n’espargna point le 
boire, dont il print si bonne quantité, avecques 
la lasseté qu’il avoit eu au labeur des champs, 
qu’il luy print envie de dormir, estant assis sur 
une chaire devant son feu. Le curé, qui s’ennuyoit 
d’estre si longuement en son grenier, n’oyant 
point de bruit en la chambre, s’advança sur la 
trappe, et, en allongeant le col le plus qu’il luy 
fut possible, advisa que le bon homme dormoit. 
Et, en regardant, s’appuya par mesgarde sur le 
van si lourdement que van et homme tresbuche- 
rent à bas auprès du bon homme qui dormoit, 
lequel se resveilla à ce bruit. Et le curé, qui fut 

plustost levé que 1-autre n^eiit ouvert les yeux, 
luy dist : « Mon compere, voylà vostre van, et 
grand mercy. » Et, ce dict, s’enfuit. Et le pauvre 
laboureur, tout estonné, demanda à sa femme : 

« Qu’est-ce là ? » Elle luy respondit : « Mon 
amy, c’est vostre van que le curé avoit emprunté : 
il vous l’est venu rendre. » Lequel, tout gron¬ 
dant, luy dist : « C’est bien lourdement rendu ce 
que l’on a emprunté : car je pensois que la mai¬ 
son tombast par terre, » Par ce moyen se saulva 
le curé aux despens du bon homme, qui ne trouva 
rien mauvais que la rudesse dont il avoit usé en * 
rendant son van, 

« Mes dames, le maistre qu’il servoit le saulva 
pour lors, à fin de plus longuement le posséder 
et tourmenter. — N’estimez pas, dist Guebron, 
que les simples gens soient exempts de malice non 
plus que nous, mais en ont beaucoup davantage : 
car regardez moy les larrons, meurtriers, sorciers, 
faulx monnoyeurs, et toutes ces maniérés de gens 
desquels l’esprit n’a jamais repos : ce sont tous 
pauvres gens et mécaniques. — Je ne trouve point 
estrange, dist Parlamente, que la malice y soit 
plus que aux autres, mais ouy bien qu’a mou r les 
tourmente parmy le travail qu’ils ont d’autres 
choses, ne qu’en un cueur vilain une passion si 
gentille se puisse mettre. — Ma dame, dist Saf- 
fredent, vous sçavez que maistre Jean de Meun a 
dict qu’aussi bien sont amourettes soubs bureau 
que soubs bruneltes. Et aussi l’amour de qui le 

compte parle n’est pas de celle qui faict porter le 
harnois : car, tout ainsi que les pauvres gens n’ont 
les biens ne les honneurs comme nous, aussi ont 
ils les commoditez de nature plus à leur aise que 
nous n’avons. Leurs viandes ne sont si friandes, 
mais ils ont meilleur appétit et se nourrissent 
mieux de gros pain que nous de restaurans; ils 
n’ont pas les licts si beaux et si bien faicts que les 
nostres, mais ils ont le sommeil meilleur que nous 
et le repos plus grand ; ils n’ont point les dames 
peinctes et parées que nous idolâtrons, mais ils 
ont la jouissance de leurs plaisirs plus souvent que 
nous, et sans craindre les parolles, sinon des bes- 
tes et des oyseaux qui les voyent. Bref, en ce que 
nous avons ils defîaillent, et en ce que nous n’a¬ 
vons ils abondent. — Je vous prie, dist Nomer- 
fide, laissons là ce paisant avecques sa paisante, 
et, avant vespres, achevons nostre journée, à la¬ 
quelle Hircan mettra fin. — Vrayement, dist il, 
je vous en garde une aussi piteuse et estrange 
qu’autre qui soit. Et, combien qu’il mefasche fort 
de dire mal de quelque dame, sçachant que les 
hommes, tant pleins de malice, font tousjours 
conséquence de la faulte d’une seule pour blas- 
mer toutes les autres, si est-ce que l’estrange cas 
me fera oublier ma crainte, et aussi peult estre 
que l’ignorance descouverte fera les autres plus 
sages. )> 








364 


TROISIESME JOURNÉE 


NOUVELLE TRENTIESME 

MfrveiUeitse exemple de la fragiUté humaine, qui, pour 
couvrir son horreur, eneoiiri de mal en pis. 


U temps du Roy Loys douzîesme, es- 
tant lors Légat en Avignon un de la 
.^maison d’Amboise, nepveu du Légat 
^^de France, nommé George, avoit au 
pays de Languedoc une dame, de laquelle je tai- 
ray le nom pour l’amour de sa race, qui avoit 
mieux de quatre mille esciiz de rente. Elle de¬ 
meura fort jeune vefve et mere d’un seul fils. Et, 
tant pour le regret qu’elle avoit de son mary que 
pour l’amour de son enfant, délibéra de jamais ne 
se remarier. Et, pour en fuir l’occasion, ne voulut 
plus fréquenter sinon gens de dévotion, pensant 
bien que le péché forge l’occasion. La jeune dame 
vefve s’adonna du tout au service divin, fuyant 
entièrement toutes compaignies de mondanité , 
tellement qu’elle faisoît conscience d’assister à 
unes nopces ou d’ouyr sonner des orgues en une 
église. Quand son fils vint en l’aage de sept ans, 
elle print un homme de saincte vie pour le servir 
de maistre d’escole, par lequel son fils peust estre 
endoctriné en toute saincteté et dévotion. Lors 
que le fils commença à venir en l’aage de quatorze 

à quinze ans, nature, qui est un maistre d’escole 
bien secret, le trouvant trop nourry et plein d’oi¬ 
siveté, luy apprint une autre leçon que son doc¬ 
teur ne faisoit : car il commença à regarder et dé¬ 
sirer les choses qu’il trouvoit belles, et entre au¬ 
tres une damoiselle qui couchoit en la chambre 
de sa mere, dont nul ne se doutoit : car Ton ne 
se gardoit non plus de luy que d’un enfant; de 
sorte qu’en toute la maison on n’y oyoit parler 
que de Dieu. Ce jeune homme commença à pour¬ 
chasser secrettement ceste fille, laquelle le vint 
dire à sa maistresse, qui aimoit et estimoit tant 
son fils qu’elle pensa qu’elle luy feîst ce rapport 
pour le luy faire haïr. Mais elle en pressa tant sa 
maistresse qu’elle luy dist : « Je sçauray s’il est 
vray, et le chastieray si je le cognois ainsi que 
vous me dictes. Mais aussi, si vous luy mettez un 
tel cas assus, et il ne soit vray, vous en porterez 
la peine. » Et, pour en faire l’experience, luy 
commanda bailler à son fils assignation de venir 
à minuict coucher avecques elle en sa chambre, en 
un îict auprès de la porte, où ceste fille couchoit 
toute seule. La damoiselle obéit à sa maistresse, 
et, quand ce vint au soir, la dame se meit en la 
place de la damoiselle, délibérée, s’il estoit vray 
ce qu’elle disoit, de chastier si bien son fils qu’il 
ne coucheroit jamais avecques femme qu’il ne luy 
en souvint. 

En ceste pensée et colere, son fils vint coucher 
avec elle. Et elle, qui encores pour le veoir cou¬ 
cher ne pouvoit croire qu’il voulust faire chose 

deshonneste, attendit à parler h luy jusqiies à ce 
qu’elle cogneust quelque signe de sa mauvaise 
volonté, ne pouvant croire pour chose petite que 
son désir peust aller jusques au criminel. Mais 
sa patience fut si longue, et sa nature si fragile, 
qu’elle convertit sa colere en un plaisir trop abo- 
minable, oubliant le nom de mere. Et, tout ainsi 
que l’eau par force retenue a plus d’impétuosité, 
quand on la laisse aller, que celle qui ordinaire¬ 
ment court, ainsi ceste pauvre dame tourna sa 
gloire à la contraincte qu’elle donnoit à son corps. 
Quand elle vint à descendre le premier degré de 
son honnesteté, se trouva soudainement portée 
Jusques au dernier; et, en ceste nuict là, engroissa 
de celuy qu’elle vouloit en garder de faire enfans 
aux autres. Le péché ne fut pas plus tost faict que 
le remors de conscience luy amena un si grand 
tourment que la repentance ne la laissa toute sa 
vie : qui fut si aspre au commencement qu’elle se 
leva d’auprès de son fils, lequel avoit tousjours 
pensé que ce fust la damoiselle, et entra en un 
cabinet où, remémorant sa bonne deliberation et 
sa meschante execution, passa toute la nuict à 
plorer et à crier toute seule. Mais, en lieu de 
s’humilier et cognoistre l’impossibilité de nostre 
chair, qui sans l’aide de Dieu ne peut faire que 
péché, voulant par elle mesmes et par ses larmes 
satisfaire au passé et par sa prudence éviter le mal 
de l’advenir, donnant tousjours l’excuse de son 
péché à l’occasion, et non à sa malice, à laquelle 
n’y a remede que la grâce de Dieu, pensa de faire 

chose parquoy, à l’advenir, ne pourroit plus tom¬ 
ber en pareil inconvénient, et, comme s’il n’y 
avoit qu’une espece de péché à damner les per¬ 
sonnes, meit toutes ses forces à éviter cestuy là 
seul. Mais la racine de l’orgueil, que le péché 
externe doit guérir, croissoit tous jours en son 
cueur, en sorte qu’en évitant un mal elle en feit 
plusieurs autres. Car le lendemain au matin, si 
tost qu’il fut jour, elle envoya quérir le gouver¬ 
neur de son fils et luy dist : « Mon fils commence 
à croistre, il est temps de le mettre hors de la 
maison. J’ay un mien parent qui est delà les 
monts avec monsieur le grand maistre de Chaul- 
mont, qui sera tresaise de le prendre en sa com- 
oaignie. Et pource, dés ceste heure icy emmenez- 
e, et, à fin que je n’aye nul regret de luy, gardez 
qu’il ne me vienne point dire à dieu. » Et, en ce 
disant, luy bailla l’argent qui estoit necessaire 
pour faire son voyage ; et dés le matin feit partir 
ce jeune homme, qui en fut fort aise, car il ne 
desiroit autre chose qu’aprés la jouissance de s’a- 
mie s’en aller à la guerre. 

La dame demeura longuement en grande tris¬ 
tesse et melencolie, et, n’eust esté la crainte de 
Dieu, eust maintes fois désiré la fin du malheu¬ 
reux fruict dont elle estoit pleine. Elle faignit 
d’estre malade, à fin que ce manteau couvrist son' 
imperfection. Et, quand elle fut preste d’accou¬ 
cher, regardant qu’il n’y avoit homme au monde 
en qui elle eust tant de fiance qu’en un frere bas- 
tard qu’elle avoit, auquel elle faisoit de grands 

biens, l’envoya quérir et luy compta sa fortune 
(mais elle ne luy confessa pas que ce fust de son 
fils), le priant vouloir donner secours à son hon¬ 
neur, ce qu’il feit. Et, quelques jours avant qu’elle 
deust accoucher, luy conseilla vouloir changer 
d’air et aller en sa maison, où elle recouvreroit 
plustost sa santé qu’en la sienne. Elle s’y en alla 
en bien petite compaignie, et trouva là une sage 
femme venue pour la femme de son frere, qui, 
une nuict, sans la cognoistre, receut son enfant, 
et se trouva une belle fille. Le gentil-homme la 
bailla à une nourrice et la feit nourrir soubs le 
nom d’estre sienne. La dame, ayant là demeuré un 
moys, s’en retourna toute seule en sa maison, où 
elle vesquit plus austerement que jamais en jeus- 
nes et disciplines. Mais, quand son fils vint à es- 
tre grand, voyant que pour l’heure il n’y avoit 
nulle guerre en Italie, envoya supplier sa mere 
qu’il retournast en sa maison. Elle, craignant de 
tomber au mal dont elle venoit, ne le voulut point 
permettre, sinon à la fin qu’il l’en pressa si fort 
qu’elle n’avoit plus raison de le refuser. Toute¬ 
fois elle luy manda qu’il n’eust jamais à se trouver 
devant elle s’il n’estoit marié à quelque femme 
qu’il aimast bien fort, et qu’il ne regardast point 
aux biens, mais qu’elle fust gentil-femme, c’estoit 
assez. Durant ce temps, son frere basiard, voyant 
la fille qu’il avoit en charge estre devenue grande 
et belle en perfection, se pensa de la mettre en 
quelque maison bien loing, où elle seroit inco- 
gneuë,et, par le conseil de la mere, la donna à fa 

Royne de Navarre. Geste fille, nommée Cathe¬ 
rine, vint à croistre jusques à Taage de douze ou 
treize ans, et se feit tant belle et honneste que la 
Royne de Navarre y print grande amitié et de- 
siroit fort de la marier bien et grandement; mais, 
à cause qu’elle estoit pauvre, se trou voient prou 
de serviteurs, mais point de mary. Un jour avint 
que le gentil-homme qui estoit son pere inco- 
gneu, retournant de delà les monts, vint en la 
maison de la Royne de Navarre, où, aussi tost 
qu’il eut advisé sa fille il en fut amoureux, et, 
pource qu’il avoit congé de sa mere d’espouser 
telle femme qu’il luy plairoit, ne s’enquist sinon 
si elle estoit gentil-femme, et, sçachant qu’ouy, 
la demanda pour femme à ladicte Royne, qui tres- 
volontiers luy bailla, car elle sçavoit bien que le 
gentil-homme estoit riche, et avec la richesse 
beau et honneste. 

Le mariage consummé, le gentil-homme l’es- 
crivit à sa mere, luy disant que doresenavant ne 
luy pouvoir nier la porte de sa maison, veu qu’il 
luy menoît une belle-fille aussi parfaicte que l’on 
sçauroit desîrer. La damoiselle, qui s’enquist 
quelle alliance il avoit prinse, trouva que cestoit 
la propre fille d’eux deux, dont elle en eut dueil 
si desesperé qu’elle cuida soudainement mourir, 
voyant que, tant plus elle donnoit d’empesche- 
ment à son malheur, et plus elle estoit le moyen 
dont il augmentoit. Elle, qui ne sceut autre chose 
faire, s’en alla au légat d’Avignon, auquel elle 
confessa l’enormité de son péché, demandant 

conseil comme elle s’y devoit conduire. Le légat, 
pour satisfaire a sa conscience, envoya querîr plu¬ 
sieurs docteurs en théologie, ausquels il commu¬ 
niqua l’affaire sans nommer les personnages. Et 
trouva par leur conseil que la dame ne devoit 
jamais rien dire de cest affaire à ses enfaiis, car 
quant à eux, veu l’ignorance, ils n’avoient point 
péché; mais qu’elle en devoit toute sa vie faire 
penitence, sans leur en faire un seul semblant. 
Ainsi s’en retourna la pauvre dame en sa maison, 
où bien tost apres arrivèrent son fils et sa belîe- 
fîlle, lesquels s’entr’aymoient si fort que jamais 
mary ne femme n’eurent plus d’amitié ensemble : 
car elle estoit sa fille, sa sœur et sa femme, et luy 
h elle pere, frere et mary, lis continuèrent tous- 
jours en ceste grande amitié, et la pauvre dame en 
son extreme penitence, qui ne les voyoit jamais 
faire bonne chere qu’elle ne se retirast pour 
plorer. 

« Voilà, mes dames, comme il en prend à celles 
qui Guident par leurs forces et vertuz vaincre 
amour et nature, avec toutes les puissances que 
Dieu y a mises. Mais le meilleur scroit, cognois- 
sant sa foiblesse, n’intenter point contre tel en- 
nemy, et se retirer au vray amy, et luy dire avec 
le Psaimiste : « Seigneur, je satisferay, responds 
« pour moy. » — Il n’est pas possible, dist Oi- 
sîlle, d’ouyr racompter un plus estrange cas que 
cestuicy, et me semble que tout homme et femme 
doit icy baisser ia teste soubs la craincte de Dieu 

voyant que, pour cuider bien faire, tant de maux 
sont advenuz. — Sçachez, dist Parlamente, qu’au 
premier pas que l’homme marche en la confiance 
de soy-mesmes, il s’eslongne d’autant de la con¬ 
fiance de Dieu. — Celuy est sage, dist Guebron, 
qui ne cognoist ennemy que soy-mesmes, et qui 
tient sa volonté et son propre conseil pour sus¬ 
pect, quelque apparence de bonté et de saincteté 
qu’il y ayt. — Il n’y a, dist Longarine, appa¬ 
rence de bien si grande qui doive faire bazarder 
une femme à coucher avecques un homme, quel¬ 
que parent qu’il luy soit : car le feu auprès des 
estouppes n’est gueres seur. — Sans point de 
fault, dist Emarsuitte, ce devoit estre quelque 
glorieuse folle, qui pensoit estre si saincte qu’elle 
fust impeccable, comme quelques uns veulent 
persuader et faire croire aux simples, à sçavoir 
que par nous mesmes le pouvons estre, qui est un 
erreur trop grand. — Est il possible, dist Oisille, 
qu’il y en eust d’assez fols pour croire ceste opi¬ 
nion? — Ils font bien mieux, dist Longarine, car 
ils dient qu’il se fault habituer à la vertu de chas¬ 
teté, et, pour esprouver leurs forces, parlent avec 
les plus belles qui se peuvent trouver et qu’ils 
aiment le mieux, et avec baisers et attouchemens 
de mains expérimentent si leur chair est du tout 
morte. Et, quand par tel plaisir ils se sentent 
émouvoir, ils se séparent, jeusnent et prennent de 
tresgrandes disciplines. Et, quand ils ont matté 
leur chair jusques là que pour parler ne pour 
baiser ils n’ont point d’emotion, ils viennent es- 

sayer la forte tentation, qui est de coucher ensem¬ 
ble et s’embrasser sans aucune concupiscence. 
Mais, pour un qui en est eschappé, sont venuz 
tant d’inconveniens que PArchevesque de Milan, 
où ceste religion s’exerçoit, fut d’avis de les sé¬ 
parer, et mettre les femmes au couvent des 
hommes, et les hommes en celuy des femmes. — 
Vrayement, dist Guebron, cela est bien l’extre- 
mité et comble de la folie de se vouloir rendre de 
soy-mesmes impeccables, et chercher si fort les 
occasions de péché. — Il y en a, dist Safîredent, 
qui font tout au contraire, car, quoy qu’ils fuyent 
tant qu’ils peuvent les occasions, encores la con¬ 
cupiscence les suyt. Et le bon sainct Hierosmes, 
après s’estre bien foüetté et caché dans les deserts, 
confessa ne pouvoir éviter le feu qui brusloit de¬ 
dans ses mouëlles. Parquoy se fault recommander 
à Dieu : car, si par sa puissance, vertu et bonté, 
il ne nous retient, nous prenons grand plaisir à 
trébucher. — Mais vous ne regardez pas ce que 
je voy, dist Hircan : c’est que, tant que nous 
avons recité noz histoires, les moynes, estans 
derrière ceste haye, n’ont point oy la cloche de 
leurs vespres ; et maintenant, quand nous avons 
commencé à parler de Dieu, ils s’en sont allez et 
sonnent à ceste heure le second coup. — Nous 
ferons bien de les suivre, dist Oisille, et louer 
Dieu de ce que nous avons passé ceste journée 
aussi joyeusement qu’il est possible, » Et en ce 
disant se levèrent et s’en allèrent è l’église, où ils 
oyrent les vespres dévotement. Puis s’en allèrent 

soupper, devisans des propos passez, et rememo- 
rans plusieurs cas advenuz de leur temps, pour 
voir lesquels seroient dignes d’estre retenuz. Et 
après avoir passé joyeusement tout le soir, allè¬ 
rent prendre leur doux repos, esperans ne faillir 
le lendemain a continuer l’entreprinse qui leur 
estoit si agréable. Ainsi fut mis fin à la tierce 
journée. 


FIN DE LA TROI5IESME JOURNEE 

NOTES HISTORIQUES 


PREMIÈRE JOURNÉE 


Page 3. — Jeanne de Foix, plus connue sous le nom 
de Jeanne d’Albret, mariée à Antoine de Bourbon. Elle 
en eut plusieurs enfants, dont l’un fut Henri IV. 

P, 3. — Claude Gruget, secrétaire de Louis de 
Bourbon, prince de Condé, passait pour un des bons 
écrivains de son temps. Il excellait surtout dans les tra¬ 
ductions. 

P. 4 , l. 4 . — Balthazar Castiglione est l’auteur du 
fameux traité du Courfisctn (Libro cfel Corfegirtuo), qu’on 
regardait comme le véritable catéchisme des gentils¬ 
hommes. 

P- 11 , 1 . 8 . — Scrrance, aujourd’hui Sarrance, village 
du département des Basses-Pyrénées. Il y avait là une 
abbaye d’hommes, de l’ordre de Prémontre, sous l’invo¬ 
cation de la Vierge, Sanc/a Maria de Sarrancîa. 

P. i3, 1. li. —Sainct Savin^ célèbre abbaye-de bé¬ 
nédictins fondée par Charlemagne et accrue par Rai¬ 
mond R'', comte de Bigorre, cjui donna aux moines les 
revenus des bains de Cauterets. 

P. 16, 1 . 2g. — Ce seignfur de Bear devait être le roi 
Henri d’Albret, second mari de Marguerite d’Angou- 
lême. 

P. 2 1,1. 29. — La date de la première édition des 
Cent Nouvelles de Boccace, fioui>e//emeNt îradmics^ prouve 
que te dauphin dont il est question ici ne peut être que 
Henri, duc d’Orléans, qui devint dauphin par suite de 
la mort de son frère aîné, François, au mois d’août 1 536 , 
et qui fut depuis roi de France. — La dauphine est 
Catherine de Médicis, mariée le 27 octobre iS 33 à 
Henri, duc d’Orléans, second fils de François I". 

P. 21, 1 . 3 o. — C’est la reine de Navarre elle-même, 
qu’on nommait ainsi à la cour du roi son frère, 

P. 22, !, 16.— Ce fut en i 542 que la guerre recom¬ 
mença entre François I*'' et Chaiies-Quint, à l’occasion 
du meurtre de deux ambassadeurs du roi, assassinés par 
ordre du seigneur du Guast, gouverneur de Milan pour 
l’empereur. 

P, 22,1. 17.— En I 543, Henri VÏIl, s’étant brouillé 
avec François H'*, entra dans la ligue de Cliarles-Quint 
contre son ancien allié. 

P. 22, l. 18. — Le 3 janvier 1543, Catherine de 
Médicis, qui était restée stérile pendant près de dix ans, 
accoucha d’un fils, qui fut François IL 

P. 25 , 1 . 2. —- Charles IV, duc d’Alençon, premier 
mari de Marguerite d’Angoiilême. 

P. 25 , 1. 6. — Ce prélat d'EgUse est Jacques de Silly, 
second fils de Jacques, chambellan du roi et maître de 
l’artillerie de France, et qui fut nommé évêque de Séez 
le 26 février 1 5 11, 

P, 26, 1 . 6. — La duc/icssc est Marguerite d’Angou- 
lême, alors duchesse d’Alençon. 

P. 26,1. II. —• Le lieutenant général du présidial, 
bailliage et sénéchaussée d’Alençon,étaitGillesdu Mesnil. 

NOTES HISTORIC^UES 3^7 

P. 3 i, I. i6."» Les femmes dissolues ou de mauvaise 
vie n’avaient plus le droit de tester en justice. 

P. 33 , 1 . aS. — Jean Brinon, issu d’une ancienne 
famille de Paris, s’était d’abord distingué comme orateur 
et négociateur habile au service du roi, qui le fit pre¬ 
mier président du Parlement de Rouen. Il était dans 
les bonnes grâces de Marguerite, qui lui adressa plusieurs 
lettres. 

P. 34, i. 23 . — La regmte, Louise de Savoie, qui fut 
régente de France après le départ de François I®’’ pour 
son armée d’Italie, en 1524, et aussi pendant la prison 
du roi en Espagne, 

P. 34, 1 . 25 . — Jean de la Barre, qui était en i 522 
bailli de Paris, devint prévôt et gouverneur de Paris 
lorsque la charge de bailli fut réunie à celle de prévôt 
par l’édit du mois de mai i 5 26. Il jouissait d’une grande 
faveur auprès de François I®'. 

P. 35 , 1. 8. — Bernard d’Ormezan, baron de Saint- 
Blancart, amiral des mers du Levant, était général des 
galères du roi en i Sai. 

P. 36 , 1 . 3 i. — Marguerite avait eu, de son second 
mariage avec le roi de Navarre, un fils, nommé Jean, 
qui mourut en ] 53 o, à l’âge de deux ans. 

P. 42, I. 6. — Alphonse V, roi d’Aragon, surnommé 
le Sage et le Magnanime, malgré sa passion immodérée 
pour les femmes. 

P. 5 i, NOUVELLE QUATRiESME. — La chronique scan¬ 
daleuse nous apprend que le sujet de cette nouvelle est 
véritable et que Marguerite de Valois en a été l’hé¬ 
roïne. L’amiral Bonnivet, favori de François et un 
des plus séduisants seigneurs de sa cour, s’introduisit, 
au milieu de la nuit, dans la chambre de cette princesse, 
et voulut devoir à la violence ce qu’il n’avait pu obtenir 
de l’amour ; mais il trouva une résistance à laquelle L1 

jyO NOTES HISTORIQ^IJES 

ne s’attendait pas et fut forcé de se retirer honteuse¬ 
ment. 

P, 56 , 1 . 19. — Cette dame d'honneur est, d’après 
Brantôme, « madame de Chastülon ». 

P. 65 , 1 . I. — Le supérieur d’un couvent de Corde¬ 
liers se nommait le père gardien. 

P. 75, 1 . (. — Le comté d’Alet ou Aleth, en Gas¬ 
cogne, aujourd’hui dans le département de î’Aude. 

P. 98, 1 . 16. — Venfani fortuné, c’est Henri d’Ara¬ 
gon, duc de Ségorbe, surnommé VInfant de la Fortune, 
parce qu’il naquit, en 1415, après la mort de son père, 
Henri d’Aragon, troisième fils de Ferdinand IV, rot 
d’Aragon. 

P. 99, 1 . 18. — Le Languedoc, ou plutôt le Roussil¬ 
lon, était souvent le théâtre d’une guerre acharnée entre 
la France et l’Espagne sous les règnes de Charles VIII 
et de Louis XII, après que Charles VIII eut rendu 
cette province à Ferdinand d’Aragon, à la condition 
qu’il ne se mêlerait pas des affaires du ro}'aume de 
Naples. 

P. 100, 1 . 10. — Il y eut une trêve entre la France 
et l’Espagne pendant l’année 1497; mais la reine de 
Navarre veut parler sans doute ici de la trêve de .quatre 
mois qui fut conclue à la fin de l’année i 5 o 3 . 

P. 100,1, i 5 . — Notre édition porte bien Medma- 
tcF; mais c’est évidemment une faute typographique 
pour « Medinaceli », La famille de Medina-Celi, du 
nom de la Cerda, était issue de la maison royale de 
Castille. 

P. 111,1. 2. — Cette ville de Roussillon, à six 
lieues de Perpignan, se nomme aujourd’hui Salces. 

P. 112, 1 . 14. — Le duché de Nagera fut créé par 
les rois Ferdinand et Isabelle en faveur de Pierre Man- 
rique de Lara, comte de Trevigno. 

P. 127, 1 . 5 . — Le gouverneur ou vice-roi de Cata¬ 
logne. 

P. 127, 1 . 8. — En octobre i 5 o 3 , rannée espagnole, 
commandée par le duc d’AIbe, après avoir fait lever le 
siège de Satces, brûla plusieurs villes voisines, entre 
autres Leucate, qui était occupée par les Français. 

P. 134, l, i 3 . — C’est son gendre, Philippe d’Au¬ 
triche, dit le Beau, fils de l’empereur Maximilien, sou¬ 
verain des Pays-Bas, héritier présomptif de la couronne 
d’Espagne, par suite de son mariage avec Jeanne, fille 
de Ferdinand et d’Isabelle, qui n’avaient pas eu de fils. 

P. 134, [. 14. — Frédéric de Tolède, duc d’Albe, 
rendit de si grands services à son maître, dans la guerre 
de Roussillon contre le roi de France, que Ferdinand le 
Catholique lui donna la ville de Huesca, 


DEUXIÈME JOURNÉE 


P. 147, NOUVELLE DOUziESME. — Cette Nouvelle 
roule sur un des faits les plus célèbres de l’histoire de 
Florence. Alexandre de Médicis, fils naturel de Laurent, 
duc d’Urbin, fut créé premier duc de Toscane, en i 53 i, 
par Charles-Quint, qui lui fît épouser, quatre ans après, 
sa fille naturelle Marguerite d’Autriche. Il se rendit 
odieux à ses sujets, et surtout à sa famille, qu’il voulut 
opprimer. Son cousin Lorenzino de Médicis le tua, le 
6 janvier 153 /, dans le palais Médicis, 

P. 147, I. 4. — Charles-Quint avait eu cette « fille 
bastarde », avant son mariage, de Marguerite Vangest, 

et il lui fit épouser, en i 535 , Alexandre de Médicis, 
qu’elle perdit deux ans après. Elle se remaria, l’année 
suivante, avec Octave Farnèse, duc de Parme. 

P. i 63 , 1 . II. — La « belle dame sans mercy » est le 
titre d’un poème composé par Alain Chartier sous le 
règne de Charles VII, et imprimé plusieurs fois à la 6n 
du XV® siècle. Ce poème de métaphysique amoureuse 
n’est qu’un long dialogue entre une dame et son 
amant. La dame ayant refusé obstinément de partager 
la passion qu’elle avait inspirée, l’amant mourut de dé¬ 
sespoir. 

P. 1 yo, l. 14. — Nous croyons qu’il s’agit ici du 
baron de Malleville, Parisien, qui périt sur la côte de 
Syrie, près de Beyrouth, dans une expédition contre fes 
Turcs, et dont Clément Marot a composé l’éloge fu¬ 
nèbre dans ses Complaintes. 

P. 176, 1, 2. — Charles d’Amboise, seigneur de 
Chaumont, neveu du cardinal d’Amboise, était gouver¬ 
neur de Milan en J 5 o 6 . Il fut successivement amiral, 
maréchal et grand maître de France, Il mourut en i 5 11, 
et sa mort fut attribuée au poison. Il eut une grande 
part, comme général d’armée, aux guerres d’Italie sous 
le règne de Louis XII. 

P. 176, 1 , 4. — Guillaume Gouffier, connu sous le 
nom de l’amira/ de BonniVet, parce qu’il était seigneur 
de Bonnivel et qu’il fut nommé amiral de France par 
François I®'", qui le prit en affection particulière, se dis¬ 
tingua d’abord dans les guerres d’Italie sous Louis XII, 
notamment au siège de Gênes, en iSoy. Il n’avait pas 
plus de trente ans à cette époque. Il fut tué à la bataille 
de Pavie, en i 525 . 

P, 206, I, !. — V. la note de la page 176, 1 . 2. 

P. 214, NOUVELLE DIXSEPTIESME. — L’aventurc véri¬ 
table qui fait le sujet de cette Nouvelle a dû se passer 

dans la forêt d’Argilly, au mois de juillet i 52 i, lors du 
séjour du roi François à Dijon. 

P. 214, 1 . 4. — C’est Guillaume, comte de Furstem- 
bcrgjfils aîné de Wolfgang, qui a’vaît été cliambellan de 
Maximilien gouverneur et conseiller intime de Phi¬ 
lippe d’Autriche, et qui mourut en î 5 o 3 . Le comte 
Guillaume fut d’abord au service de François qui le 
combla de bienfaits ; mais le cardinal de Grandvelle 
parvint à le gagner et à le faire rentrer dans le parti 
de l’empereur. Ce fut une honte pour lui que cette 
espèce de trahison, et, quand il fut fait prisonnier à la 
tête d’un corps d’armée espagnol, en 1544, les capi¬ 
taines français étaient d’avis qu’on le traitât comme un 
espion; mais le roi lui fit grâce et fixa sa rançon à 
3 0,000 écus d’or, 

P. 214, 1 . 11. — Louis lï de La Tiemoille, vicomte 
de Thouars, prince deXalmont, etc., gouverneur et lieu¬ 
tenant général de Bourgogne, surnommé le ChemUer 
sans reproche, né en 1460, et mort à la bataille de Pavîe, 
âgé de soixante-cinq ans, 

P. 216,1. 18.— Florimond Robeitet, natif de Mont¬ 
brison, fut trésorier de France et secrétaire des finances 
sous les règnes de Charles VIII, Louis XII et Fran¬ 
çois I®^ 

P. 2 2 5 , l. 19. — C’est le chap. xv du liv, IV des 
Décrétales du pape Boniface VIII, L’Eglise s’était ré¬ 
servé toute juridiction sur les procès en impuissance qui 
se débattaient devant les tribunaux de l’officialîté. 

P. 227, 1 . 22. — François de Gonzague, deuxième 
du nom, marquis de Mantoue, né en 1466 et mort 
en ïSig. Il eut beaucoup de part aux guerres d’Italie; 
il y commanda l’armée française en i 5 o 3 , et se retira 
devant la défiance de ses soldats, qui l’accusaient d’in¬ 
telligences avec les Espagnols. Depuis, il tourna ses 

armes contre la France et fut général des troupes de 
l’empereur Maximilien. Il avait épousé, en 1490, Isa¬ 
belle d’Est, fille d’Hercule, premier du nom, duc de 
Ferrare, et sœur d’Alfonse d’Est, qui succéda en r 5 o 5 
à son père. 

P, 2 33 , 1 . 4. — La « religion de l’observance » est 
le couvent de Saint-François, dit de rObservance, 
fondé à Ferrare par le duc Hercule d’Est, premier du 
nom. 

P, 287, I. 14.— Le couvent de Sainte-Claire, à Fer¬ 
rare, était aussi sous la règle de saint François. 

P. 242, i. 29. — Le seigneur de Ryant était écuyer 
d’écurie dans la maison du roi, en i 52 3 . 


TROISIÈME JOURNÉE 


P. 255 , 1 . I. — La reine de Navarre a voulu désigner 
ici la reine Anne de Bretagne, femme de Charles VIII, 
et ensuite de Louis XII. 

P. 2 55 , 1 . 5 , — M. Le Roux de Lincy, en rappro¬ 
chant avec beaucoup de sagacité toutes les circonstances 
de ce récit qui se rapportent à Rolandine, a établi d’une 
manière à peu près certaine que cette Rolandine était la 
demoiselle Anne de Rohan, fille d’honneur de la reine 
Anne de Bretagne. Cette reine, en effet, avait eu de 
grands procès à soutenir contre Jean II, vicomte de 
Rohan, gendre de François, premier du nom, duc de 
Bretagne. Anne de Rohan, troisième enfant du vicomte, 
avait plus de trente-six ans lorsqu’elle épousa, en tSr;. 

dans Tatinée qui suivit la mon de son père, son cousin 
Pierre de Rohan, un des fils du maréchal de Gié. Elle 
en eut pourtant deux fils, comme le dît la reine de Na¬ 
varre. Enfin, le nom de Kolandine fait sans doute allusion 
à celui de Kohan. 

P. 2^6, 1 . 14. — M. Le Roux de Lincy, en cherchant 
quel pouvait être ce bâtard de bonne maison, proche 
parent d’un jeune prince, que sa mère conduisait à la 
cour de Louis XII, a cru reconnaître dans ce jeune prince 
François d’Angoulême, duc de Valois, frère de Margue¬ 
rite, et il a été amené par là tout naturellement à sup¬ 
poser que le héros de la Nouvelle devait être Jean, 
bâtard d’Angoulême, qui fut légitimé par lettres de 
Charles VII datées du mois de juin 1458. Mais la date 
de ces lettres de légitimation donne au bâtard un âge 
qui ne s’accorde guère avec celui qu’on demande à un 
amoureux, car il aurait eu au moins cinquante ans sous 
le règne de Louis XII, vers i 5 o 5 . 

P. 263, 1. 28. — Suivant la supposition de M. Le 
Roux de Lincy, cette dame, mère d’un jeune prince, ne 
serait autre que Louise de Savoie, veuve du comte 
d’Angoulème, laquelle vint à la cour de Louis XII, vers 
i5o 4, avec son fils François et sa fille Marguerite. 

P. 283, l. 2. — Étienne Gentil fut prieur de cette 
abbaye depuis le i 5 décembre i 5 a 8 jusqu’au 6 novem¬ 
bre t 536 , époque de sa mort. L’ancienne et riche abbaye 
de Saint-Martin-des-Champs était située sur l’emplace¬ 
ment actuel du Conservatoire des arts et métiers, dans 
la rue Saint-Martin. 

P. 283, 1 , 9. — A la fin du XV® siècle et au com¬ 
mencement du XVI®, la plupart des abbayes et des cou¬ 
vents, qui étaient tombés dans le désordre ou le relâche¬ 
ment, furent réformés. Kéformation de religion signifie 
donc réforme d’ordre religieux ou de couvenf. 

P. 284, l. 2 5 . — Elle était sans doute parente du 
poète Antoine Heroet ou Herouet, auteur de ta Parfaite 
Amie, valet de chambre et secrétaire de la reine de 
Navarre, 

P. 289, 1 , 22. — Marie de Luxembourg, comtesse 
de Saint-Paul, qui était veuve en secondes noces de 
François de Bourbon, comte de Vendôme, mort en 
1495, vivait retirée dans son château de La Fère, auprès 
duquel elle avait fondé, en i 5 i 8 , un couvent de béné¬ 
dictines qu’on appelait /c Cn/vniVc, C’est ce couvent 
que la reine de Navarre nomme le mont d’O/rVe/. 

P. 296, 1 . 5 .— Catherine d’Albrei, abbesse de Mon- 
tivilliers, près du Havre, qui vivait encore en 1 536 , et 
Madeleine d’AIbret, sa sœur, abbesse de la Trinité de 
Caen, morte en i 532 , étaient toutes deux filles de Jean 
d’AIbret, roi de Navarre, et par conséquent belles-sœurs 
de Marguerite d’Angoulême, femme d’Henri d’AIbret, 
roi de Navarre. 

P. 296, 1 . 9. — Antoine Duprat, cardinal-légat, 
chancelier de France, né le ii janvier 1463, mort 
le 9 juillet i 53 5 , avait été nommé chancelier le 7 jan¬ 
vier i 5 i 5 , cardinal en 1527, et légat du pape en 
1 53 o. 

P. 307, L 3 o. — François Olivier, fils de Jacques 
Olivier, qui fut premier président au Parlement de Paris, 
et ensuite évêque d’Angers, remplit avec distinction di¬ 
verses charges dans la haute magistrature et dans la 
diplomatie. Par la protection de la reine de Navarre, il 
obtint la garde des sceaux de France ; puis il fut nommé 
chancelier par lettres du roi du 18 avril i545. Le chan¬ 
celier Olivier, dont les talents et le caractère ne furent 
pas moins estimés sous les règnes de Henri II et de 
François II, mourut en i 56 o. 

P, 3 io, L t. — Ce sont sans doute Ferdinand d’Ara- 

gon et Isabelle de Castille, qui s’intitulaient roi et reine 
de Casti//e. 

P. 3 i 6 , I. 14. — Les anneaux coupés par moitié et 
divisés entre deux personnes, comme signe d’intelligence 
ou de reconnaissance, se retrouvent fréquemment dans 
les histoires romanesques et galantes de cette époque, 

P. SaS, 1 . i 5 . — Jean de Meung est le continuateur 
du célèbre Roman de la Kose, commencé par Guillaume 
de Lorris, dit Clopinel, au commencement du siè¬ 
cle. Ce poème allégorique et métaphysique était regardé 
au moyen âge comme le code ou doctrinal de Pamour. 

P. 324, NOUVELLE VINGTCINQUIESME. — FranÇois I®*' 

est le héros de cette aventure, et la reine de Navarre le 
désigne de manière à le faire reconnaître; mais elle ne 
nous révèle pas toutes les particularités de ramour de ce 
grcmd prince pour la femme d’un avocat de Paris nommé 
Le Féron. La tradition a immortalisé le nom de /a belle 
Ferronnière, tout en l’accusant d’avoir été la cause invo¬ 
lontaire de la mort de son royal amant, qui fut victime 
de la vengeance du mari jaloux. 

P. 33 i, I. 27.— Gabriel d’Albret, seigneur d’Avesnes 
et de Lesparre, était le quatrième fils d’Alain, sire d’Al¬ 
bret, surnommé le Grand, et frère de Jean d’Albret, roi 
de N avarre. Il fut vice-roi de Naples et sénéchal de 
Guyenne sous le règne de Charles VIII; il se distingua, 
sous le règne de Louis XII, dans !es"guerres d’Italie, en 
1 Soo et i 5 o 3 . 

P. 343,1. 17. — Olite, ville de la Navarre espagnole, 
ancienne résidence des rois de Navarre. Tafalla, autre 
ville dans la même province, â vingt-quatre kilomètres 
de Parapelune. 

P. 352 , I, 24. — Cette princesse doit être certaine¬ 
ment la reine de Navarre, qui avait beaucoup de valets 
de chambre et de secrétaires attachés à sa maison. 

P. 364, NOUVELLE TRENTIESME. — La Singulière aven¬ 
ture qui fait le sujet de cette Nouvelle repose sur une 
tradition qui veut qu’un fils de M"’® d’Écouîs ait eu de 
sa mère, sans la connaître et sans en être reconnu, une 
fille nommée Cécile. Il épousa ensuite, en Lorraine, 
cette même Cécile, qui était auprès de la duchesse de 
Bar, Ainsi, Cécile était fille et sœur de son mari. Us 
furent enterrés dans le même tombeau, en i5i2,à 
Ecouis, 

P. 364, 1 . 3 .— Ce neveu de l’illustre cardinal d’Am- 
boise, légat du saint-siège en France sous Louis XII, 
est certainement Louis, quatrième fils de Pierre d’Am- 
boise, seigneur de Chaumont, et frère du maréchal de 
Chaumont, 

